
Ins cripción / 


PROLOGO 


La publicación de este florilegio de piezas latinas escogidas para 
el uso en los cursos de humanidades y universitarios obedece a una 
necesidad que viene haciéndose sentir desde hace mucho tiempo. 

Los jóvenes estudiantes de latín hasta ahora han tenido que ven- 
cer innumerables dificultades para adquirir los textos que necesi- 
tan para sus estudios. Pues, son escasísimas las ediciones de los 
clásicos latinos en nuestro país; y entre ellas, algunas son absoluta- 
mente inútiles por sus incorrecciones y errores. La causa de este. 
lamentable estado de cosas la conocemos todos; es el abandonc 
imperdonable a que ha llegado, entre nosotros, el estudio de la len- 
gua latina y de la literatura clásica. La enseñanza del latín, tal 
como figura ahora en nuestro plan de estudios es verdaderamente 
ridícula. Está demás agregar que esto causa también el desconoci- 
- miento de nuestra hermosa lengua. 

Deseoso de contribuir con mis pocas fuerzas a la obra de renova- 
ción de los estudios latinos, he reunido en esta antología lo más 
bello y perfecto que se halla en las obras de los autores clásicos. 

El presente libro consta de dos partes: la primera está dedicada 
a los poetas, la segunda a los prosistas; ambos aparecen en orden 

«siglo de oro»; he creído conveniente incluir en esta obrita a al- 
gunos que ya pertenecen a «la edad de plata». Así figuran en 
ella Fedro (con doce fábulas) y los ilustres españoles Séneca y 
Quintiliano con varias piezas, dando fin a nuestra colección con 
dos interesantísimas cartas del ingenioso Plinio (el Joven) y un 
trozo del gran estilista Tácito. 

Lamento no haber podido presentar obras completas, como 
lo hubiera querido en muchas ocasiones. Especialmente im- 
portante me ha parecido proporcionar a los jóvenes la mayor va- 
riedad posible de obras—aunque a veces sólo en fragmentos o ex- 
tractos—pues así se acostumbrarán al lenguaje y tono peculiar 
de cada uno de los distintos autores. Además, las poquísimas horas 
que se asignan en nuestro país al estudio del latín hacen absolu- 
tamente imposible la lectura de una obra completa en clase, y 
yo he creído interpretar los deseos de los profesores del ramo, ofre- 
ciendo trozos cortos que forman un todo y que se prestan para el 
estudio en un plazo relativamente breve. | 

Fuera de las noticias biográfico-literarias no he puesto ninguna 
clase de comentarios o notas relativas al texto, pareciéndome pre- 
Jerible dejar a la viva voz del maestro la explicación de los pasajes 
que pudieran tener para los alumnos alguna obscuridad. 

Para dar textos tan exactos y perfectos como fuese posible, he 
tomado por base las mejores ediciones críticas, tanto francesas 
como alemanas, que estaban a mi disposición. 

Por razones prácticas he adoptado la ortografía corriente, em- 
pleando también sin excepción los signos j y v. 

A este libro de lectura seguirá muy pronto un curso completo 
de latinidad con una gramática científica sobre la base de los mé- 
todos modernos. De su edición se ha encargado la misma casa edi- 
torial Nascimento a cuya iniciativa debo la publicación de la pre- 
sente obrita. 

Santiago, Febrero de 1927. 


Dr. RU-OROZ 

RIMER 


(E. VALERIUS CATULLUS 
(* 87; + por el año 54 a. J. C.) 


G. Valerio Catulo nació en Verona. Pertenecia a una familia 
rica y aristocrática, pero disipó su fortuna en una vida desen- 
frenada. Es una de las figuras más preeminentes de la literatura 
latina en el género lírico. Al principio acude, como sus amigos 
Licinio Calvo y Helvio Cinna, a los alejandrinos para buscar en 
ellos formas y temas a su inspiración, mas sin contagiarse con sus 
extravíos y vulgaridades. Catulo abandona a tiempc las andaderas 
para ir por propios caminos, y luego halla desusados acentos, ele- 
vando su voz como artista de fondo. Sus poesías revelan el fuego 
de sus pasiones, la fuerza de su ternura y la intensidad de sus emo- 
ciones. Vigorosa manifestación de su temperamento ardiente son 
sus invectivas violentas y mordaces dirigidas a César y a sus 
partidarios. Cada palabra de este poeta esencialmente subjetivo 
es expresión fiel de su alma sensibilísima. Es precisamente la pintura 
tierna y delicada de su vida íntima lo que cautiva, encanta y emo- 
ciona al lector. Todos los críticos coinciden en la admiración por la 
incomparable armonía que hay entre el contenido y la forma, la 
transparencia de sus ideas, la gracia y elegancia de sus versos, el 
vigor y la intensidad del sentimiento que ostentan sus poemas. 
Los endecasílabos y los yambos, principalmente, productos de un 
“capricho momentáneo, llevan el sello de un exquisito espíritu poéti- 
co. Murió en la fuerza de la juventud. 

Las poesías de Catulo han sido utilizadas mucho por los poetas 
posteriores, sobre todo por Marcial. Más tarde cayó en olvido hasta 
ser rehabilitado en el siglo X y a principios del siglo XIV. 

A CICERÓN 
(49) 


Dísertíssime Rómulí nepótum, 
Quot- sunt quotque fuere, Marce Tulli, 
Quotque post aliis erunt in annis, 
Gratias tibi maximas Catullus 
Agit pessimus omnium poeta, 
Tanto pessimus omnium poeta, 
Quanto tu optimus omnium patronus. 


A LA VUELTA DE LA PRIMAVERA 
(46) 


Jam ver égelidós refért tepóres, 
Jam caeli furor aequinoctialis 
Jocundis Zephyri silescit auris. 
Linguantur Phrygii, Catulle, campi 
Nicaeaeque ager uber aestuosae: 

Ad claras Asiae volemus urbes! 

Jam mens praetrepidans avet vagari, 
Jam laeti studio pedes vigescunt. 

O dulces comitum valete coetus, 
Longe quos simul a domo profectos 
Diversae varie viae reportant. 


o 

A LA MUERTE DEL PAJARO DE LESBIA 
6) 


Lúgete, Ó Venerés Cupídinésque, 

Et quantum est hominum venustiorum: 
Passer mortuus est meae puellae, 
Passer, deliciae meae puellae, 

Quem plus illa oculis suis amabat; 
Nam mellitus erat suamque norat 
Ipsam tam bene quam puella matrem, 
Nec sese a gremio ¿llius movebat, 
Sed circumsiliens modo huc, modo illuc 
Ad solam dominam usque pipiabat. 
Qui nunc it per iter tenebricosum 
llluc, unde negant redire quemquam. 
At vobis male sit, malae tenebrae 
Orci, quae omnia bella devoratis: 

Tam bellum mihi passerem abstulistis. 
O factum male! io miselle passer! 
Tua nunc opera meae puellae 

Flendo turgiduli rubent ocelli. 


LAS DOS ALMAS 
(85) 


Odi et amo. Quare id faciam fortasse-requiris 
Nescio, sed fieri sentio et excrucior. 

P. VERGILIUS MARO 


FOIE SOS 


Publio Virgilio Marón nació en Andes, pueblo pequeño de la 
provincia de Mantua, de una familia modesta, pero suficientemente 
acomodada para procurarle una buena educación. Despojado de sus 
bienes en la distribución de las tierras que hizo Augusto a sus ve- 
teranos, consiguió por intercesión de Mecenas, que se los devolvie- 
ran. Después de haber terminado las Bucólicas y las Geórgicas, 
empezó a escribir la Eneida. Para dar la última mano a esta obra se 
trasladó a Grecia, pero cayó enfermo y volvió a Italia, muriendo 
poco después en Brindis a los 51 años. Era dócil y suave, tímido en 
la conversación y en el trato social. Esta dulzura de carácter y la 
melancolía soñadora es casi una excepción en la historia del espíri- 
tu latino. La pureza de sus costumbres y sus elevados conceptos 
éticos se reflejan claramente en sus poesías caracterizadas por una 
solemne gravedad. 

Las Bucólicas [ =poemas pastoriles, llamadas también églogas). 
diez composiciones cortas en verso (42—39 a. C.), son imitaciones, 
y en parte, traducciones de los idilios de Teócrito, con infinita gra- 
cia y deliciosa sensibilidad. A menudo atribuye Virgilio a los pas- 
tores canciones poco conformes con la realidad. Pero la duizura 
y armonía de los versos recompensan altamente estos pequeños ' 
defectos. 

Para sus Geórgicas se inspiró en el cultivo de las plantas (lib. 1.) 
y de los árboles (lib. 1I.), en la utilización de los animales (lib. III) y 
en la industria de las abejas (lib. IV). Ha consultado numerosas obras 
(Hesíodo, Teofrasto, Arato, Eratóstenes, Catón, Varrón, etc.). 
Es poesía llena de verdad y de ricas imágenes que predica, sirviendo 
a los proyectos de Augusto, el respeto a las antiguas costumbres, 
el amor al campo y a la agricultura que había formado la riqueza 
de los romanos. Tanto correspondía este asunto al talento y a. 
las inclinaciones del poeta, que, desde el punto de vista del arte, es 
la obra más perfecta de Virgilio. 

Unos diez años empleó el autor en la composición de la Eneída 
que a su muerte quedó sin concluir. 

La Eneida narra las aventuras legendarias del troyano Eneas, 
hijo de Anquises y de Venus, del cual pretendía descender la familia 
de los Césares. Eneas lleva los dioses de Ilion; tiene la misión divina 
de fundar una nueva patria que será un día la ciudad de Rómulo. 

En esta epopeya nacional Virgilio combina hábilmente el con- 
cepto romántico — idealista de Livio sobre los tiempos remotos 
de la historia romana con el deseo de Augusto de ver su propia 
época como cumplimiento de una lejana profecía. El triunfo de 
Octavio sobre Antonio, en el fondo, no tendria otra significación 
que el triunfo de la raza itálica sobre la helénica.—Revela esta poesía 


ANTOLOGÍA LATINA 13 


originalidad de pensamiento, tiene un colorido genuinamente la- 
tino, limpidez de estilo cuya belleza musical ha sido debidamente 
apreciada en todos los tiempos. Sin embargo, la obra no alcanza 
en riqueza de inventiva, plasticidad y nítida frescura de la expre- 
sión a su modelo: Homero. Virgilio mismo sabía esto, pues dispusc 
en su testamento que se quemara la Eneida como obra imperfecta 
e incorrecta, lo cual, afortunadamente, los testamentarios no qui- 
sieron cumplir. 

Ya en la Antigúedad estimábase altamente el saber de Virgilio, 
como prueban las observaciones de Horacio, Propercio, Ovidio y 
Quintiliano y sobre todo los comentarios de Probo, Servio y Otros. 
En la Edad Media y en la época del Renacimiento gozó de tanta re- 
putación que se le dió preferencia aun sobre Homero. 

Se discute la autenticidad de algunas obras que se le atribuyen: 
(Culex, Ciris, Moretum, Copa). 


EGLOGAS 


ECLOGAE  (Bucolica) 


Metiboeus.  Titvrus 


MELIBOEUS 


Tityre, tu patulae recubans sub tegmine fagi 
Silvestrem tenui musam meditaris avena: 

Nos, patriae fines et dulcia linquimus arva. 

Nos patriam fugimus: tu Tityre, lentus in umbra, 
Formosam resonare doces Amaryllida silvas. ») 


TITYRUS 


O Meliboee, deus nobis haec otia fecit. 
(Namgque erit ille mihi semper deus, illius aram 
Saepe tener nostris ab ovilibus imbuet agnus): 


10 


20 


25 


30 


RODOLFO OROZ 


llle meas errare boves, ut cernis, et ipsum 
Ludere, quae, vellem, calamo permisit agresti. 


MELIBOEUS 


Non equidem invideo, miror magis: undique totis 
Usque adeo turbatur agris! En ipse capellas 
Protinus aeger ago; hanc etiam vix, Tityre, duco; 
Hic inter densas corylos modo namque gemellos, 
Spem gregis, ah! silice in nuda connixa reliquit. 
Saepe malum hoc nobis, siímens non laeva fuisset, 
De caelo tactas memini praedicere quercus. 

Sed tamen, iste deus qui sit, da, Tityre, nobis. 


TITYRUS 


Urbem quam dicunt Romam, Meliboee, putavi 
Stultus ego huic nostrae similem, quo saepe solemus 
Pastores ovium teneros depellere fetus. 

Sic canibus catulos similes, sic matribus haedos 
Noram, sic parvis componere magna solebam. 
Verum haec tantum alias inter caput extulit urbes, 
Quantum lenta solent inter viburna cupressi. 


MELIBOEUS 
Et quae tanta fuit Romam tibi causa videndi? 
TITYRUS 
Libertas, quae, sera, Ass respexit inertem, 
Candidior postquam tondenti barba cadebat;. 


Respexit tamen, et longo post tempore venit, 
Postquam nos Amaryllis habet, Galatea reliquit. 

Namque, fatebor enim, dum me Galatea tenebat, 


Nec spes libertatis erat, nec cura peculi. 
Quamvis multa meis exiret victima saeptis, 
Pinguis et ingratae premeretur caseus urbi, 


Non unquam gravis aere domum mihi dextra redibat. 


MELIBOEUS 


Mirabar quid maesta deos, Amarylli, vocares, 
Cui pendere sua patereris in arbore poma: 
Tityrus hinc aberat. Ípsae te, Tityre, pinus, 

Ipsi te fontes, ipsa haec arbusta vocabant. 


TITYRUS 


Quid facerem? Neque servitio me exire licebat, 
Nec tam praesentes alibi cognoscere divos. 
Hic illum vidi juvenem Meliboee, quotannis 

Bis senos cui nostra dies altaria fumant. 

Hic mihi responsum primus dedit ille petenti: 
«Pascite, ut ante, boves, pueri; submittite tauros».: 


MELIBOEUS 


Fortunate senex, ergo tua rura manebunt! 

Et tibi magna satis, quamvis lapis omnia nudus 
Limosoque palus obducat pascua junco 

Non insueta graves temptabunt pabula fetas, 
Nec mala vicini pecoris contagia laedent. 
Fortunate senex, hic, inter flumina nota 

Et fontes sacros, frigus captabis opacum! 

Hinc tibi, quae semper  vicino ab limite, saepes 
Hyblaeis apibus florem depasta  salicti, 

Saepe levi somnum suadebit: inire susurro; 

Hinc alta sub rupe canet frondator ad auras; 
Nec tamen interea raucae, tua cura, palumbes, 
Nec gemere aeria cessabit turtur ab ulmo. 


TITYRUS 


Ante leves ergo pascentur in aethere cervi, 

Et freta destituent nudos in litore pisces; 

Ante, pererratis amborum finibus, exsul 

Aut Ararim Parthus bibet aut Germania Tigrim 
Quam nostro illius labatur pectore vultus. 


MELIBOEUS 


At nos hinc alii sitientes ibimus Afros, 

Pars Scythiam et rapidum Cretae veniemus Oaxen, 
Et penitus toto divisos orbe Britannos. 

En unquam patrios longo post tempore. fines 
Pauperis et tuguri congestum caespite culmen 
Post aliquot mea regna videns mirabor aristas. 
Impius haec tam culta novalia miles habebit 
Barbarus has segetes? En quo discordia cives 
Produxit miseros! His nos consevimus agros! 
Insere nunc, Meliboee, piros, pone ordine vites! 
Ite meae, felix quondam pecus, ite capellae.. 
Non ego vos posthac, viridi projectus in antro, 
Dumosa pendere procul de rupe videbo; 
Carmina nulla canam; non, me pascente, capellae, 
Florentem cytisum et salices carpetis amaras. 


TITYRUS 


Hic tamen hanc mecum poteras requiescere noctem 
Fronde super viridi: sunt nobis mitia poma, 

Castaneae molles et pressi copia lactis; 
Et jam summa procul villarum culmina fumant, 
Majoresque cadunt altis de montibus umbrae. 


AÁLEXIS 


Formosum pastor Corydon ardebat Alexin, 
Delicias domini, nec quid speraret habebat. 
Tantum inter densas, umbrosa cacumina, fagos 
Assidue veniebat; ibi haec incondita solus 
Montibus et silvis studio jactabat inani: 

«O crudelis Alexi, nihil mea carmina curas! 
Nil nostri miserere! Mori me denique coges? 
Nunc etiam pecudes umbras et frigora captant; 
Nunc virides etiam occultant spineta lacertos; 
Thestylis et rapido fessis messoribus aestu 

Allia serpyllumque herbas contundit olentes. 

At mecum raucis, tua dum vestigia lustro, 
Sole sub ardenti resonant arbusta cicadis. 
Nonne fuit satius tristes Amaryllidis iras 

Atque superba pati fastidia? nonne Menalcan, 
Quamvis ille niger, quamvis tu candidus esses! 
O formose puer, nimium ne crede colori: 

Alba ligustra cadunt, viccinia nigra leguntur. 
Despectus tibi sum, nec qui sim quaeris, Alexi; 
Quam dives pecoris, nivei quam lactis abundans. 
Mille meae Siculis errant in montibus agnae; 
Lac mihi non aestate novum, non frigore defit. 
Canto quae solitus si quando armenta vocabat, 
Amphion Dircaeus in Actaeo Aracyntho. 

Nec sum adeo informis: nuper me in litore vidi, 
Quum placidum ventis staret mare; non ego Daphnin, 
Judice te, metuam, si nunquam fallit imago. 

O tantum libeat mecum tibi sordida rura 

Atque humiles habitare casas, et figere cervos, 
Haedorumque gregem viridi compellere hibisco! 
Mecum una in silvis imitabere Pana canendo. 

Pan primus calamos cera conjungere plures 
Instituit; Pan curat oves oviumque magistros. 
Nec te paeniteat calamo trivisse labellum; 

Haec eadem ut sciret, quid non faciebat Amyntas? 
Est mihi disparibus septem compacta cicutis 
Fistula, Damoetas dono mihi quam dedit olim, 
Et dixit moriens: «Te nunc habet ista secundum». 
Dixit Damoetas: invidit stultus Amyntas. 
Praeterea duo, nec tuta mihi valle reperti, 
Capreoli sparsis etiam nunc pellibus albo, 

Bina die siccant ovis ubera:; quos tibi servo. 
Jampridem a me illos abducere Thestylis orat, 

Et faciet, quoniam sordent tibi munera nostra. 
Huc ades, o formose puer: tibi lilia plenis 

Ecce ferunt Nymphae calathis; tibi candida Nais, 
Pallentes violas et summa papavera carpens, 
Narcissum et florem jungit beneolentis anethi; 
Tum casia atque aliis intexens suavibus herbis, 
Mollia luteola pingit vaccinia caltha. 

Ipse ego cana legam tenera lanugine mala, ) 
Castaneasque nuces, mea quas Amaryllis amabat: 
Áddam cerea pruna; et honos erit huic quoque pomo; 
Et vos, o lauri, carpam, et te, proxima myrte; 
Sic positae quoniam suaves miscetis odores. 
Rusticus es, Corydon, nec munera curat Alexis: 
Nec, si muneribus certes, concedat lolas. 

Eheu! quid volui misero 'mihi? floribus' Austrum 
Perditus et liquidis immisi fontibus apros. 
Quem fugis, ah demens! Habitarunt di quoque silvas, 
Dardaniusque Paris. Pallas quas condidit arces 
Ipsa colat; nobis placeant ante omnia silvae. 


Torva leaena lupum sequitur; lupus ipse capellam 


Florentem cytisum sequitur lasciva capella: 

Te Corydon, o Alexi; trahit sua quemque voluptas. 
Adspice, aratra jugo referunt suspensa juvenci, 
Et sol crescentes decedens duplicat umbras; 

Me tamen urit amor: quis enim modus adsit amori? 
Ah! Corydon, Corydon, quae te dementia cepit! 
Semiputata tibi frondosa vitis in ulmo est. 
Quin tu aliquid saltem potius, quorum indiget usus, 
Viminibus mollique paras detexere- junco? 

Invenies alium, si te hic fastidit, Alexin». 


* XX * 


DE LAS GEORGICAS 
CEORGICA 
LiBroO Il 

ELOGIO DE ITALIA 


Sed neque Medorum silvae ditissima, terra, 
Nec pulcher Ganges atque auro turbidus Hermus 
Laudibus Italiae certent; non Bactra neque Indi 
Totaque turiferis Panchaia pinguis arenis. 

Haec loca non tauri spirantes naribus ignem 
Invertere satis immanis dentibus-hydri, 


Nec galeis densisque virum seges horruit hastis; 
y 4 

Sed gravidae fruges et Bacchi Massicus humor 
Implevere; tenent oleae armentaque laeta. 

Hinc bellator equus, campo sese arduus infert; 
Hinc albi, Clitumne, greges, et maxima taurus 
Victima, saepe tuo perfusi flumine sacro, 
Romanos ad templa deum duxere triumphos. 
Hic ver assiduum, atque alienis mensibus aestas:; 
Bis gravidae pecudes, bis pomis utilis arbos. 

At rabidae tigres absunt et saeva leonum 

Semina, nec miseros fallunt aconita legentes: 
Nec rapit immensos orbes per humum, neque tanto: 
Squameus in spiram tractu se colligit anguis. 

Adde tot egregias urbes operumque laborem, 

Tot congesta manu praeruptis oppida saxis, 
Fluminaque antiquos subterlabentia muros. 

An mare, quod supra, memorem, quodque alluit infra? 
Anne lacus tantos? te, Lari maxime, teque, 4 
Fluctibus et fremitu assurgens, Benace, marino? 
An memorem portus, Lucrinoque addita claustra 
Atque indignatum magnis stridoribus aequor, 
Julia qua ponto longe sonat unda refuso, 
Tyrrhenusque fretis immittitur aestus Avernis? 
.Haec eadem argenti rivos aerisque metalla 
Ostendit venis, atque auro plurima fluxit. 

Haec genus acre virum, Marsos, pubemque Sabellam, 
Assuetumque malo Ligurem, Volscosque verutos 
Extulit; haec Decios, Marios, magnosque Camillos, 
Scipiadas duros bello, et te, maxime Caesar, 

Qui nunc, extremis ÁAsiae jam victor in oris, 

Imbellem avertis Romanis arcibus Indum. 

Salve, magna parens frugum, Saturnia tellus, 
Magna virum; tibi res antiquae laudis et artis 
Ingredior, sanctos ausus recludere fontes, 
Ascraeumque cano Romana per oppida carmen. 

VIDA FELIZ DEL LABRADOR. 


O fortunatos, nimium, sua si bona norint, 
Agricolas! quibus ipsa procul discordibus armis, 
Fundit humo facilem victum justissima tellus. 
Si non ingentem foribus domus alta superbis 
Mane salutantum totis vomit aedibus undam, 
Nec varios inhiant pulchra testudine postes, 
Inclusasque auro vestes, Ephyreiaque aera, 
Alba neque Assyrio fucatur lana veneno, 
Nec casia liquidi corrumpitur usus olivi: 

At secura quies et nescia fallere vita, 

Dives opum variarum, at latis otia fundis, 
Speluncae vivique lacus et frigida Tempe, 
Mugitusque boum, mollesque sub arbore somni 
Non absunt. lllic saltus ac lustra ferarum, 

Et patiens operum exiguoque assueta juventus, 
Sacra deum sanctique patres; extrema per illos 
_Justitia excedens terris vestigia fecit. 

Me vero primum dulces ante omnia Musae, 
Quarum sacra fero ingenti percussus amore, 
Accipiant, caelique vias et sidera monstrent, 
Defectus solis varios, lunaeque labores; 


Unde tremor terris; qua vi maria alta tumescant. 


Objicibus ruptis, rursusque in se ipsa residant; 
Quid tantum Oceano properent se tingere soles 
Hiberni, vel quae tardis mora noctibus obstet. 
Sin, has ne possim naturae accedere partes, 
Frigidus obstiterit circum praecordia sanguis, 
Rura mihi et rigui placeant in vallibus amnes; 
Flumina amem silvasque inglorius. O ubi campi 

Spercheosque, et virginibus bacchata Lacaenis 
Taygeta! o qui me gelidis convallibus Haemi 
Sistat, et ingenti ramorum protegat umbral! 
Felix qui potuit rerum- cognoscere causas, 
Atque metus omnes et inexorabile fatum 
Subjecit pedibus, strepitumque Acherontis avari! 
Fortunatus et ille, deos qui novit agrestes, 
Panaque, Silvanumque senem, Nymphasque sorores! 
Illum non populi fasces, non purpura regum 
Flexit, et infidos agitans discordia fratres, 
Aut conjurato descendens Dacus ab Ístro; 
Non res Romanae perituraque regna; neque ille 
Aut doluit miserans inopem, aut invidit habenti. 
Quos rami fructus, quos ipsa volentia rura. 
Sponte tulere sua, carpsit; nec ferrea jura 
Insanumque forum, aut populi tabularia vidit. 
Sollicitant alii remis freta caeca ruuntque 
In ferrum; penetrant aulas et limina: regum. 
Hic petit excidiis urbem miserosque Penates, 
Ut gemma bibat et Sarrano dormiat ostro; 
Condit opes alius defossoque incubat auro; 
Hic stupet attonitus rostris; hunc plausus hiantem 
Per cuneos (geminatus enim plebisque patrumque) 
Corripuit; gaudent perfusi sanguine fratrum, 
Exsilioque domos et dulcia limina mutant, 
Atque alio patriam quaerunt sub sole jacentem. 
Agricola incurvo terram dimovit aratro: 
Hinc anni labor; hinc patriam parvosque Penates 
Sustinet, hinc «armenta boum meritosque juvencos;. 
Nec requies quin aut pomis exuberet annus, 


Aut fetu pecorum, aut Cerealis mergite culmi, 


Proventuque oneret sulcos, atque horrea vincat. 
Venit hiems: teritur Sicyonia bacca trapetis; 
Glande sues laeti redeunt; dant arbuta silvae; 

Et varios ponit fetus autumnus, et alte 
Mitis in apricis coquitur vindemia saxis. 
IÍnterea dulces pendent-:circum oscula nati; 
_ Casta pudicitiam servat domus; ubera vaccae 
Lactea demittunt, pinguesque in gramine laeto 
Inter se adversis luctantur cornibus haedi. 
Ipse dies agitat festos, fususque per herbana, 
[gnis ubi in medio et socii cratera coronant, 
Te, libans, Lenaee, vocat, pecorisque magistris 
Velocis. jaculi certamina ponit in ulmo, 
Corporaque agresti nudant praedura palaestrae. 
Hanc olim veteres vitam coluere Sabini, 
Hanc Remus et frater; sic fortis Etruria crevit 
Scilicet et rerum facta est pulcherrima Roma, 
Septemque una sibi muro circumdedit arces. 
Ante etiam sceptrum Dictaei regis, et ante 
Impia quam caesis gens est epulata juvencis 
Ausreus hanc vitam in terris Saturnus agebat; 
Necdum etiam audierant inflari classica, necdum 
Impositos duris crepitare incudibus enses. . 
Sed nos immensum spatiis confecimus aequor, - 
Et jam tempus equum fumantia solvere colla. 


Ro * 


EXTRACTOS DE LA ENEIDA 
AENEIS 


LiBRO I 


Arma virumque cano, Trojae qui primus ab oris 


Italiam fato profugus Laviniaque venit 
Litora, multum ille et terris jactatus et alto 


23 


520 


325 


330 


536 


340 


10 


15 


20 


20 


30 


24 


24 


RODOLFO OROZ 


Vi superum, saevae memorem Junonis ob iram, 
Multa quoque et bello passus, dum conderet urbem 
Inferretque deos Latio, genus unde Latinum 
Albanique patres atque altae moenia Romae. 
Musa, mihi causas memora, quo numine laeso, 
Quidve dolens regina deum tot volvere casus 
Insignem pietate virum, tot adire labores 
Impulerit. Tantaene animis caelestibus irae? 
Urbs antiqua fuit (Tyrii tenuere coloni) 
Carthago, ltaliam contra Tiberinaque longe 
Ostia dives opum studiisque asperrima belli; 
Quam Juno fertur terris magis omnibus unam 
Posthabita coluisse Samo: hic illius arma, 
Hic currus fuit; hoc regnum dea gentibus esse, 
Si qua fata sinant, jam tum tenditque fovetque. 
Progeniem sed enim Trojano a sanguine duci 
Audierat, Tyrias olim quae verteret arces; 
Hinc populum late regem belloque superbum 
Venturum excidio Libyae: sic volvere Parcas. 
Id metuens veterisque memor Saturnia belli, 
Prima quod ad Trojam pro caris gesserat Árgis,— 
Necdum etiam causae irarum saevique dolores 
Exciderant animo: manet alta mente repostum 
Judicium Paridis spretaeque injuria formae 
Et genus invisum et rapti Ganymedis honores; 
His accensa super, jactatos aequore toto 
Troas, reliquias Danaum atque immitis Achilli 
Arcebat longe.Latio, multosque per annos 
Errabant acti fatis maria omnia circum. 
Tantae molis erat Romanam condere gentem. 
Vix e conspectu Siculae telluris in altum 
Vela dabant laeti et spumas salis aere ruebant, 
Cum Juno, aeternum servans sub pectore vulnus, 
Haec secum: «Mene incepto desistere victam 

Nec posse Italia Teucrorum avertere regem? 
Quippe vetor fatis. Pallasne exurere classem 
Argivum atque ipsos potuit submergere ponto, 
Unius ob noxam et furias ÁAjacis Oilei? 
Ipsa Jovis rapidum jaculata e nubibus ignem, 
Disjecitque rates evertitque aequora ventis; 
llum exspirantem transfixo pectore flammas 
Turbine corripuit scopuloque infixit acuto: 
Ast ego, quae divum incedo regina, Jovisque 
Et soror et conjux, una cum gente tot annos 
Bella gero. Et quisquam numen Junonis adorat 
- Praeterea aut supplex aris imponent honorem?» 
Talia flammato secum dea corde volutans 
Nimborum in patriam, loca feta furentibus austris, 
Aeoliam venit. Hic vasto rex Aeolus antro 
Luctantes ventos tempestatesque sonoras 
Imperio premit ac vinclis et carcere frenat. 
[li indignates magno cum murmure montis 
Circum claustra fremunt; celsa sedet Aeolus arce 
Sceptra tenens mollitque animos et temperat iras. 
Ni faciat, maria ac terras caelumque profundum 
Quippe ferant rapidi secum verrantque per auras. 
Sed pater omnipotens speluncis abdidit atris 
Hoc metuens molemque et montes insuper altos 
Imposuit regemque dedit, qui foedere certo 
Et premere et laxas sciret dare jussus habenas. 
Ad quem tum Juno supplex his vocibus usa est: 
«Aeole (namque tibi divum pater atque hominum rex 
Et mulcere dedit fluctus et tollere vento), 
Gens inimica mihi Tyrrhenum navigat aequor. 
llium in Italiam portans victosque Penates: 
Incute vim ventis submersasque obrue puppes, 
Aut age diversos et disjice corpora ponto. 
Sunt mihi bis septem praestanti corpore Nymphae, 


40 


45 


30 


05 


70 


26 


75 


80 


83 


90 


2) 


100 


105 


RODOLFO OROZ 


Quarum, quae forma pulcherrima Deiopea, 
Connubio jungam stabili propriamque dicabo, 
Omnes ut tecum meritis pro talibus annos 
Exigat et pulchra faciat te prole parentem». 

Aeolus haec contra: «tuus, o regina, quid optes, 
Explorare labor; mihi jussa capessere fas est. 
Tu mihi, quodcumque hoc regni, sceptra Jovemque 
Concilias, tu das epulis accumbere divum, 
Nimborumque facis tempestatunque potentem». 

Haec ubi dicta, cavum conversa cuspide montem 
Impulit in latus: ac venti, velut agmine facto, 
Qua data porta, ruunt et terras turbine perflant. 
Incubuere mari, totumque a sedibus imis 
Una Eurusque Notusque ruunt creberque procellis 
Africus et vastos volvunt ad litora fluctus. 
Insequitur clamorque virum stridorque rudentum. 
Eripiunt subito nubes caelumque diemque 
Teucrorum ex oculis; -ponto nox incubat atra. 
Intonuere poli, et crebris micat ignibus aether, 
Praesentemque viris intentant omnia morten. 
Extemplo Aeneae solvuntur frigore membra; 
Ingemit et duplices tendens ad sidera palmas 
Talia voce refert: «O terque quaterque beati 
Quis ante ora patrum, Trojae sub moenibus altis 
Contigit oppetere! O Danaum fortissime gentis 
Tydide! mene Iliacis occumbere campis 
Non potuisse tuaque animam hanc effundere dextra, - 
Saevus ubi Aeacidae telo jacet Hector, ubi ingens 
Sarpedon, ubi tot Simois correpta sub undis 
Scuta virum galeasque et fortia corpora volvit!» 

Talia jactanti stridens Aquilone procella 
Velum adversa ferit, fluctusque ad sidera tollit. 
Franguntur -remi, tum prora avertit et undis 


Dat latus, insequitur cumulo praeruptus aquae mons. 

Hi summo in fluctu pendent, his unda dehiscens 
Terram inter fluctus aperit; furit aestus harenis. 
Tres Notus abreptas in saxa latentia torquet 
(Saxa vocant Itali, mediis quae, in fluctibus, Aras 
Dorsum immane mari summo), tres Eurus ab alto 
In brevia et syrtes urget (miserabile visu!) 
Inliditque vadis atque aggere cingit harenae. 
Unam, quae Lycios fidumque vehebat Oronten, 
Ipsius ante oculos ingens a vertice pontus 

Ín puppim ferit: excutitur pronusque magister 
Volvitur in caput; ast illam ter fluctus ibidem 

Torquet agens circum et rapidus vorat aequore vertex. 


Apparent rari nantes in gurgite vasto, 
Arma virum tabulaeque et Troia gaza per undas. 
Jam validam llionei navem, jam fortis Achatae, 
Et qua vectus Abas, et qua grandaevus Aletes, 
Vicit hiems; laxis laterum compagibus omnes 
Accipiunt inimicum imbrem rimisque fatiscunt. 
Ínterea magno misceri murmure pontum, 
Emissamque hiemem sensit Neptunus et imis 
Stagna refusa vadis graviter commotus et alto 
Prospiciens, summa placidum caput extulit unda. 
Disjectam Aeneae toto videt aequore classem, 
Fluctibus oppressos Troas caelique ruina. 
Nec latuere doli fratrem Junonis et irae. 


Eurum ad se Zephyrumque vocat dehinc talia fatur: 


«Tantane vos generis tenuit fiducia vestri? - 
Jam caelum terranque meo sine numine, venti, 
Miscere, et tantas audetis tollere moles? 

Quos ego—! sed motos praestat componere fluctus, 
Post mihi non simili poema commissa luetis. 
Maturate fugam regique haec dicite vestro: 
Non illi imperium pelagi saevumque tridentem, 
Sed mihi sorte datum. Tenet ille immania saxa, 

Vestras, Eure, domos; illa se jactet in aula 
Aeolus et clauso ventorum carcere regnet». 

Sic ait et dicto citius tumida aequora placat 
Collectasque fugat nubes solemque reducit. 
Cymothoé simul et Triton adnixus acuto 
Detrudunt naves scopulo; levat ipse tridenti 
Et vastas aperit syrtes, et temperat aequor 
Atque rotis summas levibus perlabitur undas. 
Ac veluti magno in populo cum saepe coorta est 
Seditio saevitque animis ignobile vulgus, 

Jamgque faces et saxa volant, furor arma ministrat; 
Tum pietate gravem ac meritis si forte virum quem 
Conspexere, silent, arrectisque auribus adstant; 
[lle regit dictis animos, et pectora mulcet : 

Sic cunctus pelagi cecidit fragor, aequora postquam 
Prospiciens genitor, caeloque invectus aperto 

Flectit equos curruque volans dat lora secundo. 

Defessi Aeneadae, quae proxima litora, cursu 
Contendunt petere et Libyae vertuntur ad oras. 
Est in secessu longo locus: insula portum 
Efficit objectu laterum, quibus omnis ab alto 
Frangitur inque sinus scindit sese unda reductos. 
Hinc atque hinc vastae rupes geminique minantur 
In caelum scopuli, quorum sub vertice late 
Aequora tuta silent; tum silvis scaena coruscis 
Desuper horrentique atrum nemus imminet umbra; 
Fronte sub adversa scopulis pendentibus antrum 
IÍntus aquae dulces vivoque sedilia saxo, . 
Nympharum domus. Hic fessas non vincula naves 
Ulla tenent, unco non adligat ancora morsu. 
Huc septem Aeneas collectis navibus omni 
Ex numero subit; ac magno telluris amore 
Egressi optata potiuntur Troes harena 
Et sale tabentes artus in litore ponunt. 

Ac primum silici scintillam excudit Achates 
Suscepitque ignem foliis atque arida circum 175 
Nutrimenta dedit rapuitque in fomite flammam. 

Tum Cererem corruptam undis Cerealiaque arma 
Expediunt fessi rerum frugesque receptas 

Et torrere parant flammis et frangere saxo. 

Aeneas scopulum interea conscendit et omnem 180 
Prospectum late pelago petit, Anthea si quem 
Jactatum vento videat Phrygiasque biremes 
Aut Capyn aut celsis in puppibus arma Caici. 
Navem in conspectu nullam, tres litore cervos 
Prospicit errantes; hos tota armenta sequuntur 185 
A tergo, et longum per valles pascitur agmen. 
Constitit hic arcumque manu celereseue sagittas 
Corripuit, fidus quae tela gerebat Achates, 
Ductoresque ipsos primum, capita alta ferentes 
Cornibus arboreis sternit, tum vulgus, et omnem 190 
Miscet agens telis nemora inter frondea turbam; 
Nec prius absistit, quam septem ingentia victor 
Corpora fundat humi et numerum cum navibus aequet. 
Hinc portum petit et socios partitur in omnes. 
Vina bonus quae deinde cadis onerarat Acestes 195 
Litore Trinacrio dederatque abeuntibus heros, 
Dividit et dictis maerentia pectora mulcet : 

«O socii, (neque enim igniari sumus ante malorum) 
O passi graviora, dabit deus his quoque finem. 
Vos et Scyllaeam rabiem penitusque sonantes 200 
Accestis scopulos, vos et Cyclopia saxa 
Experti; revocate animos maestumque timorem 
Mittite; forsan et hec olim meminisse juvabit. 
Per varios casus, per tot discrimina rerum 
Tendimus in Latium, sedes ubi fata quietas 205 
Ostendunt: illic fas regna resurgere Trojae. 
Durate, et vosmet rebus servate secundis!» 

Talia voce refert, curisque ingentibus aeger 
Spem vultu simulat, premit altum corde dolorem. 
llli se prede accingunt dapibusque futuris: 
Tergora diripiunt costis et viscera nudant, 

Pars in frusta secant veribusque trementia figunt; 
Litore aéna locant alii, flammasque ministrant. 
Tum victu revocant vires fusique per herbam 
implentur veteris Bacchi veterisque ferinae. 
Postquam exempta fames epulis mensaeque remotae, 
Amissos longo socios sermone requirunt, | 
Spemque metumque inter dubii. seu vivere credant 
Sive extrema pati nec jam audire vocatos. 
Praecipue pius Aeneas nunc acris Oronti, 

Nunc Amyci casum gemit et crudelia secum 

Fata Lyci fortemque Gyan fortemque Cloanthum. 

Et jam finis erat, cum Jupiter aethere summo 
Despiciens mare velivolum terrasque jacentes, 
Litoraque et latos populos, sic vertice caeli 
Constitit et Libyae defixit lumina regnis. 
Atque-illum tales jactantem pectore curas: 

Tristior et lacrimis oculos suffusa nitentes 
Adloquitur Venus: «O qui res hominumque deumque 
Aeternis regis imperiis et fulmine terres, 

Quid meus Aeneas in te committere tantum, 
Quid Troes potuere quibus tot funera passis 
Cunctus ob Italiam terrarum clauditur orbis? 
Certe hinc Romanos olim, volventibus annis, 
Hinc fore ductores revocato a sanguine Teucri, 
Qui mare, qui terras omni dicione tenerent, 
Pollicitus—qua te, genitor, sententia vertit? 

Hoc equidem occasum Trojae tristesque ruinas 
Solabar fatis contraria fata rependens; 

Nunc eadem fortuna viros tot casibus actos 
Insequitur. Quem das finem, rex magne, laborum? 

Antenor potuit, mediis elapsus Achivis, 
[llyricos penetrare sinus atque intima tutus 
Regna Liburnorum et fontem superare Timavi, 
Unde per ora novem vasto cum murmure montis 245 
lt mare proruptum et pelago premit arva sonanti. 
Hic tamen ille urbem Patavi sedesque locavit 
Teucrorum et genti nomen dedit armaque fixit 
Troia, nunc placida compostus pace quiescit. 
Nos, tua progenies, caeli quibus adnuis arcem, 250 
Navibus (infandum!) amissis, unius ob iram 
Prodimur atque lItalis longe disjungimur oris. 
Hic pietatis honos? sic nos in sceptra reponis?» 

Olli subridens hominum sator atque deorum 
Vultu quo caelum tempestatesque serenat, 23) 
Oscula libavit natae; dehinc talia fatur: 

«Parce metu, Cvtherea! Manent immota tuorum 
Fata tibi: cernes urbem et promissa Lavini 
Moenia, sublimemque feres ad sidera caeli 
Magnanimum Aenean; neque me sententia vertit. 260 
Hic tibi (fabor enim, quando haec te cura remordet 
Longius et volvens fatorum arcana: movebo) 
Bellum ingens geret Italia populosque feroces 
Contundet moresque viris et moenia ponet, 
Tertia dum Latio regnantem viderit aestas Ad 205 
Ternaque transierint Rutulis hiberna subactis. 
At puer Ascanius, cui nunc cognomen lulo 
Additur (Ilus erat, dum res stetit llia regno), 
Triginta magnos volvendis mensibus orbes, 
Imperio explebit, regenumque ab sede Lavini ZL0S 
Transferet, et Longam multa vi muniet Albam. 
Hic jam ter centum totos regnabitur annos 
Gente sub Hectorea, donec regina sacerdos. 
Marte gravis, geminam partu dabit Illia prolem. 


32 RODOLFO OROZ 


275 Inde lupae fulvo nutricis tegmine laetus 
Romulus excipiet gentem, et Mavortia condet 
Moenia Romanosque suo de nomine dicet. 

His ego nec metas rerum nec tempora pono: 
Imperium sine fine dedi. Quin aspera Juno, 

280 Quae mare nunc terrasque metu caelumque fatigat, 
Consilia in melius referet, mecumque fovebit 
Romanos, rerum dominos, gentemque togatam. 
Sic placitum. Veniet lustris labentibus aetas, 
Cum domus Assaraci Phthiam clarasque Mycenas 

285  Servitio premet ac victis dominabitur Árgis. 
Nascetur pulchra Trojanus origine Caesar, 
Imperium Oceano, famam qui terminet astris, 
Julius, a magno demissum nomen lulo. 

Hunc tu olim caelo, spoliis Orientis onustum, 

290 * Accipies secura; vocabitur hic quoque votis. 
Aspera tum positis mitescent saecula bellis; 
Cana Fides et Vesta, Remo cum fratre Quirinus 
Jura dabunt; dirae ferro et compagibus artis 
Claudentur Belli portae; Furor impius intus, 

295  Saeva sedens super arma et centum vinctus aenis 
Post tergum nodis, fremet horridus ore cruento». 

Haec ait, et Maia genitum demittit ab alto, 
Ut terrae utque novae pateant Carthaginis arces 
Hospitio Teucris, ne fati nescia Dido 

300  Finibus arceret. Volat ille per agra magnum 

Remigio alarum, ac Libyae citus adstitit oris. 

Et jam jussa facit, ponuntque ferocia Poeni 

Corda volente deo; in primis regina quietum 

Accipit in Teucros animum mentemque benignam. 

Los TROYANOS EN CARTAGO 


Corripuere viam interea qua semita monstrat. 


Jamgque ascendebant collem qui plurimus urbi, 
Imminet adversasque adspectat desuper arces: 
Miratur molem Aeneas magalia quondam 


Miratur portas strepitumque et strata viarum. 


Instant ardentes Tyrii: pars ducere muros 
Molirique arcem et manibus subvolvere saxa, 
Pars optare locum tecto et concludere sulco; 

Hic portus alii effodiunt; hic alta theatri. 
Fundamenta locant alii, immanesque columnas 
Rupibus excidunt, scaenis decora alta futuris 
Qualis apes aestate nova per florea rura 

Exercet sub sole labor, cum gentis adultos 
Educunt fetus aut cum liquentia mella 
Stipant et dulci distendunt nectare cellas, 

Aut onera accipiunt venientum aut agmine facto 
lgnavum fucos a praesaepibus arcent; 


Fervet opus, redolentque thymo fragrantia mella. 


«O fortunati, quorum jam moenia surgunt!» 
Aeneas ait et fastigia suspicit urbis. 
Infert se saeptus nebula (mirabile dictu!) 
Per medios, miscetque viris, neque cernitur ulli 
Lucus in urbe fuit media, laetissimus umbrae, 
Quo primum jactati undis et turbine Poeni 
Effodere loco signum, quod regia Juno 
Monstrarat, caput acris equi; sic nam fore bello 
Egregiam et facilem victu per saecula gentem 
Hic templum Junoni ingens Sidonia Dido 
Condebat, donis opulentum et numine divae, 

Aerea cui gradibus surgebant limina nexaeque 
Aere trabes, foribus cardo stridebat aénis. 

450 Hoc primum in luco nova res oblata timorem 
Leniit hic primum Aeneas sperare salutem 
Ausus et adflictis melius confidere rebus. 
Namque sub ingenti lustrat dum singula templo, 
Reginam opperiens, dum, quae fortuna sit urbi, 

455  Artificumque manus intra se operumque laborem 
Miratur, videt lliacas ex ordine pugnas, 
Bellaque jam fama totum vulgata per orbem, - 
Atridas, Priamumque, et saevum ambobus Achillem 
Constitit, et lacrimans: «Quis jam locus, «inquit», Achate, 

460  Quae regio in terris nostri non plena laboris? 
En Priamus. Sunt hic etiam sua praemia laudi, 
Sunt lacrimae rerum et mentem mortalia tangunt. 
Solve metus; feret haec aliqguam tibi fama salutem». 
Sic ait atque animum pictura pascit inani, 

465 Multa gemens, largoque umectat flumine vultum. 
Namque videbat, uti bellantes Pergama circum 
Hac fugerent Grai, premeret Trojana juventus, 
Hac Phryges, instaret curru cristatus Achilles. 
Nec procul hinc Rhesi niveis tentoria velis 

470  Adnoscit lacrimans, primo quae prodita somno 
Tydides multa vastabat caede cruentus, 
Ardentesque avertit equos in castra, priusquam 
Pabula gustassent Trojae Xanthumque bibissent. 
Parte alia fugiens amissis Troilus armis, 

475  Infelix puer atque impar congressus Achilli, 
Fertur equis curruque haeret resupinus inani, 
Lora tenens tamen; huic cervixque comaeque trahuntur 
Per terram, et versa pulvis inscribitur hasta. 
Interea ad templum non aequae Palladis ibant 

480  Crinibus lliades passis peplumque ferebant. 
Suppliciter tristes et tunsae pectora palmis; 

Diva solo fixos oculos aversa tenebat. 

Ter circum lliacos raptaverat Hectora muros, 
Examimumque auro corpus vendebat Achilles. 

Tum vero ingentem gemitum dat pectore ab imo, 485 
Ut spolia, ut currus, utque ipsum corpus amici, 
Tendentemque manus Priamum conspexit inermes. 
Se quoque principibus permixtum adgnovit Achivis, 
Eoasque acies et nigri Memnonis arma. 

Ducit Amazonidum lunatis agmina peltis 490 
Penthesilea furens mediisque in millibus ardet. 

Aurea subnectens exsertae cingula mammae 

Bellatrix, audetque viris concurrere virgo. 

Haec dum Dardanio Aeneae miranda videntur, 
Dum stupet, obtutuque haeret defixus in uno, 495 
Regina ad templum, forma pulcherima Dido, 

Incessit, magna juvenum stipante caterva. 

Qualis in Eurotae ripis aut per juga Cynthi 

Exercet Diana choros, quam miíle secutae 

Hinc atque hinc glomerantur Oreades; illa pharetram 500 
Fert umero, gradiensque deas supereminet omnes; 
Latonae tacitum pertemptant gaudia pectus: 

Talis erat Dido, talem se laeta ferebat 

Per medios instans operi regnisque futuris. 


E * o * 
LIBRO II 
EL CABALLO DE MADERA 
Conticuere omnes, intentique ora tenebant. 
Inde toro pater Áeneas sic orsus ab alto: 


«Infandum, regina jubes renovare dolorem 
Trojanas ut opes et lamentabile regnum 

Eruerint Danai, quaeque ipse miserrima vidi, 

Et quorum pars magna fui. Quis talia fando 
Myrmidonum Dolopumve, aut duri miles Ulixi 
Temperet a lacrimis? Et jam nox umida caelo 
Praecipitat, suadentque cadentia sidera somnos. 
Sed si tantus amor casus cognoscere nostros, 

Et breviter Trojae supremum audire laborem, 
Quamquam animus meminisse horret luctuque refugit 
Incipiam. Fracti bello fatisque repulsi, | e 
Ductores Danaum tot jam labentibus annis 

Instar montis equum, divina Palladis arte 

Aedificant sectaque intexunt abiete costas; 

Votum pro reditu simulant; ea fama vagatur 

Huc delecta virum sortiti corpora furtim 

Includunt caeco lateri, penitusque cavernas 
Ingentes uterumque armato milite complent. 

Est in conspectu Tenedos, notissima fama 
Insula, dives opum, Priami dum regna manebant, 
Nunc tantum sinus et statio male fida carinis: 
Huc se provecti deserto in litore condunt. 

Nos abiisse rati et vento petiisse Mycenas. 

Ergo omnis longo solvit se Teucria luctu. 
Panduntur portae; juvat ire, et Dorica castra 
Desertosque videre locos, litusque relictum. 

«Hic Dolopum manus, hic saevus tendebat Achilles, 

Classibus hic locus; hic acie certare solebant». 
Pars stupet innuptae donum exitiale Minervae, 
Et molem mirantur equí; primusque Thymoetes 
Duci intra muros hortatur et “arce locari, 

Sive dolo seu jam Trojae sic fata ferebant. 

At Capys et, quorum melior sententia menti, 
Aut pelago Danaum insidias suspectaque dona 
Praecipitare jubent subjectisque urere flammis. 

Aut terebrare cavas uteri et temptare latebras. 

Scinditur incertum studia in contraria vulgus. 
Primus ibi ante omnes, magna comitante caterva, 

Laocoon ardens summa decurrit ab arce, 

Et procul: «O miseri, quae tanta insania, cives? 

« Creditis avectos hostes? aut ulla putatis 

< Dona carere dolis Danaum? sic notus Ulixes- 

« Aut hoc inclusi ligno occuitantur Achivi; 

<« Aut haec in nostros fabricata est machina muros 

« Inspectura domos venturaque desuper urbi: 

<« Aut aliquis latet error; equo ne credite, Teucri! 

« Quidquid id est, timeo Danaos et dona ferentes». 

Sic fatus, validis ingentem viribus hastam 

In latas inque feri curvam compagibus alvum 

Contorsit. Stetit illa tremens, uteroque recusso. 

Insonuere cavae gemitumque dedere cavernae. 

Et, si fata deum, si mens non láeva fuisset, 

Impulerat ferro Argolicas foedare latebras 


Trojaque nunc staret, Priamique arx alta, maneres. 


E o * * 


LA MUERTE DE LAOCOONTE 


«Hic aliud majus miseris multoque tremendum 
Objicitur magis atque improvida pectora turbat. 
Laocoon, ductus Neptuno sorte sacerdos, 
Solemnes taurum ingentem mactabat ad aras. 
Ecce autem gemini a Tenedo tranquilla per alta 
(Horresco referens' immensis orbibus angues 
Incumbunt pelago pariterque ad litora tendunt; 
Pectora quorum inter fluctus adrecta jubaeque 
Sanguineae superant undas; pars cetera pontum 
Pone legit, sinuatque immensa volumine terga. 

Fit sonitus spumante salo; jamque arva tenebant, 
Ardentesque oculos suffecti sanguine et igni, 
Sibila lambebant linguis vibrantibus ora. 
Diffugimus visu exsangues. Illi agmine certo 
Laocoonta petunt; et primum parva duorum 
Corpora natorum serpens amplexus uterque 
Implicat et miseros morsu depascitur artus: 
Post ipsum auxilio subeuntem ac tela ferentem 
Corripiunt spirisque ligant ingentibus; et jam 
Bis medium amplexi, bis collo squamea circum 
Terga dati, superant capite et cervicibus altis. 
[lle simul manibus tendit divellere nodos 
Perfusus sanie vittas atroque veneno 
Clamores simul horrendos ad sidera tollit ; 
Qualis mugitus, fugit cum saucius aram 
Taurus et incertam excussit cervice securim. 
At gemini lapsu delubra ad summa dracones 
Diffugiunt saevaeque petunt Tritonidis arcem 
Sub pedibusque deae clipeique sub orbe teguntur. 
Tum vero tremefacta novus per pectora cunctis 
Ínsinuat pavor, et scelus expendisse merentem 
Laocoonta ferunt, sacrum qui cuspide robur 
Laeserit et tergo sceleratam intorserit hastam. 
Ducendum ad sedes simulacrum orandaque divae 
Numina conclamant. 
Dividimus muros et moenia pandimus urbis. 
Accingunt omnes operi, pedibusque rotarum 
Subjiciunt lapsus, et stuppea vincula collo 
Intendunt: scandit fatalis machina muros, 
Feta armis. Pueri circum innuptaeque puellae 
Sacra canunt, funemque manu contingere gaudent. 
lla subit mediaeque minans inlabitur urbi. 
O patria, o divum domus Ilium, et inclita bello 
Moenia Dardanidum! Quater ipso in limine portae 


ANTOLOGÍA LATINA 


Substitit, atque utero sonitum quater arma dedere: 


Ínstamus tamen immemores caecique furore. 
Et monstrum infelix sacrata sistimus arce. 

Tunc etiam fatis aperit Cassandra futuris 

Ora dei jussu non umquam credita Teucris: 
Nos delubra deum miseri, quibus ultimus esset 
[lle dies, festa velamus fronde per urbem. 


LIBRO IV 


Dipo 


At regina, gravi jamdudum saucia cura. 
Vulnus alit venis et caeco carpitur igni. 
Multa viri virtus animo multusque recursat 
Gentis honos; haerent infixi pectore vultus 
Verbaque, nec placidam membris dat cura quietem 
Postera Phoebea lustrabat lampade terras 
Umentemque Aurora polo dimoverat umbram, 
Cum sic unanimam adloquitur male sana sororem: 
«Anna soror, quae me suspensam insomnia terrent! 
Quis novus hic nostris successit sedibus hospes, 
Quem sese ore ferens, quam forti pectore et armis! 


Credo equidem, nec vana fides, genus esse deorum. 


Degeneres animos timor arguit. Heu, quibus ille 
Jactatus fatis! Quae bella exhausta canebat! 

Si mihi non animo fixum immotumque sederet, 
Ne cui me vinclo vellem sociare jugali, 
Postquam primus amor deceptam morte fefellit, 
Si non pertaesum thalami taedaeque fuisset, 

Huic uni forsan potui succumbere culpae. 

Anna, fatebor enim, miseri post fata Sychaei 
Conjugis et sparsos fraterna caede penates, 
Solus hic inflexit sensus animumque labantem. 
Impulit. Adgnosco veteris vestigia flammae. 
Sed mihi vel tellus optem prius ima dehiscat 
Vel pater omnipotens adigat me fulmine ad umbras, 
Pallentes umbras Erebi noctemque profundam, 
Ante, Pudor, quam te violo aut tua jura resolvo. 
[lle meos, primus qui me-sibi junxit, amores 
Abstulit; ille habeat secum servetque sepulcro». 
Sic effata, sinum lacrimis implevit obortis. 

Anna refert: «O luce magis dilecta sorori, 
Solane perpetua maerens carpere juventa, 
Nec dulces natos Veneris nec praemia noris? 
Id cinerem aut Manes credis curare sepultos? 
Esto: aegram nulli quondam flexere mariti, 
Non Libyae, non ante Tyro; despectus larbas 
Ductoresque alii, quos Africa terra triumphis 
Dives alit: placitone etiam pugnabis amori? 
Nec venit in mentem, quorum consederis arvis? 
Hinc Gaetulae urbes, genus insuperabile bello, 
Et Numidae infreni cingunt, et inhospita Syrtis; 
Hinc deserta siti regio, lateque furentes 
Barcaei. Quid bella Tyro surgentia dicam, 
Germanique minas? 
Dis equidem auspicibus reor et “dale secunda 
Hunc cursum Íliacas vento tenuisse carinas. 


Quam tu urbem, soror, hanc cernes, quae surgere regna 


Conjugio tali! Teucrum comitantibus armis, 
Punica se quantis attollet gloria rebus! 

Tu modo posce deos veniam, sacrisque litatis, 
Indulge hospitio, causasque innecte morandi, 
Dum pelago desaevit hiems et aquosus Orion. 
Quassataeque rates, dum non tractabile caelum». 

His dictis incensum animum inflammavit amore, 

Spemque dedit dubiae menti solvitque pudorem. 39 
Principio delubra adeunt pacemque per aras 

Exquirunt; mactant lectas de more bidentes 

Legiferae Cereri Phoeboque patrique Lyaeo, 

Junoni ante omnes, cui vincla jugalia curae. 

[psa tenens dextra pateram, pulcherrima Dido 60 

Candentis vaccae media inter cornua fundit 

Aut ante ora deum pingues spatiatur ad aras, 

Instauratque diem donis pecudumque reclusis 

Pectoribus inhians spirantia consulit exta. 

Heu vatum ignarae mentes! quid vota furentem, 05 

Quid delubra juvant? Est molles flamma medullas 

Interea, et tacitum vivit sub pectore vulnus. 

Uritur infelix Dido totaque vagatur 

Urbe furens, qualis conjecta cerva sagitta, 

Quam procul incautam nemora inter Cresia fixit 70 

Pastor agens telis liquitque volatile ferrum 

Nescius; illa fuga silvas saltusque peragrat 

Dictaeos; haeret lateri letalis harundo. 

Nunc media Aenean secum per moenia ducit, 

Sidoniasque ostentat opes urbemque paratam; . 75 

Incipit effari, mediaque in voce resistit; 

Nunc eadem labente die convivia quaerit 

lliacosque iterum demens audire labores 

Exposcit, pendetque iterum narrantis ab ore. | 

Post, ubi digressi lumenque obscura vicissim 80 

Luna premit suadentque cadentia sidera somnos, 

Sola domo maeret vacua stratisque relictis 

Incubat. Illum absens absentem auditque videtque; 

Aut gremio Ascanium, genitoris imagine capta, 

Detinet, infandum si fallere possit amorem. 85 

Non coeptae adsurgunt turres, non arma juventus 

Exercet portusve aut propugnacula bello 

Tuta parant; pendent opera interrupta minaeque 


- Murorum ingentes aequataque machina caelo. 


kk * 


LA TEMPESTAD 


Oceanum interea surgens Aurora reliquit: 
It portis jubare exorto delecta juventus; 
Retia rara,  plagae, lato. venabula- ferro, 
Massylique ruunt equites et odora canum vis. 
Reginam thalamo cunctantem ad limina primi 
Poenorum' exspectant, ostroque insignis et auro 
Stat sonipes ac frena ferox spumantia mandit. 
Tandem progreditur magna stipante caterva 
Sidoniam picto chlamydem circumdata limbo. 
Cui pharetra ex auro, crines nodantur in aurum, 
Aurea purpuream subnectit fibula vestem. - 
Nec non et Phrygii comites et laetus Julus 
Incedunt. Ipse ante alios pulcherrimus omnes 
Infert se socium Áeneas atque agmina jungit. 
Qualis ubi hibernam Lyciam Xanthique fluenta 
Deserit ac Delum maternam invisit Apollo 
Instauratque choros, mixtique altaria circum 
Cretesque Dryopesque fremunt pictique Agathyrsi; 
Ipse jugis Cynthi graditur mollique fluentem 
Fronde premit crinem fingens atque implicat auro, 
Tela sonant umeris: haud illo segnior ibat 
Aeneas, tantum egregio decus enitet ore. 
Postquam altos ventum in montes atque invia lustra, 
Ecce ferae saxi dejectae vertice caprae' 
Decurrere jugis; alia de parte patentes 
Transmittunt cursu campos atque agmina cervi 
Pulverulenta fuga glomerant montesque relinquunt. 

At puer Ascanius mediis in vallibus acri 

Gaudet equo jamque hos cursu, jam praeterit illos 

Spumantemque dari pecora inter inertia votis 

Optat aprum aut fulvum descendere monte leonem. 
Interea magno misceri murmure caelum 

Incipit; insequitur commixta grandine nimbus; 

Et Tyrii comites passim et Trojana Juventus 

Dardaniusque nepos Veneris diversa per agros 

Tecta metu petiere; ruunt de montibus amnes. 

Speluncam Dido dux et Trojanus eandem 

Deveniunt. Prima et Tellus et pronuba Juno 

Dant signum: fulsere ignes et conscius aether 

Connubiis, summoque ulularunt vertice. nymphae. 


Fo k %* 


LA FAMA 


llle dies primus leti primusque malorum 
Causa fuit. Neque enim specie famave movetur 
Nec jam furtivum Dido meditatur amorem: 
Conjugium vocat: hoc praetexit nomine culpam. 
Extemplo Libyae magnas it fama per urbes, 
Fama, malum qua non aliud velocius ullum. 
Mobilitate viget viresque adquirit eundo:; 
Parva metu primo, mox sese attollit in auras 
Ingrediturque solo et caput inter nubila condit. 
lllam Terra parens ira inritata deorum 
Extremam, ut perhibent, Coeo Enceladoque sororem 
Progenuit pedibus celerem et pernicibus alis, 

Monstrum horrendum, ingens; cui, quot sunt corpore 
-  plumae, 


Tot vigiles oculi subter (mirabile dictu), 
Tot linguae, totidem ora sonant, tot subrigit aures. 

Nocte volat caeli medio terraeque per umbram 
Stridens nec dulci declinat lumina somno: 

Luce sedet custos aut summi culmine tecti 
Turribus aut altis et magnas territat urbes 
Tam ficti pravique tenax quam nuntia verl. 
Haec tum multiplici populos sermone replebat 
Gaudens et pariter facta atque infecta canebat: 
Venisse Aenean Trojano sanguine cretum, 

Cui se pulchra viro dignetur jungere Dido; 
Nunc hiemem inter se luxu, quam longa, fovere 
Regnorum immemores turpique cupidine captos. 
Haec passim dea foeda virum diffundit in ora. 


* E * 


IARBAS IMPLORA A JÚPITER 


Protinus ad regem cursus detorquet larban 
Incenditque animum dictis atque aggerat iras. 

Hic Hammone satus rapta Garamantide nympha 
Templa Jovi centum latis immania regnis, 
Centum aras posuit vigilemque sacraverat ignem, 
Excubias divum aeternas; pecudumque cruore 
Pingue solum et variis florentia limina sertis. 
Isque amens animi et rumore accensus amaro 
Dicitur ante aras media inter numina divum 
Multa Jovem manibus supplex orasse supinis' 
«Juppiter omnipotens, cui nunc Maurusia pictis 
Gens epulata toris Lenaeum libat honorem, 
Adspicis haec? An te, genitor, cum fulmina torques, 
Nequiquam horremus, caecique in nubibus ignes 
Terrificant animos et inania murmura miscent? 
Femina, quae nostris errans in finibus urbem 
Exiguam pretio posuit, cui litus arandum 

Cuique loci leges dedimus, conubia nostra 
Reppulit ac dominum Aenean in regna recepit. 
Et nunc ille Paris cum semiviro comitatu 
Maeonia mentum mitra crinemque madentem 
Subnexus rapto potitur; nos munera templis 


Quippe tuis ferimus famamque fovemus inanem». 


Ko * * 


Dipo PROCURA IMPEDIR LA PARTIDA DE ÉENEAS 


At regina dolos (quis fallere possit amantem?) 


Praesensit motusque excepit prima futuros 

Omnia tuta timens. Eadem impia Fama furenti 

Detulit armari classem cursumque parari. 

Saevit inops animi totamque incensa per urbem 

Bacchatur, qualis commotis excita sacris 

Thyias, ubi audito stimulant trieterica Baccho 

Orgia nocturnusque vocat clamore Cithaeron. 

- Tandem his Aenean compellat vocibus ultro: 
«Dissimulare etiam sperasti, perfide, tantum 

Posse nefas tacitusque mea decedere terra? 

Nec te noster amor, nec te data dextera quondam, 

Nec moritura tenet crudeli funere Dido? 

Quin etiam hiberno moliris sidere classem, 

Et mediis properas Aquilonibus ire per altum, 

Crudelis? Quid? si non arva aliena domosque 

Ignotas peteres, et Troja antiqua maneret, 

Troja per undosum peteretur classibus aequor ? 

Mene fugis? Per ego has lacrimas dextramque tuam te, 


Quando aliud mihi jam miserae, nihil ipsa reliqui, 
Per conubia nostra, per inceptos hymenaeos, 

Si bene quid de te merui, fuit aut tibi quicquam 
Dulce meum, miserere domus labentis et istam, 

Oro, si quis adhuc precibus locus, exue mentem 
Te propter Libycae gentes Nomadumgque tyranni 
Odere, infensi Tyrii; te propter eundem 
Exstinctus pudor et, qua sola sidera adibam. 
Fama prior. Cui me moribundam deseris, hospes? 
Hoc solum nomen quoniam de conjuge restat. 
Quid moror? An mea Pygmalion dum moenia frater 
Destruat aut captam ducat Gaetulus larbas? 
Saltem si qua mihi de te suscepta fuisset 

Ante fugam suboles, si quis mihi parvulus aula 
Luderet Aeneas, qui te tamen ore referret, 
Non equidem omnino capta ac deserta viderer». 


DIpO INVOCA LA MUERTE 


Tum vero infelix fatis exterrita, Dido 
Mortem orat; taedet caeli convexa tueri. 
Quo magis inceptum peragat lucemque relinquat, 
Vidit, turicremis cum dona imponeret aris, 
(Horrendum dictu!) latices nigrescere sacros, 
Fusaque in obscenum se vertere vina cruorem. 
Hoc visum nulli, non ipsi effata sorori. 
Praeterea fuit in tectis de marmore templum 
Conjugis antiqui, miro quod honore colebat, 
Velleribus niveis et festa fronde revinctum: 
Hinc exaudiri voces et verba vocantis 
Visa viri, nox cum terras obscura teneret; 
Solaque culminibus ferali carmine bubo 
Saepe queri et longas in fletum ducere voces; 
Multaque paeterea vatum praedicta priorum 
Terribili monitu horrificant. Agit ipse furentem 
In somnis ferus Aeneas; semperque relinqui 

Sola sibi, semper longam incomitata videtur 

Ire viam et Tyrios deserta quaerere terra: 

Eumenidum veluti demens videt agmina Pentheus 

Et solem geminum et duplices se ostendere Thebas; 470 
Aut Agamemnonius scaenis agitatus Orestes 

Armatam facibus matrem et serpentibus atris 

Cum fugit, ultricesque sedent in limine Dirae. 


X + o * 


Los TORMENTOS DE Dino 


Nox erat, et placidum carpebant fessa soporem 
Corpora per terras; silvaeque et saeva quierant 
Aequora, cum medio volvuntur sidera lapsu, 

Cum tacet omnis ager, pecudes pictaeque volucres, 525 
Quaeque lacus late liquidos quaeque aspera dumis 

Rura tenent, somno positae sub nocte silenti; 
(Lenibant curas et corda oblita laborum) . 

At non infelix animi Phoenissa nec umquam 

Solvitur in somnos oculisve aut pectore noctem 330 
Accipit; ingeminant curae, rursusque resurgens 

Saevit amor, magnoque irarum fluctuat aestu. 

Sic adeo insistit secumque ita corde volutat: 

«En quid ago? rursusne procos irrisa priores 
Experiar. Nomadumque petam conubia supplex, 135 
Quos ego sim totiens jam dedignata maritos? 
lliacas igitur classes atque ultima Teucrum 
Jussa sequar? Quiane auxilio juvat ante levatos 
Et bene apud memores veteris stat gratia facti? 

Quis me autem, fac velle, sinet ratibusve superbis 340 
Invisam accipiet? Nescis heu, perdita, necdum 
Laomedonteae sentis perjuria gentis? 

Quid tum? Sola fuga nautas comitabor ovantes? 

An Tyriis omnique manu stipata meorum 

Inferar et, quos Sidonia vix urbe revelli, 

Rursus agam pelago, et ventis dare vela jubebo? 
Quin morere, ut merita es, ferroque averte dolorem. 
Tu, lacrimis evicta meis, tu prima furentem 

His, germana, malis oneras, atque objicis hosti. 
Non licuit thalami expertem sine crimine vitam 
Degere more ferae tales nec tangere curas! 

Non servata fides cineri promissa Sychaeo!» 

Tantos illa suo rumpebat pectore questus. 


E XX * 


LA MUERTE DE Dipo 


Et jam prima novo spargebat lumine terras 
Tithoni croceum linquens Aurora cubile. 
Regina e speculis ut primum albescere lucem 
Vidit et aequatis classem procedere velis 
Litoraque et vacuos sensit sine remige portus, 
Terque quaterque manu pectus percussa decorum, 
Flaventesque abscissa comas: «pro Juppiter! ibit 
«Hic», ait, et nostris inluserit advena regnis? 
Non arma expedient totaque ex urbe sequentur, 
Diripientque rates alii navalibus? Ite, 
Ferte citi flammas, date vela, impellite remos!— 
Quid loquor? Aut ubi sum? Quae mentem  insania 

mutat? 

Infelix Dido! nunc te facta impia tangunt ? | 
Tum decuit, cum sceptra dabas. En dextra fidesque, 
Quem secum patrios aiunt portare penates, 
Quem subiisse umeris confectum aetate parentem! 
Non potui abreptum divellere corpus et undis 
Spargere, non socios, non ipsum absumere ferro 

Ascanium patriisque epulandum ponere mensis? 
Verum anceps pugnae fuerat fortuna.—Fuisset! 
Quem metui moritura? Faces in castra tulissem, 
Implessemque foros flammis natumque patremque 605 
Cum genere exstinxem, memet super ipsa dedissem.— 
Sol, qui terrarum flammis opera omnia lustras, 
Tuque harum interpres curarum et conscia Juno 
Nocturnisque Hecate triviis ululata per urbes, 
Et Dirae ultrices, et di morientis Elissae, 610 
Accipite haec meritumque malis advertite numen, 
Et nostras audite preces. Si tangere portus 
Infandum caput ac terris adnare necesse est. 
Et sic fata Jovis poscunt, hic terminus haeret: 
At bello audacis populi vexatus et armis, | 615 
Finibus extorris, complexu avulsus luli | 
Auxilium imploret videatque indigna suorum : 
Funera; nec, cum se sub leges pacis iniquae 
Tradiderit, regno aut optata luce fruatur; 
Sed cadat ante diem, mediaque inhumatus harena 620 
Haec precor, hanc vocem extremam cum sanguine fundo. 
Tum vos, a Tyrii, stirpem et genus omne :futurum 
Exercete odiis, cinerique haec mittite nostro 
Munera. Nullus amor populis nec foedera sunto. 
Exoriare aliquis nostris ex ossibus ultor-. - 025 
Qui face Dardanios ferroque sequare colonos ] 
Nunc, olim, quocumque dabunt se tempore vires! 
Litora litoribus contraria, fluctibus undas 
IÍmprecor, arma armis: pugnent ipsique nepotesque». 
Haec ait, et partes animum versabat in omnes 630 
Invisam quaerens quam primum abrumpere lucem. 
Tum breviter Barcen nutricem adfata - Sychaei 
(Namque suam patria antiqua cinis ater habebat): 
«Annam, cara mihi nutrix, hue siste sororem;. 

Dic, corpus properet fluviali spargere lympha, 
Et pecudes secum et monstrata piacula ducat; 
Sic veniat;-tuque ipsa pia tege tempora vitta. 
Sacra Jovi Stygio, quae rite incepta paravi 
Perficere est animus finemque imponere curis 
Dardaniique rogum capitis permittere flammae». 
Sic ait. Illa gradum studio celerabat anilem. 

At trepida et coeptis immanibus effera Dido 
Sanguineam volvens aciem maculisque trementes 
Interfusa genas et pallida morte futura, 
Interiora domus inrumpit limina et altos 
Conscendit furibunda rogos ensemque recludit 
Dardanium, non hos quaesitum munus in usus. 
Hic, postquam lliacas vestes notumque cubile 
Conspexit, paulum lacrimis et mente morata 
Incubuitque toro dixitque novissima verba: 
«Dulces exuviae dum fata deusque sinebat, 
Accipite hanc animam, meque his exsolvite curis. 
Vixi, et, quem dederat cursum Fortuna, peregi; 
Et nunc magna mei sub terras ibit imago. 

Ulta virum, poenas inimico a fratre recepi; 

Felix, heu nimium felix, si litora tantum 
Numquam Dardaniae tetigissent nostra carinae!» 
Dixit et os impressa toro: «Moriemur inultae, 
Sed moriamur», ait, «sic, sic juvat ire sub umbras. 
Hauriat hunc oculis ignem crudelis ab alto 
Dardanus et nostrae secum ferat omina mortis». 

Dixerat, atque illam media inter talia ferro 
Conlapsam adspiciunt comites ensemque cruore 
Spumantem sparsasque manus. It clamor ad alta 
Atria; concussam bacchatur Fama per urbem. 
Lamentis gemituque et femineo ululatu 
Tecta fremunt; resonat magnis plangoribus aether, 

Non aliter, quam si immissis ruat hostibus omnis 
Carthago aut antiqua Tyros flammaeque furentes 670 
Culmina perque hominum volvantur perque deorum. 

Audiit exanimis, trepidoque exterrita cursu 
Unguibus ora soror foedans et pectora pugnis 
Per medios ruit ac morientem nomine clamat: 
«Hoc illud, germana, fuit? Me fraude petebas? 075 
Hoc rogus iste mihi, hoc ignes araeque parabant? 
Quid primum deserta querar? Comitemne sororem 
Sprevisti moriens? Eadem me ad fata vocasses! 
Idem ambas ferro dolor atque eadem hora tulisset. 
His etiam struxi manibus, patriosque vocavi 680 
Voce deos, sic te ut posita crudelis abessem! 
Exstinxti te meque, soror, populumque patresque 
Sidonios, urbemque tuam.—Date, vulnera lymphis 
Abluam et, extremus si quis super halitus errat. 
Ore legam». Sic fata gradus evaserat altos 085 
Semianimemque sinu germanam amplexa fovebat 
Cum gemitu, atque atros siccabat veste cruores. 
lla graves oculos conata attollere, rursus 
Deficit; infixum stridit sub pectores vulnus. 
Ter sese attollens cubitoque adnixa levavit; 090 
Ter revoluta toro est oculisque errantibus alto 
Quaesivit caelo lucem, ingemuitque reperta. 

Tum Juno omnipotens, longum miserata dolorem 
Difficilesque obitus lrim demisit Olympo, 
Quae luctantem animam nexosque resolveret artus. 695 
Nam quia nec fato, merita nec morte peribat 
Sed misera ante diem subitoque accensa furore, 
Nondum illi flavum Proserpina vertice crinem 
Abstulerat Stygioque caput damnaverat Orco. 
Ergo Iris croceis per caelum roscida pinnis, ¡520 
Mille trahens varios adverso sole colores, 

Devolat, et supra caput adstitit: «Hunc ego Diti 
Sacrum jussa fero teque isto corpore solvo.» 
Sic ait et dextra crinem secat: omnis et una 
Dilapsus calor, atque in ventos vita recessit. 


Q. HORATIUS FLACCUS 
(6—8 a. d. J..C.) Z 


Quinto Horacio Flaco, nacido en Venusa (sur de Italia) como hijo 
de un liberto, empezó sus estudios en Roma, completándolos en Ate- 
nas. Allí se juntó con Marco Bruto, y nombrado tribuno militar, 
recorrió el Asia Menor y Tracia hasta que la batalla de Filipos (42) 
puso término a su carrera de soldado. Volvió a Roma y empezó a escri- 
bir sus primeros versos, desarrollando luego una vasta labor poética. 
Fué presentado por Virgilio y Vario a Mecenas, quien le regaló una 
casa de campo. La amistad que más tarde lo unía con el emperador 
le permitió llevar una vida tranquila y dedicarse enteramente a la 
poesia 

Horacio es, en primer lugar, racionalista de delicada estructura, 
pero al mismo tiempo sabe expresar con exquisita gracia todos los 
sentimientos del corazón, encontrando siempre el tono adecuado 
para manifestar sus afectos de ternura, de entusiasmo y de carácter 
patético. Su rica vena está penetrada de profunda filosofia: primero 
se entusiasmó por la doctrina epicúrea, en seguida reconoció la be- 
lleza de la moral estoica, y, formóse, por un eclecticismo, una sa- 
biduria práctica de la vida.  ' 

Lo primero que escribió fueron las Sátiras (sermones), en que 
muestra como en un espejo, con fina malicia las locuras de su tiempo. 
Menor importancia tiene el elemento moralizador en los Ebpodos 
(jambi), satíricos y mordaces. Las Odas (carmina), de variadisimos 
asuntos, revelan un hondo sentido de la vida y un simpático epi- 
cureísmo. Con estas joyas de su musa introdujo en la poesía latina 
las bellas formas del lirismo griego sin incurrir en servil imitación. 
Su estilo es notable por la perfección, y su verso armonioso y bri- 
llante. Las Epístolas, en fin, incluyen abundantes lecciones morales, 
filosóficas y literarias. Entre ellas sobresale la Epístola a los Pi- 
sones o Arte poética, que representa una conversación sobre asun- 
tos literarios en general, en que se recomiendan las doctrinas de 
la poética helénica. : 

Horacio no ha sido nunca popular; es un poeta aristocrático que 
dijo: «odi profanum volgus et arceo» (Carm. III, 1) y que ha quedado 

el autor favorito de las personas de buen gusto. Ha influído pode- 
rosísimamente en las distintas literaturas modernas, siendo imitado 
y comentado ya en la Antiguedad. Así juzga de él por ejemplo Quin- 
tiliano, diciendo: «De los poetas líricos Horacio es casi el único 
digno de ser leido». | 


ODAS 
CARMINA 


ISTBROS] 


Maecenas atavis edite regibus, 
O et praesidium et dulce decus meum, 
Sunt quos curriculo pulverem Olympicum 
Collegisse juvat metaque fervidis 


Evitata rotis palmaque nobilis; az 
Terrarum dominos evehit ad deos 

Hunc, si mobilium turba Quiritium 

Certat tergeminis tollere honoribus, 


lllum, si proprio condidit horreo, 

Quidquid de Libycis verritur areis. 10 
Gaudentem patrios findere sarculo 

Agros Attalicis condicionibus 


Numquam demoveas, ut trabe Cypria 
Myrtoum pavidus nauta secet. mare. a 
Luctantem Icariis fluctibus Africum 15 

Mercator metuens otium et oppidi 
Laudat rura sui; mox reficit rates 
Quassas, indocilis pauperiem pati. 
Est qui nec veteris pocula Massici 
Nec partem solido demere de die 


Spernit, nunc viridi membra sub arbuto 
Stratus, nunc ad aquae lene caput sacrae. 
Multos castra juvant et lituo tubae 
Permixtus bellaque matribus 


Detestata. Manet sub Jove frigido 
Venator tenerae conjugis immemor, 
Seu visast catulis cerva fidelibus, 

Seu rupit teretes Marsus aper plagas. 


Me doctarum hederae praemia frontium 
Dis miscent superis, me gelidum nemus 
Nympharumque leves cum Satyris chori 
Secernunt populo, si neque tibias 


Euterpe cohibet nec Polyhymnia. 
Lesboum refugit tendere barbiton:. 
Quodsi me lyricis vatibus inseres, 
Sublimi feriam sidera vertice. 


IV 


Solvitur acris hiems grata vice veris et Favoni, 


Trahuntque siccas machinae carinas, 


Ac neque jam stabulis gaudet pecus aut arator ieni 


Nec prata canis albicant pruinis. 

Jam Cytherea choros ducit Venus imminente luna, 5 
Junctaeque Nymphis Gratiae decentes 

Alterno terram quatiunt pede, dum graves Cyclopum 
Volcanus ardens urit officinas. 


Nunc decet aut viridi nitidum caput impedire myrto 
Aut flore, terrae quem ferunt solutae; 10 

Nunc et in umbrosis Fauno decet immolare lucis, 

_ Seu poscat agna sive malit haedo. 


Pallida Mors aequo pulsat pede pauperum tabernas 
Regumque turres. O beate Sesti, 

Vitae summa brevis spem nos vetat incohare Ea 1 
Jam te premet nox fabulaeque Manes 


Et domus exilis Plutonia; quo simul mearis, 
Nec regna sortiere talis, 
Nec tenerum Lycidan mirabere, quo calet juventus 
Nunc omnis et mox virgines tepebunt. 20 


XII 


O navis, referent in mare te novi 
Fluctus. O quid agis? Fortiter occupa 
Portum. Nonne vides, ut 
Nudum remigio latus 


Et malus celeri saucius Africo  - 5 
 —Antemnaeque gemant, ac sine-funibus 
Vix durare carinae - 
Possint imperiosius 

Aequor? Non tibi sunt integra lintea, 
Non di, quos iterum pressa voces malo. 
Quamvis Pontica pinus, 
Silvae filia nobilis, 


-Jactes et genus et nomen inutile: 
Nil pictis timidus navita SANOS 


Fidit. Tu, nisi ventis 
Debes ludibrium, cave 


-Nuper sollicitum quae mihi taedium, 
Nunc desiderium curaque non levis, 


Interfusa nitentes 
Vites aequora Cycladas. 


XV 


Pastor cum traheret per freta navibus 
Idaeis Helenen perfidus hospitam, 
Ingrato celeres obruit otio 

Ventos, ut caneret fera 


Nereus fata. «Mala ducis avi domum, 
Quam multo repetet Graecia milite, 
Conjurata tuas rumpere nuptias 

Et regnum Priami vetus. 


Eheu, quantus equis, quantus adest viris: 

Sudor! quanta moves funera Dardanae 

Genti! Jam galeam Pallas et A 
Currusque et rabiem parat. 

Nequiquam Veneris praesidio ferox 

Pectes caesariem grataque feminis 

Inbelli cithara carmina divides; 
Nequiquam thalamo graves 


Hastas et calami spicula Cnosii 

Vitabis strepitumque et celerem sequi 

Ajacem: tamen, heu serus! adulteros 
Crines pulvere collines. 


Non Laertiaden, exitium tuae | 

Genti, non Pylium Nestora respicis? 

Urguent inpavidi te Salaminius 
Teucer, te Sthenelus, sciens 


Pugnae, sive opus est imperitare equis, 

Non auriga piger. Merionen quoque 

Nosces. Ecce furit, te reperite atrox, 
Tydides melior patre, 


Quem tu, cervus uti vallis in altera 
Visum parte lupum graminis immemor, 
Sublimi fugies mollis anhelitu, 

Non hoc pollicitus tuae. 


Iracunda diem proferet Ilio 

Matronisque Phrygum classis Achiilei:; 

Post certas hiemes uret Áchaicus 
Ignis Pergameas domos.» 

XX 


Vile potabis modicis Sabinum 

Cantharis, Graeca quod ego ipse testa 

Conditum levi, datus in theatro 
Cum tibi plausus, 


Clare Maecenas eques, ut paterni 

Fluminis ripae simul et jocosa 

Redderet laudes tibi Vaticani 
Montis imago. 


Caecubum et prelo domitam Caleno 

Tu bibes uvam: mea nec Falernae 

Temperant vites neque Formiani 
Pocula colles. | 


XXII 


Integer vitae scelerisque purus 

Non eget Mauris jaculis neque arcu 
Nec venenatis gravida sagittis, 
Fusce, pharetra, 


Sive per Syrtes iter aestuosas 

Sive facturus per inhospitalem 

Caucasum vel quae loca fabulosus 
Lambit Hydaspes. 


Namgque me silva lupus in Sabina, 

Dum meam canto Lalagen et ultra 

Terminum curis vagor expeditis, 
Fugit inermem; 

Quale portentum neque militaris 

Daunias latis alit aesculetis 

Nec Jubae tellus generat, leonum 
Arida nutrix. 


Pone me pigris ubi nulla campis 
Arbor aestiva recreatur aura, 
Quod latus mundi nebulae malusque 


Juppiter urguet : 


Pone sub curru nimium propinqui 

Solis in terra domibus negata: 

Dulce ridentem Lalagen amabo, 
Dulce loquentem. 


XXIII 


Vitas hinuleo me similis, Chloe, 
Quaerenti pavidam montibus aviis 
Matrem non sine vano 
Aurarum et siluae metu. 


Nam seu mobilibus veris inhorruit 
Adventus foliis, seu virides rubum 
Dimovere lacertae, 
Et corde et genibus tremit. 


Atqui non ego te tigris ut aspera 
Gaetulusve leo frangere persequor: 
Tandem desine matrem 
Tempestiva sequi viro. 

XXIV 


Quis desiderio sit pudor aut modus 

Tam cari capitis? paecipe lugubres 

Cantus, Melpomene, cui liquidam pater 
Vocem cum cithara dedit. 


Ergo Quintilium perpetuus sopor 

Urguet? cui Pudor, et fustitiae soror 

Incorrupta Fides nudaque Veritas 
Quando ullum inveniet parem? 


Multis ille bonis flebilis occidit, 

Nulli flebilior quam tibi, Virgili. 

Tu, frustra pius, heu non ita creditum 
Poscis Quintilium deos. 


Quid? si Threicio blandius Orpheo 

Auditam moderere arboribus fidem, 

Num vanae redeat sanguis imagini 
Quam virga semel horrida, 


Non lenis precibus fata recludere, 

Nigro compulerit Mercurius gregi? 

Durum: sed levius fit patientia, 
Quidquid corrigere est nefas. 


XXXI 


Quid dedicatum poscit: Apollinem- 

Vates? Quid orat, de patera novum 

Fundens liquorem? Non: opimae: 
Sardiniae segetes feraces, 

Non aestuosae grata Calabriae 


Armenta, non aurum aut ebur Indicum, 


Non rura, quae Liris quieta 
Mordet aqua taciturnus amnis. 


Premant Calenam falce quibus dedit 
Fortuna vitem, dives et aureis 
Mercator exsiccet culillis 
Vina Syra reparata merce, 


Dis carus ipsis, quippe ter et quater 
Anno revisens aequor Atlanticum 
Impune. Me pascunt olivae, 
Me cichorea levesque malvae. 


Frui paratis et valido mihi, 
Latoe, dones ac, precor, integra 
Cum mente, nec turpem senectam 
Degere nec cithara carentem. 


Libro Il 
dl 


Nullus argento color est avaris 

Abdito terris, inimice lamnae 

Crispe Sallusti, nisi temperato 
Splendeat usu. 


Vivet extento Proculeius aevo, 
Notus in fratres animi paterni: 
llum aget pinna metuente o 

Fama superstes. 

Latius regnes avidum domando 

Spiritum, quam si Libyam remotis 

Gadibus jungas et uterque Poenus . 
Serviat uni, 


Crescit indulgens sibi dirus hydrops, 

Nec sitim pellit, nisi causa morbi 

Fugerit venis et aquosus albo 
Corpore languor. . | 


Redditum Cyri solio Phrahaten 

Dissidens plebi numero beatorum 

Eximit Virtus populumque falsis 
Dedocet uti 


Vocibus, regnum et diadema tutum 

Deferens uni propriamque laurum, 

Quisquis ingentes oculo inretorto 
Spectat acervos. 


MI 


Aequam memento rebus in arduis 
Servare mentem, non secus in bonis 
Ab insolenti temperatam 
Laetitia, moriture Delli, 


Seu maestus omni tempore vixeris, 
Seu te in remoto gramine per dies 
Festos reclinatum bearis 
Interiore nota Falerni. 

Quo pinus ingens albaque populus 
Umbram hospitalem consociare amant 10 
Ramis? Quid obliquo laborat 
Lympha fugax trepidare rivo? 


Huc vina et unguenta et nimium breves 
Flores amoenae ferre jube rosae, 
Dum res et aetas et sororum 15 
Fila trium patiuntur atra. 


Cedes coemptis saltibus et domo, 
Villaque flavus quam Tiberis lavit, 
Cedes et exstructis in altum 
Divitiiis potietur heres. 20 


Divesne prisco natus ab Inacho, 
Nil interest an pauper et infima 
De gente sub divo moreris, 

Victima nil miserantis Orci. 


Omnes eodem cogimur, omnium 25 
Versatur urna serius ocius 
Sors exitura et nof in aeternum 
Exgilium impositura cymbae. 


IX 


Non semper imbres nubibus hispidos 
Manant in agros aut mare Caspium 
Vexant inaequales procellae 
Usque, nec Armeniis in oris, 

Amice Valgi, stat glacies iners 

Menses per omnes, aut aquilonibus 
Querceta Gargani laborant 
Et foliis viduantur orni: 


Tu semper urgues flebilibus modis 
Mysten ademptum, nec tibi vespero 
Surgente decedunt amores 
Nec rapidum fugiente solem. 


At non ter aevo functus amabilem 
Ploravit omnes Antilochum senex 
Ánnos nec impubem parentes 

Troilon aut Phrygiae sorores 


Flevere semper. Desine mollium 
Tandem querellarum, et potius nova 
Cantemus Augusti tropaea 
Caesaris, et rigidum Niphaten, 


Medumgque flumen gentibus additum 
Victis minores volvere vertices, 
Intraque praescriptum Gelonos 

Exiguis equitare campis. ¿ 


XIII 


llle et nefasto te posuit die, 
Quicumque primum; et sacrilega manu 
Produxit, arbos, in nepotum 
Perniciem opprobriumque pagi: 


A AO ci 

llum et parentis crediderim sui 

Fregisse cervicem et penetralia 

- Sparsisse nocturno cruore 
Hospitis; ille venena Colcha 


Et quidquid usquam concipitur nefas 
Tractavit, agro qui statuit meo 
Te triste lignum, te caducum 

In domini caput inmerentis. 


Quid quisque vitet, numquam homini satis 
Cautumst in horas: navita Bosphorum 
Poenus perhorrescit neque ultra 
Caeca timet aliunde fata, 


Miles sagittas et celerem fugam 
Parthi, catenas Parthus et Italum 
Robur; sed improvisa leti 
Vis rapuit rapietque gentes 


Quam paene furvae regna Proserpinae 
Et judicantem vivimus Áeacum 
Sedesque discretas piorum et 
Aeoliis fidibus cuerentem 


Sappho puellis de popularibus 
Et te sonantem plenius aureo, 
Alcaee, vlectro dura navis, 
Dura fugae mala, dura belli. 


Utrumaue sacro digna silentio 
Mirantur umbrae dicere; sed magis 
Pugnas et exactos tyrannos ] 
Densum umeris bibit aure volgus. 


65 


nn 


10 


15 


20 


sÓN 


30 


66 


35 


40 


10 


15 


RODOLFO OROZ 


Quid mirum, ubi illis carminibus stupens 
Demittit atras belua centiceps 
Aures, et intorti capillis 
Eumenidum recreantur angues? 


Quin et Prometheus et Pelopis, parens 
Dulci laborem decipitur sono, 
Nec curat Orion leones 
Aut timidos agitare lyncas. 


XVI 


Otium divos rogat in patenti 

Prensus Aegaeo, simut atras nubes 

Condidit lunam neque certa fulgent 
Sidera nautis, 


Otium bello furiosa Thrace, 

Otium Medi pharetra decori, 

Grosphe, non gemmis neque purpura ve- 
nale neque auro. 


Non enim gazae neque consularis 

Summovet lictor miseros tumultus 

Mentis et curas laqueata circum 
Tecta volantes. 


Vivitur parvo bene, cui paternum 

Splendet in mensa tenui salinum 

Nec leves somnos timor aut cupido 
Sordidus aufert. 

Quid brevi fortes jaculamur aevo 

Multa? Quid terras alio calentes 

Sole mutamus? Patriae quis exsul 
Se quoque fugit? 


Scandit aeratas vitiosa naves 
Cura nec turmas equitum relinquit, 
Ocior cervis et agente nimbos 

Ocior Euro. 


Laetus in praesens animus quod ultrast 

Oderit curare et amara lento 

Temperet risu; nihil est ab omni 
Parte beatum. 


Abstulit clarum cita mors Achillem, 

Longa Tithonum minuit senectus; 

Et mihi forsan, tibi quod negarit, 
Porriget hora. 


Te greges centum Sicuiaeque circum 

Mugiunt vaccae, tibi tollit hinnitum 

Apta quadrigis equa, te bis Afro 
Murice tinctae. 


Vestiunt lanae; mihi parva rura et 

Spiritum Graiae tenuem Camenae 

Parca non mendax dedit et malignum 
Spernere volgus. 


E OK * 


67 


20 


Za 


30 


35 


40 


08 


20 


RODOLFO OROZ 


LIBRO MI 
TI 


Angustam amice pauperiem pati 
Robustus acri militia puer 
Condiscat et Parthos feroces 
Vexet eques metuendus hasta, 


Vitamque sub divo et trepidis agat 
In rebus. Illum ex moenibus hosticis 
Matrona bellantis tvranni 
Prospiciens et adulta virgo 


Suspiret: «eheu, ne rudis agminum 
Sponsus lacessat regius asperum 
Tactu leonem, quem cruenta 
Per medias rapit ira caedes». 


Dulce et decorumst pro patria mori: 

Mors et fugacem persequitur virum, 
Nec parcit imbellis juventae 
Poplitibus timidoque tergo. 


Virtus, repulsae nescia sordidae, 
Intaminatis fulget honoribus, 

Nec sumit aut ponit secures 
Arbitrio popularis aurae. 

Virtus, recludens inmeritis mori 

Caelum. negata temptat iter via, 

- Coetusque volgares et udam 
Spernit humum fugiente pinna. 


Est et fideli tuta silentio 
Merces: vetabo, qui Cereris sacrum 
Volgarit arcanae, sub isdem 
Sit trabibus fragilemque mecum 


Solvat phaselon: saepe Diespiter 
Neglectus incesto addidit integrum, 
Raro antecedentem scelestum 
Deseruit pede Poena claudo. 


IX 


Donec gratus eram tibi 

Nec quisquam potior hbracchia candidae 
Cervici juvenis dabat, 

Persarum vigui rege beatior. 


«Donec non alia magis 

Arsisti neque erat Lydia post Chloen, 
Multi Lydia nominis 

Romana vigui clarior Ília » 


Me nunc Thressa Chloe regit, 

Dulces docta modos et citharae sciens, 
Pro qua non metuam mori, 

Si parcent animae fata superstiti. 

«Me torret face mutua 
Thurini Calais filius Ornyti, 
Pro quo bis patiar mori, 
Si parcent puero fata superstiti». 


Quid si prisca redit venus 
Diductosque jugo cogit aeneo? 

Si flava excutitur Chloe 

Rejectaeque patet janua Lydiae? 


«Quamgquam sidere pulchrior 

[llest, tu levior cortice et improbo 
Iracundior Hadria: 

Tecum vivere amem, tecum obeam libens». 


LiBrRO IV 


HI 


Quem tu, Melpomene, semel 
Nascentem placido lumine videris, 
llum non labor Isthmius 
Clarabit pugilem, non equus impiger 


Curru ducet Achaico 

Victorem, neque res bellica Deliis 
Ornatum foliis ducem, 

Quod regum tumidas contuderit minas, 

Ostendet Capitolio; 

Sed quae Tibur aquae fertile praefluunt 10 
Et spissae nemorum comae 

Fingent Aeolio carmine nobilem. 


Romae principis urbium 
Dignatur suboles inter amabiles 

Vatum ponere me choros, E 
Et jam dente minus mordeor invido. 


O  testudinis aureae 
Dulcem «auae strepitum, Pieri, temperas, 
O mutis quoque piscibus 
Donatura cyeni, si libeat, sonum, 20 


Totum muneris hoc tuist, 

Quod monstror digito praetereuntium 
Romanae fidicen lyrae: 

Quod spiro et placeo, si placeo, tuumst. 


ESRISIOLA ARLOS PISONES 


PE SIDESARTE POETICA 
Humano  capiti cervicem pictor equinam 
Jungere si velit et varias inducere plumas, 
Undique collatis membris ut turpiter atrum 
Desinat in piscem mulier formosa superne: 
Spectatum admissi risum teneatis, amici? 5 
Credite, Pisones, isti tabulae fore librum 
Persimilem, cujus, velut aegri somnia, vanae 

Fingentur species, ut nec pes nec caput uni 
Reddatur formae. Pictoribus atque poetis 
Quidlibet audendi semper fuit aequa potestas. 
Scimus, et hanc veniam petimusque damusque vicissim:; 
Sed non ut placidis coeant inmitia, non ut 
Serpentes avibus geminentur, tigribus agni. 
Inceptis, gravitus plerumque et magna professis 
Purpureus, late qui splendeat, unus et alter 
Adsuitur pannus, cum lucus et ara Dianae 

Et properantis aquae per amoenos ambitus agros 
Aut flumen Rhenum aut pluvius describitur arcus. 
Sed nunc non erat his locus. Et fortasse cupressum 
Scis simulare: quid hoc, si fractis enatat exspes 
Navibus, aere dato qui pingitur? Amphora coepit 
Institui: currente rota cur urceus exit? 

Denique sit quidvis, simplex dumtaxat et unum. 
Maxima pars vatum, pater et juvenes patre digni, 
Decipimur specie recti. Brevis esse laboro, 
Obscurus fio; sectantem lenia nervi 

Deficiunt animique; professus grandia turget; 
Serpit humi tutus nimium timidusque procellae; 
Qui variare cupit rem prodigialiter unam, 
Delphinum silvis adpingit, fluctibus aprum. 

In vitium ducit culpae fuga, si caret arte. 
Aemilium circa ludum faber unus et ungues 
Exprimet et molles imitabitur aere capillos, 

Infelix operis summa, quia ponere totum 

Nesciet: hunc ego me siquid conponere curem, 

Non magis esse velim quam naso vivere pravo 
Spectandum nigris oculis nigroque capillo. 

Sumite materiam vestris, qui scribitis, aequam 
Viribus et versate diu, quid ferre recusent, 

Quid valeant umeri. Cui lecta potenter erit res, 
Nec facundia deseret hunc nec lucidus ordo. 

Ordinis haec virtus erit et venus, aut ego fallor, 
Ut jam nunc dicat jam nunc debentia dici, 
Pleraque differat et praesens in tempus omittat; 
Hoc amet, hoc spernat promissi carminis auctor. 
In verbis etiam tenuis cautusque serendis 
Dixeris egregie, notum si callida verbum 
Reddiderit junctura novum. Si forte necessest 
Indiciis monstrare recentibus abdita rerum, 
Fingere cinctutis non exaudita Cethegis 
Continget; dabiturque licentia sumpta pudenter. 


Et nova, factaque nuper habebunt verba fidem. si 


Graeco fonte cadent, parce detorta. Quid autem 
Caecilio Plautogue dabit Romanus. ademptum 
Virgilio Varioque? ego cur, acquirere pauca 

Si possum, invideor, cum lingua Catonis et Enni 
Sermonem patrium ditaverit, et nova rerum 
Nomina protulerit? Licuit, semperque licebit 
Signatum paesente nota procudere nummum. 
Ut silvae foliis pronos mutantúur in annos. 

Prima cadunt; ita verborum vetus interit aetas. 
Et juvenum ritu florent modo nata, vigentque. 
Debemur morti nos, nostraque; sive receptus 
Terra Neptunus classes Aquilonibus arcet, 
Regis opus; sterilisve diu palus, aptaque remis 
Vicinas urbes alit, et grave sentit aratrum; 
Seu cursum mutavit iniquum frugibus amnis. 
Doctus iter melius. Mortalia facta peribunt; 
Nedum sermonum stet honos et gratia vivax. 
Multa renascentur, quae jam cecidere: cadentque, 
Quae nunc sunt in honore vocabula, si volet usus, 


Quem penes arbitrium est, et jus, et norma loquendi. 


Res gestae regumque, ducumque, et tristia bella 
Quo scribi possent numero, mostravit Homerus. 
Versibus impariter junctis querimonia primum; 

Post etiam inclusast voti sententia Ccompos. 
Quis tamen exiguos elegos emiserit auctor, 
Grammatici certant, et adhuc sub judice lis est. 
Archilochum proprio rabies armavit ismbo. 

80 Hunc socci cepere pedem, grandesque cothurni, 
Alternis aptum sermonibus, et populares 
Vincentem strepitus, et natum rebus agendis. 
Musa dedit fidibus Divos, puerosque Deorum, 
Et pugilem victorem, et equum certamine primum, 

85 Et juvenum curas, et libera vina referre. 
Descriptas servare vices, operumque colores, 
Cur ego, si nequeo ignoroque, poeta salutor? 

Cur nescire pudens prave quam discere malo? 
Versibus exponi tragicis res comica non vult; 

90 Indignatur item privatis ac prope socco 
Dignis carminibus narrari cena Thyestae. 

Singula quaeque locum teneant sortita decentem. 
Interdum tamen et vocem comoedia tollit, 
Iratusque Chremes tumido delitigat ore; 

95 Et tragicus plerumque dolet sermone pedestri 
Telephus et Peleus, cum pauper et exsul uterque 
Projicit ampullas et sesquipedalia verba, 

Si curat cor spectantis tetigisse querella. 
Non satis est pulchra esse poemata; dulcia sunto 

100. Et quocumque volent animum auditoris agunto. 
Ut ridentibus adrident, ita flentibus adflent 
Humani voltus. Si vis me flere, dolendumst 
Primum ipsi tibi: tum tua me infortunia laedent, 
Telephe vel Peleu; male si mandata loqueris, 

105 Aut dormitabo aut ridebo. Tristia maestum 
Voltum verba decent, iratum plena minarum, 
Ludentem lasciva, severum seria dictu. 

Format enim natura prius nos intus ad omnem 
Fortunarum habitum: juvat aut impellit ad iram 

Aut ad humum maerore gravi deducit et angit; 
Post effert animi motus interprete lingua. 

Si dicentis erunt fortunis absona dicta, 
Romani tollent equites peditesque cachinnum. 
Intererit multum, divusne loquatur an heros, 
Maturusne senex an adhuc florente juventa 
Fervidus, et matrona potens an sedula nutrix. 
Mercatorne vagus cultorne virentis agelli, 
Colchus an Assyrius, Thebis nutritus an Argis. 


Aut famam sequere aut sibi convenientia finge. 
Scriptor Homeriacum si forte reponis Achillem: 


Inpiger iracundus, inexorabilis, acer 

Jura neget sibi nata, nihil non arroget armis. 
Sit Medea ferox invictaque, flebilis Ino, 
Perfidus Ixion, lo vaga, tristis Orestes. 
Siquid inexpertum scaenae conmittis et audes 
Personam formare novam, servetur ad imum, 
Qualis ab incepto processerit, et sibi constet. 
Difficile est proprie communia dicere: tuque 
Rectius Iliacum carmen deducis in actus, 
Quam si proferres ignota indictaque primus. 
Publica materies privati juris erit, si 

Non circa vilem patulumque moraberis orbem, 
Nec verbum verbo curabis reddere fidus 
Interpres; nec desilies imitator in artum, 
Unde pedem proferre pudor vetet aut operis lex. 
Nec sic incipies, ut seriptor cyclicus olim: 
«Fortunam Priami cantabo et nobile bellum». 
Quid dignum taro feret hic promissor hiatu? 
Parturiunt montes, nascetur ridiculus mus. 
Quanto rectius hic, qui nil molitur inepte: 

Dic mihi, Musa, virum, captae post tempora Trojae 


Qui mores hominum multorum vidit et urbes. 
Non fumum ex fulgore, sed ex fumo dare lucem 

Cogitat, ut speciosa dehinc miracula promat, 
Antiphaten Scyllamque et cum Cyclope Charvbdin; 
Nec reditum Diomedis ab interitu Meleagri 

Nec gemino bellum Trojanum orditur ab ovo: 
Semper ad eventum festinat et in medias res, 
Non secus ac notas, auditorem rapit, et quae 
Desperat tratata nitescere posse, relinquit, 

Atque ita mentitur, sic veris falsa remiscet, 
Primo ne medium, medio ne discrepet imum. 

Tu, quid ego et populus mecum desideret, audi, 
Si plosoris eges aulaea manentis et usque 
Sessuri, donec cantor «vos plaudite» dicat. 

Aetatis cujusque notandi sunt tibi mores, 
Mobilibusque decor naturis dandus et annis. 
Reddere qui voces jam scit puer et pede certo 
Signat humum  gestit paribus colludere, et iram 
Colligit ac ponit temere et mutatur in horas, 
Inberbus juvenis tandem custode remoto 
Gaudet equis canibusque et aprici gramine campi, 
Cereus in vitium flecti, monitoribus asper, 
Utilium tardus provisor, prodigus aeris. 
Sublimis cupidusque et amata relinquere pernix. 
Conversis studiis aetas animusque virilis 

Quaerit opes et amicitias, inservit honori, 
Commisisse cavet quod mox mutare laboret. 
Multa senem circumveniunt incommoda, vel quod 
Quaerit et inventis miser abstinet ac timet uti, 

Vel quod res omnes timide gelideque ministrat, 
Dilator, spe longus, iners pavidusque futuri, 
Difficilis, querulus, laudator temporis acti 

Se puero, castigator censorque minorum. 

Multa ferunt anni venientes commoda secum, 
Multa recedentes adimunt. Ne forte seniles 
Mandentur juveni partes pueroque viriles. 


¿e e 1 

Semper in adjunctis aevoque morabimur aptis. 
Aut agitur res in scaenis aut acta refertur. 
Segnius irritant animos demissa per aurem 
Quam quae sunt oculis subjecta fidelibus et quae 
Ipse sibi tradit Spectator: non tamen intus 
Digna geri promes in scaenam multaque tolles 
Ex oculis, quae mox narret facundia praesens. 
Ne pueros coram populo Medea trucidet, 

Aut humana palam coquat exta nefarius Atreus, 


Aut in avem Procne vertatur, Cadmus in anguem. 


Quodcumque ostendis mihi sic, incredulus odi. 
Neve minor neu sit quinto productior actu 
Fabula, quae posci volt et spectata reponi; 

Nec deus intersit, nisi dignus vindice nodus 
Inciderit; nec quarta loqui persona laboret. 
Actoris partes chorus officiumque virile 
Defendat, neu quid medios intercinat actus, 
Quod non proposito conducat et haereat apte. 
llle bonis faveatque et consilietur amice, 
Et regat iratos et amet pacare tumentes; 

llle dapes laudet mensae brevis, ille salubrem 
Justitiam legesque et apertis otia portis; 

llle legat commissa, deosque precetur, et oret, 
Ut redeat miseris, abeat Fortuna superbis. 
Tibia non, ut nunc, orichalco vincta tubaeque 
Aemula, sed tenuis, simplexque, foramine pauco. 
Adspirare et adesse choris erat utilis atque 
Nondum spissa nimis complere sedilia flatu; 
Quo sane populus numerabilis, utpote parvus, 
Et frugi castusque verecundusque coibat. 
Postquam coepit agros extendere victor et urbes 
Latior amplecti murus vinoque diurno 
Placari Genius festis impune diebus, 


Accessit numerisque modisque licentia major. 

Indoctus quid enim saperet liberque laborum 
Rusticus urbano confusus, turpis honesto? 
Sic priscae motumque et luxuriem addidit arti 

215  Tibicen traxitque vagus per pulpita vestem; 

Sic etiam fidibus voces crevere severis, - 

Et tulit eloquium insolitum facundia praeceps; 
Utiliumque sagax rerum et divina futuri 
Sortilegis non discrepuit sententia Delphis. 

220 Carmine qui tragico vilem certavit ob hircum, 
Mox etiam agrestes Satyros nudavit, et asper, 
Incolumi gravitate jocum temptavit eo, quod 
lllecebris erat et grata novitate morandus 
Spectator functusque sacris et potus et exlex. 

225 Verum ita risores, ita commendare dicaces 
Conveniet Satyros, ita vertere seria ludo, 

Ne quicumque deus, quicumque adhibebitur heros 
Regali conspectus in auro nuper et ostro, 
Migret in obscuras humili sermone tabernas, 

230 Aut dum vitat humurm, nubes et inania captet. 
Effutire leves indigna tragoedia versus, 

Ut festis matrona moveri jussa diebus, 
Intererit Satyris paulum pudibunda protervis. 
Non ego inornata et dominantia nomina solum 

235  Verbaque, Pisones, Satyrorum scriptor amabo, 
Nec sic enitar tragico differre colori, 

Ut nihil intersit, Davusne loquatur et audax 
Pythias, emuncto lucrata Simone talentum, 
An custos famulusque dei Silenus alumni. 

240. Exnoto fictum carmen sequar, ut sibi quivis 
Speret idem, sudet multum frusraque laboret 
Ausus idem: tantum series juncturaque pollet, 
Tantum de medio sumptis accedit honoris. 
Silvis deducti caveant me judice Fauni, 

245 Ne velut innati triviis ac paene forenses 

Aut nimium teneris juvenentur versibus umquam 

Aut inmunda crepent Ignominiosaque dicta. 
Offenduntur enim, quibus est equus et pater et res, 
Nec, siquid fricti ciceris probat et nucis emptor, 

Aequis accipiunt animis donantve corona 296 
Syllaba longa brevi subjecta vocatur jambus, 

Pes citus: unde etiam trimetris accrescere jussum 
Nomen jambeis, cum senos redderet ictus 

Primus ad extremum similis sibi: non ita pridem, 
Tardior ut paullo graviorque veniret ad aures, 295 
Spondeos stabiles in jura paterna recepit 

Commodus et patiens, non ut de sede secunda 

Cederet aut quarta socialiter. Hic et in Ácci 

Nobilibus trimetris adparet rarus et Enni 

In scaenam missos cum magno pondere versus 200 
Aut operae celeris nimium curaque carentis 

Aut ignoratae premit artis crimine turpi. 

Non quivis videt inmodulata poemata judex, 

Et data Romanis veniast indigna poetis. 

Idcircone vager scribamque licenter? an omnes 205 
Visuros peccata putem mea, tutus et intra 

Spem veniae cautus? Vitavi denique culpam, 

Non laudem merui. Vos exemplaria Graeca 

Nocturna versate manu, versate diurna. 

At vestri proavi Plautinos et numeros et 270 
Laudavere sales, nimium patienter utrumque, 

Ne dicam stulte, mirati, si modo ego et vos 

Scimus inurbanum lepido seponere dicto 
Legitimumque sonum digitis callemus et aure. 

lgnotum tragicae genus invenisse Camenae 275 
Dicitur, et plaustris vexisse poemata Thespis, 

Quae canerent agerentque peruncti faecibus ora. 

Post hunc personae, pallaeque repertor honestae 
Aeschylus, et modicis instravit pulpita tignis, 

Et docuit magnumque loqui, nitique cothurno. 
Successit vetus his comoedia non sine multa 
Laude; sed in vitium libertas excidit, et vim 
Dignam lege regi: lex est accepta, chorusque 
Turpiter obticuit, sublato jure nocendi. 

Nil intemptatum nostri liquere poetas: 

Nec minimum meruere decus vestigia Gracea 

Ausi deserere et celebrare domestica facta, 

Vel qui praetextas vel qui docuere togatas 

Nec virtute foret clarisve potentius armis 

Quam lingua Latium, si non offenderet unum 
Quemque poetarum limae labor et mora. Vos, o 
Pompilius sanguis, carmen reprehendite, quod non 
Multa dies et multa litura cohercuit atque 
Praesectum decies non castigabit ad unguem. 
Ingenium misera quia fortunatius arte 

Credit, et excludit sanos Helicone poetas 
Democritus, bona pars non ungues ponere curat, 
Non barbam, secreta petit loca, balnea vitat. 
Nanciscetur enim pretium nomenque poetae, 

Si tribus Anticyris caput insanabile numquam 
Tonsori L:cino commiserit. O ego laevus 

Qui purgor bilem sub verni temporis horam! 

Non alius faceret meliora poemata: verum 

Nil tantist. Ergo fungar vice cotis, acutum 
Reddere quae ferrum valet exsors ipsa secandi; 
Munus et officium, nil scribens ipse, docebo: 

Unde parentur opes, quid alat formetque poetam, 
Quid deceat, quid non, quo virtus, quo ferat error. 
Seribendi recte saperest et principium et fons. 
Rem tibi Socraticae poterunt ostendere chartae, 
Verbaque provisam rem non invita sequentur. 

Qui didicit, patriae quid debeat et quid amicis, 
Quo sit amore parens, quo frater amandus-et hospes, 

Quod sit conscripti, quod judicis officium, quae 
Partes in bellum missi ducis: ¡lle profecto 
Reddere personae scit convenientia cuique. 
Respicere exemplar vitae morumque jubebo 
Doctum imitatorem et vivas hinc ducere voces. 
Interdum speciosa locis morataque recte 
Fabula nullius veneris, sine pondere et arte, . 
Valdius oblectat populum meliusque moratur 
Quam versus inopes rerum nugaeque canorae. 
Grais ingenium, Grais dedit ore rotundo 

Musa loqui, praeter laudem nullius avaris. 
Romani pueri longis rationibus assem 

Discunt in partes centum diducere. «Dicat 
Filius Albini: si de quincunce remotast 


, 


Uncia, quid superat? «Properat dixisse «triens». «Eu! 


Rem poteris servare tuam. Redit uncia, quid fit ?» 
«Semis». At haec animos aerugo et cura peculi 
Cum semel imbuerit, speramus carmina fingi 
Posse linenda cedro et levi servanda cupresso? 
Aut prodesse volunt aut delectare poetae 

Aut simul et juncunda et idonea dicere vitae. 
Quidquid praecipies, esto brevis, ut cito dicta 
Percipiant animi dociles teneantque fideles. 
(Omne supervacuum pleno de pectore manat.) 
Ficta voluptatis causa sint proxima veris. 

Ne quodcumque volet poscat sibi fabula credi, 
Neu pransae Lamiae vivum puerum extrahat alvo, 
Centuriae seniorum agitant expertia frugis, 

Celsi praetereunt austera poemata Ramnes. 
Omne tulit punctum, qui miscuit utile dulci, 
Lectorem delectando pariterque monendo. 

Hic meret aera liber Sosiis, hic et mare transit 

Et longum noto scriptori prorogat aevum. 

Sunt delicta tamen, quibus ignovisse velimus; 

Nam neque chorda sonum reddit, quem volt manus et mens 
Poscentique gravem persaepe remittit acutum; 
Nec semper feriet quodcumque minabitur, arcus. 
Verum ubi plura nitent in carmine, non ego paucis 
Offendar maculis, quas aut incuria fudit, > 
Aut humana parum cavit natura. Quid ergost? 
Ut scriptor si peccat idem librarius usque, 
Quamvis est monitus, venia caret; et citharoedus 
Ridetur, chorda qui semper oberrat eadem, 
Sic mihi, qui multum cessat, fit Choerilus ille, 
Quem bis terve bonum cum risu miror; et idem 
Indignor, quandoque bonus dormitat Homerus. 
Verum operi longo fas est obrepere somnum. 
Ut pictura poesis erit; quae, si propius stes, 
Te capiat magis; et quae, jam si longius abstes:; 
Haec amat obscurum; volet haec sub luce videri. 
Judicis argutum quae non formidat acumen; 
Haec placuit semel, haec decies repetita placebit. 
O major juvenum, quamvis et voce paterna 
Fingeris ad rectum et per te sapis, hoc tibi dictum 
Tolle memor: certis medium et tolerabile rebus 
Recte concedi. Consultus juris, et actor 
Causarum mediocris, abest virtute diserti 
Messallae nec scit quantum Cascellius Aulus, 
Sed tamen in pretiost: mediocribus esse poetis 
Non homines, non di, non concessere columnae. 
Ut gratas inter mensas symphonia discors 
Et crassum unguentum et Sardo cum melle papaver 
Offendunt, poterat duci quia cena sine istis: 
Sic animis natum inventumque poema juvandis, 
Si paulum summo decessit, vergit ad imum. 
Ludere qui nescit, campestribus abstinet armis, 
Indoctusque pilae discive trochive quiescit. 
Ne spissae risum tollant impune coronae: 

Qui nescit versus tamen audet fingere? Quidni? 
Liber et ingenuus, praesertim census equestrem 
Summam nummorum vitioque remotus ab omni. 


Tu nihil invita dices faciesve Minerva; 
Id tibi judiciumst, ea mens; siquid tamen olim 
Scripseris, in Maeci descendat judicis aures 

Et patris et nostras nonumque prematur in annum 


Membranis intus positis; delere licebit, 

Quod non edideris; nescit vox missa reverti 
Silvestres homines sacer interpresque deorum 
Caedibus et victu foedo deterruit Orpheus. 
Dictus ob hoc lenire tigres rabidosque leones; 
Dictus et Amphion, Thebanae conditor urbis, 
Saxa movere sono testudinis et prece blanda 


-_Ducere, quo vellet. Fuit haec sapientia quondam 


Publica privatis secernere, sacra profanis, 


Concubitu prohibere vago, dare jura maritis, 


Oppida moliri, leges incidere ligno. 

Sic honor et nomen divinis vatibus atque 
Carminibus venit. Post hos insignis Homerus 
Tyrtaeusque mares animos in Martia bella 
Versibus exacuit; dictae per carmina sortes, 
Et vitae monstrata viast, et gratia regum 
Pieriis temptata modis, ludusque repertus 

Et longorum operum finis: ne forte pudori 

Sit tibi Musa lyrae sollers et cantor Apollo. 
Natura fieret laudabile carmen an arte, 
Quaesitumst: ego nec studium sine divite vena 
Nec rude quid possit video ingenium: alterius sic 
Altera poscit opem res et conjurat amice. 

Qui studet optatam cursu contingere metam, 
Multa tulit fecitque puer, sudavit et alsit, 
Abstinuit venere et vino; qui Pythia cantat 
Tibicen, didicit prius extimuitque magistrum. 

Nec satis est dixisse «ego mira poemata pango:; 
Occupet extremum scabies; mihi turpe relinquist 
Et quod non didici sane nescire fateri». 

Ut praeco ad merces turbam qui cogit emendas. 

420  Adsentatores jubet ad lucrum ire poeta, 

Dives agris, dives positis in fenore nummis. 
Si verost unctum qui recte ponere possit, 

Et spondere levi pro paupere, et eripere artis 
Litibus implicitum, mirabor si sciet inter 

425  .Noscere mendacem verumque beatus amicum 

Tu, seu donaris? quid donare voles cui, 
Nolito ad versus tibi factos ducere plenum 
Laetitiae, clamabit enim: «pulchre, bene, recte:» 
Pallescet super his; etiam stillabit amicis 

450 Ex oculis rorem saliet, tundet pede terram. 

Ut qui conducti plorant in funere, dicunt 

Et faciunt prope plura delentibus ex animo sic 
erisor vero plus laudatore movetur. 

Reges dicuntur multis urgere culullis 

435 Et torquere mero, quem perspexisse laborant, 
Án sit amicitia dignus; si carmina condes, 
Numgquam te fallant animi sub volpe latentes. 
Quintilio siquid recitares, «corrige, sodes, 
Hoc» ajebat «et hoc». Melius te posse negares, 

440 Bis terque expertum frustra: delere jubebat 
Et male tornatos incudi reddere versus. 

Si defendere delictum quam vertere malles, 
Nullum ultra verbum aut operam insumebat inanem. 
Quin sine rivali teque et tua solus amares. 

445 Vir bonus et prudens versus reprendet inertes, 
Culpabit duros; incomptis adlinet atrum 
Transverso calamo signum; ambitiosa recidet 
Ornamenta; parum claris lucem dare coget; 
Arguet ambigue dictum, mutanda notabit; 

Fiet Aristarchus non dicet: «cur ego amicum 
Offendam in nugis?» Hae nugae seria ducent 

In mala derisum semel exceptumque sinistre. 
Ut mala quem scabies aut morbus regius urget, 
Aut fanaticus error et iracunda Diana. 
Vesanum tetigisse timent fugiuntque poetam, 


Qui sapiunt; agitant pueri inceutique sequuntur.' 


- Hic dum sublimis versus ructatur et errat, 

Si veluti merulis intentus dedicit auceps 

In puteum foveamve, licet «succurrite» longum 
Clamet «io cives», non sit qui tollere curet. 

Si curet quis opem ferre et demittere funem: 
«Qui scis, an prudens huc se projecerit atque 
Servari nolit? dicam Siculique poetae 

Narrabo interitum. Deus inmortalis haberi 
Dum cupit Empedocles, ardentem frigidus Aetnam 
Insiluit. Sit jus liceatque perire poetis: 
(Invitum qui servat, idem facit occidenti.) 

Nec semel hoc fecit, nec si retractus erit jam 
Fiet homo et ponet famosae mortis amorem. 
Nec satis adparet, cur versus factitet, utrum 
Minxerit in patrios cineres an triste bidental 
Moverit incestus: certe furit, ac velut ursus., 
Objectos caveae valuit si frangere clathros, 
Indoctum doctumque fugat recitator acerbus: 
Quem vero arripuit, tenet occiditque legendo, 
Non missura cutem nisi plena cruoris hirudo. 

ALBIUS TIBULLUS 


($4 (2) — 19 a. de J. C.) 


Albio Tibulo es el primer representante de la elegia en el siglo 
de Augusto. Sus poemas reproducen las emociones de su intensa 
vida sentimental y, a veces, vagas fantasías de un soñador melancó- 
lico. Amaba la tranquilidad, la sencillez de la vida del campo, las 
ceremonias religiosas rústicas y las costumbres patriarcales. Pre- 
cisamente, en la pintura de paisajes y escenas campestres, Tibulo 
es verdadero maestro. 

El carácter aniquilador de su temperamento ya señala los nuevos 
rumbos de la vida romana hacia la sentimentalidad, el despertar 
del individualismo. 

Tibulo evita la ostentación de conocimientos mitológicos y geo- 
gráficos tan común en los imitadores de la poesía alejandrina. Des- 
de el punto de vista de la técnica, las elegías de Tibulo son lo más 
perfecto que posee la literatura latina. 


ELEGIAS 


l —ELEGÍA CONTRA LA GUERRA 
(1, 10). 


Quis fuit, horrendos primus qui protulit enses? 
Quam ferus et vere ferreus ilie fuit! 

Tunc caedes hominum generi, tunc proelia nata, 
Tunc brevior dirae mortis aperta via est! 
At nihil ille miser meruit! nos ad mala nostra 
Vertimus, in saevas quod dedit ¡lle feras! 

Divitis hoc vitium est auri; nec bella fuerunt, 
Faginus adstabat cum scyphus ante dapes, 

Non arces, non vallus erat, somnumgque petebat 
Securus varias dux gregis oves. 

Tunc mihi vita foret dulcis nec tristia nossem 
Arma nec audissem corde micante tubam! 

Nunc ad bella trahor, et jam quis forsitan hostis 
Haesura in nostro tela gerit latere. 

Di patrii, servate Lares; aluistis et idem, 
Cursarem vestros cum tener ante pedes, 

Neu pudeat, prisco vos esse e stipite factos. 
Sic veteris sedes incoluistis avi. 

Tunc melius tenuere fidem, cum paupere cultu 
Stabat in exigua ligneus aede deus. 

Hic placatus erat, seu quis libaverat uvam, 
Seu dederat sanctae spicea serta comae. 

Atque aliquis voti compos, liba ipse ferebat, 
Postque comes purum filia parva favum. 

At nobis aerata, Lares, depellite tela; 
Hostiaque e plena rustica porcus hara! 

Hanc pura cum veste sequar, myrtoque canistra 
Vincta geram, myrto vinctus et ipse caput. 

Sic placeam vobis! alius sit fortis in armis, 
Sternat et adversos, Marte favente, duces; 

Ut mihi potanti possit sua dicere facta 
Miles, et in mensa pingere castra mero. 

Quis furor est atram bellis arcessere mortem! 
Imminet, et tacito clam venit illa pede. 

Non seges est infra , non vinea culta; sed audax 
Cerberus, et Stygiae navita turpis aquae. 

lllic perscissisque genis ustoque capillo 
Errat ad obscuros pallida turba lacus. 

Quam potius laudandus hic est, quem, prole parata, 
Occupat in parva pigra senecta casa! 

Ipse suas sectatur oves, at filius agnos, 
Et calidam fesso comparat uxor aquam. 

Sic ego sim, liceatque caput candescere canis, 
Temporis et prisci facta referre senem! 

45 Interea Pax arva colat! Pax candida primum 
Duxit araturos sub juga boves. 
Pax aluit vites, et sucos condidit uvae, 
Funderet ut nato testa paterna merum 
Pace bidens vomerque nitent, at tristia duri 
50 Militis in tenebris occupat arma situs. - 
At nobis, Pax alma, veni, spicamque teneto, 
Perfluat et pomis candidus ante sinus. 


2.—PROFECÍA DE LA SIBILA SOBRE LA FUTURA GRANDEZA DE ROMA 
iii 


Impiger Aenea, volitantis frater Amoris, 
40 Troica qui profugis sacra vehis ratibus. 
Jam tibi Laurentes assignat Juppiter agros, 
Jam vocat errantes hospita terra lares. 
lic sanctus eris, cum te veneranda Numici 
Unda deum caelo miserit indigetem. 
45 Ecce super fessas volitat Victoria puppes, 
Tandem ad Trojanos diva superba venit: 
Ecce mihi lucent Rutulis incendia castris: 
Jam tibi praedico, barbare Turne, necem. 
Ante oculos Laurens castrum murusque Lavini est 
50 Albaque ab Ascanio condita longa duce: 
Te quoque jam video, Marti placitura sacerdos 
llia, Vestales deseruisse focos, 
Concubitusque tuos furtim vittasque jacentes 
Et-cupidi ad ripas arma relicta dei. 
55 Carpite nunc, tauri, de septem montibus herbas. 

Dum licet: hic magnae jam locus urbis erit. 
Roma, tuum nomen terris fatale regendis, 

Qua sua de caelo prospicit arva Ceres, 
Quaque patent ortus et qua fluitantibus undis 

Solis anhelantes abluit amnis equos. 00 
Troja quidem tunc se mirabitur et sibi dicet 

Vos bene tam longa consuluisse «via. 


SS PPROPERTIUS 


NAO 


Sexto Propercio, natural de la Umbría, dejó cuatro libros de elegías. 
Es como Tibulo un poeta que canta casi exclusivamente al amor. 
Sin embargo, es muy distinto de éste. Su alma es más compleja y 
más atormentada. [oda su obra es una rara mezcla de fría erudi- 
ción alejandrina y de intensa pasión. En la viveza con que reproduce 
sus impresiones externas y sus estados afectivos, y en el fuego de 
las pasiones que irradia de sus poesías estriba su incontestable supe- 
rioridad sobre los demás poetas elegíacos. La forma, en cambio, no 
siempre perfecta es áspera y ruda en ocasiones, pero su lenguaje 
está lleno de acentos enérgicos. 

Los tres primeros libros dedicados a Cintia tienen por tema sus 
amores. En el cuarto la inspiración amorosa está agotada, y proba- 
blemente influído por la Eneida de Virgilio, Propercio pasa a tratar 
de las antigúedades romanas, de ciertas leyendas de su pueblo, etc., 
revelando un noble patriotismo. 

BUSCANDO CONSUELO EN LA SOLEDAD 
isis:) 


Haec certe deserta loca et taciturna querenti, 
Et vacuum Zephyri possidet aura nemus: 

Hic licet occultos proferre impune dolores, 
Si modo sola queant saxa tenere fidem. 
Unde tuos primum repetam, mea Cynthia, fastus? 
Quod mihi das flendi, Cynthia, principium? 
Qui modo felices inter numerabar amantes, 
Nunc in amore tuo cogor habere notam. 
Quid tantum merui? quae te mihi carmina mutant? 
An nova cristitiae causa puella tuae” 
Sic mihi te referas levis, ut non altera nostro 
Limine formosos intulit ulla pedes. 
Quamvis multa tibi dolor hic meus asperu debet.. 
Non ita saeva tamen venerit ira mea, 
Ut tibi sim merito semper furor et tua flendo 
Lumina dejectis turpia sint lacrimis. 
An quia parva damus mutato signa colore 
Et non ulla meo clamat in ore fides? 
Vos eritis testes, siquos habet arbor amores, 
Fagus et Arcadio pinus amica deo. 
Ah quotiens teneras resonant mea verba sub umbras, 
Scribitur et vestris Cynthia corticibus! 
An tua quod peperit nobis injuria curas? 
Quae solum tacitis cognita sunt  foribus. 
Omnia consuevi timidus perferre superbae 
Jussa neque arguto facta dolore queri. 
Pro quo divini fontes et frigida rupes 
Et datur inculto tramite dura quies: 
Et quodcumque meae possunt narrare querelae, 
Cogor ad argutas dicere solus aves. 
Sed qualiscumque es, resonent mihi «Cynthia» silvae, 
Nec deserta tuo nomine saxa vacent. 


e Ec 

P. OVIDIUS NASO 
(43 a. de J. C.—17 desp. de J. C.) 


Publius Ovidio Nasón, contemporáneo y amigo de Horacio. 
Tibulo y Propercio, nos dejó en la elegía Trist. IV, 10 las noticias más 
exactas sobre su vida. Era un hombre simpático, de amable carácter, 
ingenioso y de gran talento; rico y muy aplaudido en la sociedad. 
Poseía una facilidad estupenda como versificador; el mismo dice: 

Sponte sua carmen numeros vehiebat ad aptos. 

Et quod temptabam dicere, versus erat. (Trist. IV, 10, 23—26). 

Ovidio se siente como hijo de una generación nueva, es el tipo del 
romano moderno que declara con cierta satisfacción: «prisca juvent 
alios; ego me nunc denique natum gratulor; haec aetas moribus apta 
meis» (A. am. III, 121). 

Encantado de esta vida deliciosa empieza, muy joven aun, a 
escribir sus versos. 

Como poeta elegíaco sobresale en sus Amores, composiciones in- 
geniosas llenas de erudición y, sobre todo, de libertinaje, y sus 
Heroidas. Sus principios de moral, sin embargo, quedan muy 
atrás de su talento poético. Esto se manifiesta principalmente, en 
su Arte de amar (ars amatoria). Gracias a sus dotes retóricas superó 
a todos en el arte de narrar, cualidad que culmina en las Metamor- 
Josis (metamorphoses), obra que comprende numerosos hechos de 
mitología y leyendas de los tiempos fabulosos con brillantes episo- 
dios patéticos y conmovedores. 

Empieza Ovidio con el caos y la creación del mundo y termina 
con la metamorfosis de César en astro, contando las transforma- 
ciones legendarias de seres humanos en animales, piedras o plantas. 

Otra obra de carácter serio son los seis libros de los Fastos (fasti) 
especie de calendario histórico que refiere asuntos nacionales, civiles 
y religiosos. Pero Ovidio, desgraciadamente, se dejé seducir por su 
talento y su vanidad y se sirva de la poesía para conseguir ciertos 
fines personales, de lo que dan testimonio en más de una ocasión, las 
Tristes (tristia), elegías compuestas en el destierro, en las cuales 
cuenta sus desgracias, y las Epístolas pónticas, (epistulae ex Ponto) 
del mismo tema, escritas para lograr la vuelta a su patria. Estos 
esfuerzos fueron infructuosos; murió en el destierro. 

A pesar de la alta estimación de que gozó en los siglos posteriores 
no se puede negar, por las razones que acabamos de mencionar, que 
contribuyó en parte a la decadencia paulatina de la literatura romana. 

DE LAS METAMORFOSIS 
METAMORPHOSES 
| LiBRO I 
EL caos.—LA CREACIÓN DEL MUNDO. —EL HOMBRE 


Ín nova fert animus mutatas dicere formas 
Corpora. Di, coeptis—nam vos mutastis et illa— 
Adspirate meis, primaque ab origine mundi 
Ad mea perpetuum deducite tempora carmen. 


Ante mare et terras et, quod tegit omnia caelum, 
Unus erat toto naturae vultus in orbe, 
Quem dixere chaos, rudis indigestaque moles : 
Nec quicquam nisi pondus iners congestaque eodem 
Non bene junctarum discordia semina rerum. 
Nullus adhuc mundo praebebat lumina Titán, 
Nec nova crescendo reparabat cornua Phoebe. 
Nec circumfuso pendebat in aére tellus 
Ponderibus librata suis, nec brachia longo 
Margine terrarum porrexerat Amphitrite; 
Utque erat et tellus illic et pontus et aér. 
Sic erat instabilis tellus, innabilis unda, 
Lucis egens aér: nulli sua forma manebat, 
Obstabatque aliis aliud, quia corpore in uno 
Frigida pugnabant calidis, umentia siccis, 
Mollia cum duris, sine pondere habentia pondus. 
Hanc deus et melior litem natura diremit; 
Nam caelo terras et terris abscidit undas, 

Et liquidum spisso secrevit ab aére caelum. 
Quae postquam evolvit, caecoque exemit acervo, 
Dissociata locis concordi pace ligavit. 
Ignea convexi vis et sine pondere caeli 
Emicuit summaque locum sibi fecit in arce: 
Proximus est aér illi levitate locoque: 
Densior his tellus, elementaque grandia traxit 
Et pressa est gravitate sua; circumfluus umor 
Ultima possedit solidumque coércuit orbem. 
Sic ubi dispositam, quisquis fuit ille deorum, 
Congeriem secuit sectamque in membra coégit, 
Principio terram, ne non aequalis ab omni 
Parte foret, magni speciem glomeravit in orbis 
Tum freta difundi, rapidisque tumescere ventis 
Jussit et ambitae circumdare litora terrae. 
Addidit et fontes et stagna immensa lacusque, 
Fluminaque obliquis cinxit declivia ripis, 
Quae, diversa locis partim sorbentur ab ipsa, 
In mare perveniunt partim, campoque recepta 
Liberioris aquae, pro ripis litora pulsant. 
Jussit et extendi campos, subsidere valles, 
Fronde tegi silvas, lapidosos surgere montes. 


E A A A AM ia a a 


A A A EROS O 


Vix ita limitibus dissaepserat omnia certis, 
Cum, quae pressa diu fuerant caligine caeca, 
Sidera coeperunt toto effervescere caelo. 

Neu regio foret ulla suis animantibus orba, 
Astra tenent caeleste solum formaeque deorum, 
Cesserunt nitidis habitandae piscibus undae., 
Terra feras cepit, volucres agitabilisa aér. 


Sanctius his animal, mentisque capacius altae 
Deerat adhuc, et quod dominari in cetera posset. 

Natus homo est: sive hunc divino semine fecit 
lle opifex rerum, mundi melioris origo, 

80 Sive recens tellus, seductaque nuper ab alto 
Aethere cognati retinebat semina caeli 
Quam satus lapeto, mixtam pluvialibus undis, 
Finxit in effigiem moderantum cuncta deorum, 
Pronaque cum spectent animalia cetera terram, 
Os homini sublime, dedit, caelumque videre 

85 Jussit et erectos ad sidera tollere vultus. 
Sic, modo quae fuerat rudis et sine imagine, tellus 
Induit ignotas hominum conversa figuras. 


ÉL DILUVIO 


Protinus Aeoliis Aquilonem claudit in antris, 

Et quaecumque fugant inductas flamina nubes, 

Emittitque Notum. Madidis Notus evolat alis, 
265  Terribilem picea tectus caligine vultum: 

Barba gravis nimbis, canis fluit unda capillis, 

Fronte sedent. nebulae, rorant pennaeque sinusque; 

Utque manu lata pendentia nubila pressit, 

Fit fragor: hinc densi funduntur ab aethere nimbi. 
270 Nuntia Junonis, varios induta colores, 

Concipit Iris aquas alimentaque nubibus adfert. 

- Sternuntur segetes et deplorata coloni 

Vota jacent, longique perit labor inritus anni. 

Nec caelo contenta suo est Jovis ira, sed illum 
275  Caeruleus frater juvat auxiliaribus undis. 

Convocat hic amnes. Qui postquam tecta tyranni 

Intravere sui: «Non est hortamine longo 

Nunc», ait «utendum; vires effundite vestras— 

Sic opus est—, aperite domos, ac mole remota, 
Fluminibus vestris totas immittite habenas!» 280 


Jusserat Hi redeunt ac fontibus ora relaxant. 
Et defrenato volvuntur in aequora cursu. 
Ipse tridente suo terram percussit; at illa 
Intremuit motuque vias patefecit aquarum 
Exspatiata ruunt per apertos flumina campos, 285 
Cumgque satis arbusta simul, pecudesque virosque. 
Tectaque, cumque suis rapiunt penetralia sacris. 
Siqgua domus mansit, potuitque resistere tanto 
Indejecta malo, culmen tamen altior hujus 
Unda tegit; pressaeque latent sub gurgite turres. 290 
Jamque mare et tellus nullum discrimen habebant: 
Omnia pontus erant, deerant quoque litora ponto. 
Occupat hic collem; cymba sedet alter adunca, 
Et ducit remos illic, ubi nuper arabat:; 
[lle supra segetes aut mersae culmina villae 295 
Navigat; hic summa piscem deprendit in ulmo. 
Figitur in viridi, si fors tulit, ancora prato, 
Aut subjecta terunt curvae vineta carinae; 
Et, modo qua graciles gramen carpsere capellae, 
Nunc ibi deformes ponunt sua corpora phocae. 300 
Mirantur sub aqua lucos urbesque domosque 
Nereides, silvasque tenent delphines et altis 
Incursant ramis agitataque robora pulsant. 
Nat lupus inter oves, fulvos vehit unda leones, 
Unda vehit tigres, nec vires fulminis apro, 305 
Crura nec ablato prosunt velocia cervo; 
Quaesitisque diu terris, ubi sistere possit, 
In mare lassatis volucris vaga decidit alis. 
Obruerat tumulos immensa licentia ponti, 
Pulsabantque novi montana cacumina fluctus. 310 

Maxima pars unda rapitur; quibus unda pepercit, 
llos longa domant inopi jejunia victu. 


Libro V 
EL RAPTO DE PROSERPINA 


Haud procul Hennaeis lacus est a moenibus altae, 385 
Nomine Pergus, aquae. Non illo plura Caystros 
Carmina cygnorum labentibus audit in undis. 

Silva coronat aquas, cingens omne, suisque 

Frondibus ut velo Phoebeos submovet ictus; 

Frigora dant rami, Tyrios humus umida flores; 390 
Perpetuum ver est. Quo dum Proserpina luco 

Ludit et aut violas aut candida lilia carpit, 

Dumgque puellari studio calathosque sinumque 

Implet, et aequales certat superare legendo, 

Paene simul visa est dilectaque raptaque Diti: 395 
Usque adeo est properatus amor. Dea territa maesto 

Et matrem et comites, sed matrem saepius, ore 

Clamat et, ut summa vestem laniarat ab ora, 

Collecti flores tunicis cecidere remissis. 

Tantaque simplicitas puerilibus adfuit annis: 400 
Haec quoque virgineum movit jactura dolorem. 

Raptor agit currus, et nomine quemque vocando 
Exhortatur equos, quorum per colla jubasque 

Excutit obscura tinctas ferrugine habenas... 


SIRO RO OO FAR DAR OA ECHO OA CA SAO OS ALO 

Interea pavidae nequiquam filia matri 
Omnibus est terris, cmni cquaesita profundo. 
lllam non udis veniens Aurora capillis 
Cessantem vidit, non Hesperus; illa duabus 
Flammiferas pinus manibus succendit ab Aetna, 
Perque pruinosas tulit inrequieta tenebras: 
Rursus ubi alma dies hebetarat sidera, natam 
Solis ab occasu, solis quaerebat ad ortus. 


LisBroO VIII 
DÉDALO E IcAro 


Daedalus interea, Creten longumque perosus 
Exsilium tactusque loci natalis amore, 
Clausus erat pelago: «Terras licet», inquit, «et undas 
- Obstruat; at caelum certe patet: ibimus illac 
Omnia possideat, non possidet aégra Minos». 
Dixit, et ignoras animum dimittit in artes, 
Naturamque novat. Nam ponit in ordine pennas 
A minima coeptas, longam breviore sequenti, 
Ut clivo crevisse putes: sic rustica quondam 
Fistula disparibus paulatim surgit avenis. 

Tum lino medias et ceris adligat imas, 

Atque ita compositas parvo curvamine flectit, 
Ut veras imitetur aves. Puer Icarus una 

Stabat et, ignarus sua se tractare pericla, 

Ore renidenti modo, quas vaga moverat aura, 
Captabat plumas, flavam modo pollice ceram 
Mollibat, lusuque suo mirabile patris 

200  Impediebat opus. Postquam manus ultima coepto 
Imposita est, geminas opifex libravit in alas 
Ipse suum corpus, motaque pependit in aura. 


Instruit et natum: «Medioque ut limite curras, 

Icare,» ait «moneo, ne, si demissior ibis, 

205  Unda gravet pennas, si celsior, ignis adurat: 
Inter utrumque vola! Nec te spectare Booten 
Aut Helicen jubeo strictumque Orionis ensem: 
Me duce carpe viam!» Pariter praecepta volandi 
Tradit et ignotas umeris accommodat alas. 

210 Inter opus monitusque genae maduere seniles, 
Et patriae tremuere manus. Dedit oscula nato 
Non iterum repetenda suo, pennisque levatus 
Ante volat, comitique timet, velut ales, ab alto 
Quae teneram prolem produxit in aéra nido; 

215  Hortaturque sequi, damnosasque erudit artes, 
Et movet ipse suas et nati respicit alas. 
Hos aliquis tremula dum captat harundine pisces, 
Aut pastor baculo stivave innixus arator 
Vidit et obstipuit; quique aethera carpere possent, 

220  Credidit esse deos. Et jam Junonia laeva 
Parte Samos—fuerant Delosque Parosque relictae— 
Dextra Lebinthus erat, fecundaque melle Calymne, 
Cum puer audaci coepit gaudere volatu, 
Deseruitque ducem, caelique cupidine tactus, 

225  Altius egit iter. Rapidi vicinia solis ] 
Mollit odoratas, pennarum vincula, ceras. 
Tabuerant cerae: nudos quatit ille lacertos, 
Remigioque carens, non ullas percipit auras; 
Oraque caerulea, patrium clamantia nomen, 

230  Excipiuntur aqua, quae nomen traxit ab illo. 
At pater infelix, nec jam pater: «Icare!» dixit, 
«Icare!» dixit, «ubi es? qua te regione requiram? 

Icare!» dicebat: pennas conspexit in undis, 
Devovitque suas artes, corpusque sepulcro 
Condidit et tellus a nomine dicta sepulti. 235 


FILEMÓN ' Y Baucis 


Haud procul hinc stagnum est, tellus habitabilis olim, 
Nunc celebres mergis fulicisque palustribus undae. 625 
Juppiter huc specie mortali, cumque parente 
Venit Atlantiades positis caducifer alis. 

Mille domos adiere, locum requiemque petentes,. 

Mille domus clausere serae. Tamen una recepit, 

Parva quidem, stipulis et canna tecta palustri, 630 
Sed pia Baucis anus, parilique aetate Philemon 

lla sunt annis juncti juvenilibus, illa 

Consenuere casa; paupertatemque fatendo 

Effecere levem, nec iniqua mente ferendo. | 
Nec refert, dominos illic famulosne requiras; 635 
Tota domus duo sunt; idem parentque jubentque. 


Ergo, ubi caelicolae parvos tetigere penates, 
Submissoque humiles intrarunt vertice postes, 
Membra senex posito jussit relevare sedili, 
Quo super injecit textum rude sedula Baucis. 040 
Inque foco tepidum cinerem dimovit, et ignes 
Suscitat hesternos, foliisque et cortice sicco 
Nutrit, et ad flammas anima producit anili; 
Multifidasque faces, ramaliaque arida tecto 
Detulit, et minuit, parvoque admovit aéno. 045 
Quodque suus conjux riguo collegerat horto, 
Truncat holus foliis. Furca levat ille bicorni 

Sordida terga suis nigro pendentia tigno, 
Servatoque diu resecat de tergore partem 
Exiguam, sectamque domat ferventibus undis. 


Interea medias fallunt sermonibus horas, 
Sentirique moram prohibent. Erat alveus illic 
Fagineus, curva clavo suspensus ab ansa: 

Is tepidis impletur aquis, artusque fovendos 
Accipit. In medio torus est de mollibus ulvis 
Impositus lecto, sponda pedibusque salignis: 
Vestibus hunc velant, quas non nisi tempore festo 
Sternere consuerant; sed et haec vilisque vetusque 
Vestis erat, lecto non indignanda saligno. 
Accubuere dei: mensam succincta tremensque 
Ponit anus; mensae sed erat pes tertius impar: 
Testa parem fecit. Quae postquam subdita clivum 
Sustulit, aequatam mentae tersere virentes. 
Ponitur hic bicolor sincerae baca Minervae, - 
Conditaque in liquida corna autumnalia faece, 
Intibaque et radix et lactis massa coacti, 

Ovaque non acri leviter versata faviila; 

Omnia fictilibus. Post haec caelatus eodem 
Sistitur argento crater, fabricataque fago 

Pocula, qua cava sunt, flaventibus inlita ceris. 
Parva mora est: epulasque foci misere calentes; 
Nec longae rursus referuntur vina senectae, 
Dantque locum mensis paulum seducta secundis. 
Hic nux, hic mixta est rugosis carica palmis, 
Prunaque, et in patulis redolentia mala canistris; 
Candidus in medio favus est. Super omnia vultus 
Accessere boni, nec iners pauperque voluntas. 


Interea totiens haustum, cratera repleri 
Sponte sua, per seque vident succrescere vina 

Attoniti novitate pavent, manibusque supinis 
Concipiunt Baucisque preces timidusque Philemon, 

Et veniam dapibus nullisque paratibus orant. 

Unicus anser erat, minimae custodia villae: 

Quem dis hospitibus domini mactare parabant: 085 
Ille celer penna tardos aetate fatigat, 

Eluditque diu, tandemque est visus ad ipsos 
Confugisse deos. Superi vetuere necari 

«Dique sumus, meritasque luet vicinia poenas 

Impia», dixerunt: «vobis immunibus hujus 090 
Esse mali dabitur; modo vestra relinquite tecta 

Ac nostros comitate gradus, et in ardua montis 

lte simul!» Parent ambo, baculisque levati 

Nituntur longo vestigia ponere clivo. 


Tantum aberant summo, quantum semel ire sagitta 695 
Missa potest: flexere oculos, et mersa palude 
Cetera prospiciunt, tantum sua tecta menere. 
Dumgque ea mirantur, dum deflent fata suorum, 
Illa vetus, dominis etiam casa parva duobus, 
Vertitur in templum. Furcas subiere columnae: 700 
Stramina flavescunt; aurataque tecta videntur, 
Caelataeque fores, adopertaque marmore tellus. 
Talia tum placido Saturnius edidit ore: 
«Dicite, juste senex, et femina conjuge justo | 
Digna, quid optetis». Cum Baucide pauca locutus 705 
Judicium Superis aperit commune Philemon: 
«Esse sacerdotes, delubraque vestra tueri 
Poscimus; et quoniam concordes egimus annos, 
Auferat He duos eadem, nec conjugis umquam 
Busta meae videam, neu sin tumulandus ab illa». 710 


Vota fides sequitur: templi tutela fuere, 
Donec vita data est; annis aevoque soluti, 

Ante gradus sacros cum starent forte locique 
Narrarent casus, frondere Philemona Baucis, 
Baucida conspexit senior frondere Philemon. 
Jamque super geminos crescente cacumine vultus 
Mutua, dum licuit, reddebant dicta: «Valeque, 

O conjux,» dixere simul, simul abdita texit 

Ora frutex. Ostendit adhuc Thyneius illic 

Incola de gemino vicinos corpore truncos. 


Haec mihi non vani—neque erat, cur fallere vellent— 
Narravere senes. Equidem pendentia vidi 
Serta super ramos ponensque recentia, dixi: 
«Cura deum di sunt; et qui coluere, colantur». 


LiBRO X 
ORFEO Y EURÍDICE 


Inde per immensum croceo velatus amictu 
Aethera digreditur Ciconumque Hymenaeus ad oras 
Tendit, et Orphea nequiquam voce vocatur. 

Adfuit ille quidem; sed nec sollemnia verba 


_Nec laetos vultus nec felix attulit omen. 


Fax quoque, quam tenuit, lacrimoso stridula fumo 
Usque fuit, nullosque invenit motibus ignes. 
Exitus auspicio gravior; nam nupta per herbas 
Dum nova naiadum turba comitata vagatur, 
Occidit in tatum serpentis dente recepto. 


Quam satis ad superas postquam Rhodopeius auras 
Deflevit vates, ne non temptaret et umbras, 


Ad Styga Taenaria est ausus descendere porta; 

Perque leves populos simulacraque functa sepulcro 
Persephonen adiit, inamoenaque regna tenentem 15 
'Umbrarum dominum, pulsisque ad carmina nervis 

Sic ait: «O positi sub terra numina mundi, 

In quem recidimus, quicquid mortale creamur: 

Si licet, et falsi positis ambagibus oris, 

Vera loqui sinitis; non huc, ut opaca viderem 20 
Tartara, descendi, nec uti villosa colubris 

Terna Medusaei vincirem guttura monstri. 

Causa viae est conjux, in quam calcata venenum 
Vipera diffudit, crescentesque abstulit annos. 

Posse pati volui, nec me tamptasse negabo: ZA 
Vicit Amor. Supera deus hic bene notus in ora est: 

An sit et hic, dubito; sed et hic tamen auguror esse 
Famaque si veteris non est mentita rapinae, 

Vos quoque junxit Amor. Per ego haec loca plena timoris, 
Per chaos hoc ingens vastique silentia regni, 30 
Eurydices, oro, properata retexite fata! 

Omnia debentur vobis, paulumque morati 

Serius aut citius sedem properamus ad unam. 
Tendimus huc omnes, haec est domus ultima, vosque 
Humani generis longissima regna tenetis. po 
Haec quoque, cum justos matura peregerit annos, 
Juris erit vestri. Pro munere poscimus usum. 

Quodsi fata negant veniam pro conjuge, certum est 
Nolle redire mihi: leto gaudete duorum!». 


Talia dicentem nervosque ad verba moventem 40 
Exsangues flebant animae; nec: Tantalus undam 
Captavit refugam, stupuitque Ixionis orbis, 

Nec carpsere jecur volucres, urnisque vacarunt 
Belides, inque tuo sedisti, Sisyvphe, saxo. 

Tunc primum lacrimis victarum carmine fama est 45 
Eumenidum maduisse genas; nec regia conjux 

Sustinet oranti nec, qui regit ima, negare: 
Eurydicenque vocant. Umbras erat illa recentes 
Inter, et incessit passu de vulnere tardo. 

Hanc simul et legem Rhodopeius accipit Orpheus, 
Ne flectat retro sua lumina, donec Avernas 
Exierit valles: aut irrita dona futura. 


Carpitur acclivis per muta silentia trames, 
Arduus, obscurus, caligine densus opaca. 
Nec procul afuerunt telluris margine summae: 
Hic, ne deficeret metuens, avidusque videndi, 
Flexit amans oculos-—et protinus illa relapsa est: 
(Brachiaque intendens prendique et prendere certans 
Nil nisi cedentes infelix arripit auras.) ) 
Jamgque iterum moriens, non est de conjuge quicquam 
Questa suo; —quid enim nisi se quereretur amatam?— 
Supremumgque vale, quod jam vix auribus ille 
Acciperet, dixit; revolutaque rursus eodem est. 


), 

Orantem frustraque iterum transire volentem, 
Portitor arcuerat; septem tamen ille diebus 
Squalidus in ripa, Cereris sine munere, sedit: 

Cura dolorque animi lacrimaeque alimenta fuere. 

Esse deos Erebi crudeles questus in altam 

Se recipit Rhodopen pulsumque aquilonibus Haemum. 

DESLOSTRISTES 


FRISTIUM*EITBRE>V 


LIBRO 


ELEGÍA 1. (fragmento) 


Parve,—nec invideo—sine me, liber, ibis in urbem: 
Ei mihi, quod domino non licet ire tuo! 

Vade, sed incultus, qualem decet exulis esse: 
Infelix habitum temporis hujus habe. 

Nec te purpureo velent vaccinia fuco: 

Non est conveniens luctibus ille color. 
Nec titulus minio, nec cedro charta notetur, 
Candida nec nigra cornua fronte geras. 

Felices ornent haec instrumenta libellos: 
Fortunae, memorem te decet esse meae. 

Nec fragili geminae poliantur pumice frontes, 
Hirsutus 'sparsis ut videare comis. 

Neve liturarum pudeat: qui viderit illas, 
De lacrimis factas sentiet esse meis. 

Vade, liber, verbisque meis «loca grata saluta: 
Contingam certe, quo licet, illa pede. 

Si quis, ut in populo, nostri non immemor extat, 
Si quis, qui, quid agam, forte requirat, erit: 

Vivere me dices, salvum tamen esse negabis; 
Id quoque, quod vivam, munus habere dei. 

Atque ita tu tacitus, quaerenti plura legendus, 

- Ne, quod non opus est, forte loquare, cave. 

Protinus admonitus repetet mea crimina lector, 
Et peragar populi publicus ore reus. 

Tu cave defendas, quamvis mordebere dictis: 

Causa patrocinio non bona pejor erit. 

Invenies si quem, qui me suspiret ademptum 
Carmina nec siccis perlegat ista genis 

Et tacitus secum, ne quis malus audiat, optet, 
Sit mea lenito Caesare poena minor: 

Nos quoque, quisquis erit, ne sit miser ipse, precamur 
Placatos Mmisero qui volet esse deos. 

Quaeque volet, rata sint, ablataque principis ira 
Sedibus in patriis det mihi posse mori. 

Ut peragas mandata, liber: culpabere forsan 
Ingeniique minor laude ferere meli. 

Judicis officium est, ut res, ita tempora rerum 
Quaerere: quaesito tempore tutus eris. 

Carmina proveniunt animo deducta sereno: 
Nubila sunt subitis tempora nostra malis. 

Carmina secessum scribentis et otia quaerunt: 
Me mare, me venti, me fera jactat hiems. 

Carminibus metus omnis obest: ego perditus ensem 
Haesurum jugulo jam puto jamque, meo. 
Haec quoque quod facio, judex mirabitur aequus 
Scriptaque cum venia qualiacumque leget. 
Da mihi Maeoniden et tot circum objice casus: 
Ingenium tantis excidet omne malis. 

Denique securus famae, liber, ire memento, 
Nec tibi sit lecto displicuisse pudor. 

Non ita se praebet nobis fortuna secundam, 
Ut tibi sit ratio laudis habenda tuae. 

Donec eram sospes, tituli tangebar amore, 
Quaerendique mihi nominis ardor erat. 

Carmina.nunc si non studiumque, quod offuit, odi, 
Sit satis. ingenio sic fuga parta meo est. 

I tamen et pro me tu, cui licet, aspice Romam: 
Di facerent, possem nunc meus esse liber! 

ELEGIÍA 111 


Cum subit illius tristissima noctis imago, 
Quae mihi supremum tempus in urbe fuit: 
Cum repeto noctem, qua tot mihi cara reliqui, 
Labitur ex oculis nunc quoque gutta meis. 
Jam prope lux aderat, qua me discedere Caesar ») 
Finibus extremae jusserat Ausoniae. 
Nec mens, nec spatium fuerant satis apta paranti: 
—Torpuerant longa pectora nostra mora. 
Non mihi servorum, comitis non cura legendi: 
Non aptae profugo vestis, opisve fuit. 10 
Non aliter stupui, quam qui Jovis ignibus ictus, 
Vivit, est est vitae nescius ipse suae. 
Ut tamen hanc animi nubem dolor ipse removit, 
Et tandem sensus convaluere mei: 
Adloquor extremum maestos abituros amicos, 15 
Qui modo de multis unus et alter erant. 
Uxor amans flentem, flens acrius ipsa, tenebat, 
Imbre per indignas usque cadente genas. 
Nata procul Libycis aberat diversa sub oris, 
Nec poterat fati certior esse mei. 20 
Quocumque adspiceres, luctus gemitusque sonabant, 
Formaque non taciti funeris intus erat. 
Femina virque meo, pueri quoque, funere maerent: 
Inque domo lacrimas angulus omnis habet. 
Si licet exemplis in parvo grandibus uti: DES: 
Haec facies Trojae, cum caperetur, erat. 
Jamque quiescebant voces hominumgque, canumque, 
Lunaque nocturnos alta regebat equos. 
Hanc ego suspiciens, et ab hac Capitolia cernens, 
Quae nostro frustra juncta fuere Lari, +' 30 
“Numina vicinis habitantia sedibus», inquam, 

Jamque oculis numquam templa videnda meis, 

Dique relinquendi, quos urbs habet alta Quirini; 
Este salutati tempus in omne mihi, 

Et quamquam sero clypeum post vulnera sumo; 
Attamen hanc odiis exonerate fugam: 

Caelestique viro, quis me deceperit error 
Dicite: pro culpa ne scelus esse putet. 

Ut, quod vos scitis, poenae quoque sentiat auctor: 
Placato possum non miser esse deo. 

Hac prece adoravi superos ego, pluribus uxor; 
Singultu medios impediente sonos. 

[lla etiam ante Lares sparsis astrata capillis, 
Contigit extinctos ore tremente focos: 

Multaque in adversos effudit verba penates, 
Pro deplorato non valitura viro. 

Jamque morae spatium nox praecipitata negabat, 
Versaque ab axe suo Parrhasis Arctos erat. 

¿Quid facerem? blando patriae retinebar amore; 
Ultima sed jussae nox erat illa fugae. 

Ah! quotiens aliquo dixi properante: «Quid urges? 
Vel quo festines ire, vel unde, vide!» 

Ah! quotiens certam me sum mentitus habere 
Horam, propositae quae foret apta viae. 

Ter limen titigi; ter sum revocatus, et ipse 
Indulgens animo pes mihi tardus erat. 

Saepe «vale» dicto, rursus sum multa locutus, 
Et quasi discedens oscula summa dedi. 

Saepe eadem mandata dedi; meque ipse fefelli 
Respiciens oculis pignora cara meis. 


Denique, «quid propero? Seythia est, quo mittimur,» in- 


«Roma relinquenda est; utraque justa mora est. 
Uxor in extremum vivo mihi viva negatur: 

Et domus, et fidae dulcia membra domus. 
Quosque ego dilexi fraterno more sodales. 
O mihi Thesea pectora juncta fide! 05 
Dum licet, amplectar; numquam fortasse licebit 
- Amplius; in lucro est, quae datur hora mihi» 
Nec mora: sermonis verba imperfecta relinguo, 
Complectens animo proxima quaeque meo. 70 
Dum loquor, et flemus, caelo nitidissimus alto 
Stella gravis nobis, Lucifer ortus erat. 
Dividor haud aliter, quam si mea membra relinquam; 
Et pars abrumpi corpore visa suo est. 
Sic doluit Metius tunc, cum in contraria versos, vd) 
Ultores habuit proditionis equos. 
Tunc vero exoritur clamor gemitusque meorum, 
Et feriunt maestae pectora nuda manus. 
Tunc vero conjux, umeris abeuntis inhaerens, 
Miscuit haec lacrimis tristia dicta suis: 
«Non potes avelli: simul hinc, simul ibimus» inquit: 
«Te sequar, et conjux exulis exul ero. 
Et mihi facta via est, et me capit ultima terra: 
- Accedam profugae sarcina parva rati. 
Te jubet a patria discedere Caesaris ira, 
Me pietas! pietas haec mibi Caesar erit.>» 
Talia temptabat; sicut temptaverat ante: 
Vixque dedit victas utilitate manus. 
_Egredior, sive illud erat sine funere ferri 
-—Squalidus, immissis hirta per ora comis. 90 
llla dolore amens tenebris narratur obortis, 
Semianimis media procubuisse domo. 
Utque resurrexit, foedatis pulvere turpi 
Crinibus, et gelida membra levavit humo, 
Se modo, desertos modo complorasse penates, 
Nomen et erepti saepe vocasse viri: 
Nec gemuisse minus, quam si nataeque meumve 

Vidisset structos corpus habere rogos: 
Et voluisse mori, moriendo ponere sensus: 
100 Respectuque tamen non vol:1isse mei. 
Vivat, et absentem, quoniam sic fata tulerunt, 
Vivat ut auxilio sublevet usque suo! 


PHAEDRUS 


(por el año 20 desp. de J. C.) 


Fedro, natural de Macedonia, llegó como esclavo a Roma, don- 
de Augusto le dió la libertad (Augusti libertus). Cinco libros de 
fábulas esópicas escritas en el antiguo senario yámbico, han llega- 
do hasta nosotros con su nombre. La fábula esópica no era des- 
conocida en Roma; se halla en Ennio, en Lucilio. en Horacio. Pero 
Fedro la introdujo como género literario a parte, y desde este punto 
de vista es un innovador. Además, no se ha limitado a copiar sim- 
plemente a Esopo, sino que agregó muchas fábulas tomadas de otras 
partes o inventadas por él mismo. 

Distinguese Fedro por la elegancia de su estilo, la claridad de 
expresión, la fluidez de SUS Versos. 

FABULAS 


Lupus ET AGNUS ¿ 
(ora 


Ad rivum eundem lupus et agnus venerant 
Siti compulsi; superior stabat lupus, 
Longeque inferior agnus. Tunc fauce improba 
Latro incitatus jurgii causam intulit. 

«Cur», inquit, «turbulentam fecisti mihi 
Aquam bibenti?» Laniger contra timens: 5 
«Qui possum, quaeso, facere quod quereris, lupe? 
A te decurrit ad meos haustus liquor». 
Repulsus ille veritatis viribus: 
«Ante hos sex menses male», ait, «dixisti mihi». 10 
Respondit agnus: «Equidem natus non eram». 
«Pater, hercle tuus,», ille inquit, «male dixit mihi». 
Atque ita correptum lacerat injusta nece. 
Haec propter illos scripta est homines fabula, 
Qui fictis causis innocentes opprimunt. 15 


II. RANAE REGEM PETENTES 
(di) 


Athenae cum florerent aequis legibus, 
Procax libertas civitatem miscuit, 
Frenumque solvit pristinum licentia. 
Hinc, conspiratis factionum partibus, 
Arcem tyrannus occupat Pisistratus. 5 
Cum tristem servitutem flerent Attici, 
Non quia crudelis ille, sed quoniam grave 
Omne insuetis onus, et coepissent queri: 
Aesopus talem tum fabellam rettulit. 
Ranae, vagantes liberis paludibus, 10 
Clamore magno regem petiere a Jove, 
Qui dissolutos mores vi compesceret. 
Pater deorum risit, atque illis dedit 
Parvum tigillum; missum quod subito vadis, 
Motu sonoque terruit pavidum genus. 15 
Hoc mersum limo cum jaceret diutius, 
Forte una tacite profert e stagno caput, 
Et explorato rege, cunctas evocat. 

Mlae, timore. posito, certatim adnatant, 
Lignumque supra turba petulans insilit : 

Quod cum inquinassent omni contumelia 

Alium rogantes regem misere ad Jovem, 

Inutilis quoniam esset qui fuerat datus. 

Tum misit illis hydrum, qui dente aspero 
Corripere coepit singulas. Frustra necem 
Fugitant inertes; vocem praecludit metus. 
Furtim igitur dant Mercurio mandata ad Jovem, 
Afflictis ut succurrat. Tunc contra deus: 

«Quia noluistis vestrum ferre», inquit, «bonum, 
Malum perferte: Vos cquoque, o cives», ait, 
«Hoc sustinete, majus ne veniat, malum». 


III. GRACULUS SUPERBUS ET PAVO 
(ES 


Ne gloriari libeat alienis bonis 
Suoque potius habitu vitam degere, 
Aesopus nobis hoc exemplum prodidit: 

Tumens inani graculus superbia 
Pennas, pavoni quae deciderant, sustulit, 

eque gxornavit. Deinde, contemnens suos. 
Immiscet se ut pavonum formoso gregi. 
[li impudenti pennas eripiunt avi, 
Fugantque rostris. Male mulcatus graculus 
Redire maerens coepit ad proprium genus, 
A quo repulsus tristem sustinuit notam. 
Tum quidam ex illis, quos prius despexerat : 
«Contentus nostris si fuisses sedibus, 
Et, quod Natura dederat, voluisses pati, 
Nec illam expertus esses contumeliam, 
Nec hanc repulsam tua sentiret calamitas». 

IV... CANIS: NATANS 


(1,4) 


Amittit merito proprium, qui alienum appetit. 
Canis, per flumen carnem dum ferret natans. 
Lympharum in speculo vidit simulacrum suum, 
Aliamque praedam ab alio ferri putans, 

Eripere voluit: verum decepta aviditas, 
Et quem tenebat ore, dimisit cibum, 
Nec quem petebat adeo, potuit attingere. 


V. VACCA, CAPELLA, OVIS ET LEO 


AS 


Numquam est fidelis cum potente societas: 
Testatur haec fabella propositum meum — 
Vacca, et capella, et patiens ovis injuriae, 
Socii fuere cum leone in saltibus. 
Hi cum cepissent cervum vasti COTporis, 
Sic est locutus, partibus factis, leo: 
«Ego primam tollo, nominor quia leo: 
Secundam, quia sum fortis, tribuetis mihi; 
Tum, quia plus valeo, me sequetur tertia: 
Malo afficietur, si quis quartam tetigerit». 
Sic totam praedam sola improbitas abstulit. 


VI. VULPES AD PERSONAM TRAGICAM ” 


EA) 


Personam tragicam forte vulpes viderat : 
«O quanta species», inquit, «cerebrum non habet!» 

Hoc illis dictum est, quibus honorem et gloriam 
Fortuna tribuit, sensum communem abstulit. 


VIS LUPUS ET O GROIS 


(1,8) 


Qui pretium meriti ab improbis desiderat, 
Bis peccat: primum, quoniam indignos adjuvat; 
Impune deinde abire quia jam non potest. 

Os devoratum fauce cum haereret lupi, 
Magno dolore victus, coepit singulos 
[llicere pretio, ut illud extraherent malum. 
Tandem persuasa est jurejurando gruis, 
Gulaeque credens colli longitudinem, ! 
Periculosam fecit medicinam lupo. | 
Pro quo cum pactum flagitaret praemium: 
«Ingrata es», inquit, «ore quae nostro caput | 
Incolume abstuleris, et mercedem postulas!» 


VIII. AÁsinus ET LEO VENANTES 


ES 

Virtutis expers, verbis jactans gloriam, 
Ignotos fallit, notis est derisui. 

Venari, asello comite, cum vellet leo, 
Contexit illum frutice, et admonuit simul, 
Ut insueta voce terreret feras, 
Fugientes ipse exciperet. Hic auritulus 
Clamorem subito totis tollit viribus, 
Novoque turbat bestias miraculo; 

Quae dum paventes exitus notos petunt, 
Leonis affliguntur horrendo impetu. 


AS 

Qui postquam caede fessus est, asinum evocat, 
Jubetque vocem premere. Tunc ille insolens: 


«Qualis tibi videtur opera vocis meae ?» 


«Insignis», inquit, «Sic ut, nisi nossem tuum 


Animum genusque, simili fugissem metu.» 


0 
IX. CERVUS AD FONTEM 


E) 


Laudatis utiliora, quae contempseris, 
Saepe inverniri, haec asserit narratio. 

Ad fontem cervus, cum bibisset, restitit. 
Et in liquore vidit effigiem suam. 
Ibi dum ramosa mirans laudat cornua, 
Crurumque nimian tenuitatem vituperat. 
Venantum subito vocibus conterritus, 
Per campum fugere coepit, et cursu levi 
Canes elusit. Silva tum excepit ferum, 
In qua retentis impeditus cornibus, 
Lacerari coepit morsibus saevis canum. 
Tunc moriens, vocem hanc edidisse dicitur: 
«O me infelicem, qui nunc demum intellego, 


Utilia mihi quam fuerint, quae despexeram, 
Et quae laudaram, quantum luctus habuerint!» 


« —X.LEOSENEX, APER, TAURUS ET ASINUS 


(121. 


Quicumque amisit dignitatem pristinam., 


Ignavis etiam jocus est in casu gravi. 
Defectus annis, et desertus viribus 

_ Leo cum jaceret, spiritum extremum trahens, 


10 


Aper fulmineis ad eum venit dentibus. 
Et vindicavit ictu veterem injuriam; 
Infestis taurus mox confodit cornibus 
Hostile corpus. ÁAsinus, ut vidit ferum. 
Impune laedi, calcibus frontem extudit. 
At ille exspirans: Fortes indigne tuli 
Mihi insultare; te, naturae dedecus, 
Quod ferre cogor, certe bis videor mori. 


XI. PULLUS AD MARGARITAM 
Ta 


In sterculino pullus gallinaceus 
Dum quaerit escam, margaritam repperit. 
«Jaces indigno, quanta res», inquit, «loco. ' 
Hoc si quis pretii cupidus vidisset tui, 
Olim redisses ad splendorem pristinum. 
Ego quod te inveni, potior cui multo est cibus, 
Nec tibi prodesse, nec mihi quidquam potest. 
Hoc illis narro, qui me non intellegunt. 


XII. DE vITIIS HOMINUM 
(IV, 10) 


Peras imposuit Juppiter nobis duas: 
Propriis repletam vitiis post tergum dedit, 
Alienis ante pectus suspendit gravem. 

Hac re videre nostra mala non possumus; 
Alii simul delinquunt, censores sumus. 


SEGUNDA PARTE 


RO > ISTAS 

M. TERENTIUS VARRO 
(116—27 a. de SS 


M. Terencio Varrón, de Reate (en Sabina), fué uno de los escri- 
tores latinos más fecundos. Protegido por César, éste le encomendó 
la organización y dirección de la nueva biblioteca pública. Varrón, 
que por su carácter recuerda a Catón el Viejo, era un hombre de 
vasta ilustración, que revela, a veces, cierta gracia jovial, pero a 
veces también algunos rasgos que lo hacen aparecer pedante. Era 
poeta, prosista, y. ante todo, erudito; uno de los mejores conocedo- 
res de la ciencia helénica. 

El número de sus obras, que representaban unos 620 libros, as- 
cendía a 74 aproximadamente. De estas la posteridad ha recogido 
sólo una obra «Sobre la lengua latina» (De lingua latina libri XXV'; 
pero quedan únicamente los libros V a X) y los libros de agricultura 
(Rerum rusticarum libri [[I), asi como algunos fragmentos de otras 
obras. La primera es un tratado gramatical que contiene numerosas 
etimologias—el punto flaco de la lingúística antigua—muy diver- 
tidas y a menudo equivocadas, pero interesantes. La otra se compone 
de tres diálogos, cuyo objeto fué despertar en los romanos el amor 
al campo y al cultivo de la tierra. / 


DE LA OBRA «DE LINGUA LATINA» 


Roma 

V, 41. Ubi nunc est Roma, Septimontium olim erat. Septi- 
nontium nominatum ab tot montibus, quos postea urbs muris : 
omprehendit, e quis Capitolinus dictus, quod hic, cum funda- 
renta foderentur aedis Jovis, caput humanum dicitur inventum. 
lic mons ante Tarpeius dictus a virgine Vestale Tarpeia, quae, 
di ab Sabinis necata armis et: sepulta, cujus nominis monimen- 
um, quod etiam nunc ejus rupes Tarpeium appellatur saxum. 
2. Hunc antea montem Saturnium appellatum prodiderunt et ab 
O late Saturniam terram, ut etiam Ennius appellat. Antiquum 

oppidum in hac fuisse Saturnia scribitur. Ejus vestigia nunc 
manent.. 43. Aventinum aliquot de causis dicunt. Naevius ab avi- 
bus, quod eo se ab Tiberi ferrent aves; alii ab rege Aventino 
- Albano, quod ibi sit sepultus; alii Aventinum ab adventu ho- 
minum, quod commune Latinorum ibi Dianae templum sit 
constitutum. Ego maxime puto ab advectu; nam olim paludibus 
mons erat ab reliquis disclusus. i 


V, 80. Consul nominatus, qui consuleret populum et senatum, 
nisi illinc potius, unde Attius ait in Bruto: 
qui recte consulát, consul cluát. 
Praetor dictus, qui praeiret jure et exercitu. Á quo id Lucilius: 
érgo praetorúm est ante et praeíre. 
81. Censor, ad cujus censionem, id et arbitrium, censeretur popu- 
lus. Aedilis, qui aedis sacras et privatas procuraret. Quaesto- 
res a Quaerendo, qui conquirerent publicas pecunias et malefi- 
cia, quae triumviri capitales nunc conquirunt; ab his postea, 
qui quaestionum judicia exercent, quaestores dicti. Tribuni 
militum, quod terni ex tribus tribubus Ramnium, Lucerum, Ti- 
tium olim ad exercitum mittebantur. Tribuni plebei, quod ex 
tribunis militum primum tribuni plebei facti, qui plebem de- 
fenderent, in secessione 82. Crustumerina. Dictator, quod a 
consule dicebatur, cui dicto audientes omnes essent. Magister 
equitum, quod summa potestas hujus in equites et accensos, 
ut est summa populi dictator, a quo is quoque magister po- 
puli appellatus. ; 

83. Sacerdotes universi a sacris dicti. Pontufices, ut Scaevola 
Quintus pontufex maximus dicebat, a posse et facere, ut Po- 
tifices. Ego a ponte arbitror: nam ab his sublicius est factus 
primum, ut restitutus saepe, cum eadem sacra et uls et cis 
Tiberim non mediocri ritu fiant. 

DEL TRATADO DE AGRICULTURA 
RERUM RUSTICARUM LIBRI Ill 
Los CAMPESINOS 


IT, 1, 1. Viri magni nostri majores non sine causa praepone- 
bant rusticos Romanos urbanis. Ut ruri enim qui in villa vivunt 
“¡enaviores, quam qui in agro versantur in aliquo opere faciendo, 
sic qui in oppido sederent, quam qui rura colerent, desidiosiores 
putabant. ltaque annum ita diviserunt, ut nonis modo diebus 
urbanas res usurparent, reliquis septem ut rura colerent. 2. Quod 
dum servaverunt institutum, utrumque sunt consecuti, ut et 
cultura agros fecundissimos haberent et ipsi valetudine fir- 
miores essent, ac ne Graecorum urbana desiderarent gymnasia. 
Quae nunc vix satis singula sunt, nec putant se habere villam, 
si non multis vocabulis retineant Graecis, quom vocent parti- 
culatim loca, procoetona, palaestram. apodyterion, peristylon, 
ornithona, peripteron, oporothecen. 3. Igitur quod nunc intra 
murum fere patres familiae conrepserunt relictis falce et aratro 
et manus movere maluerunt in theatro ac circo quam in segetibus 
ac vinetis, frumentum locamus, qui nobis advehat, qui saturi 
fiamus, ex Africa et Sardinia, et navibus vindemiam condimus 
ex insula Coa et Chia. 


Los ROMANOS UN PUEBLO DE PASTORES 


II; 1, 9 Romanorum vero populum a pastoribus esse ortum 
quis non dicit? Quis Faustulum nescit pastores fuisse nutricium, 
qui Romulum et Remum educavit? Non ipsos quoque fuisse 
pastores obtinebit, quod Parilibus potissimum condidere ur- 
“bem? Non idem, quod multa etiam nunc ex vetere instituto 
bubus et ovibus dicitur, et quod aes antiquissimum, quod est 

flatum, pecore est notatum, 10 et quod, urbs cum condita est, 
tauro et vacca qua essent muri, et portae definitum, et quod, 
populus Romanus cum lustratur suovitaurilibus, circumaguntur 
verres, aries, taurus, et quod nomina multa habemus ab utro- 
que pecore, a majore et a minore? «A minore Porcius, Ovinius, 
Caprilius; sic a majore Equitius, Taurius, Asinius, idem cogno- 
mina adsignificare dicuntur, ut Anni Caparae, Statili Tauri, 
Pomponi Vituli: sic a pecudibus alii multi. 


LA IMPORTANCIA DEL GANADO :EN ÍTALIA 


IT; 5, 3. Bos in pecuaria maxima debet esse auctoritate, prae- 
sertim in Italia, quae a bubus nomen habere sit existimata. 
Graecia enim antiqua, ut scribit Timaeus, tauros vocabat 
italos, a quorum multitudine et pulchritudine et fetu vitulorum 
Italiam dixerunt... 4. Hic socius hominum in rustico opere 


et Cereris minister; ab hoc antiqui manus ita abstineri volue- 


runt, ut capite sanxerint, siquis occidisset... «Novi» inquit 
ille «majestatem boum et ab his dici pleraque magna, ut busy- 
con, bupaeda bulimon,, boopin, uvam quoque bumammam. 
15. Praeterea scio hunc esse, in quem potissimum Juppiter 
se convertit, cum exportavit per mare e Phoenice amans Eu- 
ropam». | 

-M. TULLIUS CICERO 


(106—43 a. de J. C.) 


Marco Tulio Cicerón nació el año 106 en Arpino, pueblo del La- 
cio. Estudió con los más hábiles maestros de su tiempo en Roma, y 
pasó después a Atenas, al Asia Menor y Rhodas, donde se perfec- 
cionó bajo la dirección de los más célebres oradores de aquellos paí- 
ses. Vuelto a Roma, empezó a practicar la abogacía, logrando afir- 
mar su situación de tal manera que resolvió tentar la carrera po- 
lítica. Nombrado cónsul, el año 03, descubrió la conspiración de 
- Lucio Sergio Catilina (Las Catilinarias), hecho por el cual se con- 
quistó el favor del pueblo, anhelado fin de su insaciable vanidad. 
Pero irregularidades ocurridas en la condenación de algunos ciu- 
dadanos así como maquinaciones de parte de sus enemigos le hicieron 
perder su crédito y Cicerón tuvo que salir de Roma. Volviendo de su 
destierro, no consiguió desempeñar un papel importante en la po- 
lítica, y se dedicó al cuitivo de las letras. Vacilando entre el senado 
y César, se declaró al fin por éste. Después de la muerte de César 
emprendió una lucha enérgica contra Antonio (Las Filípicas), cu- 
yos satélites lo alcanzaron y asesinaron. 

A pesar de sus fuertes inclinaciones filosóficas, Cicerón es, en pri- 
mer lugar, orador. Y en la oratoria forense ha sido modelo casi hasta 
nuestros días. Todo lo que se ha llamado latinidad clásica, hasta 
hace poco, ha sido estilo ciceroniano. El Parlamento inglés, la Asam- 
blea Nacional francesa, los reformadores humanistas de la enseñanza 
en Alemania, todos aprendieron de la elocuencia de Cicerón. 

Es imposible dar una idea siquiera aproximada de la inmensa 
variedad de tonos que vibran en sus escritos y de materias que abar- 
có su ingenio. Pues fuera de unos 20 fragmentos han llegado hasta 
nosotros 57 discursos completos. Admírase el elemento patético en 
la invectiva contra Verres, acusado por concusión; su fino arte en 
el libro del orador (De oratore) y la obra filosófica sobre la Repú- 
blica (De republica). Considera Cicerón la elocuencia como el 
punto culminante del desarrollo armónico de todas las fuerzas in- 
telectuales del hombre. El orador ideal es el que posee una alta cul- 
tura filosófica. En sus tratados filosóficos Cicerón no es pensador 
original, sino que resume con mucha claridad 'las principales ideas: 
de los griegos. En materia filosófica, en general, es, sobre todo, mo- 
ralista, y como romano, se interesa particularmente por la moral 
social y práctica. Según sus ideas expuestas en Las Tusculanas; 
Catón o De la vejez; De los deberes, etc. debe clasificársele entre los 
partidarios de las doctrinas estoicas. 

La correspondencia de Cicerón, de la cual no se ha conservado 
sino una parte, (864 cartas; de ellas 90 son de sus amigos) es un te- 
soro inapreciable para la historia de su época. : 

Además, en estas cartas, que son modelo en el género epistolar 
Cicerón descubre con admirable franqueza y sinceridad su verda. 


dero carácter, su vida íntima, sus ideas y proyectos, sus esperanzas- 


sus desengaños y penas. 


DE LAS VERRINAS 


ACCUSATIONIS INC. VERREM LIBER QUINTUS 
(De suppliciis) 
YO SOY CIUDADANO ROMANO 


(100). Gavius hic, quem dico, Consanus, cum in illo numero 
civium Romanorum ab isto in vincla conjectus esset et nescio 
qua ratione clam e lautumiis profugisset Messanamque venisset, 
qui tam prope jam lItaliam et moenia Reginorum, civium Ro- 
manorum, videret, et ex illo metu mortis ac tenebris quasi 
luce libertatis et odore aliquo legum recreatus revixisset, loqui 
Messanae et queri coepit se civem Romanum in vincla con- 


jectum, sibi recta iter esse Romam, Verri se praesto advenienti- 


fu turum. 
LXII. Non intellegebat miser nihil interesse, utrum haec 
Messanae an apud istum in praetorio loqueretur; nam, ut antea 


vos docui, hanc sibi iste urbem delegerat, quam haberet adju-. 


tricem scelerum, furtorum receptricem, flagitiorum omnium 
consciam. Ítaque ad magistratum Mamertinum statim deducitur 
Gavius; eoque ipso die casu Messanam Verres venit. Res ad 
eum defertur: esse civem Romanum, qui se Syracusis in lautu- 
miis fuisse quereretur; quem jam ingredientem in navem et 
Verri nimis atrociter minitantem ab se retractum esse et as- 
servatum, ut ipse in eum statueret quod videretur. | 

(161). Agit hominibus gratias et eorum benevolentiam erga 
se diligentiamque collaudat. Ipse inflammatus scelere et furore 
in forum venit. Ardebant oculi, toto ex ore crudelitas eminebat. 
Exspectabant omnes quo tandem progressurus aut quidnam 
acturus esset, cum repente hominem proripi atque in foro medio 
nudari ac deligari et virgas expediri jubet. Clamabat ille miser 
se civem esse Romanum, municipem Consanum; meruisse 
cum L. Raecio, splendidissimo equite Romano, qui Panhormi 
negotiaretur, ex quo haec Verres scire posset. Tum iste se com- 
perisse eum speculandi causa in Siciliam a ducibus fugitivorum 
esse missum; cujus rei neque index neque vestigium aliquod 
neque suspicio cuiquam esset ulla; deinde jubet undique homi- 
nem vehementissime verberari. 

(102). Caedebatur virgis in medio foro Messanae civis Roma- 
nus, judices, cum interea nullus gemitus, nulla vox alia illius 
miseri inter dolorem crepitumque plagarum audiebatur nisi 
haec: «civis romanus sum». Hac se commemoratione civitatis 
omnia verbera depulsurum cruciatumque a corpore dejecturum 
arbitrabatur. ls non modo hoc non perfecit, ut virgarum vim 
deprecaretur, sed cum imploraret saepius usurparetque nomen 
civitatis, erux, inquam, infelici et aerumnoso, qui numquam 
istam pestem viderat, comparabatur. 

O nomen dulce libertatis! o jus eximium nostrae civitatis! 
o lex Porcia legesque Semproniae! o graviter desiderata et ali- 
quando reddita plebi Romanae tribunicia potestas! Hucine 
tandem haec omnia reciderunt, ut civis Romanus, in provincia 
populi Romani, in oppido foederatorum ab eo, qui beneficio 
'populi Romani fasces et secures haberet, deligatus in foro virgis 
caederetur? Quid? cum ignes ardentesque laminae ceterique 
cruciatus admovebantur, si te illius acerba imploratio et vox 
miserabilis non inhibebat, ne civium quidem Romanorum, qui 
tum aderant, fletu et gemitu maximo commovebare? In crucem 
“tu agere ausus es quemquam, qui se civem Romanum esse di- 
ETE. 

LXVI. (169) Sed quid ego plura de Gavio? quasi tu Gavio 
tum fueris infestus, ac non nomini, generi, juri civium hostis. 
Non illi, inquam, homini, sed causae communi libertatis ini- 
micus fuisti. Quid enim attinuit, cum Mamertini more atque 
instituto suo crucem fixissent post urbem in via Pompeia, te 
jubere in ea parte figere, quae ad fretum spectaret, et hoc ad- 
dere quod negare nullo modo potes, quod omnibus audientibus 
dixisti palam, te idcirco illum locum deligere, ut ille, quoniam 
se civem Romanum esse diceret, ex cruce Italiam cernere ac 
domum suam prospicere posset? Itaque illa crux sola, judices, 
post conditam Messanam illo in loco fixa est. Italiae conspec- 
tus ad eam rem ab isto delectus est, ut ille in dolore cruciatuque 
moriens perangusto fretu divisa servitutis ac libertatis jura 
cognosceret, Italia autem alummum suum servitutis extremo 
summoque supplicio affixum videret. 

(170) Facinus est vincire civem Romanum, scelus verberare, 
prope parricidium necare: quid dicam in crucem tollere? verbo sa- 
tis digno tam nefaria res appellari nullo modo potest. Non fuit 


his omnibus iste contentus: «spectet», inquit, <patriam; in con- : 


spectu legum !libertatisque moriatur». Non tu hoc loco Gavium, 
non unum hominem nescio quem, sed communem. libertatis 
et civitatis causam in illum cruciatum et crucem egisti. Jam 
vero videte hominis audaciam. Nonne eum graviter tulisse 
arbitramini, quod illam civibus Romanis crucem non posset 
in foro, non in comitio, non in rostris defigere? Quod enim his 
locis in provincia sua celebritate simillimum, regione proximum 


potuit, elegit: monumentum sceleris audaciaeque suae voluit. 


esse in conspectu ltaliae, vestibulo Siciliae, praetervectione 
omnium, qui ultro citroque navigarent. 

DEL DIALOGO «BRUTUS> 


LA CARRERA DE CICERÓN COMO ORADOR 
Brutus, 9í 


313. Erat in eo tempore in nobis summa gracilitas et infir- 
mitas corporis, procerum et tenue collum: qui habitus et quae 
figura non procul abesse putatur a vitae periculo, si accedit 
labor et laterum magna contentio. Eoque magis hoc eos, qui- 
bus eram carus, commovebat, quod omnia sine remissione, sine 
varietate, vi summa vocis et totius corporis contentione dicebam. 
314. Itaque cum me et amici et medici hortarentur, ut causas 
agere desisterem, quodvis potius periculum mihi adeundum 
quam a sperata dicendi gloria discedendum putavi. Sed, cum 
censerem remissione et moderatione vocis et commutato ge- 
nere dicendi me et periculum vitare posse et temperatius dicere, 
ut consuetudinem dicendi mutarem, ea causas mihi in Asiam 
- proficiscendi  fuit. 

ltaque cum essem biennium versatus in causis et jam in 
foro celebratum meum nomen esset, Roma sum profectus. 315. 
Cum venissem Athenas, sex menses cum Antiocho, veteris aca- 
demiae nobilissimo et prudentissimo philosopho, fui studiumque 
philosophiae numquam intermissum a primaque adolescentia 
cultum et semper auctum hoc rursus summo auctore et doctore 
renovavi. Eodem tamen tempore Athenis apud Demetrium 
Syrum, veterem et non ignobilem dicendi magistrum, studiose 
exercere solebam.—Post a me tota Asia peragrata est cum summis 
quidem oratoribus, quibuscum exercebar ipsis lubentibus. 316. 
Quibus non contentus Rhodum veni meque ad eundem, quem 
Romae audiveram, Molonem applicavi cum actorem in veris 
-Causis scriptoremque praestantem tum in notandis animadver- 
tendisque vitiis et instituendo «docendoque prudentissimum. 


126 | RODOLFO OROZ 


Is dedit operam, si modo id consequi potuit, ut nimis redun- 
dantes nos et superfluentes juvenili quadam cicendi impunitate 
et licentia reprimeret et quasi extra ripas diffluentes coerceret. 
Ita recepi me biennio post non modo exercitatior, sed prope 
mutatus. Nam et contentio nimia vocis consederat et quasi 
deferverat oratio lateribusque vires et corpori mediocris habi- 
tus accesserat. 


DEL DIALOGO «DE ORATORE> 
EL IDEAL DEL ESTADISTA ROMANO 


[, 30. Neque vero mihi quicquam praestabilius videtur quam 
posse dicendo tenere hominum coetus, mentis allicere, voluntates 
impellere quo velit, unde autem velit deducere. Haec una res 
in omni libero populo, maximeque in pacatis tranquillisque 
civitatibus, praecipue semper floruit semperque dominata est. 
31. Quid enim est aut tam admirabile quam ex infinita multi- 
tudine hominum exsistere unum, quid id quod omnibus natura 
sit datum vel solus vel cum perpaucis facere possit? aut tam 
jucundum cognitu atque auditu quam sapientibus sententiis 
gravibusque verbis ornata oratio et polita? aut tam potens tam- 
que magnificum quam populi motus, judicum religiones senatus 
gravitatem unius oratione converti? 32. Quid tam porro regium, 
tam liberale, tam munificum quam opem ferre supplicibus, ex- 
citare afflictos, dare salutem, liberare periculis, retinere homines 
in civitate? Quid autem tam necessarium quam tenere semper 
arma, quibus vel tectus ipse esse possis vel provocare improbos 
vel te ulcisci lacessitus? 

Age vero, ne semper forum, subsellia, rostra curiamque medi- 
tere: quid esse potest in otio aut jucundius aut magis proprium 
humanitatis quam sermo facetus ac nulla in re rudis? Hoc enim 

uno praestamus vel maxime feris, quod colloquimur inter nos 
et quod exprimere dicendo sensa possumus. 33. Quam ob rem 
¿quis hoc non jure miretur summeque in eo elaborandum esse 
arbitretur, ut, quo uno homines maxime bestiis paestent, in 
hoc hominibus ipsis antecellat?—Ut vero jam ad illa summa 
veniamus: quae vis alia potuit aut dispersos homines unum 
in locum congregare aut a fera agrestique vita ad hunc huma- 
num cultum civilemque deducere aut jam constitutis civitatibus 
leges, judicia, jura discribere? 34. Ac ne plura, quae sunt paene 
innumerabilia, consecter, compre hendam brevi;.sic enim statuo, 
perfecti oratoris moderatione et sapientia non solum ipsius 
dignitatem, sed et privatorum plurimorum et universae rei 
publicae salutem maxime contineri. Quam ob rem pergite, ut 
> adulescentes, atque in id studium, in quo estis, incumbite, ' 
ut et vobis honori et amicis utilitati et rei publicae emolumento 
“esse possitis. 
: E E *X 


DE LAS TUSCULANAS 
TUSCULANAE DUSPITATIONES 


ELOGIO DE LA FILOSOFÍA 


V;2,5. O vitae philosophia dux, o virtutis indagatrix expul- 
trixque vitiorum! Quid non modo nos, sed omnino vita hominum 
sine te esse potuisset? Tu urbes peperisti, tu dissipatos homines 
in societatem vitae convocasti, tu eos inter se primo domiciliis, 
deinde conjugiis, tum litterarum et vocum communione jun- 
xisti, tu inventrix legum, tu magistra morum et disciplinae 
fuisti. Ad te confugimus, a te opem petimus, tibi nos ut antea 
magna ex parte, sic nunc penitus totosque tradimus. Est autem 
unus dies bene et ex praeceptis tuis actus peccanti immortali- 
tati anteponendus. Cujus igitur potius opibus utamur quam 

tuis, quae et vitae tranquillitatem largita nobis es et terrorem 
mortis sustulisti? 6. Ac philosophia quidem tantum abest ut 
proinde, ac de hominum est vita merita, laudetur, ut a plerisque 
neglecta a multis etiam vituperetur. Vituperare quisquam vitae 
parentem et hoc parricidio se inquinare audet et tam impie in- 
gratus esse, ut eam accuset, quam vereri deberet, etiam si minus 
percipere potuisset? Sed, ut opinor, hic error et haec indoctorum 
animis offusa caligo est, quod tam longe retro respicere non 
possunt nec eos, a quibus vita hominum instructa primis sit, 
fuisse philosophos arbitrantur. 


DE EAS*CEATIEINARTAS 
In L. SerGIUM CATILINAM ORATIO PRIMA 


T. 1. Quo usque tandem abutere, Catilina, patientia nostra? 
Quamdiu etiam furor iste tuus nos eludet? Quem ad finem sese 
effrenata jactabit audacia? Nihilne te nocturnum praesidium 
Palatii, nihil urbis vigiliae, nihil timor populi, nihil concursus 
bonorum omnium,nihil hic munitissimus habendi senatus locus, 
nihil horum ora vultusque moverunt? Patere tua consilia non 
sentis? constrictam jam horum omnium scientia teneri conju= 
rationem tuam non vides? Quid proxima, quid superiore nocte 
egeris, ubi fueris, quos convocaveris, quid consilii ceperis, quem 
nostrum ignorare arbitraris? 

2. O tempora, o mores! Senatus haec intellegit, consul videt; 
hic tamen vivit. Vivit? Immo vero insenatum venit, fit publici 
consilii particeps, notat et designat oculis ad caedem unum- 
quemque nostrum. Nos autem, viri fortes, satis facere rei 
publicae videmur, si istius furorem ac tela vitemus. Ad mortem 
te, Catilina, duci jussu consulis jampridem oportebat, in te 
conferri pestem, quam tu in nos omnes jamdiu  machinaris. 

3. An vero vir amplissimus, P. Scipio, pontifex maximus, 
Tib. Gracchum mediocriter labefactantem statum rei publicae 
privatus interfecit: Catilinam, orbem terrae caede atque in- 
cendiis vastare cupientem, nos consules perferemus? Nam 
illa nimis antigua praetereo, quod C. Servilius Ahala Sp. Mae- 
lium:novis rebus studentem, manu sua occidit. Fuit, fuit ista 
quondam in hac re publica virtus, ut virl fortes acrioribus 
suppliciis civem  perniciosum quam  acerbissimum  hostem 
coercerent—Habemus senatus consultum in te, Catilina, vehe- 
mens «et grave; non deest rei publicae consilium neque aucto- 
ritas hujus ordinis: nos, nos dico aperte, consules desumus. | 
TI. 4. Decrevit quondam senatus, ut L. Opimius consul vide- 
ret, ne quid res publica detrimenti caperet; nox nulla interces- 
Sit; interfectus est propter quasdam seditionum suspiciones Gr 
Gracchus, clarissimo patre, avo, majoribus; occisus est cum li- 
beris M. Fulvius, consularis, Simili senatus consulto C. Mario 
et L. Valerio consulibus est permissa res publica; num unum 
diem postea L. Saturninum tribunum plebis et €. Servilium 
praetorem mors ac rei publicae poena remorata est? Át vero 
nos vicesimum jam diem patimur hebescere aciem horum auc- 
toritatis. Habemus enim hujusce modi senatus consultum, 
verum inclusum in tabulis, tanquam gladium in vagina recon- 
ditum, quo ex senatus consulto confestim te interfectum esse, 
Catilina, convenit. Vivis, et vivis non ad deponendam, sed ad 
confirmandam audaciam. Cupio, patres conscripti, me esse cle- 
mentem, cupio in tantis rei publicae periculis me non dissolutum 
videri, sed jam me ipse inertiae nequitiaeque condemno. 

5. Castra sunt in Italia contra populum Romanum in Etru- 
riae faucibus collocata; crescit in dies singulos hostium nume- 
Tus; eorum autem castrorum imperatorem ducemque hostium 
intra moenia atque adeo in senatu videmus, intestinam aliquam 
cotidie perniciem rei publicae molientem. Si te jam, Catilina, 
comprehendi, si interfici jussero, credo, erit verendum mihi, ne 
non potius hoc omnes boni serius a me quam quisquam crudelius 

factum esse dicat. Verum ego hoc, quod jampridem factum esse 
oportuit, certa de causa nondum adducor ut faciam. Tum deni- 
que interficiere, cum jam nemo tam improbus, tam perditus. 
tam tui similis inveniri poterit, qui id non jure factum -essé 
fateatur. 6. Quamdiu quisquam erit, qui te defendere audeat: 
vives, et vives ita, ut (nunc) vivis, multis meis et firmis praest: 
diis obsessus, ne commovere te contra rem publicam possis 
Multorum te etiam oculi et aures non sentientem, sicut adhuc 
fecerunt, speculabuntur atque custodient. 

[1]. Etenim quid est, Catilina, quod jam amplius exspectes, 
si neque nox tenebris obscurare coetus negarios, nec privata 
domus parietibus continere voces conjurationis tuae potest, 
si illustrantur, si erumpunt omnia?—Muta jam istam mentem 
mihi crede, obliviscere caedis atque incendiorum. Teneris un: 
dique; luce sunt clariora nobis tua consilia «omnia, quae jam 
mecum licet recognoscas. 1 

7. Meministine me ante diem XII Kalendas Novembres 
dicere in senatu fore in armis certo die, qui dies futurus esset 
ante diem Vi Kalendas Novembres, C. Mallium, audacia 
satellitem atque administrum tuae? Num me fefellit, Catilina, 
non modo res tanta, tam atrox tamque incredibilis, verum, id 
quod multo magis est admirandum dies ?—Dixi ego idem in senatu 
caedem te optimatium contulisse in ante diem V Kalendas 
Novembres, tum cum multi principes civitatis Roma, non tam 
sui conservandi quam tuorum consiliorum reprimendorum causa, 
profugerunt. Num infitiari potes te illo ipso die, meis praesidiis 
mea diligentia circumclusum commovere te contra rem publicam 
non potuisse, cum tu, discessu ceterorum, nostra tamen, qui 
remansissemus, caede contentum te esse dicebas?—8. Quid? 
cum te Praeneste Kalendis ipsis Novembribus occupaturum 
nocturno impetu esse confideres, sensistine illam coloniam meo 
Jjussu, meis praesidiis, custodiis, vigiliis esse munitam? Nihil 
agis, nihil moliris, nihil cogitas, quod non ego non modo audiam, 
sed etiam non videam planeque sentiam. 

IV. Recognosce mecum tandem noctem illam superiorem: 
jam intelleges multo me vigilare acrius ad salutem quam te 
ad perniciem rei publicae. Dico te priore nocte venisse inter 
falcarios (non agam obscure), in M. Laecae domum: convenisse 
eodem complures ejusdem amentiae scelerisque socios. Num 
negare audes ?—Quid taces? Convincam, si negas. Video 
enim esse hic in senatu quosdam, quit tecum una fuerunt. 

9. O di immortales! ubinam gentium sumus? Quam rem publi- 

cam habemus? In qua urbe vivimus? Hic, hic sunt in nostro 
numero patres conscripti, in hoc orbis terrae sanctissimo gravis- 
simoque consilio, qui de nostro omnium interitu, qui de hujus 
“urbis atque adeo de orbis terrarum exitio cogitent! Hos ego 
video consul et de re publica sententiam rogo; et, quos ferro 
trucidari oportebat, eos nondum voce vulnero. 
- Fuisti igitur apud Laecam illa nocte, Catilina: distribuisti 
partes ltaliae; statuisti quo quemque proficisci placeret; dele- 
gisti, quos Romae relinqueres, quos tecum educeres; descrip- 
'sisti urbis partes ad incendia; confirmasti te ipsum jam esse 
exiturum; dixisti paulum tibi esse etiam nunc morae, quod 
“ego viverem. Reperti sunt duo equites Romani, qui te ista cu- 
ra liberarent, et sese illa ipsa nocte paulo ante lucem me in 
meo lectulo interfecturos esse pollicerentur. 10. Haec ego omnia, 
vixdum etiam coetu vestro dimisso, comperi; domum meam 
majoribus praesidiis munivi atque firmavi, exclusi eos, quos tu 
ad me salutatum mane miseras, cum illi Ipsi venissent, quos 
ego jam multis ac summis viris ad me id temporis venturos esse 
praedixeram. 

V. Quae cum ita sint, Catilina, perge quo coepisti; egredere 
aliquando ex urbe; patent portae: proficiscere. Nimium diu te 
“imperatorem tua illa Malliana castra desiderant. Educ tecum 
etiam omnes tuos; si minus, quem plurimos; purga urbem. 
Magno me metu liberabis, dummodo inter me atque te murus 
intersit. Nobiseum versari jam diutius non potes; non feram, 
non patiar, non sinam. 

11. Magna dis immortalibus habenda est atque huic ipsi 
Jovi' Statori, antiquissimo custodi hujus urbis, gratia, quod 
hanc tam taetram, tam horribilem tamque infestam rei publicae 
pestem totiens jam effugimus. Non est saepius in uno homine 
summa salus periclitanda rei publicae.—Quamdiu mihi, consuli 
designato, Catilina, insidiatus es, non publico me praesidio, - 
sed privata diligentia defendi. Cum proximis comitiis consulari- 
bus me consulem in campo et competitores tuos inteficere vo- 
luisti, compressi conatus tuos nefarios amicorum praesidio et 
copiis, nullo tumultu publice concitato; denique, quotienscum- 
que me petisti, per me tibi obstiti, quamquam videbam perni- 
ciem meam cum magna calamitate rei publicae esse conjune-. 
tam. 

12. Nunc jam aperte rem publicam universam petis, templa 
deorum immortalium, tecta urbis, vitam omnium civium, 
Italiam totam ad exitium ac vastitatem wocas. Quare, quo- 
-niam id, quod, est primum et quod hujus imperii disciplinaeque 
majorum proprium est, facere nondum audeo, faciam id, quod 
est ad severitatem lenius et ad communem salutem utilius. Nam 
si te interfici jussero, residebit in re puclica reliqua conjura- 
torum manus; sin tu, quod te jamdudum hortor, exieris, exhau- 
rietur ex urbe tuorum comitum magna et perniciosa sentina rel 
publicae.—13. Quid est, Catilina? num dubitas id me imperante * 
facere, quod jam tua sponte faciebas? Exire ex urbe jubet con- 
sul hostem. Interrogas me; num in exsilium? Non jubeo, sed, si. 
me consulis, suadeo. 

VI. Quid est enim, Catilina, quod te jam in hac urbe delec- 
tare possit? in qua nemo est-extra istam conjurationem perdi-- 
torum hominum, qui te non metuat, nemo qui non oderit. 
Quae nota domesticae turpitudinis non inusta vitae tuae est? 
quod privatarum rerum dedecus non haeret in fama? quae. 
libido ab oculis, quod facinus a manibus umquam tuis, quod. 
flagitium a toto corpore afuit? Cui tu adulescentulo, quem co= 
ruptelarum illecebris irretisses, non aut ad audaciam ferrum 

aut ad libidinem facem praetulisti? 14. Quid vero? nuper cum 
morte superioris uxoris novis nuptiis domum  vacuefecisses, 
nonne etiam alio incredibili scelere hoc scelus cumulasti? Quod 
ego praetermitto et facile patior sileri, ne in hac civitate tanti 
- facinoris immanitas aut exstitisse aut non vindicata esse videa- 
tur. Praetermitto ruinas fortunarum tuarum, quas omnes im- 
|pendere tibi proximis Idibus senties; ad illa venio, quae non ad 
privatam ignominiam vitiorum tuorum, non ad domesticem 
- tuam difficultatem ac turpitudinem, sed ad summam rem pu- 
blicam atque ad omnium  nostrum vitam salutemque pertinent. 
(15). Potestne tibi haec lux, Catilina, aut hujus caeli spiritus 
esse jucundus, cum scias esse horum neminem, qui nestiat 
te pridie Kalendas Januaris, Lepido et  Tullo consulibus, 
|| stetisse im comitio cum telo? manum consulum et principum 
| civitatis interficiendorum causa, paravisse? sceleri ac furori 
tuo non mentem aliquam aut timorem tuum, sed fortunam 
populi Romani obstitisse?—Ac jam illa omitto (neque enim 
sunt aut obscura aut non multa commissa postea); quotiens tu 
me designatum, quotiens consulem interficere conatus es! quot 
"ego tuas petitiones ita conjectas, ut vitari posse non viderentur, 
- parva quadam declinatione, et, ut aiunt, corpore effugi!—Nihil 
= (agis, nihil) assequeris; (nihil moliris), (quod mihi latere valeat 
in tempore); neque tamen conari ac velle desistis. 16. Quotiens 
tibi jam extorta est ista sica de manibus! quotiens excidit casu 
aliguo et elapsa est! Quae quidem quibus abs te initiata sacris 
ac devota sit, nescio, quod eam necesse putas esse in consulis 
corpore defigere. | | 
VII. Nunc vero quae tua est ista vita? Sic enim jam tecum 
loquar, non ut odio permotus esse videar, quo debeo, sed ut 
misericordia, quae tibi nulla debetur. Venisti paulo ante in sena- 
tum. Quis te ex hac tanta frequentia, tot tuis amicis ac necessa- 
riis salutavit? Si hoc post hominum memoriem contigit nemini, 
=vocis exspectas contumeliam, cum sis gravissimo judicio taci- 
turnitatis oppresssus? Quid, quod adventu tua ista subsellia 

vacuefacta sunt, quod omnes consulares, qui tibi persaepe ad 
caedem constituti fuerunt, simul atque assedisti, partem istam 
subselliorum nudam atque inanem reliquerunt? Quo tandem 
animo (hoc) tibi ferendum putas? 

(17) Servi mehercule mei si me isto pacto metuerent, ut te 
metuunt omnes cives tui, domum meam relinguendam putarem: 
tu tibi urbem non arbitraris? Et, si me meis civibus injuria 
suspectum tam graviter atque offensum viderem, carere me aspec- 
pectu civium quam infestis omnium oculis conspici mallem; tu 
cum, conscientia scelerum tuorum, agnoscas odium omnium 
justum et jam tibi diu debitum, dubitas, quorum mentes sen- 
susque vulneras, eorum aspectum praesentiamque  vitare? 
Si te parentes timerent atque odissent tui neque eos ulla ratione 
placare posses, ut opinor, ab eorum oculis aliquo concederes. 
Nunc te patria, quae communis est parens omnium nostrum, 
odit ac metuit, et jamdiu te nihil judicat nisi de parricidio suo 
cogitare: hujus tu neque auctoritatem verebere, nec judicium 
sequere, nec vim pertimesces?—(18) Quae tecum, Catilina, sic 
agit, et quodam modo tacita loquitur: «Nullum jam aliquot 
annis facinus exstitit nisi per te, nullum flagitium sine te; tibi 
uni multorum civium neces, tibi vexatio direptioque sociorum - 
impunita fuit ac libera; tu non solum ad negligendas leges et 
quaestiones, verum etiam ad evertendas perfringendasque 
valuisti. Superiora illa, quamquam ferenda non fuerunt, tamen, 
ut potui, tuli; nunc vero me totam esse in metu propter te unum, 
quidquid increpuerit, Catilinam timeri, nullum videri contra 
me consilium iniri posse, quod a tuo scelere abhorreat, non est 
ferendum. Quamebrem discede, atque hunc mihi timorem eripe; 
si est verus, ne opprimar; sin falsus, ut tandem aliquando timere 
desinam». 

VIII. (19) Haec si tecum, ita ut dixi, patria loquatur, nonne 
impetrare debeat, etiam si vim adhibere non possit?.— 

Quid? quod tu te ipse in custodiam dedisti? quod vitandae sus- 
picionis causa ad M. Lepidum te habitare velle dixisti? A quo 


..) 


ANTOLOGÍA LATINA 155 


non receptus etiam ad me venire ausus es, atque ut domi meae 
te asservarem rogasti. Cum a me quoque id responsum tulisses, 
me nullo modo posse ¡iisdem parietibus tuto esse tecum, qui 
magno in periculo essem, quod iisdem moenibus contineremur, 
ad Q. Metellum praetorem venisti. A quo repudiatus ad sodalem 
tuum, Virum optimum, M. Metellum demigrasti; quem tu 
videlicet et ad custodiendum diligentissimum et ad suspican- 
dum sagacissimum et ad vindicandum  fortissimum fore pu- 
tasti. Sed quam longe videtur a carcere atque a vinculis abesse 
debere, qui se ipse jam dignum custodia judicarit? 
(20) Quae cum ita sint, Catilina, dubitas, si emori aequo 
animo non potes, abire in aliquas terras et vitam istam, multis 
suppliciis justis debitisque ereptam, fugae solitudinique mandare? 
=«Refer, » inquis, «ad senatum»; id enim: postulas, et, si hic 
ordo sibi placere decreverit te ire in exsilium, obtemperaturum 
te esse dicis.—Non referam, id quod abhorret a meis moribus, 
et tamen faciam ut intellegas, quid hi de te sentiant. Egredere 
ex urbe, Catilina, libera rem publicam metu, in exsilium, si 
hanc vocem exspectas, proficiscere!—Quid est, Catilina? Ecquid 
attendis, ecquid  animadvertis horum silentium ?—Patiuntur, 
tacent. Quid exspectas auctoritatem loquentium, quorum vo- 
untatem tacitorum perspicis? (21) At si hoc idem huic adu- 
escenti optimo, P. Sestio, si fortissimo viro, M. Marcello, 
dixissem, jam mihi consuli, hoc ipso in templo, jure o 
senatus vim et manus a liócsE, De te autem, Catilina, cum 
Juiescunt, probant; cum patiuntur, decernunt; cum tacent, 
lamant; neque hi solum, quorum tibi auctoritas est videlicet 
Jara, vita vilissima, sed etiam illi equites Romani, honestissimi 
itque optimi viri, ceterique fortissimi cives, qui circumstant 
'enatum, quorum tu et frequentiam videre et studia perspicere 
t voces paulo ante exaudire potuisti. Quorum ego vix abs te 
amdiu manus ac tela contineo, eosdem facile adducam, ut te 
laec, quae vastare jampridem studes, relinquentem usque ad 
JOrtas prosequantur. 

IX. (22) Quamquam quid loquor? Te ut ulla res frangat? 
tu ut umquam te corrigas? tu ut ullam fugam meditere? tu ut 
ullum exsilium cogites?—Utinam tibi istam mentem di immor- 
tales duint! Tametsi video, si mea voce perterritus ire in ex= 
silum animum induxeris, quanta tempestas invidiae nobis, 
si minus in praesens tempus, recenti memoria scelerum, at in 
posteritatem impendeat. Sed est tanti, dummodo tua ista sit 
privata calamitas et a rei publicae periculis sejungatur. Sed 
tu ut vitiis tuis commoveare, ut legum poenas pertimescas, 
ut temporibus rei publicae cedas, non est postulandum. Neque 
enim is es, Catilina, ut te aut pudor umquam a turpitudine aut 
metus a periculo aut ratio a furore revocaverit. (23) Quamob» 
rem, ut saepe jam dixi, proficiscere; ac, si mihi, inimico, ut 
praedicas, tuo, conflare vis invidiam, recta perge in exsilium; 
vix feram sermones hominum, si id feceris, vix molem istius 
invidiae, si in exsilium jussu consulis ieris, sustinebo. Sin au- 
tem servire meae laudi et gloriae mavis, egredere cum impor- 
tuna sceleratorum manu, confer te ad Mallium, concita perditos 
cives, secerne te a bonis, infer patriae bellum, exsulta impio latro- 
cinio, ut a me non ejectus ad alienos, sed invitatus ad tuos esse 
videaris. 

(24) Quamquam quid ego te invitem, a quo jam sciam essé 
praemissos, qui tibi ad Forum Aurelium praestolarentur ar 
mati? cui jam sciam pactam et constitutam cum Mallio diemf 
a quo etiam aquilam illam argenteam, quam tibi ac tuis O a 
nibus confido perniciosam ac funestam futuram, cui domi 
tuae sacrarium scelerum tuorum constitutum fuit, sciam esse 


ad caedem proficiscens, solebas, a cujus altaribus saepe istam 
impiam dexteram ad necem civium transtulisti? 3 

X. (25) Ibis tandem aliquando, quo te jam pridem ista tua 
cupiditas effrenata ac furiosa rapiebat; neque enim tibi hael 
res affert dolorem, sed quandam incredibilem voluptatem. 
hanc te amentiam natura peperit, voluntas exercuit, fortun 

servavit. Numquam tu non modo otium, sed ne bellum quidem, 
nisi nefarium, concupisti. 

Nactus es ex perditis atque ab, omni, non modo fortuna, 
verum etiam spe derelictis, conflatam improborum manum. 
(26) Hic tu qua laetitia perfruere! quibus gaudiis exsultabis! 
quanta in voluptate bacchabere, cum in tanto numero tuorum 
neque audies virum bonum quemquam neque videbis! Ad 
hujus vitae studium meditati illi sunt, qui feruntur, labores 
tui: jacere humi,... ad facinus obeundum; vigilare... Insi- 
diantem... bonis otiosorum. Habes, ubi ostentes tuam illam 
praeclaram patientiam famis, frigoris, inopiae rerum omnium, 
quibus te brevi tempore confectum esse senties. (27) Tantum 
profeci tum, cum te a consulatu reppuli, ut exsul potius temp- 
tare quam consul vexare rem publicam posses, atque ut id, quod 
esset a te scelerate susceptum, latrocinium potius quam bellum 
nominaretur. 

XI. Nunc, ut a me, patres conscripti, quandam prope justam 
patria querimoniam detester ac deprecer, percipite, quaeso, 
diligenter, quae dicam, et ea penitus animis vestris mentibusque 
mandate. Etenim, si mecum patria, quae mihi vita mea multo 
est carior, si cuncta Italia, si omnis res publica loquatur: «M. 
Tulli, quid agis? tune eum, quem esse hostem comperisti, quem 
ducem belli futurum vides, quem exspectari imperatorem in 
castris hostium sentis, auctorem sceleris, principem conjura- 
tionis, evocatorem servorum et civium perditorum exire patiere, 
ut abs te non emissus ex urbe, sed immissus in urbem esse vi- 
deatur?-Nonne hunc in vincla duci, non: ad mortem rapi, non 
summo supplicio macteri imperabis? 

(28) «Quid tandem te impedit? Mosne majorum? Át persaepe 
etiam privati in hac re publica perniciosos cives morte multarunt. 
An: leges, quae de civium Romanorum supplicio rogatae sunt? 
At numquam in hac urbe, ii, qui a re publica defecerunt, civium 
jura tenuerunt. An invidiam posteritatis times? Praeclaram vero 
populo Romano refers gratiam, qui te, hominem per te cogni- 

tum, nulla commendatione majorum tam mature ad summum 
Imperium per omnes honorum gradus extulit, si, propter invi- 
diam aut alicujus periculi metum, salutem civium tuorum 
neglegis. (29) Sed, si quis est invidiae metus, num est vehemen- 
tius severitatis ac fortitudinis invidia quam inertiae ac nequi- 
tiae pertimescenda? An cum bello vastabitur Italia, vexabuntur 
urbes, tecta ardebunt, tum te non existimas invidiae incendio 
conflagraturum ?» 

XII. His ego sanctissimis rei publicae vocibus et eorum 
hominum, qui hoc idem sentiunt, mentibus pauca respondebo. 
Ego si hoc optimum factu judicarem, patres conscripti, Cati- 
linam morte multari, unius usuram horae eladiatori isti ad 
vivendum non dedissem. Etenim, si summi viri et clarissimi 
cives Saturnini et Gracchorum et Flacci et superiorum complu- 
rium sanguine non modo se non contaminarunt, sed etiam hones- 
tarunt, certe verendum mihi non erat, ne quid, hoc parricida 
civium - interfecto, invidiae mihi in posteritatem redundaret. 
Quod si ea mihi maxime impenderet, tamen hoc animo fui 
semper, ut invidiam virtute partam gloriam, non invidiam, pu- 
tarem. 

(30) Quamquam nonnulli sunt in hoc ordine, qui aut ea, quae 
imminent, non videant, aut ea, quae vident, dissimulent; qui 
spem Catilinae mollibus sententiis aluerunt, conjurationemque 
nascentem non credendo corroboraverunt; quorum auctoritate 
non solum improbi, verum etiam imperiti, si in hunc animad- 
vertissem, crudeliter et regie factum esse dicerent. Nunc intelle- 
go, si iste, quo intendit, in Malliana castra pervenerit, neminem 
tam stultum fore, qui non videat conjurationem esse factam, 
neminem tam improbum, qui non fateatur. Hoc autem uno in- 
terfecto, intellego hanc rei publicae pestem paulisper reprimi, 
non in perpetuum comprimi posse. Quod si se ejecerit, secumque 
suos eduxerit, et eodem ceteros undique collectos naufragos 
aggregarit, exstinguetur atque delebitur non modo haec adulta 
rei publicae pestis, verum etiam stirps ac semen malorum omnium. 

XII. 61) Etenim jamdiu, patres conscripti, in his periculis 
conjurationis insidiisque versamur, sed nescio quo pacto omnium 
scelerum ac veteris furoris et audaciae maturitas in nostri con- 
sulatus tempus erupit. Quod si ex tanto latrocinio isterunus tol- 
letur, videbimur fortasse ad breve quoddam tempus cura et 
metu esse relevati, periculum autém residebit et erit inclusum 
penitus in venis atque in visceribus rei publicae. Ut saepe ho- 
mines aegri morbo gravi, cum aestu febrique jactantur, si aquam 
gelidam biberint, primo relevari videntur, deinde multo gravius 
vehementiusque afflictantur, sic hic morbus, qui est in re publica, 
relevatus istius poena, vehementius, reliquis vivis ingravescet. 
(82) Quare secedant improbi, secernant se a bonis, unum 
5 locum congregentur, muro denique, quod saepe jam dixi, 
secernantur a nobis; desinant insidiari domi suae consuli, cir- 
cumstare tribunal praetoris urbani, obsidere cum gladiis cu- 
riam, malleolos et faces ad inflammandam urbem comparare; 
sit denique inscriptum in fronte uniuscujusque quid de re pu- 
blica sentiat. Polliceor hoc vobis, patres conscripti, tantam in 
nobis consulibus fore diligentiam, tantam in vobis auctoritatem, 
tantam in equitibus Romanis virtutem, tantam in omnibus bonis 
consensionem, ut Catilinae profectione omnia patefacta, illus- 
trata, oppressa, vindicata esse videatis. 

(33) Hisce ominibus, Catilina, cum summa rei publicae sa- 
lute, cum tua peste ac pernicie cumque eorum exitio, qui se 
tecum omni scelere parricidioque junxerunt, proficiscere ad 
impium bellum ac nefarium. Tu, Juppiter, qui iisdem, quibus 
haec urbs, auspiciis a Romulo es constitutus, quem Statorem 
hujus urbis atque imperii vere nominamus, hunc et hujus socios 
a tuis ceterisque templis, a tectis urbis ac moenibus, a vita 
fortunisque civium arcebis, et homines bonorum inimicos, hos- 
tes patriae, latrones Italiae scelerum foedere inter se ac nefaria 
societate conjunctos, aeternis suppliciis vivos mortuosque mac- 
tabis . 

ORACIÓN EN DEFENSA DEL POETA ARQUIÍAS - 
Pre A. Licinio ÁRCHIA POETA ORATIO 


[. (1) Si quid est in me ingenii, judices, quod sentio quam 
sit exiguum, aut si qua exercitatio dicendi, in qua me non in= 
fitior mediocriter esse versatum, aut si hujusce rei ratio aliqua 
ab optimarum artium studiis ac disciplina profecta, a qua 
ego nullum confiteor aetatis meae tempus “abhorruisse, earum 
rerum omnium vel in primis hic A. Licinius fructum a me re- 
petere prope suo jure debet. Nam, quoad longissime potest 
mens mea respicere spatium praeteriti temporis et pueritiae 
memoriam recordari ultimam, inde usque repetens, hunc video 
mihi principem et ad suscipiendam et ad ingrediendam rationem 
horum studiorum exstitisse. Quod si haec vox hujus hortatu 
praeceptisque conformata nonnullis aliquando saluti fuit, a 
quo id accepimus, quo ceteris opitulari et alios servare possemus; 
huic profecto ipsi, quantum est situm in nobis, et opem et salu- 
tem ferre debemus. (2) Ac ne quis a nobis hoc ita dici forte 
miretur, quod alia quaedam in hoc facultas sit ingenii neque 
haec dicendi ratio aut disciplina, ne nos quidem huic uni stu= 
dio penitus unquam dediti fuimus. Et enim omnes artes, quae 
ad humanitatem pertinent, habent quoddam commune vinclum 
et quasi cognatione quadam inter se continentur. : 

IT. (8) Sed ne cui vestrum mirum esse videatur me in quaes- 
tione legitima et in judicio publico, cum res agatur apud praeto- 
rem populi Romani, lectissimum virum, et apud severissimos 
judices, tanto conventu hominum ac frequentia, hoc uti genere 
dicendi quod non modo a consuetudine judiciorum, verum etiam 
a forensi sermone abhorreat, quaeso a vobis ut in hac cause 
mihi detis hanc veniam, accommodatam huic reo, vobis, quemad- 
modum spero, non molestam, ut me pro summo poeta atqué 
eruditissimo homine dicentem, hoc concursu hominum littera= 

tissimorum, hac vestra humanitate, hoc denique praetore exer- 
sente judicium, patiamini de studiis humanitatis ac litterarum 
daulo loqui liberius, et in ejus medi persona, quae propter otium 
ac studium minime in judiciis periculisque tractata est, uti 
orope novo quodam et inusitato genere dicendi. ; 

(4) Quod si mihi a vobis tribui concedique sentiam, perfi- 
siam profecto, ut hunc A. Licinium non modo non segregandum, 
sum sit civis, a numero civium, verum etiam, si non esset, pu- 
tetis asciscendum fuisse. 

III. Nam, ut primum ex pueris excessit Archias atque ab 
lis artibus, quibus aetas puerilis ad humanitatem informari 
solet, se ad scribendi studium contulit, primum Antiochiae 
ñam ibi natus est loco nobili, celebri quondam urbe et copiosa 
atque eruditisssimis hominibus liberalissimisque studiis affluenti, 
celeriter antecellere omnibus ingenii gloria coepit. Post in ceteris 
Asiae partibus cunctaque Graecia sic ejus adventus celebrantur, 
ut famam ingenii exspectatio hominis, exspectationem ipsius 
adventus admiratioque superaret. 

(5) Erat Italia tum plena Graecarum artium ac disciplinarum, 
studiaque haec et in Latio vehementius tum colebantur quam 
nunc iisdem in oppidis et hic Romae propter tranquillitatem 
rei publicae non neglegebantur. Itaque hunc et Tarentini et 
Locrenses et Regini et Neapolitani civitate ceterisque praemiis 
donarunt, et omnes, qui aliquid de ingeniiis poterant judicare, 
cognitione atque hospitio dignum existimarunt. Hac tanta 
celebritate famae cum esset jam absentibus notus, Romam 
venit Mario consule et Catulo. Nactus est primum consules 
eos, quorum alter res ad scribendum maximas, alter cum res 
gestas tum etiam studium atque aures adhibere posset. Statim 
Luculli, cum praetextatus etiam tum Archias esset, eum do- 
munY* suam receperunt. Et erat hoc non solum ingenii ac lit- 
terarum, verum etiam naturae atque virtutis; ut domus, quae 
hujus adulescentiae prima favit, eadem esset familiarissima 
senectuti. (6) Erat temporibus illis jucundus Q. Metello illi 

Numidico et ejus Pio filio; audiebatur a M. Aemilio; vivebat 
cum Q. Catulo et patre et filio; a L. Crasso colebatur; Lucullos 
vero et Drusum et Octavios et Catonem et totam Hortensiorum 
domum  devinctam  consuetudine: cum teneret, afficiebatur 
summo honore, quod eum non solum colebant, qui aliquid 
percipere atque audire studebant, verum etiam si qui forte 
simulabant. 

IV. Interim satis longo intervallo, cum esset cum M. Lucullo 
in Siciliam  profectus, et cum ex ea provincia cum eodem 
Lucullo decederet, venit Heracleam. Quae cum esset civitas 


aequissimo jure ac foedere, adscribi se in eam civitatem voluit, 


idque, cum ipse per se dignus putaretur, tum auctoritate et 
gratia Luculli ab Heracliensibus impetravit. (7) Data est civitas 


Silvani lege et Carbonis: si qui foederatis civitatibus adscripti 


fuissent, si tum, cum lex ferebatur, in Italia domicilium habuissent, 
et sí sexaginta diebus apud praetorem essent professi. Cum hic 
domicilium Romae multos jam annos haberet, professus est 
apud praetorem Q. Metellum familiarissimum suum. 

(8) Si nihil aliud nisi de civitate ac lege dicimus, nihil dico 
amplius; causa dicta est. Quid enim horum infirmari, Grati, 
potest? Heracleaene esse eum adscriptum negabis? Adest vir 
summa auctoritate et religione et fide, M. Lucullus; qui se 


non oOpinari, sed scire, mon audivisse, sed vidisse, non inter= 


fuisse, sed egisse dicit. Adsunt Heraclienses legati, nobilissimi 


homines; hujus judicii causa cum mandatis et cum publico: 
testimonio venerunt; quí hunc adscriptum Heracliensem dicunt.. 
Hic tu tabulas desideras Heracliensium publicas, quas Italico. 
bello, incenso tabulario, interisse scimus omnes? Est ridicu=. 
lum ad ea, quae habemus, nihil dicere, quaerere quae habere. 


non possumus; et de hominum memoria tacere, litterarum me- 
moriam flagitare, et, cum habeas amplissimi viri religionem, 


integerrimi municipii jusjurandum fidemque, ea quae depra= 
vari nullo modo possunt, repudiare, tabulas, quas idem dicis 
solere corrumpi, desiderare. (9) An domicilium Romae non 

habuit?. Is qui tot annis ante civitatem datam sedem omnium 
rerum ac fortunarum suarum Romae collocavit? An non est 
professus? Ímmo vero iis tabulis professus, quae solae ex illa 
professione collegioque praetorum obtinent publicarum ta- 
bularum auctoritatem. 

V. Nam, cum AÁppii tabulae negligentius asservatae dice- 
rentur, Gabinii, quamdiu incolumis fuit, levitas, post damna- 
tionem calamitas omnem tabularum fidem resignasset, Metel- 
lus, homo sanctissimus modestissimusque omnium, tanta 
diligentia fuit, ut ad L. Lentulum praetorem et ad judices 
venerit et unjus nominis litura se commotum esse dixerit. His 
Igitur in tabulis nullam lituram in nomine A. Licinii videtis. 

(10) Quae cum ita sint, quid est, quod de ejus civitate dubi- 
tetis, praesertim cum aliis quoque in civitatibus - fuerit ads- 
criptus? Etenim, cum mediocribus multis et aut nulla aut 
humili aliqua arte praeditis gratuito civitatem in Graecia 

- homines impertiebant, Reginos credo aut Locrenses aut Nea- 
politanos aut Tarentinos, quod scaenicis artificibus largiri 
solebant, id huic summa ingenii praedito gloria noluisse! Quid? 
cum ceteri non módo post civitatem datam, sed etiam post 
legem Papiam aliquo modo in eorum municipiorum tabulas 
irrepserunt, hic, qui ne utitur quidem illis, in quibus est scriptus, 
quod semper se Heracliensem esse voluit, rejicietur? 

(11) Census nostros 'requiris. Scilicet; est enim obscurum 
proximis censoribus hunc cum clarissimo imperatore, L. Lu- 
cullo, apud exercitum fuisse, superioribus cum eodem quaestore 
fuisse in Asia, primis Julio et Crasso nullam populi partem esse 
censam. Sed, quoniam census non jus civitatis confirmat ac 
tantummodo indicat eum, qui sit census, ita se jam tum gessisse 
pro cive, lis temporibus, quem tu criminaris ne ipsius quidem 
judicio in civium Romanorum jure esse versatum, et testa- 
mentum saepe fecit nostris legibus, et adiit hereditates civium 
Romanorum, et in beneficiis ad aerarium delatus est a L. Lu- 

cullo proconsule. Quaere argumenta si quae potes; numquam 
enim hic neque suo neque amicorum judicio revincetur. 

VI. (12) Quaeres a nobis, Grati, cur tanto opere hoc homine 
delectemur. Quia suppeditat nobis, ubi et animus ex hoc fo- 
rensi strepitu reficiatur et aures convicio defessae conquiescant. 
An tu existimas aut suppetere nobis posse, quod cotidie dica- 
mus in tanta varietate rerum, nisi animos nostros doctrina 
excolamus, aut ferre animos tantam posse contentionem, nisi 
eos doctrina eadem relaxemus? Ego vero fateor me his studiis 
esse deditum. Ceteros pudeat, si qui ita se litteris abdiderunt, 
ut nihil possint ex ¡is neque ad communem afferre fructum neque 
que in aspectum lucemque proferre; me autem quid pudeat, 
qui tot annos ita vivo, judices, ut a nullius umquam 
me tempore aut commodo aut otium meum abstraxerit 
aut voluptas avocarit aut denique somnus retardarit? (13) 
Quare quis tandem me reprehendat, aut quis mihi jure succen- 
seat, si, quantum ceteris ad suas res obeundas, quantum ad fes- 
tos dies ludorum celebrandos, quantum ad alias voluptates et 
ad ipsam requiem animi et corporis conceditur temporum, 
quantum alii tribuunt tempestivis conviviis, quantum denique 
alveolo, quantum pilae, tantum mihi egomet ad haec studia 
recolenda sumpsero ? : 

Atque hoc eo mihi concedendum est magis, quod ex his stu- 
diis haec quoque crescit oratio et facultas, quae quantacumque 
in me est, numquam amicorum periculis defuit. Quae si cui 
levior videtur, illa quidem certe, quae summa sunt, ex quo 
fonte hauriam sentio. (14) Nam, nisi multorum praeceptis 
multisque litteris mihi ab adulescentia suasissem nihil esse in. 
vita magno opere expetendum nisi laudem atque honestatem, * 
in ea eutem persequenda omnes cruciatus corporis, omnia peri-. 
cula mortis atque exsilii parvi esse ducenda, numquam me pro. 
salute vestra in tot ac tantas dimicationes atque in hos profligas * 
torum hominum cotidianos impetus objecissem. Sed pleni omnes 
sunt libri, plenae sapientium voces, plena exemplorum vetustas; 

quae jacerent in tenebris omnia, nisi litterarum lumen accederet. 
'Quam multas nobis imagines non solum ad intuendum, verum 
etiam ad imitandum fortissimorum virorum expressas scriptores 
et Graeci et Latini reliquerunt, quas ego mihi semper in ad- 
ministranda re publica proponens, animum et mentem meam 
ipsa cogitatione hominum excellentium conformabam! | 

VII. (15) Quaeret quispiam: «Quid? illi ipsi summi viri, 
quorum virtutes litteris proditae sunt, istane doctrina, quam 
tu effers laudibus, eruditi fuerunt?» Difficile est hoc de omni- 
bus confirmare; sed tamen est certum quod respondeam. Ego 
multos homines excellenti animo ac virtute fuisse sine doctrina 
et naturae ipsius habitu prope divino per se ipsos et moderatos 
et graves exstitisse fateor; etiam illud adjungo, saepius ad lau- 
dem atque virtutem naturam sine doctrina quam sine natura 
“valuisse doctrinam. Atque idem ego hoc contendo, cum ad na- 
turam eximiam et illustrem accesserit ratio quaedam conforma- 
“tioque doctrinae, tum illud nescio quid praeclarum ac singulare 
solere exsistere. (16) Ex hoc esse hunc numero, quem patres 
“nostri viderunt, divinum hominem, AÁfricanum; ex hoc C. 
Laelium, L. Furium, moderatissimos homines et continentissi- 
mos; ex hoc fortissimum virum et illis temporibus doctissimum, 
M. Catonem illum senem; qui profecto, si nihil ad percipiendam 
colendamque virtutem litteris adjuvarentur, numquam se ad 
earum studium contulissent. 
+ Quod si non hic tantus fructus ostenderetur, et si ex his stu- 
diis delectatio sola peteretur, tamen, ut opinor, hanc animi 
remissionem humanissimam ac liberalissimam judicaretis. Nam 
ceterae (res) neque temporum sunt neque aetatum omnium 
neque locorum; at haec studia adulescentiam alunt, senectutem 
Oblectant, secundas res ornant, adversis perfugium ac  sola- 
cium praebent; delectant domi, non impediunt foris; pernoc- 
tant nobiscum, peregrinantur, rusticantur. 

VIIL. (17) Quod si ipsi haec neque attingere neque sensu 
nostro gustare possemus, tamen ea mirari deberemus, etiam 

cum in aliis videremus. Quis nostrum tam animo agresti ac 
duro fuit, ut Roscii morte nuper non commoveretur? qui cum 
esset senex mortuus, tamen propter excellentem artem ac venus- 
tatem videbatur omnino mori non debuisse. Ergo ille corporis 
motu tantum amorem sibi conciliarat a nobis omnibus: nos ani- 
morum incredibiles motus celeritatemque ingeniorum negli- 
gemus? (18) Quotiens ego hunc Archiam vidi, judices,—utar 
enim vestra benignitate, quoniam me in hoc novo genere dicen= 
di tam diligenter attenditis—, quotiens ego hune vidi, cum 
_litteram  scripsisset nullam, magnum  numerum optimorum. 
versuum de iis ipsis rebus, quae tum agerentur, dicere ex tem- : 
pore! quotiens revocatum eandem rem dicere commutatis ver=" 
bis atque sententiis! Quae vero accurate cogitateque scripsisset, ea ; 
sic vidi probari, ut.ad veterum scriptorum laudem perveniret. 

- Hunc ego non diligam? non admirer? non omni ratione defen-. 
dendum putem? : 
Atque sic a summis hominibus eruditissimisque accepimus, 
ceterarum rerum studia ex doctrina et praeceptis et arte 
stare, poetam natura ipsa valere et mentis viribus excitari et. 
quasi divino quodam spiritu inflari. Quare suo jure noster ile 
Ennius «sanctos» appellat poetas, quod quasi deorum aliquo 
dono atque munere commendati nobis esse videantur. (19) Sit 
igitur, judices, sanctum apud vos, humanissimos homines, hoc 
poetae nomen, quod nulla umquam barbaria violavit. 3 
et solitudines voci respondent, bestiae saepe immanes cantu A 
flectuntur atque consistunt: nos instituti rebus optimis non” 
pogtarum voce moveamur? Homerum Colophonii civem esse 
-dicunt suum, Chiisuum vindicant, Salaminii repetunt, Smyrnaei 
vero suum esse confirmant, itaque etiam delubrum-ejus in. 
oppido dedicaverunt; permulti alii praeterea pugnant inter 
se A contendunt. A 

IX. Ergo illi alienum, quia poeta fuit, post mortem etiam' Sl 
expetunt: nos hunc vivum, qui et voluntate et legibus nostell 
est, repudiemus, praesertim cum omne olim studium atque 

omne ingenium contulerit Archias ad populi Romani gloriam | 
laudemque celebrandam? Nam et Cimbricas res adulescens 
attigit et ipsi illi C. Mario, qui durior ad haec studia videbatur, 


'=jucundus fuit. (20) Neque enim quisquam est tam aversus a 


Musis, qui non mandari versibus aeternum suorum laborum 
facile praeconium patiatur. Themistoclem  illum  summum 
Athenis virum, dixisse aiunt, cum ex eo quaereretur quod 


“acroama aut cujus vocem libentissime audiret: ejus, a quo 


sua virtus optime praedicaretur. ltaque ille Marius item eximie 
L. Plotiúum dilexit, cujus ingenio putabat ea, quae gesserat, 


posse celebrari. (21) Mithridaticum vero bellum, magnum atque 


difficile et in multa varietate terra marique versatum, totum 


ab hoc expressum est; qui libri non modo L. Lucullum, fortis- 


simum et clarissimum virum, verum etiam populi Romani 
nomen illustrant. Populus enim Romanus aperuit, L. Lucullo im- 


- perante, Pontum, et regiis quondam opibus et ipsa natura et 


regione vallatum; populi Romani exercitus eodem duce non 


"maxima manu innumerabiles Armeniorum copias fudit; populi 


Romani laus est urbem amicissimam Cyzicenorum ejusdem 


“consilio ex omni'impetu regio atque totius belli ore ac faucibus 
"ereptam esse atque servatam. Nostra semper feretur et praedi- 


cabitur, L. Lucullo dimicante, cum interfectis ducibus depressa 
hostium classis est, incredibilis apud Tenedum pugna illa navalis: 
nostra sunt tropaea, nostra monimenta, nostri triumphli. 

Quae quorum ingeniis efferuntur, ab iis populi Romani fama 
celebratur. (22) Carus fuit Africano superiori noster Ennius; 


itaque etiam in sepulcro Scipionum putatur is esse constitutus 


ex marmore, cujus laudibus certe non solum ipse, qui laudatur, 
sed etiam populi Romani nomen ornatur. In caelum hujus 
proavus Cato tollitur: magnus honos populi Romani rebus 
adjungitur. Omnes denique illi Maximi, Marcelli, Fulvii non 


“sine communi omnium nostrum laude decorantur. 


X. Ergo illum, qui haec fecerat, Rudinum hominem majores 


nostri in civitatem receperunt: nos hunc Heracliensem multis 

civitatibus expetitum, in hac autem legibus constitutum, de 
nostra civitate ejiciemus? | 

(23) Nam si quis minorem gloriae fructum putat ex Graecis 
versibus percipi quam ex Latinis, vehementer errat, propterea 
quod Graeca leguntur in omnibus fere gentibus, Latina suis 
finibus, exiguis sane, continentur. Quare, si res eae, quas ges- 
simus, orbis terrae regionibus definiuntur, cupere debemus, 
quo manuum nostrarum tela pervenerint, eodem gloriam fa- 
mamQque penetrare, quod cum ipsis populis, de quorum rebus 
scribitur, haec ampla sunt, tum iis certe, qui de vita gloriae 
causa dimicant, hoc maximum et periculorum incitamentum 
est et laborum. (24) Quam multos scriptores rerum suarum 
magnus ille Alexander secum habuisse dicitur! Atque is tamen 
cum in Sigeo ad Achillis tumulum adstitisset: «0 fortunate», 
inquit, «adulescens, qui tuae virtutis Homerum praeconem 
inveneris!» Et vere; nam, nisi Ilias illa exstitisset, idem tumulus, 
qui corpus ejus contexerat, nomen etiam obruisset. Quid? noster 
hic Magnus, qui cum virtute fortunam adaequavit, nonne 
Theophanem Mytilenaeum, scriptorem rerum suarum, in con- 
tione militum civitate donavit, et nostri ¡lli fortes viri, sed rus- 
tic ac milites, dulcedine quadam gloriae commoti, quasi par- 
ticipes ejusdem laudis, magno illud clamore approbaverunt ? 

(23): ltaque, “credo, si civis: Romanus Archias legibus non 
esset, ut ab aliquo imperatore civitate dónaretur, perficere 
non potuit! Sulla, cum Hispanos et Gallos donaret, credo, hune 
petentem repudiasset; quem nos in contione vidimus, cum ei 
libellum malus poeta de populo subjecisset, quod epigramma in 
eum fecisset, tantummodo alternis versibus longiusculis, sta- 
tim ex iis rebus, quas tum vendebat, jubere ei praemium tribui, 
sed ea condicione, ne quid postea scriberet. Qui sedulitatem mali 
poetae duxerit aliquo tamen praemio dignam, hujus ingenium 
et virtutem in scribendo et copiam non expetisset? (26) Quid? 
a Q. Metello Pio, familiarissimo suo, qui civitate multos donavit, 
neque per se neque per Lucullos impetravisset ? qui praesertim 

usque eo de suis rebus scribi cuperet, ut etiam Cordubae natis 
'poetis pingue quiddam sonantibus atque peregrinum tamen aures 
suas dederit. | 

XI. Neque enim est hoc dissimulandum, quod obscurari 
“non potest sed prae nobis ferendum: trahimur omnes studio 
laudis, et optimus quisque maxime gloria ducitur. Ipsi ¡li 
-philosophi etiam illis libellis, quos de contemnenda gloria scri- 
bunt, nomen suum inscribunt; in eo 1pso, in quo praedicationem 
nobilitatemque despiciunt, praedicari de se ac nominari volunt. 
(27) Decimus quidem Brutus, summus vir et imperator, Acci 
amicissimi sui carminibus templorum ac monimentorum aditus 
exornavit suorum: Jam vero ille, qui cum Aetolis, Ennio comite, 
“bellavit, Fulvius non dubitavit Martis manubias Musis conse- 
crare. Quare, in qua urbe imperatores prope armati poetarum 
“momen et Musarum delubra coluerunt, in ea non debent togati 
judices a Musarum honore et a poetarum salute abhorrere. 

(28) Atque ut id libentius faciatis, jam me vobis, judices, 
indicabo, et de meo quodam amore gloriae nimis acri fortasse, 
¡verumtamen honesto vobis confitebor. Nam quas res nos in 
consulatu nostro vobiscum simul pro salute hujus urbis atque 
imperii et pro vita civium proque universa re publica gessimus, 
attigit hic versibus atque incohavit. Quibus auditis, quod mihi 
magna res et jucunda visa est, hunc ad perficiendum adhortatus 
sum. Nullam enim virtus aliam mercedem laborum periculorum- 
Que desiderat praéter hanc laudis et gloriae. Qua quidem de- 
tracta, judices, quid est quod in hoc tam exiguo vitae curriculo 
et tam brevi tantis nos in *laboribus exerceamus? (29) Certe, 
si nibil animus praesentiret in posterum, et si, quibus regio- 
nibus vitae spatium circumscriptum est, iisdem omnes CcOgl- 
tationes terminaret suas, nec tantis se laboribus frangeret, 
neque toto curis vigiliisque angeretur, nec totiens de ipsa vita 
dimicaret. Nunc insidet quaedam in optimo quoque virtus, quae 
noctes ac dies animum gloriae stimulis concitat atque admonet 

non cum vitae tempore esse dimittendam commemorationem 
nominis nostri, sed cum omni posteritate adaequandam. | 

XII. (60) An vero tam parvi animi videamur esse omnes, 
qui in re publica atque in his vitae periculis laboribusque ver- 
samur, ut, cum usque ad extremum spatium nullum tranquil- 
lum atque otiosum spiritum duxerimus, nobiscum simul moritura 
omnia arbitremur? Án statuas et imagines, non animorum si-. 
mulacra, sed corporum, studiose multi summi homines reli- 
querunt: consiliorum relinquere ac virtutum nostrarum effigiem 
non multo malle debemus, summis ingeniis expressam et poli- 
tam? Ego vero omnia, quae gerebam, jam tum in gerendo spar- 
gere me ac disseminare arbitrabar in orbis terrae memoriam sem- 
piternam. Haec vero sive a meo sensu post mortem afutura 
est sive, ut sapientissimi homines putaverunt, ad aliquam 
animi mei partem pertinebit, nunc quidem certe cogitatione 
quadam speque delector. 

(31) Quare conservate, judices, hominem pudore eo, quem 
amicorum videtis comprobari cum dignitate, tum etiam vetus- 
tate, ingenio autem tanto quantum id convenit existimari, quod 
summorum hominum ingeniis expetitum esse videatis, causa 
vero ejus modi quae beneficio legis, auctoritate municipii, 
testimonio Luculli, tabulis Metelli comprobetur. «Quae cum ita 
sint, petimus a vobis, judices, si qua non modo humana, verum 
etiam divina in tantis ingeniis commendatio debet esse, ut. 
eum, qui vos, qui vestros imperatores, qui populi Romani res 
gestas semper ornavit, qui etiam his recentibus nostris vestrisque 
domesticis periculis aeternum se testimonium laudis daturum - 
esse profitetur, estque ex eo numero. qui semper apud omnes 
sancti sunt habiti itaque dicti, sic in vestram accipiatis fidem, 
ut humanitate vestra levatus potius quam acerbitate violatus 
esse videatur. (32) Quae de causa pro mea consuetudine breviter' 
simpliciterque dixi, judices, ea confido probata esse omnibus; 
quae a forensi aliena judicialique consuetudine et de hominis | 
ingenio et communiter de ipso studio locutus sum, ea, judices, 

a vobis spero esse in bonam partem accepta, ab eo, qui judicium 
exercet, certo scio. 


EXTRACTOS DEL TRATADO DE LA VEJEZ 
CATO MAJOR DE SENECTURE 
Ap T. PoMPONIUM ÁTTICUM 


I. 1.0 Tite, si quid ego adjuero curamve levasso, 
Quae nunc te coquit et versat in pectore fixa, 
Ecquid erit praemi? 


Licet enim mihi versibus eisdem affari te, Áttice, quibus 
affatur Flamininum, 


[lle vir haud magna cum re, sed plenu, fidei; 
quamquam certo scio non, ut Flamininum, 
| Sollicitari te, Tite, sic noctesque diesque; 


'novi enim moderationem animi tui et aequitatem, teque non 
cognomen solum Athenis deportasse, sed humanitatem et 
prudentiam intellego. Et tamen te suspicor eisdem rebus qui- 
bus me ipsum, interdum gravius commoveri, quarum conso- 
latio et major est et in aliud tempus differenda. Nunc autem 
“visum est mihi de senectute aliquid ad te conscribere. ' 

(2) Hoc enim onere, quod mihi commune tecum est, aut 
jam urgentis aut certe adventantis senectutis et te et me etiam 
ipsum levari volo: etsi te quidem id modice ac sapienter, sicut 
omnia, et ferre et laturum esse certo scio. Sed mihi, cum de 
senectute vellem aliquid scribere, tu occurrebas dignus eo 


Mi 

munere, quo uterque nostrum communiter uteretur. Mihi 
quidem ita jucunda hujus libri confectio fuit, ut non modo 
omnes absterserit senectutis molestias, sed effecerit mollem 
etiam et jucundam senectutem. Numquam igitur digne satis 
laudari philosophia poterit, cui qui pareat omne tempus aetatis 
sine molestia possit degere. 

(3) Sed de ceteris et diximus multa et saepe dicemus: hunc 
librum ad te de senectute misimus. Omnem autem sermonem 
tribuimus non Tithono, ut Aristo Cius (parum enim esset 
auctoritatis in fabula), sed M. Catoni seni, quo majorem auc- 
toritatem haberet oratio; apud quem Laelium et Scipionem 
facimus admirantes quod is tam facile senectutem ferat, eisque 
eum respondentem. Qui si eruditius videbitur disputare quam 
consuevit ipse in suis libris, attribuito litteris Graecis, quarum 
constat eum perstudiosum fuisse in senectute. Sed quid opus 


est plura? Jam enim ipsius Catonis sermo explicabit. nostram 


omnem de senectute sententiam. 


IT. (4) SciPio. Saepenumero admirari soleo cum hoc C.: 


Laelio cum ceterarum rerum tuam excellentem, M. Cato, perfec- 


tamque sapientiam, tum vel maxime, quod numquam tibi 


senectutem gravem esse senserim, quae plerisque senibus sic 
odiosa est, ut onus se Aetna gravius dicant sustinere. 

Caro. Rem haud sane difficilem, Scipio et Laeli, admirari 
videmini. Quibus enim nihil est in ipsis ad bene beateque vi- 
vendum, eis omnis aetas gravis est; qui autem omnia bona a 


se  ipsi petunt, tis nihil malum potest videri, quod naturae 


necessitas afferat. Quo in genere est in primis senectus; quam 
ut adipiscantur omnes optant, eandem accusant adepti; tanta 
est stultitiae inconstantia atque perversitas! Obrepere aiunt 


eam citius, quam putavissent. Primum quis coegit eos falsum 
putare? Qui enim citius adulescentiae senectus quam pueritiae 


adulescentia obrepit? Deinde qui minus gravis esset ¡is senectus, 
si octingentesimum annum agerent quam si octogesimum? 

praeterita enim aetas, quamvis longa, cum effluxisset, nulla 
consolatio permulcere posset stultam senectutem. 

(5) Quocirca si sapientiam meam admirari soletis (quae 
utinam digna esset opinione vestra nostroque cognomine!) in 
hoc sumus sapientes, quod naturam optimam ducem tamquam 
deum sequimur eique paremus; a qua non verisimile est, cum 
ceterae partes aetatis bene descriptae sint, extremum actum 
tamquam ab inerti poeta esse neglectum. Sed tamen necesse 


“fuit esse aliquid extremum et, tamquam in. arborum bacis terrae- 
que fructibus, maturitate tempestiva quasi vietum et caducum, 
quod ferendum est moliter sapienti: quid est enim aliud Gigan- 


tum modo bellare cum dis nisi naturae repugnare?. 


E E * 


" E 
Los DELEITES DE LOS LABRADORES 


-XV. (51) Venio nunc ad voluptates agricolarum, quibus ego 
incredibiliter delector; quae nec ulla impediuntur' senectute, et 
mihbi ad sapientis vitam proxime videntur accedere. Habent 
enim .rationem cum terra, quae numquam recusat imperium 
nec umquam sine usura reddit quod accepit, sed alias minore, 
plerumque majore cum fenore. Quamquam me quidem non 


“fructus modo, sed etiam ipsius terrae vis ac natura delectat. 


Quae cum gremio mollito ac subacto  sparsum semen 
excepit, primum id occaecatum cohibet, ex quo occatio, quae hoc 
efficit, nominata est; deinde tepefactum vapore et compressu 
suo diffundit et elicit herbescentem ex eo viriditatem, quae 
nixa fibris stirpium sensim adolescit, culmoque erecta geniculato. 
vaginis jam quasi pubescens includitur; ex quibus cum emersit, 
fundit frugem spici ordine structam et contra avium minorum 
morsus munitur vallo aristarum. 

(52) Quid ego vitium ortus, satus, incrementa commemorem? 

Satiari delectatione non possum, ut meae senectutis requiem 


oblectamentumque noscatis. Omitto enim. vim: ipsam omnium, 


quae generantur e terra; quae ex fici tantulo grano aut ex acini 
vinaceo aut ex ceterarum frugum aut stirpium minutissimis 
seminibus tantos truncos ramosque procreet. Malleoli, plantae, 
sarmenta, viviradices, propagines nonne efficiunt, ut quemvis 
cum admiratione delectent? Vitis quidem, quae natura caduca 
est et, nisi fulta est, fertur ad terram, eadem, ut se erigat, cla- 
viculis suis quasi manibus quicquid est nacta, complectitur; 
quam serpentem multiplici lapsu et erratico ferro amputans 
coercet ars agricolarum, ne silvescat sarmentis et in omnes 
partes nimia fundatur. 

(53) Itaque ineunte vere in ¡is, quae relicta sunt, exsistit tem- 
quam ad articulos sarmentorum ea, quae gemma dicitur, a 
qua oriens uva se ostendit, quae et succo terrae et calore solis 
augescens primo est peracerba gustatu, dginde maturata dul- 
cescit, vestitaque pampinis nec modico tepore caret et nimios 
solis defendit ardores. Qua quid potest esse cum fructu laetius, 


tum aspectu pulchrius? Cujus quidem non utilitas me solum, 


ut ante dixi, sed etiam cultura et natura ipsa delectat, admi- 


niculorum ordines, capitum jugatio, religatio et propagatio 


vitium, sarmentorum ea, quam dixi, aliorum amputatio, 
aliorum immissio. > 


Quid ego irrigationes, quid fossiones agri repastinationesque 


proferam, quibus fit multo terra fecundior?. 


(54) Quid de utilitate loquar stercorandi? Dixi in eo libro, 


quem de rebus rusticis scripsi; de qua doctus Hesiodus ne verbum 


quidem fecit, cum de cultura agri scriberet. At Homerus, qui 


multis, ut mihi videtur, ante saeculis fuit, Laertam lenientem a 


desiderium, quod capiebat e filio, colentem agrum et eum sterco- 


rantem facit. Nec vero segetibus solum et pratis et vineis et. 


arbustis res rusticae laetae sunt, sed hortis etiam et pomariis, 
tum pecudum pastu, apium- examinibus, florum omnium va-. 

rietate. Nec consitiones modo delectant, sed etiam insitiones, 
quibus nihil invenit agri cultura sollertius. 

XVI. (55) Possum persequi permulta oblectamenta rerum 
rusticarum, sed haec ipsa, que dixi, sentio fuisse longiora. In-. 
noscetis autem; nam et studio rusticarum rerum provectus sum, 
et senectus est natura loquacior, ne ab omnibus eam vitiis 
videar vindicare. | 

Ergo in hac vita M'. Curius, cum de Samnitibus, de Sabinis, 
de Pyrrho tiumphasset, consumpsit extremum tempus aetatis. 
Cujus quidem ego villam contemplans (abest enim non longe 
a me), admirari satis non possum vel hominis ipsius continen- 
tiam vel temporum disciplinam. Curio ad focum sedenti mag- 
num auri pondus Samnites cum attulissent, repudiati sunt; 
non enim aurum habere praeclarum sibi videri dixit, sed eis, 
qui haberent aurum, imperare. Poteratne tantus animus efficere 
non jucundam senectutem? 

(56) Sed venio ad agricolas, ne a me ipso recedam: in agris 
'erant tum senatores, id est senes, si quidem aranti L. Quinctio 
Cincinnato nuntiatum est eum dictatorem esse factum; cujus 
dictatoris jussu.magister equitum C. Servilius Ahla Sp. Mae- 
lium regnum appetentem occupatum interemit. A villa in 
senatum arcessebatur et Curius et ceteri senes, ex quo qui eos 
arcessebant viatores nominati sunt. Num igitur horum senectus 
miserabilis fuit, qui se agri cultione oblectabant? Mea quidem 
sententia haud scio an nulla beatior possit esse, neque solum 
officio, quod hominum generi universo cultura agrorum est 
salutaris, sed et delectatione de qua dixi, et saturitate copiaque 
rerum omnium, quae ad victum hominum, ad cultum etiam 
deorum pertinent, ut, quoniam haec quidam desiderant, in 
gratiam jam cum voluptate redeamus. Semper enim boni as- 
siduique domini referta cella vinaria, olearia, etiam penaria 
est, villaque tota locuples est; abundat porco, haedo, agno, 
gallina, lacte, caseo, melle. Jam hortum ipsi agricolae' succidiam 

alteram appellant. Conditiora facit haec supervacaneis etiam 
Operis aucupium atque venatio. | | 
(57) Quid de pratorum viriditate aut arborum ordinibus aut 
vinearum olivetorumve specie plura dicam? Brevi praecidam: 
agro bene culto nihil potest esse nec usu uberius nec specie 
ornatius, ad quem fruendum non modo non retardat, verum 
etiam invitat atque allectat senectus. Ubi enim potest illa aetas 
aut calescere vel apricatione melius vel igni, aut vicissim um- 
bris aquisve refrigerari salubrius? | ? 
(58) Sibi habeant igitur arma, sibi equos, sibi hastas, sibi 
clavam et pilam, sibi natationes atque cursus: nobis senibus 
ex lusionibus multis talos relinquant et tesseras ; 1d ipsum 
utrum libebit, quoniam sine iis beata esse senectus potest. 


FR E >*X 
NO.ES TEMIBLE LA MUERTE 


XIX. (66) Quarta restat causa, quae maxime angere atque 
sollicitam habere nostram aetatem videtur: . appropinquatio 
mortis, quae certe a senectute non potest esse longe. O miserum 
senem, qui mortem contemnendam esse in tam longa aetate 
non viderit! Quae aut plane negligenda est, si omnino exstin- 
guit animum, aut etiam optanda, si aliquo eum deducit, ubi sit 
futurus aeternus; atqui tertium certe nihil inveniri potest. 

(67) Quid igitur timeam, si aut non miser post mortem aut. 
beatus etiam futurus sum? Quamquam quis est tam stultus, 
quamvis sit adulescens, cui sit exploratum se ad vesperum 
esse victurum? Quin etiam aetas illa multo plures quam nostra 
casus mortis habet; facilius in morbos incidunt adulescentes, 
gravius aegrotant, tristius curantur. Itaque pauci veniunt ad 
senectutem ; quod ni ita accideret, melius et prudentius vive-. 
retur: mens enim et ratio et consilium in senibus est: qui si nulli 
fuissent, nullae omnino civitates fuissent. | 

Sed redeo ad mortem impendentem. Quod est istud crimen 
senectutis, cum id ei videatis cum adulescentia esse commune? 

(68) Sensi ego in optimo filio, tu in exspectatis ad amplissi- 
mam dignitatem fratribus, Scipio, morten omni aetati esse 
communem. «At sperat adulescens diu se victurum, quod sperare 
idem senex non potest.» Insipienter sperat: quid enim stultius 
quam incerta pro certis habere, falsa pro veris?' «At senex 
ñe quod .speret quidem habet». At est eo meliore condicione 
quam adulescens, quod id, quod ille sperat, hic consecutus 
st : ille vult diu vivere, hic diu vixit. 


FOR * 


PRUEBAS DE LA INMORTALIDAD DEL ALMA 


(78) Audiebam Pythagoram Pythagoreosque, incolas paene 
1OStros, qui essent lItalici philosophi quondam nominati, num- 
juam dubitasse, quin ex universa mente divina delibatos ani- 
nos haberemus; demonstrabantur mihi praeterea, quae Socratés 
úpremo vitae die de immortalitate animorum disseruisset, is 
jul esset omnium sapientissimus Apollinis oraculo judicatus. 
Juid multa? Sic mihi persuasi, sic sentio, cum tanta celeritas 
nimorum sit, tanta memoria praeteritorum futurorumque pru- 
lentia, tot artes, tantae scientiae, tot inventa, non posse eam 
laturam, quae res eas contineat, esse mortalem; cumque semper 
gitetur animus nec principium motus habeat, quia se ipse 
noveat, ne finem quidem habiturum esse motus, quia num- 
luam se ipse sit relicturus; et cum simplex animi natura esset 
eque haberet in se quicquam admixtum dispar sui atque dis- 
imile, non posse eum dividi; quod si non posset, non posse in- 
erire; magnoqué esse argumento homines scire pleraque ante 
úam nati sint, quod jam pueri, cum artes difficiles discant, ita 
eleriter res innumerabiles arripiant, ut eas non tum primum 

accipere videantur, sed reminisci et recordari. Haec Platonis fere. 

XXIT.:(79) Apud Xenophontem autem moriens Cyrus major 
haec dicit: «Nolite arbitrari, o mihi carissimi filii, me, cum a 
vobis discessero, nusquam aut nullum fore. Nec enim, dum. 
eram vobiscum, animum meum videbatis, sed eum esse in hoc 
corpore ex jis rebus, quas gerebam, intellegebatis: eundem igi- 
tur esse creditote, etiam si nullum videbitis. | 

(80) «Nec vero clarorum virorum post mortem honores per=: 
manerent, si nihil eorum ipsorum animi efficerent, quo diutius 
memoriam sui teneremus. Mihi quidem persuaderi numquam 
potuit animos, dum in corporibus essent mortalibus, vivere, 
cum excessissent ex eis, emori; nec vero tum animum esse insi-' 
pientem, cum ex insipienti corpore evasisset; sed, cum ommni' 
admixtione corporis liberatus purus et integer esse coepisset, 
tum esse sapientem. Atque etiam, cum hominis natura morte. 
dissolvitur, ceterarum rerum perspicuum quo quaeque disces 
dat; abeunt enim illuc omnia, unde orta sunt: animus autem solus, 
nec cum adest, nec cum discedit, apparet. | 

(81) «Jam vero videtis nihil esse morti tam simile quam som-= 
num; atqui dormientium animi maxime declarant divinitatem* 
suam; multa enim, cum remissi et liberi sunt, futura prospi= 
ciunt: ex quo intellegitur quales futuri sint, cum se plane cor 
poris vinculis relaxaverint. Quare, si haec ita sunt, sic me coliz" 
tote, inquit, ut deum; sin una est interiturus animus cum corpore,. 
vos tamen, deos verentes, qui hanc omnem pulchritudinem: 
tuentur et regunt, memoriam nostri pie inviolateque servabitis»* 


XXIII. (82) Cyrus quidem haec moriens; nos, si placet, 
nostra videamus: nemo umquam mihi, Scipio, persuadebit: 
aut patrem tuum Paulum, aut duos avos, Paulum et Africa- 
num, aut Africani patrem aut patruum, aut multos prae- 
stantes viros, quos enumerare non est necesse, tanta esse cond= 
tos, quae ad posteritatis memoriam  pertinerent, nisi animo. 
cernerent posteritatem ad se pertinere, Án censes, ut de e 


eS 
ipso aliquid more senum glorier, me tantos labores diurnos. 

nocturnosque domi militiaeque suscepturum fuisse, si iisdem 
finibus gloriam meam, quibus vitam, essem terminaturus? 
Nonne melius multo fuisset otiosam aetatem et quietam sine 
ullo labore et contentione traducere? Sed nescio quo modo 
-animus erigens se posteritatem ita semper prospiciebat quasi, 
cum excessisset e vita, tum denique victurus esset; quod quidem 
mi ita se haberet, ut animi immortales essent, haud optimi 
| cujusque animus maxime ad immortalitatis gloriam niteretur. . 
(83) Quid? quod sapientissimus quisque aequissimo animo 
moritur, stultissimus iniquissimo, nonne vobis videtur is ani- 
mus, qui plus cernat et longius, videre se ad meliora proficisci, 
lille autem, cui obtusior sit acies, non videre? Equidem efferor 
"| studio patres vestros, quos colui et dilexi, videndi, neque vero 
eos solum convenire aveo, quos ipse cognovi, sed illos etiam, 
de quibus audivi et legi et ipse conscripsi. Quo quidem me pro- 
ficiscentem haud sane quis facile retraxerit nec tamquam Pe- 
" liam recoxerit; et si quis deus mihi largiatur ut ex hac aetate 
- repuerascam et in cunis vagiam, valde recusem nec vero velim 
quasi, decurso spatio, ad carceres a calce revocari. 

(84) Quid enim habet vita commodi? quid non potius laboris ? 
“Sed habeat sane, habet certe tamen aut satietatem aut modum. 
Non libet enim mihi deplorare vitam, quod multi, et ii docti, 
' saepe fecerunt, neque me vixisse paenitet, quoniam ita vixi, 
ut non frustra me natum existimem, et ex vita ita discedo tam- 
quam ex hospitio, non tamquam e domo; commorandi enim 
“natura deversorium nobis,. non habitandi dedit. 

(85) O praeclarum diem, cum in illud divinum animorum 
concilium coetumque proficiscar, cumque ex hac turba et col- 
luvione discedam! Proficiscar enim non ad eos solum viros, 
de quibus ante dixi, verum etiam ad Catonem meum, quo 
“nemo vir melior natus est, nemo plietate praestantior; cujus 
a me corpus est crematum, quod contra decuit ab illo meum, 
animus vero non me deserens, sed respectans in ea profecto 
loca discessit, quo mihi ipsi cernebat cernebat esse veniendum: 

quem ego meum casum fortiter ferre visus sum, non quo aequo 
animo ferrem, sed me ipse consolabar existimans non longin- 
quum inter nos digressum et discessum fore. 

(80) His mihi rebus, Scipio,—id enim te cum Laelio admi- 
rari solere dixisti—levis est senectus, nec solum non molesta, 
sed etiam jucunda. Quod si in hoc erro, qui animos hominum 
immortales esse credam, libenter erro, nec mihi hunc errorem, 
quo delector, dum vivo, extorqueri volo; sin mortuus, ut quidam 
minuti philosophi censent, nihil sentiam, non vereor, ne hunc 
errorem meum philosophi mortui irrideant. Quod si non sumus 
immortales futuri, tamen exstingui homini suo tempore optabile 
est: nam habet natura, ut aliarum rerum omnium, sic vivendi 
modum; senectus autem aetatis est peractio tamquam fabulae, 
cujus defatigationem fugere debemus, praesertim adjuncta sa- 
tietate. 


Haec habui de senectute quae dicerem, ad quam utinam per- 
veniatis, ut ea, quae ex me audistis, re experti probare possitis. 


* XX * 


EXTRACTOS DEL TRATADO DE LOS DEBERES 
DETORETOTES 
LIBRO 1. 
DEMOHAONESTNO 
-DIvISIÓN DE LA MATERIA 
III. Triplex igitur est, ut Panaetio videtur, consilii capien- 


di deliberatio. Nam aut honestumne factu sit, an  turpe, 
dubitant, id, quod in deliberationem cadit, in quo considerando 

“saepe animi in contrarias sententias distrahuntur. Tum autem 


aut anquirunt aut consultant, ad vitae commoditatem jucun- 


“ditatemque, ad facultates rerum atque copias, ad opes, ad 


potentiam, quibus et se possint juvare et suos, conducat id 
necne, de quo deliberant, quae deliberatio omnis in rationem 
utilitatis cadit. Tertium dubitandi genus est, cum pugnare vl- 
detur cum honesto id, quod videtur esse utile; cum enim utilitas 


ad se rapere, honestas contra revocare ad se videtur, fit ut 
 distrahatur in deliberando animus, afferatque ancipitem curam 


'cogitandi. Hac divisione cum (praeterire aliquid maximum vi- 

“tium in dividendo sit,) duo praetermissa sunt. Nec enim solum 

 utrum honestum, an turpe sit, deliberari solet, sed etiam, duobus 
 propositis utilibus, utrum utilius. Ita, quam ille triplicem pu- 

tavit esse rationem, in quinque partes distribui debere reperitur. 

-Primum igitur est de honesto, sed dupliciter; tum pari ratione 
de utili; post de comparatione eorum disserendum. 


KK E * 


LAS CUATRO PRINCIPALES FUENTES DE LO HONESTO 


V. Formam quidem ipsam, Marce fili, et tamquam faciem 
honesti vides: quae si oculis cerneretur, mirabiles amores (ut 


“ait Plato) excitaret sui. Sed omne, quod honestum est, id quat- 


tuor partium oritur ex aliqua. Aut enim in perspicientia veri 
sollertiaque versatur; aut in hominum societate tuenda, tri- 
buendoque suum cuique, et rerum contractarum fide; aut in 
animi excelsi atque invicti magnitudine ac robore,; aut in om- 
nium, quae fiunt, quaeque dicuntur, ordine et modo, in quo 
inest modestia et temperantia. 


E E %* 


VI. Ex quatuor autem locis, in quos honesti naturam vim. 

que divisimus, primus ille, qui in veri cognitione consistit, 
maxime naturam attingit humanam. Omnes enim trahimur 
et ducimur ad cognitionis et scientiae cupiditatem, in qua 
excellere pulchrum putamus; labi autem, errare, nescire, decipi, 
et malum, et turpe ducimus. In hoc genere et naturali, et ho- 
nesto, duo vitia vitanda sunt: unum, ne incognita pro cognitis 
habeamus, hisque temere assentiamus. Quod vitium effugere 
qui volet íomnes autem velle debent), adhibebit ad consideran- 
das res et tempus et diligentiam. Alterum es vitium, quod 
quidam nimis magnum studium, multamque operam in res 
obscuras atque difficiles conferunt, easdemque non necessarias. 


ES 


VII. De tribus autem reliquis latissime patet ea ratio, qua 
societas hominum inter ipsos, et vitae quasi communitas con- 
tinetur. Cujus partes duae sunt: justitia, in qua virtutis splendor 
est maximus; ex qua boni viri nominantur; et huic conjuncta 
beneficentia, quam eandem vel benignitatem, vel liberalitatem 
appellari licet. 


XIV. Deinceps, ut erat propositum, de beneficentia ac libe- 
ralitate dicatur, qua quidem nihil est-naturae hominis accom- 
modatius; sed habet multas cautiones Videndum est enim 
primum ne obsit benignitas et lis ipsis, quibus benigne videbitur 
ñeri, et ceteris; deinde, ne major benignitas sit quam  facul- 
tates; tum, ut pro dignitate cuique tribuatur; id enim est justi- 
tiae fundamentum, ad quam haec referenda sunt omnia. Nam 
et qui gratificantur cuipiam, quod obsit illi, cui prodesse velle 
videantur, non benefici neque liberales, sed perniciosi assenta- 

tores judicandi sunt; et qui aliis nocent, ut in alios liberales sint, 
eadem sunt injustitia, ut si in suam rem aliena convertant. 
Sunt autem multi, et quidem cupidi splendoris et gloriae, qui 
eripiunt aliis quod aliis largiantur; iique arbitrantur se bene- 
cos in suos amicos visum iri, si locupletent eos quacumque 
atione. Id autem tantum abest ab officio, ut nihil magis officio 
ossit esse contrarium. Videndum est igitur ut ea liberalitate 
¡tamur, quae prosit amicis, noceat nemini. Quare L. Sullae et C. 
Caesaris pecuniarum translatio a justis dominis ad alienos non 
debet liberalis videri; nihil enim est liberale, quod non idem 
ustum.. 

Alter erat locus cautionis, ne benignitas major esset quam 
“facultates, quod, qui benigniores volunt esse quam res patitur, 


liberales, quam quadam gloria ductos ut benefici videantur, 
Tacere multa quae proficisci ab ostentatione magis quam ab 
voluntate videantur. Talis autem simulatio venitati est conjunc- 
"tior quam aut liberalitati aut honestati. 

- Tertium est propositum, ut in beneficentia delectus esset 
“dignitatis; in quo et mores ejus erunt spectandi, in quem be- 
“neficium conferetur, et animus erga nos, et communitas ac 
“Societas vitae et ad nostras utilitates officia ante collata; quae 
ut concurrant omnia, optabile est; si minus, plures causae 
Meiores:ue ponderis plus habebunt. 


XX. Omnino fortis animus et magnus duabus ¡ebus maxime 
“cernitur, quarum una in rerum externarum despicientia po- 
litur, cum persuasum sit nihil hominem, nisi quod honestum 

decorumque sit, aut admirari, aut optare aut expetere oportere, 
nullique neque homini, neque perturbationi animi, nec fortunae 
succumbere. Altera est res, ut, cum ita sis affectus animo, ut 
supra dixi, res geras, magnas illas quidem, et maxime utiles, sed 
et vehementer arduas, plenasque laborum et periculorum tum 
vitae, tum multarum rerum quae ad vitam pertinent. Harum 
rerum duarum splendor omnis et amplitudo, addo etiam utili 
tatem, in posteriore est; causa autem et ratio efficiens magnos 
viros est in priore. In eo enim est illud quod excellentes animos 
et humana contemnentes facit. Id autem ipsum cernitur in 
duobus, si et solum id, quod honestum sit, bonum judices, et 
ab omni animi perturbatione liber sis. Nam et ea, quae eximia 
plerisque et praeclara videntur, parva ducere, eaque ratione 
stabili firmaque contemnere, fortis animi magnique ducendum 
est, et ea quae videntur acerba, quae multa et varia in hominum 
vita fortunaque versantur, ita ferre, ut nihil a statu naturae 
discedas, nihil a dignitate sapientis, robusti animi est magnaeque 


constantiae. 
FF E * 


XXVII. Sequitur ut de una religua parte honestatis dicendunm 
sit; in qua verecundia, et quasi quidam ornatus vitae, tempe- 
rantia et modestia, omnisque sedatic perturbationum animi 
et rerum modus cernitur. Hoc loco continetur id quod dici La-. 
tine decorum potest. 3 


XXXI. Admodum autem tenenda sunt sua cuique, non vitiosa, 
sed tamen propria, quo facilius decorum illud quod quaerimus 
retineatur. Sic enim est faciendum, ut contra universam natu-= 
ram nihil contendamus, ea tamen conservata, propriam naturam 
sequamur; ut, etiamsi sint alia graviora atque meliora, tamen nos 
studia nostra nostrae naturae regula metiamur. Neque enim 

attinet repugnare naturae, nec quidquam sequi quod assequi 
nequeas. Ex quo magis emergit quale sit decorum illud, ideo quia 
nihil decet invita, ut aiunt, Minerva, id est adversante et re- 
pugnante natura. Omnino si quidquam, est decorum, nihil 
est profecto magis quam aequabilitas universae vitae, tum sin- 
gularum actionum; quam conservare non possis, si, aliorum na- 
turam imitans, omittas tuam. Ut enim sermone eo debemus 
uti qui est nobis, ne, ut quidam, Graeca verba inculcantes, jure 
optimo irrideamur, sic in actiones omnemque vitam nullam dis- 
crepantiam conferre debemus. 


E * *k 


Los DEBERES VARÍAN SEGÚN LA EDAD 


XXXIV. Et quoniam officia non eadem disparibus aetatibus 
tribuuntur, aliaque sunt juvenum, alia seniorum, aliguid etiam 
de hac distinctione dicendum est. Est igitur adulescentis ma- 
jores natu vereri, ex hisque deligere optimos et probatissimos, 
quorum consilio atque auctoritate nitatur. Ineuntis enim aetatis 
inscitia senum constituenda et regenda prudentia est. Maxime 
autem haec aetas a libidinibus arcenda est, exercendaque in 
abore patientiaque animi et corporis, ut eorum et in bellicis et 
n civilibus officiis vigeat industria. Atque etiam, cum relaxare 
animos et dare se jucunditati volent, caveant intemperantiam, 
meminerint verecundiae; quod erit facilius, si in ejusmodi quoque 
ebus majores natu interesse velint. 
=Senibus autem labores corporis minuendi, exercitationes 
mimi etiam augendae videntur; danda vero opera ut et amicos, 
t juventutem, et maxime rempublicam consilio et prudentia 
quam plurimum adjuvent. Nihil autem magis cavendum est 
'enectuti quam ne languori se desidiaeque dedat. Luxuria 
/ero cum omni aetati turpis, tum senectuti foedissima est. Sin 

autem libidinum etiam intemperantia accesserit, duplex malun 
est, quod et ipsa senectus conicipit dedecus, et facit adulescen: 
tium impudentiorem intemperantiam. 

Ac ne illud quidem alienum est, de magistratuum, de priva: 
torum, de civium, de peregrinorum officiis dicere. Est igitur 
proprium munus magistratus, intellegere se gerere personam 
civitatis, debereque ejus dignitatem et decus sustinere, servareé 
leges, jura describere, ea fidei suae commissa meminisse. Pri: 
vatum autem oportet aequo et pari cum civibus jure vivere, 
neque submissum et abjectum, neque se efferentem; tum in 
republica ea velle, quae tranquilla et honesta sint. Talem enim 
et sentire bonum civem et dicere solemus. Peregrini autem et 
incolae officium est nihil praeter suum negotium agere, nihil 
de alieno anquirere, minimeque in aliena esse republica curiosum: 
Ita fifere officia reperientur, cum quaeretur quid deceat, et quid 
aptum sit personis, temporibus, aetatibus. Nihil est autem quod 
tam deceat quam in omni re gerenda consilioque capiendo ser- 
vare constantiam. 


Juicio ACERCA DE DIVERSAS PROFESIONES 


SA ed A 


XLII. Jam de artificiis et quaestibus, qui liberales habendi, 
qui sordidi sint, haec fere accepimus. Primum improbantur 
ii quaestus, qui in odia hominum incurrunt, ut portitorum, ut 
faeneratorum. Illiberales autem et sordidi quaestus mercennas 
riorum omnium, quorum operae, non quorum artes emuntur; 
est enim in illis ipse merces auctoramentum servitutis. Sor-= 
didi etiam putandi qui mercantur a mercatoribus quod statim 
vendant; nihil enim proficiant, nisi admodum mentiantur; nec 
vero quicquam est turpius vanitate. Opificesque omnes in sordi- 
da arte versantur: nec enim quicquam ingenuum habere po- 


: 

test officina. Minimeque artes eae probandae, quae ministrae 
sunt voluptatum: 


Cetarii, lanii, coqui, fartores, piscatores, 
ut ait Terentius, adde huc, si placet, unguentarios, saltatores, 


totumque ludum talarium. 
Quibus autem artibus aut prudentia major inest aut non 


- mediocris utilitas quaeritur, ut medicina, ut architectura, ut 


doctrina rerum honestarum, eae sunt 1is, quorum ordini conve- 
niunt, honestae. Mercatura autem, si tenuis est, sordida putanda 
est; sin magna et copiosa, multa undique apportans multisque 
sine vanitate impertiens, non est admodum vituperanda: atque 
etiam, si satiata quaestu, vel contenta potius, ut saepe ex alto 
in portum, ex ipso portu se in agros possessionesque contulit, 
videtur jure optimo posse laudari. Omnium autem rerum ex 
quibus aliquid acquiritur, nihil est agri cultura melius, nihil 
uberius, nihil dulcius, nihil homine libero dignius. De qua . 
quoniam in Catone májore satis multa diximus, illim assumes, 
quae ad hunc locum pertinebunt. 


FX * * 


LIBRO III 


Los CONFLICTOS ENTRE LO HONESTO Y LO ÚTIL. LA INJUSTICIA 
Y EL EGOÍSMO HACEN IMPOSIBLE LA VIDA SOCIAL 


V. Detrahere igitur alteri aliquid et hominem hominis in- 


- commodo suum commodum augtre, magis est contra naturam, 


quam mors, quam paupertas, quam dolor, quam cetera, quae 
possunt aut corpori accidere aut rebus externis. Nam principio 
tollit convictum humanum et societatem. Si enim sic erimus 

affecti, ut propter suum quisque emolumentum spoliet aut 
violet alterum, disrumpi neccesse est eam, quae maxime est 
secundum naturam, humani generis societatem. 

Ut, si unumquodque membrum sensum hunc haberet, ut 
posse putaret se valere, si proximi membri valetudinem ad se 
traduxisset, debilitari et interire totum corpus necesse esset:; 
Sic, si unusquisque nostrum ad se rapiat commoda aliorum, 
detrahatque quod cuique possit, emolumenti sui gratia, societas 
hominum et communitas evertatur necesse est. Nam sibi ut 
quisque malit, quod ad usum vitae pertineat, quam. alteri, 
acquirere, concessum est, non repugnante natura; illud natura 
non patitur, ut aliorum spoliis nostras facultates, copias, opes ' 
augeamus. | 

Neque vero hoc solum natura, id est jure gentium, sed etiam 
legibus populorum, quibus in singulis civitatibus respublica 
continetur, eodem modo constitutum est, ut non liceat sui 
commodi causa nocere alteri, hoc enim spectant leges, hoc 
volunt, incolumem esse civium conjunctionem; quam qui diri- 
munt, eos morte, exsilio, *vinculis, damno coercent. Atque 
hoc multo magis efficit ipsa naturae ratio, quae est lex divina 
et humana; cui parere qui velit (omnes autem parebunt, qui 
secundum naturam volent vivere), numquam committet ut 
alienum appetat, et id, quod alteri detraxerit, sibi assumat. 


ES 


LA LEYENDA DE GIGES 


[X, 38. Hinc ille Cyges inducitur a Platone, qui, cum terra 
discessisset magnis quibusdam imbribus, descendit in illum 
hiatunr aeneumque equum, ut ferunt fabulae, animadvertit, 
cujus in lateribus fores essent; quibus apertis corpus hominis 
mortui vidit magnitudine invisitata, anulumque aureum in 
digito; quem ut detraxit, ipse induit (erat autem regius pastor) 

tum in concilium se pastorum recepit. Ibi cum palam ejus anuli 
ad palmam converterat, a nullo videbatur, ipse autem omnia 
videbat; idem rursus videbatur, cum in locum anulum inverte- 
rat. ltaque hac opportunitate anuli usus, regina... adjutrice 
_regem dominum  interemit, sustulit quos obstare arbitra- 
batur; nec in his eum facinoribus quisquam potuit videre. Sic 
repente anuli beneficio rex exortus est Lydiae. 

-Hunc igitur ipsum anulum si habeat sapiens, nihilo plus 
sibi licere putet peccare, quem si non haberet. Honesta enim 
bonis viris, non occulta quaeruntur. 

-_Atque hoc loco philosophi quidam, minime mali illi quidem, 
ed. non satis acuti, fictam et commenticiam fabulam dicunt 
prolatam a Platone; quasi vero ille, aut factum id esse, aut 
fieri potuisse defendat! Haec est vis hujus anuli et hujus exempli: 
si nemo sciturus, nemo ne suspicaturus quidem sit, cum aliquid, 
divitiarum, potentiae, dominationis, libidinis causa feceris; 
“si id dis hominibusque futurum sit.semper ignotum, sisne fac- 
turus. Negant id fieri posse. Nequaquam potest id quidem; sed 
quaero, quod negant posse, id si posset, quidnam facerent. 
-Urgent rustice sane; negant enim posse, et in eo perstant; hoc 
- verbum quid valeat, non vident. Cum enim quaerimus si celare 
possint, quid facturi sint, non quaerimus possintne celare; sed 
tamquam tormenta quaedam adhibemus, ut, si responderint, se, 
impunitate proposita, facturos quod expediat, facinorosos se 
esse fateantur; si negent, omnia turpia per se ipsa fugienda 
esse concedant. 


LA HISTORIA DE CANIO Y PiTIO 


XIV, 58....C. Canius, eques Romanus, non infacetus et satis 
litteratus, cum se Syracusas otiandi, ut ipse dicere solebat, 
non negotiandi causa contulisset, dictitabat se hortulos aliquos 

emere velle, quo invitare amicos et ubi se oblectare sine inter- 
pellatoribus posset. Quod cum percrebuisset, Pythius ei quidam, 
qui argentariam  faceret  Syracusis, venales quidem se 
hortos non habere, sed licere uti Canio, si vellet, ut suis et simul 
ad cenam hominem in hortos invitavit in posterum diem. Cum 
ille promisisset, tum Pythius, qui esset ut argentarius, apud 
omnes ordines gratiosus, piscatores ad se convocavit, et ab ' 
lis petivit ut “ante suos hortulos postridie piscarentur: dixit- ' 
que quid eos facere vellet. Ad cenam tempori venit Canius:; 
opipare a Pythio apparatum convivium; cymbarum ante oculos 
multitudo; pro se quisque quod ceperat, afferebat; ante pedes | 
Pythi pisces abjiciebantur. 
Tum Canius: «Quaeso», inquit, «quid est hoc, Pythi? tantumne * 
piscium? tantumne cymbarum?» Et ille: «Quid mirum?» inquit, 
«hoc loco est Syracusis quidquid est piscium; hic aquatio; | 
hac villa isti carere non possunt». Incensus Canius cupiditate 
contendit a Pythio, ut venderet; gravate ille primo; quid multa? ] 
impetrat. Emit homo cupidus et locuples tanti quanti Pythius 
voluit, et emit instructos; nomina facit, negotium conficit. 
Invitat Canius postridie' familiares suos, venit ipse mature 
scalmum nullum videt; quaerit ex proximo vicino, num feriae 
quaedem piscatorum essent, quod eos nullos videret. «Nullae, * 
quod sciam», inquit; «sed hic piscari nulli solent, itaque heri * 
mirabar quid accidisset». ) 
Stomachari Canius; sed quid faceret?nondum enim C. Aqui-' 
lius, collega et familiaris meus, protulerat de dolo malo formulas: * 
in quibus ipsis, cum ex eo quaereretur quid esset dolus malus, 
Ñ 


ul y 


respondebat: cum esset aliud simulatum, aliud actum. Hoc 
quidem sane luculente ut ab homine perito definiendi. Ergo 
et Pythius et omnes aliud agentes, aliud simulantes perfidi, 
improbi, malitiosi. Nullum igitur eorum factum potest utile + 
esse, cum sit tot vitiis inquinatum. . q 

CARTA DE CICERON 


CICERÓN EN EL DESTIERRO 


Tullius S. D. Terentiae et Tulliae et Ciceroni suis 


(Ad Familiares XIV, 4) 


Ego minus saepe do ad vos litteras quam possum, propterea 
quod cum omnia mihi tempora sunt misera, tum vero, cum aut 
scribo ad vos aut vestras lego, conficior lacrimis sic, ut ferre 
non possim. Quod utinam minus vitae cupidi fuissemus! Certe 
nihil aut non multum in vita mali vidissemus. Quodsi nos ad 
aliquam alicujus commodi aliquando recuperandi spem fortuna 
reservavit, minus est erratum a nobis; sin haec mala fixa sunt, ego 
vero te quam primum, mea vita, cupio videre et in tuo complexu 
emori: quoniam neque dii, quos tu castissime coluisti, neque ho- 
mines, quibus ego semper servivi, nobis gratiam rettulerunt. Nos 
Brundisii apud M. Laenium Flaccum dies X11Í fuimus, virum 
optimum, qui periculum fortunarum et capitis sui prae mea 
salute neglexit neque legis improbissimae poena deductus est, 
quominus hospitii et amicitiae jus officiumque praestaret. 
Huic utinam aliquando gratiam referre possimus! Habebimus 
quidem semper. Brundisio profecti sumus a. d. V. Kalendas 
Maias. Per Macedoniam Cyzicum petebamus. O me perditum, 
o afflictum! Quid nunc rogem te, ut venias, mulierem aegram 
et corpore et animo confectam? Non rogem? Sine te igitur sim? 
Opinor, sic agam: si est spes nostri reditus, eam confirmes et 
rem adjuves; sin, ut ego metuo, transactum est, quoquo modo 
potes, ad me fac venias. Unum hoc scito: si te habebo, non mihi 
videbor plane perisse. Sed quid Tulliola mea fiet? Jam id vos 

videte; mihi deest consilium. Sed certe, quoquo modo:se res 
habebit, illius misellae et matrimonio et famae serviendum est. 
Quid? Cicero quid aget? Iste vero sit in sinu semper et complexu 
meo. Non queo plura jam scribere; impedit maeror. Tu quid 
egeris nescio; utrum: aliquid:teneas, an, quod metuo, plane sis 
spoliata. (4) Pisonem, ut scribis, spero fore semper nostrum. 
De familia liberata nihil est quod te moveat. Primum tuis ita 
promissum est, te facturam esse, ut quisque esset meritus; 
est autem in officio adhuc Orpheus, praeterea magnopere nemo:; 
ceterorum servorum. ea causa est, ut, si res a nobis abisset, - 
liberti nostri essent, si obtinere potuissent; sin ad nos pertineret, 
servirent praeterquam oppido pauci. Sed haec minora sunt. 

(5) Tu quod me hortaris, ut animo sim magno et spem habeam 
recuperandae salutis, id velim sit ejus modi, ut recte sperare 
possimuús. Nunc miser quando tuas jam litteras accipiam? 
quis ad me perferet? Quas ego expectassem Brundisii, si esset 
licitum per nautas, qui tempestatem praetermittere noluerunt. 
Quod reliquum est, sustenta te, mea Terentia, ut potes hones- 
tissime. Viximus, floruimus: non vitium nostrum, sed virtus 
nostra nos afflixit; peccatum est nullum, nisi quod non una 
animam cum ornamentis amisimus. Sed, si hoc fuit liberis nos- 
tris gratius, nos vivere, cetera, quamquam ferenda non sunt, 
feramus. Atque ego, qui te confirmo, ipse me non possum:; 
Clodium Philhetaerum, quod valetudine oculorum impedie- 
batur, hominem fidelem, remisi. Sallustius officio vincit omnes. 
Pescennius est perbenevolus nobis; quem semper spero tui 
fore observantem. Sicca dixerat se mecum fore, sed Brundisio 
discessit. Cura, quod potes ut valeas, et sic existimes, me vehe- 
mentius tua miseria quam mea commoveri. Mea Terentia, f= 
dissima atque optima uxor, et mea carissima filiola et spes reli- 
qua nostra, Cicero, valete. Pridie K. Mai. Brundisio. 


or 

(05 IULIUS CAESAR 
(100—41 a. de JD 


Gayo Julio César, nació en Roma de una de las más ilustres fa- 
milias en el año 100 antes de J. C. Logró los principales empleos y 
puestos de la República, y es una de las figuras más grandes de la 
humanidad. Sus talentos militares corren parejas con sus dotes de 
escritor. Orador y poeta, cultivó sobre todo la historia que lo ha in- 
mortalizado. En los siete libros de los Comentarios de la guerra de las 

Galias, y los tres libros de la Guerra civil, que son los únicos monu- 
mentos que tenemos, podemos admirar las excelentes cualidades de 
su composición y de su estilo. Su modo de escribir refleja claramente 
la viveza de su ingenio. La naturalidad y sencillez de su frase es ini- 
mitable; su obra literaria constituye un modelo perfecto. Los comen- 
tarios De Bello Gallico fueron continuados por A. Hircio, quien 
agregó el libro VIII. : 

Esta crónica de sus campañas ha sido estudiada con el mayor 
interés por los más eminentes soberanos y capitanes de la Edad 
Moderna: Carlos V., Luis XIV, Condé, Federico II, Napoleón 1 
(Précis des guerres de C. 1835), y Napoleón 111 (Histoire de J. C., 
1865). 


EXTRACTOS DE LOS COMENTARIOS 
DESEASGUERRA DE LAS GALIAS 


COMMENTARII DE BELLO GALEGO 
LIBRO I 
DESCRIPCIÓN ETNOGRÁFICA Y GEOGRÁFICA DE LA GALIA 
- 1. Gallia est omnis divisa in partes tres quarum unam incolunt 
Belgae, aliam Aquitani, tertiam, qui ipsorum lingua Celtae, 


nostra Galli appellantur. (2) Hi omnes lingua, institutis, legibus 
inter se differunt. Gallos ab Aquitanis Garumna flumen, a 

Belgis Matrona et Sequana dividit. (3) Horum omnium fortis- 
simi sunt Belgae, propterea quod a cultu atque humanitate 
Provinciae longissime absunt, minimeque ad eos mercatores 


saepe commeant, atque ea quae ad effeminandos animos per- 


tinent, important, proximique sunt Germanis qui trans Rhe- 
num incolunt, quibuscum continenter bellum gerunt. (4) Qua 
de causa, Helvetii quoque reliquos Gallos virtute praecedunt, 
quod fere cotidianis proeliis cum Germanis contendunt, cum 
aut suis eos prohibent, aut ipsi in eorum finibus bellum gerunt. 
(5) Eorum una pars, quam Gallos obtinere dictum est, initium 
capit a flumine Rhodano; continetur Garumna flumine, Oceano, 
finibus Belgarum; attingit etiam ab Sequanis et Helvetiis flu- 
men Rhenum; vergit ad septentriones. (6) Belgae ab extremis 
Galliae finibus oriuntur; pertinent ad inferiorem partem flumi- 


nis Rheni; spectant in septentrionem et orientem solem. Aqui- 


tania a Garumna flumine ad Pyrenaeos montes et eam partem 
Oceani, quae est ad Hispaniam, pertinet; spectat inter occasum 
solis et septentriones. 


CAMPAÑA CONTRA LOS GERMANOS Y ARIOVISTO 


XXX. Bello Helvetiorum confecto, totius fere Galliae legati, 
principes civitatum, ad' Caesarem gratulatum convenerunt: 
(2) «Intellegere sese, tametsi pro veteribus Helvetiorum in- 
juriis populi Romani ab his poenas bello repetisset, tamen eam 
rem non minus ex usu terrae Galliae quam populi Romani acci- 
disse, (3) propterea quod eo consilio, florentissimis rebus, domos 
suas Helvetii reliquissent, uti toti Galliae bellum inferrent 
imperioque potirentur locumque domicilio ex magna copia 
deligerent, quem ex omni Gallia opportunissimum ac fructuosis- 
simum judicassent, reliquasque civitates stipendiarias haberent.>» 

-(4) Petierunt uti sibi concilium totius Galliae in diern certam 
indicere idque Caesaris voluntate facere liceret: «sese habere 
quasdam res, quas ex communi consensu ab eo petere vellent». 
(5) Ea re permissa, diem concilio constituerunt, et jure jurando, 
“ne quis enuntiaret, nisi quibus communi consilio mandatum 
esset, inter se sanxerunt. ¡ 

XXXI. Eo concilio dimisso, iidem principes civitatum, qui 
“ante fuerant, ad Caesarem reverterunt petieruntque, uti sibi 
secreto de sua omniumque salute cum eo agere  liceret. 
(Q2) Ea re impetrata, sese omnes flentes Caesari ad pedes proje- 
'cerunt: «Non minus se id contendere et laborare, ne ea, quae 
dixissent, enuntiarentur, quam uti ea, quae vellent. impetrarent, 
propterea quod, si enuntiatum esset, summum in cruciatum se 
“venturos viderent». Locutus est pro his Divitiacus Haeduus: 
(3) «Galliae totius factiones esse duas: harum alterius princi- 
patum tenere Haeduos, alterius Arvernos. (4) Hi cum tanto- 
“pere de potentatu inter se multos annos contenderent, factum 
esse, uti ab Arvernis Sequanisque Germani mercede arcesserentur. 
(5) Horum primo circiter milia quindecim Rhenum transisse; 
posteaquam agros et cultum et copias Gallorum homines feri. 
ac barbari adamassent, traductos plures; nunc esse in Gallia 
ad centum et viginti milium. (6) Cum his Haeduos eorumque 
clientes semel atque iterum armis contendisse; magnam cala- 
mitatem pulsos 'accepisse, omnem nobilitatem, omnem sena- 
tum, omnem equitatum amisisse. (7) Quibus proeliis calamitati- 
busque fractos, qui et sua virtute et populi Romani hospitio 
“atque amicitia plurimum ante in Gallia potuissent, coactos esse 
'Sequanis obsides dare nobilissimos. civitatis et jure jurando 
civitatem obstringere sese neque auxilium a populo Romano 
imploraturos, neque recusaturos quo minus perpetuo sub illorum 
dicione atque imperio essent. (8) Unum se esse ex omni civitate 
Haeduorum, qui adduci non potuerit, ut juraret aut liberos suos 
obsides daret. (9) Ob eam rem se ex civitate profugisse et Ro- 
mam ad senatum venisse auxilium postulatum, quod solus 

neque jure jurando neque obsidibus teneretur. (10) Sed pejus 


victoribus Sequanis quam Haeduis victis accidisse, propterea 


quod Ariovistus, rex Germanorum, in eorum finibus consedisset 


tertiamque partem agri Sequani, qui esset optimus totius 
Galliae, occupavisset, et nunc de altera parte tertia Sequanos 
decedere juberet, proptera quod paucis mensibus ante Haru- 
dum milia hominum viginti quattuor ad eum venissent, quibus 


locus ac sedes pararentur. (11) Futurum esse paucis annis, uti 
omne ex Galliae finibus pellerentur atque omnes Germani. 


Rhenum transirent: neque enim conferendum esse Gallicum 
cum Germanorum agro, neque hanc consuetudinem victus cum 
illa comparandam. (12) Ariovistum autem, ut semel Gallorum 
copias proelio vicerit, quod proelium factum sit Admageto- 


brigae, superbe et  crudeliter imperare, obsides nobilissimi 


cujusque liberos poscere et in eos omnia exempla cruciatusque 
edere, si qua res non ad nutum aut ad voluntatem ejus facta 


sit. (13) Hominem esse barbarum iracundum, temerarium: 


non posse se ejus imperia diutis sustinere (14). Nisi si quid in 
Caesare populoque Romano sit auxilii, omnibus Gallis idem 


esse faciendum, quod Helvetii fecerint, ut domo emigrent, aliud - 


domicilium, alias sedes, remotas a Germanis, petant fortunam- 


A. 

que, quaecumque accidat experiantur. (15) Haec si enuntiata * 
Ariovisto sint, non dubitare quin de omnibus obsidibus, qui 


apud eum sint, gravissimum supplicium sumat. (16) Caesarem 


vel auctoritate sua atque exercitus, vel recenti victoria vel no- 
mine populi Romani deterrere posse, ne major multitudo Ger- 
manorum Rhenum traducatur, Galliamque omnem ab Arjovisti 


injuria posse defendere». 


XXXII. Hac oratione ab Divitiaco habita (omnes, qui ade- 


rant, magno fletu auxilium a Caesare petere coeperunt. (2) 
Animadvertit Caesar unos ex omnibus Sequanos nihil earum 
rerum facere quas ceteri facerent, sed tristes, capite demisso, 
terram intueri. Ejus rei quae causa esset, miratus ex ipsis quaesiit. 


(3) Nihil Sequani: respondere, sed in eadem  tristitia taciti- 


A 

permanere. Cum ab his  saepius quaereret, neque ullam 
omnino vocem exprimere posset, idem Divitiacus Haeduus 
respondit: (4) «Hoc esse miseriorem et graviorem fortunam 
Sequanorum quam reliquorum, quod soli ne in occulto quidem 
queri neque auxilium implorare auderent, absentisque Ario- 
visti crudelitatem, velut si coram adesset, horrerent, (5) prop- 
terea quod reliquis tamen fugae facultas daretur, Sequanis 
vero, qui intra fines suos Ariovistum recepissent, quorum 
oppida omnia in potestate ejus essent, omnes cruciatus essent 
perferendi». 

XXXIII. His rebus cognitis, Caesar Gallorum animos verbis 
confirmavit, pollicitusque est sibi eam rem curae futuram: 
«magnam se habere spem, et beneficio suo et auctoritate adduc- 
tum Ariovistum finem injuriis facturum». (2) Hac oratione 
habita, concilium dimisit. Et secundum ea multae res eum 
hortabantur, quare sibi eam rem cogitandam et suscipiendam 
putaret, in primis quod Hlaeduos, fratres consanguineosque 
saepenumero a senatu appellatos, in servitute atque in dicione 
videbat Germanorum - teneri, eorumque obsides esse apud 
Ariovistum ac Sequanos intellegebat, quod in tanto imperio 
populi Romani turpissimum sibi et rei publicae esse arbitrabatur. 
(3) Paulatim autem Germanos consuescere Rhenum transire, 
et in Galliam magnam eorum multitudinem venire, populo 
Romano periculosum videbat; (4) neque sibi homines feros ac 
barbaros temperaturos existimabat, quin, cum omnem Galliam 
occupavissent, ut ante Cimbri IT eutonique fecissent, in Provin- 
ciam exirent atque inde in Ítaliam contenderent, praesertim 
cum Sequanos a Provincia nostra Rhodanus divideret: quibus 
rebus quam maturrime occurrendum putabat. (5) Ipse autem 
Ariovistus tantos sibi spiritus tantam arrogantiam sumpserat, 
ut ferendus non videretur. 

XXXIV. Quamobrem placuit ei, ut ad Ariovistum legatos 
mitteret, qui ab eo postularent, uti aliquem locum medium 

utriusque colloquio deligeret: «velle sese de re publica et summis 
utriusque rebus cum eo agere». (2) Ei legationi Ariovistus res- 
pondit: «Si quid ipsi a Caesare opus esset, sese ad eum venturum 
fuisse; si quid ille se velit, illum ad se venire oportere. (3) Prae- 
terea se neque sine exercitu in eas partes Galliae venire audere 
quas Caesar possideret, neque exercitum sine magno commeatu 
atque molimento in unum locum contrahere posse. (4) Sibi 
«autem mirum videri quid in sua Galia, quam bello vicisset, aut 
Caesari aut omnino populo Romano negotii esset». 

XXXV. His responsis ad Caesarem relatis, iterum ad eum 
Caesar legatos cum his mandatis mittit: « (2) Quoniam, tanto 
suo populique Romani beneficio affectus, cum in consulatu 
suo rex atque amicus a senatu appellatus esset, hanc sibi po- 
puloque Romano - gratiam referret, ut in colloquium venire 
invitatus gravaretur neque de communi re dicendum sibi et 
cognoscendum putaret, haec esse, quae ab eo postularet: (5) 
primum, ne quam multitudinem hominum amplius trans Rhe- 
num in Galliam traduceret; deinde, obsides, quos haberet ab 
Haeduis, redderet, Sequanisque permitteret, ut, quos «+ illi iha-3 
berent, voluntate ejus reddere illis liceret; neve Haeduos injuria 
lacesseret, neve his sociisque eorum bellum inferret. (4) Si id 
ita fecisset, sibi populoque Romano perpetuam gratiam atque 
amicitiam cum eo futuram; si non impetraret, sese, quoniam 
M: Messala, M. Pisone consulibus senatus censuisset, uti qui-: 
cumque Galliam provinciam obtineret. quod commodo rei pu- 
blicae facere posset, Haeduos ceterosque amicos populi Romani 
defenderet, se Haeduorum injurias non neglecturum». 

XXXVI. Ad haec. Ariovistus respondit: «Jus esse belli, ut, 
qui vicissent jis, quos vicissent, quem ad modum vellent, im- 
perarent: item populum Romanum victis non ad alterius 
praescriptum, sed ad suum arbitrium imperare consuesse. (2) 
Si ipse populo Romano non praescriberet quem ad modum 
suo jure uteretur, non oportere sese a populo Romano in suo 
Jure impediri. (3) Haeduos sibi, quoniam belli fortunam temp- 

tassent et armis congressi ac superati essent, stipendiarios esse 
factos. (4) Magnam Caesarem injuriam facere, qui suo adventu 
vectigalia sibi deteriora faceret. (5) Haeduis se obsides reddi- 
turum non esse, neque his neque eorum sociis injuria bellum 

—illaturum, si in eo manerent, quod convenisset stipendiumque 
quotannis penderent; si id non fecissent, longe iis fraternum 
nomen populi Romani afuturum. (6) Quod sibi Caesar denun-* 
“tiaret se Haeduorum injurias non neglecturum, neminem se- 

cum sine sua pernicie contendisse. (7) Cum vellet, congredere- 
tur: intellecturum, quid invicti Germani, exercitatissimi in 

 armis, qui intra annos quattuordecim tectum non subissent, 
virtute possent». 

XXXVII. Haec eodem tempore Caesari mandata refere- 
bantur, et legati ab Haeduis et a Treveris veniebant: (2) Haedui 
questum, quod Harudes, qui nuper in Galliam transportati 
essent, fines eorum popularentur: |«sese ne obsidibus quidem 

-datis pacem Ariovisti redimere potuisse»; (3) Treveri autem 
“pagos centum Sueborum ad ripas Rheni consedisse, qui Rhe- 
num transire conarentur; his praeesse Nasuam et Cimberium 
fratres. (4) Quibus rebus Caesar vehementer commotus maturan- 
dum sibi existimavit, ne, si nova manus Sueborum cum vete- 
ribus copiis Ariovisti sese conjunxisset, minus facile resisti 
posset. (5) Itaque, re frumentaria, quam celerrime potuit, com- 
parata, magnis itineribus ad Ariovistum contendit. 

XXXVII Cum tridui viam processisset, nuntiatum est 
ei Ariovistum cum suis omnibus copiis ad occupandum Veson- 
tionem, quod est oppidum maximum Sequanorum contendere, 
triduique viam a suis finibus profecisse. (2) Id ne accideret, mag- 
nopere sibi praecavendum Caesar existimabat. (3) Namque om- 
nium rerum, quae ad bellum usui erant, summa erat in eo oppido 
facultas, (4) idque natura loci sic muniebatur, ut magnam ad 

- ducendum bellum daret facultatem, propterea quod' flumen 
-Dubis, ut circino circumductum, paene totum oppidum cingit; 
(5) reliquum spatium, quod est non amplius pedum mille sex- 

centorum, qua flumen intermittit, mons continet magna al- 
titudine, ita ut radices montis ex utraque parte ripae fluminis 
contingant. (6) Hunc murus circumdatus arcem efficit et cum 
oppido conjungit. (7) Huc Caesar magnis nocturnis diurnisque 
itineribus contendit, occupatoque oppido, ibi praesidium collocat. 

XXXIX. Dum paucos dies ad Vesontionem rei frumentariae 
commeatusque causa moratur, ex percontatione nostrorum 
vocibusque Gallorum ac mercatorum, qui ingenti magnitudine 
corporum Germanos, incredibili virtute atque exercitatione 
in armis esse praedicabant,—saepenumero sese cum his con- 
gressos ne vultum quidem atque aciem oculorum dicebant 
ferre potuisse,—tantus subito timor omnem exercitum  oc- 
cupavit, ut non mediocriter omnium mentes animosque per- 
turbaret. (2) Hic primum ortus est a tribunis militum, praefec- 
tis reliquisque, qui, ex urbe amicitiae causa Caesarem secuti, 
non magnum in re militari usum habebant; (3) quorum alius 
alia causa illata, quam sibi ad proficiscendum necessariam esse 
diceret, petebat, ut ejus voluntate discedere liceret; nonnulli 
pudore adducti, ut timoris suspicionem vitarent, remanebant. 
(4) Hi neque vultum fingere neque interdum lacrimas tenere 
poterant: abditi in tabernaculis aut suum fatum querebantur, 
aut cum familiaribus suis commune periculum miserabantur. Ñ 
(5) Vulgo totis castris testamenta obsignabantur. Horum voci- 
bus ac timore paulatim etiam ii, qui magnum in castris usum 
habebant, milites centurionesque, quique equitatui praeerant, 
perturbabantur. (6) Qui se ex his minus timidos existimari. 
volebant, non se hostem vereri, sed angustias itineris et mag- 
nitudinem silvarum, quae intercederent inter Ipsos atque Ario- 
vistum, aut rem frumentariam, ut satis commode supportari 
posset, timere dicebant. (7) Nonnulli etiam Caesari nuntiabant, 
cum castra moveri ac signa ferri jussisset, non fore dicto au- 
dientes milites neque propter timorem signa laturos. 

XL. Haec cum animadvertisset, convocato consilio omnium- 
que ordinum ad id consilium adhibitis centurionibus, vehementer 

eos incusavit, primum quod, aut quam in partem aut quo 
consilio ducerentur, sibi quaerendum aut cogitandum putarent. 
(2) «Ariovistum, se consule, cupidissime populi Romani amici- 
tiam appetisse: cur hunc tam temere quisquam ab officio dis- 


“cessurum judicaret? (3) Sibi quidem persuaderi, cognitis suis pos- 


tulatis atque aequitate condicionum perspecta eum neque suam 
neque populi Romani gratiam repudiaturum. (4) Quod si, furore 
atque amentia impulsus, bellum intulisset, quid tandem vereren- 
tur? aut cur de sua virtute aut de ipsius diligentia desperarent ? 
(5) Factum ejus hostis periculum patrum nostrorum memoria, 
cum, Cimbris et Teutonis a C. Mario pulsis, non minorem lau- 
dem exercitus quam ipse imperator meritus videbatur; factum 
etiam nuper in Italia servili tumultu, quos tamen aliquid usus 
ac disciplina, quae a nobis accepissent, sublevarent. (6) Ex quo 
judicari posse, quantum haberet in se boni constantia, prop- 
terea quod, quos aliquamdiu inermos sine causa timuissent, 
hos postea armatos ac victores superassent. (7) Denique hos 
esse eosdem, quibuscum saepenumero Helvetii congressi non 


“=solum in suis, sed etiam in illorum finibus, plerumque supe- 


rarint, qui tamen pares esse nostro exercitui non potuerint. 
(8) Si quos adversum proelium et fuga Gallorum commoveret 
hos, si quaererent, reperire posse, diuturnitate belli defatigatis 
Gallis, Ariovistum, cum multos menses castris se ac paludibus 


tenuisset neque sui potestatem fecisset, desperantes jam de 


pugna et dispersos subito adortum, magis ratione et consilio 
quam virtute vicisse. (9) Cui rationi contra homines barbaros 


atque imperitos locus fuisset, hac. ne ipsum quidem sperare 


nostros exercitus capi posse. (10) Qui suum timorem in rei fru- 
mentariae simulationem angustiasque itineris conferrent, fa- 
cere arroganter, cum aut de officio imperatoris desperare aut 
praescribere viderentur. (11) Haec sibi esse curae: frumentum 
Sequanos, Leucos, Lingones subministrare, jamque esse in agris 


“frumenta matura'; de itinere ipsos brevi tempore judicaturos. 


(12) Quod non fore dicto audientes neque signa laturi dicantur, 


. 

nihil se ea re commoveri: scire enim, quibuscumque exercitus 
dicto audiens non fuerit, aut, male re gesta, fortunam defuisse, 
aut, aliquo facinore comperto, avaritiam esse convictam; (13) 
suam innocentiam perpetua vita, felicitatem Helvetiorum bello 
esse perspectam. (14) ltaque se, quod in longiorem diem colla- 
turus fuisset, repraesentaturum et proxima nocte de quarta 
vigilia castra moturum, ut quam primum intellegere posset, utrum 
apud eos pudor atque officium, an timor valeret. (15) Quod si 
praeterea nemo sequatur, tamen se cum sola decima legione 
iturum, de qua non dubitaret, sibique eam praetoriam cohor-=. 
tem futuram>. Huic legioni Caesar et indulserat praecipue et 
propter virtutem confidebat maxime. 

XLI. Hac oratione habita, mirum in modum conversae sunt 
omnium mentes, summaque alacritas et cupiditas belli gerendi. 
innata est; (2) princepsque decima legio per tribunos militum- 
ei gratias egit, quod de se optimum judicium fecisset. seque 
esse ad bellum gerendum paratissimam confirmavit. (3) Deinde* 
reliquae legiones cum tribunis militum et primorum ordinum-. 
centurionibus egerunt uti, Caesari satisfacerent: «se neque 
unquam dubitasse, neque timuisse, neque de summa belli 
suum judicium, sed imperatoris esse existimavisse». (4) Eorum. 
satisfactione accepta et itinere exquisito per Divitiacum, quod | 
ex aliis maximam fidem habebat, ut milium amplius quinqua- 
ginta circuitu locis apertis exercitum duceret, de quarta vigilia, 
ut dixerat, profectus est. (5) Septimo die, cum iter non intermit- 
teret, ab exploratoribus certior factus est Ariovisti copias a. 
nostris milia passuum quattuor et viginti abesse.. | 

XLII. Cognito Caesaris adventu, Ariovistus legatos ad eum 
mittit: «quod antea de colloquio postulasset, id per se fieri- 
licere, quoniam propius accessisset, seque id sine periculo fa- 
cere posse existimare». (2) Non respuit condicionem Caesar, 
jamque eum ad sanitatem reverti arbitrabatur, cum id, quod. 
antea petenti denegasset, ultro polliceretur; (3) magnamque 
in spem veniebat, pro suis tantis populique Romani in eum.: 


> 
* 


3 


ANTOLOGÍA LATINA : 183 


beneficiis, cognitis suis postulatis fore, uti pertinacia desisteret. 
Dies colloquio dictus est ex eo die quintus. (4) Interim saepe cum 
legati ultro citroque inter eos mitterentur., Ariovistus postulavit, 


"ne quem peditem ad colloquium Caesar adduceret: «vereri se, 


ne per insidias ab eo circunwveniretur; uterque cum equitatu 
veniret: alia ratione sese non esse venturum». (5) Caesar, quod 


-neque colloquium interposita causa tolli volebat neque salutem 


suam Gallorum equitatui committere audebat, commodissimum 
esse statuit, omnibus equis Gallis equitibus detractis, eo legio- 
narios milites legionis decimae, cui quam maxime confidebat, 
imponere, ut praesidium quam amicissimum, si quid opus facto 
esset, haberet. (6) Quod cum fieret, non irridicule quidam ex 
militibus decimae legionis dixit «plus quam pollicitus esset Cae- 


 sarem facere: pollicitum se in cohortis praetoriae loco decimem 


legionem habiturum, ad equum rescribere». 
XLIII. Planities erat magna et in ea tumulus terrenus. satis 
grandis. Hic locus aequo fere spatio ab castris Ariovisti et 


= Caesaris aberat. (2) Eo, ut erat dictum, ad colloquium vene- 


runt. Legionem Caesar, quam equis devexerat, passibus du- 
centis ab eo tumulo constituit. Item equites Ariovisti pari 
intervallo constiterunt. (3) Ariovistus, ex equis ut colloque- 
rentur et praeter se denos ut ad colloquium adducerent, postu- 


lavit. (4) Ubi eo ventum est, Caesar, initio orationis, sua sena- 


tusque in eum beneficia commemoravit, quod rex appellatus 


-esset a senatu, quod amicus, quod munera amplissime missa, 


e se 


Mr 


quam rem et paucis contigisse et pro magnis hominum officiis 


“consuesse tribui docebat: (5) «illum, cum neque aditum neque 


causam postulandi justam haberet, beneficio ac liberalitate 
sua ac senatus ea praemia consecutum». (6) Docebat etiam 


«quam veteres quamque justas causae necessitudinis ipsis 
= cum Haeduis intercederent, (7) quae senatus consulta, quotiens 


ó 

quamque honorifica in eos facta essent, ut omni tempore totius 
Galliae principatum Haedui tenuissent, prius etiam quam nos- 
tram amicitiam appetissent. (8) Populi Romani hanc esse consue- 

tudinem, ut socios atque amicos non modo sui nihil deperdere, 
sed gratia, dignitate, honore auctiores velit esse; quod vero ad 
amicitiam populi Romani attulissent, id iis eripi quis pati pos- 
set?» (9) Postulavit deinde eadem quae legatis in mandatis de- 
derat: «ne aut Haeduis aut eorum sociis bellum inferret, obsides 
redderet; si nullam partem Germanorum domum remittere 
posset, at ne quos amplius Rhenum transire pateretur». 

XLIV. Ariovistus ad postulata Caesaris pauca respondit, 
de suis virtutibus multa praedicavit: (2) «Transisse Rhenum sese 
non sua sponte, sed rogatum et arcessitum a Gallis; non sine 
magna spe magnisque praemiis domum propinquosque reliquisse; 
sedes habere in Galia ab ipsis concessas, obsides ipsorum volun- 
tate datos; stipendium capere jure belli, quod victores victis 
imponere consuerint. (3) Non sese Gallis, sed Gallos sibi bellum 
intulisse: omnes Galliae civitates ad se oppugnandum venisse 
ac contra se castra habuisse; eas omnes copias a se uno proelio 
pulsas ac superatas esse. (4) Si iterum experiri velint, se iterum 
paratum esse decertare; si pace uti velint, iniquum esse de sti- 
pendio recusare, quod sua voluntate ad id tempus pependerint. 
(5) Amicitiam populi Romani sibi ornamento et praesidio, non 
detrimento esse oportere, idque se ea spe petisse. Si per populum 
Romanum stipendium remittatur et dediticii subtrahantur, 
non minus libenter sese recusaturum populi Romani amicitiam 
quam appetierit. (0) Quod multitudinem Germanorum in Gal- 
liam traducat, id se sui muniendi, non Galliae impugnandae 
causa facere: ejus rei testimonio esse, «quod nisi rogatus non 
venerit, et quod bellum non intulerit, sed defenderit. (7) Se 
prius in Galliam venisse quam populum Romanum. Nunquam 
ante hoc tempus exercitum populi Romani Galliae provinciae 
finibus egressum. (8) Quid sibi vellet? cur in suas possessiones 
veniret? Provinciam suam hanc esse Galliam, sicut illam nos- 
tram. Ut ipsi concedi non oporteret, si in nostros fines impetum 
faceret, sic item nos esse iniquos in suo jure se interpellaremus. 
(9) Quod fratres a senatu Haeduos appellatos diceret, non se 

tam barbarum neque tam imperitum esse rerum, ut non sciret 
neque bello Allobrogum proximo Haeduos Romanis auxilium 
tulisse, neque ipsos in his contentionibus, quas Haedui secum 
et cum Sequanis habuissent, auxilio populi Romani usos esse. 
(10) Debere se suspicari, simulata Caesarem amicitia, quod 
exercitum in Gallia habeat, sui opprimendi causa habere. (11) 
Qui inisi decedat atque exercitum deducat ex his regionibus, 
sese illum non pro amico, sed pro hoste habiturum. (12) Quod 
“si eum interfecerit, multis sese nobilibus principibusque populi 
Romani gratum esse facturum,—id se ab ipsis per eorum nun- 
tios compertum habere, —quorum omnium gratiam atque ami- 
citiam ejus morte redimere posset. (13) Quod si discessisset et 
liberam possesionem Galliae sibi tradidisset, magno se illum 
praemio remuneraturum et, quaecumque bella geri vellet, sine 
ullo ejus labore et periculo confecturum». 

XLV. Multa ab Caesare in eam sententiam dicta sunt, quare 
negotio desistere non posset: «Neque suam neque populi Romani 
consuetudinem pati uti optime merentes socios desereret, 
neque se judicare Galliam potius esse Ariovisti quam populi 
Romani. (2) Bello superatos esse Arvernos et Rutenos a Q. 
Fabio Maximo, quibus populus Romanus ignovisset neque in 
provinciam redegisset neque stipendium imposuisset. (3) Quod 
si antiquissimum quodque tempus spectari oporteret, populi 
Romani justissimum esse in Gallia imperium; si judicium senatus 
observari oporteret, liberam debere esse Galliam, quam bello 
victam suis legibus uti voluisset!» 

XLVI. Dum haec in colloquio geruntur, Caesari nuntiatum 
est equites Ariovisti propius tumulum accedere et ad nostros 
adequitare, lapides telaque in nostros conjicere. (2) Caesar 
loquendi finem fecit seque ad suos recepit suisque imperavit, 
ne quod omnino telum in hostes rejicerent. (3) Nam, etsi sine 
ullo periculo legionis delectae cum equitatu proelium fore 
videbat, tamen committendum non putabat, ut, pulsis hostibus, 
dici posset eos ab se per fidem in colloquio circumventos. (4) 

Posteaquam in vulgus militum elatum est qua arrogantia in 
colloquio Áriovistus usus omni Gallia Romanis interdixisset, 
impetumque in nostros ejus equites fecissent, eaque res collo- 
quium ut diremisset, multo major alacritas studiumque pug- 
nandi majus exercitui injectum est. 

XLVII. Biduo post, Ariovistus ad Caesarem legatos mittit: 
«velle se de his rebus, quae inter eos agi coeptae neque per- 
fectae essent,' agere cum eo: uti aut iterum colloquio diem 
constitueret, aut, si id minus vellet, e suis legatis aliquem ad 
se mitteret». (2) Colloquendi Caesari causa visa non est, et eo 
magis quod pridie ejus diei Germani retineri non potuerant 
quin in nostros tela conjicerent. (3) Legatum e suis sese magno 
cum periculo ad eum missurum et hominibus feris objecturum q 
existimabat. (4) Commodissimum visum est C. Valerium Pro- 
cillum, C. Valeri Caburi filium, summa virtute et humanitate 
adulescentem, cujus pater a C. Valerio Flacco civitate donatus 
erat, et propter fidem et propter linguae Gallicae scientiam, 
qua multa jam Ariovistus longinqua consuetudine utebatur, 
et quod in eo peccandi Germanis causa non esset, ad eum 
mittere, et una M. Metium, qui hospitio Ariovisti utebatur. (5 ) 
His mandavit, ut, quae diceret Ariovistus cognoscerent et ad ; 
se referrent. (6) Quos cum apud se in castris Ariovistus con- ] 
spexisset, exercitu suo praesente conclamavit: «Quid ad se ve- 
nirent? an speculandi causa?» Conantes dicere prohibuit et in : 
catenas- conjecit. E 

XLVIII. Eodem die, castra promovit et milibus passuum ; 
sex a Caesaris castris sub monte consedit. (2) Postridie ejus 
diei, praeter castra Caesaris suas copias traduxit et milibus 
passuum duobus ultra eum castra fecit eo consilio, uti frumento + 
commeatuque, qui ex Sequanis et Haeduis supportaretur, Caesa- 
rem intercluderet. (3) Ex eo die dies continuos quinque Caesar 
pro castris suas copias produxit et aciem instructam habuit, 
ut, si vellet Ariovistus proelio contendere, ei potestas non dees- 
set. (4) Ariovistus his omnibus diebus exercitum castris conti- 

nuit, equestri proelio cotidie contendit. Genus hoc erat pugnae, 
quo se Germani exercuerant. (5) Equitum milia erant sex, 
totidem numero pedites velocissimi ac fortissimi, quos ex omni 
copia singuli singulos, suae salutis causa, delegerant: cum his 
in proeliis versabantur. (6) Ad eos se equites recipiebant: hi 
si quid erat durius, concurrebant; si qui, graviore vulnere accep- 
to, equo deciderat, circumsistebant; (7) si quo erat longius prod- 
eundum aut celerius recipiendum, tanta erat horum exercita- 
tione celeritas, ut, jubis equorum sublevati, cursum adaequarent. 

XLIX. Ubi eum castris se tenere Caesar intellexit, ne diutius 
commeatu prohiberetur, ultra eum locum, quo in loco Germani 
'- consederant, circiter passus sexcentos ab iis, castris idoneum 
locum delegit acieque triplici instructa, ad eum locum venit. 
(2) Primam et secundam aciem in armis esse, tertiam castra 
munire jussit. (3) Hic locus ab hoste circiter passus sexcentos, 
uti dictum est, aberat. Eo circiter hominum  sedecim milia 
- expedita cum omni equitatu Áriovistus misit, quae copiae nos- 
tros perterrerent et munitione prohiberent. (4) Nihilo setius 
Caesar, ut ante constituerant duas acies hostem propulsare, 
tertiam opus perficere jussit. (5) Munitis castris, duas ibi le- 
giones reliquit et partem auxiliorum, quattuor reliquas in castra 
majora reduxit. 

L. Proximo die, instituto suo, Caesar e castris utrisque co- 
pias suas eduxit paulumque a majoribus castris progressus 
aciem instruxit, hostibus pugnandi potestatem fecit. (2) Ubi 
ne tum quidem eos prodire intellexit, circiter meridiem exerci- 
tum in castra. reduxit. Tum demum Ariovistus partem sua- 
rum copiarum, quae castra minora oppugnaret, misit. Acriter 
utrimque usque ad vesperum pugnatum est. (3) Solis occasu 
suas copias Ariovistus, multis et illatis et acceptis vulneribus, 
in castra reduxit . (4) Cum ex captivis quaereret Caesar quam 
ob rem Ariovistus proelio non decertaret, hanc reperiebat causam, 
quod apud Germanos ea consuetudo esset, ut matres familiae 
-eorum sortibus et vaticinationibus declararent, utrum proelium 

committi ex usu esset necne; (5) eas ita dicere: «Non esse fas 
Germanos superare, si ante novam lunam proelio contendissent». 

LT. Postridie ejus diei, Caesar praesidio utrisque castris, 
quod satis esse visum est, reliquit, omnes alarios in conspectu * 
hostium pro castris minoribus constituit, quod minus multitu- 
dinemilitum  legionariorum pro hostium numero valebat, ut 
ad speciem alariis uteretur; ipse, triplici instructa acie, usque ad 
castra hostium accessit. (2) Tum demum necessario Germani 
suas copias castris eduxerunt generatimque constituerunt pari- 
bus intervallis, Harudes, Marcomanos, Tribocos, Vangiones, 
Nemetes, Sedusios, Suebos, omnemque aciem suam raedis et 
carris circumdederunt, ne qua spes in fuga relinqueretur. (3) 
Eo mulieres imposuerunt, quae in proelium proficiscentes passis 
manibus flentes implorabant, ne se in servitutem Romanis 
traderent. 

LIT. Caesar singulis legionibus singulos legatos et quaesto- 
rem praefecit, uti eos testes suae quisque virtutis haberet; (2) 
ipse a dextro cornu, quod eam partem minime firmam hostium 
esse animadverterat, proelium commisit. (3) Ita nostri acriter 
in hostes, signo dato, impetum fecerunt, itaque hostes repente 
celeriterque procurrerunt, ut spatium pila in hostes conjiciendi. 
non daretur. (4) Rejectis pilis, comminus gladiis pugnatum est. 
At Germani, celeriter ex consuetudine sua phalange facta, im- 
petus gladiorum exceperunt. (5) Reperti sunt complures nostri 
milites qui in phalanga insilirent, et scuta manibus revellerent 
et desuper vulnerarent. (6) Cum hostium acies a sinistro cornu 
pulsa atque in fugam conversa esset, a dextro cornu vehementer 
multitudine suorum nostram aciem premebant. (7) Id cum ani- 
madvertisset P. Crassus adulescens, qui equitatui praeerat, 
quod expeditior erat quam ii, qui inter aciem versabantur, ter- 
tiam aciem laborantibus nostris subsidio misit. 

LIII. Ita proelium restitutum est, atque omnes hostes terga 
verterunt, neque prius fugere destiterunt, quam ad flumen 
Rhenum milia passuum ex eo loco circiter quinque per- 

venerunt. (2) Ibi perpauci aut viribus confisí tranare conten- 
derunt, aut, lintribus inventis, sibi salutem repererunt. (3) 
In his fuit Ariovistus, qui, naviculam deligatam ad ripam 
nactus, ea profugit; reliquos omnes equitatu consecuti nostri 
interfecerunt. (4) Duae fuerunt Ariovisti uxores, una Sueba 
natione quam domo secum duxerat, altera Norica, regis Voccio- 
nis soror, quam in Galia duxerat, a fratre missam: utraque in 
ea fuga periit; duae filiae: harum altera occisa, altera” capta 
est. (3) C. Valerius Procillus, cum a custodibus in fuga trinis 
catenis vinctus traheretur, in ipsum Caesarem hostes equitatu 
persequentem incidit. (6) Quae quidem res Caesari non minorem 
quam ipsa victoria voluptatem attulit, quod hominem hones- 
tissimum provinciae Galliae, suum familiarem et hospitem erep- 
tum e manibus hostium, sibi restitutum videbat, neque ejus 
calamitate de tanta voluptate et gratulatione quicquam fortuna 
deminuerat. (7) ls, se praesente, de se ter sortibus consultum 
dicebat, utrum igni statim necaretur, an in aliud tempus reser- 
varetur: sortium beneficio se esse incolumem. (8) Item M. 
Metius repertus et ad eum reductus est. 

LIV. Hoc proelio trans Rhenum nuntiato, Suebi, qui ad 


-ripas Rheni venerant, domum reverti coeperunt; quos Ubii qui 


proximi Rhenum incolunt, perterritos insecuti magnum ex his 
numerum occiderunt. (2) Caesar, una aestate duobus maximis 
bellis confectis, maturius paulo, quam tempus anni postulabat, 
in hiberna in Sequanos exercitum deduxit; (3) hibernis La- 
bienum  praeposuit;. ipse in citeriorem Galliam ad conventus 
agendos profectus est. 

XVI. Germanico bello confecto multis de causis Caesar statuit 
sibi Rhenum esse transeundum; quarum illa fuit justissima, 
quod, cum videret Germanos tam facile impelli, ut in Galliam- 
venirent, suis quoque rebus eos timere voluit, cum intellegerent 
et posse et audere populi Romani exercitum Rhenum transire. 
(2) Accessit etiam quod illa pars equitatus Usipetum et Tenc- 
terorum, quam supra commemoravi praedandi frumentan- 
dique causa Mosam transisse neque proelio interfuisse, post 
fugam suorum se trans Rhenum in fines Sugambrorum receperat 
eque cum iis conjunxerat. (3) Ad quos cum Caesar nuntios- 
misisset, qui postularent eos, qui sibi Galliaeque bellum intulis-. 
sent, sibi dederent, responderunt: «(4) Populi Romani imperium 
Rhenum finire: si se invito Germanos in Galliam transire non 
aequum existimaret, cur sui quicquam esse imperii aut potes-. 
tatis trans Rhenum postularet?» (5) Ubii autem, qui uni ex 
Transrhenanis ad Caesarem legatos miserant, amicitiam fe- 
cerant, obsides dederant, imagnopere orabant, «ut sibi auxi- 
lium ferret, quod graviter ab Suebis premerentur; (6) vel, si! 
id facere occupationibus rei publicae prohiberetur, exercitum 
modo Rhenum transportaret: id sibi ad auxilium spemque reliqui 
temporis satis futurum. (7) Tantum esse nomen atque opinio-. 
nem ejus exercitus, Ariovisto pulso et hoc novissimo proelio* 
facto, etiam ad ultimas Germanorum nationes, uti opinione et: 
amicitia populi Romani tuti esse possint». (8) Navium magnam 
copiam ad transportandum exercitum pollicebantur. , 

XVII. Caesar his de causis, quas commemoravi, Rhenum 
transire decreverat; sed navibus transire neque satis tutum-: 
esse arbitrabatur, neque suae neque populi Romani dignitatis* 


esse statuebat. (2) Itaque, etsi summa difficultas faciendi pon- 

“tis proponebatur propter latitudinem, rapiditatem altitudi- 
nemque fluminis, tamen id sibi contendendum, aut aliter non 
traducendum exercitum existimabat. Rationem pontis hanc 
instituit. (3) Tigna bina sesquipedalia, paulum ab imo praea- 
“cuta, dimensa ad altitudinem fluminis, intervallo pedum duo- 
-rum inter se jungebat. (4) Haec cum machinationibus immissa 
in flumen defixerat fistucisque adegerat, non sublicae modo 
directe ad perpendiculum, sed prone ac fastigate, ut secundum 
“naturam fluminis procumberent; (5) his item contraria duo, ad 
jeundem modum juncta, intervallo pedum  quadragenum, ab 
“inferiore parte, contra vim atque impetum fluminis conversa, 
statuebat. (0) Haec utraque insuper bipedalibus trabibus im- 
'missis, quantum eorum tignorum junctura distabat, binis utrim- 
Que fibulis ab extrema parte distinebantur; (7) quibus disclusis 
“atque in contrariam partem revinctis, tanta erat operis firmi- 
“tudo atque ea rerum natura, ut, quo major vis aquae se incita- 
“visset, hoc artius illigata tenerentur. (8) Haec directa materia 
injecta contexebantur ac longuriis cratibusque consternebantur: 

(9) ac nihilo setius sublicae et ad inferiorem partem ate 
obligue agebantur, quae, pro ariete subjectae et cum omni 
“opere conjunctae, vim fluminis exciperent, (10) et aliae item 
supra pontem mediocri spatio, ut, si arborum trunci sive naves 
dejiciendi operis causa essent a barbaris missae, his defen- 
“soribus earum rerum vis minueretur, neu ponti nocerent. 

- XVIII. Diebus decem, quibus materia coepta erat comportari, 
omni opere effecto, exercitus traducitur. (2) Caesar, ad utramque 
partem pontis firmo paesidio relicto, in fines Sugambrorum con- 
tendit. (3) Interim a compluribus civitatibus ad eum legati 
veniunt; quibus pacem atque amicitiam petentibus liberaliter 
respondet obsidesque ad se adduci jubet. (4) Sugambri ex eo 
tempore, quo pons institui coeptus est, fuga comparata, hortan- 
tibus lis, quos ex Tencteris atque Usipetibus apud se habebant, 
finibus suis excesserant suaque omnia exportaverant seque in 
solitudinem ac silvas abdiderant. 

XIX. Caesar, paucos dies in eorum finibus moratus, omnibus 
vicis aedificiisque incensis frumentisque succisis, se in fines 
Ubiorum recepit atque ¡is auxilium suum pollicitus, si ab Sue- 
bis premerentur, haec ab ¡is cognovit: (2) «Suebos, posteaquam 
per exploratores pontem fieri comperissent, more suo, concilio 
habito, nuntios in omnes partes dimisisse, uti de oppidis demi- 
grarent, liberos, uxores suaque omnia in silvis deponerent, 
atque omnes, qui arma ferre possent, unum in locum conveni- 
rent: (3) hunc esse delectum medium fere regionum earum, 
quas Suebi obtinerent; hic Romanorum adventum exspectare 
atque ibi decertare constituisse». (4) Quod ubi Caesar compe- 
rit, omnibus rebus iis confectis, quarum rerum causa tradu- 
cere exercitum constituerat, ut (Germanis metum injiceret, 
ut Sugambros ulcisceretur, ut Ubios obsidione liberaret, die- 
bus omnino decem et octo trans Rhenum consumptis, satis et: 
ad laudem et ad utilitatem profectum arbitratus, se in Gal- 
liam recepit pontemque rescidit. 


Ko * * 


LIBRO VI 
SEGUNDO PASO DEL RIN 


IX. Caesar postquam ex Menapiis in Treveros venit, duabus 
de causis Rhenum transire constituit; quarum una erat, quod 
auxilia contra se Treveris miserant, altera, ne ad eos Ambiorix 
receptum haberet. His constitutis rebus paulum supra eum 
locum, quo ante exercitum traduxerat, facere pontem instituit. 
Nota atque instituta ratione magno militum studio paucis die- 
bus opus efficitur. Firmo in Treveris ad pontem praesidio relicto, 
ne quis ab his subito motus oriretur, reliquas copias equitatum-=: 
que traducit. Ubii, qui ante obsides dederant atque in deditionem 

venerant, purgandi sui causa ad eum legatos mittunt, qui doce- 
ant neque auxilia ex sua civitate in Treveros missa neque ab 
se fidem laesam; petunt atque orant, ut sibi parcat, ne communi 
odio Germanorum innocentes pro nocentibus poenas pendant; 
si amplius obsidum velit dari pollicentur. Cognita Caesar causa 
reperit ab Suebis auxilia missa esse; Ubiorum satisfactionem acci- 
pit, aditus viasque in Suebos perquirit. 

X. Interim paucis post diebus fit ab Ubiis certior Suebos 
omnes in unum locum copias cogere atque lis nationibus, quae 
sub eorum sunt imperio, denuntiare, ut auxilia peditatus equi- 
tatusque mittant. His cognitis rebus rem frumentariam provi- 
det, castris idoneum locum deligit; Ubiis imperat, ut pecora de- 
ducant suaque omnia ex agris in oppida conferant, sperans 
barbaros atque imperitos homines inopia cibariorum  adductos 
ad iniquam pugnandi condicionem posse deduci; mandat, ut 
crebros exploratores in Suebos mittant, quaeque :'apud eos 
gerantur, cognoscant. Illi imperata faciunt et paucis diebus in- 
termissis referunt: Suebos omnes posteaquam certiores nuntii 
de exercitu Romanorum venerint, cum omnibus suis sociorum- 
que copiis, quas coegissent, penitus ad extremos fines se rece- 
pisse; silvam esse ibi infinita magnitudine, quae appellatur 
Bacenis; hanc longe introrsus pertinere et pro nativo muro 
objectam Cheruscos ab Suebis Suebosque a Cheruscis injuriis 
incúrsionibusque prohibere; ad ejus initium silvae Suebos ad- 
ventum Romanorum exspectare constituisse. 


LAs COSTUMBRES DE LOS GALOS 


XI. Quoniam ad hunc locum perventum est, non alienum 


esse videtur de Galliae Germaniaeque moribus et, quo differant 


hae nationes inter sese, proponere. (2) In Gallia, non solum 
in omnibus civitatibus atque in omnibus pagis partibusque, 
sed paene etiam in singulis domibus factiones sunt (3) earum- 

que factionum principes sunt, qui summam auctoritatem eorum 
judicio habere existimantur, quorum ad arbitrium judicium- 
que summa omnium rerum consiliorumque redeat. (4) Idque ejus 
rei causa antiquitus institutum videtur, ne quis ex plebe contra 
potentiorem auxilii egeret: suos enim quisque opprimi et cir- 
cumveniri non patitur, neque, aliter si faciat, ullam inter suos 
habeat auctoritatem. (5) Haec eadem ratio est in summa totius 
Galliae: namque omnes civitates in partes divisae sunt duas. 
XII. Cum Caesar in Galliam venit, alterius factionis princi- 
pes erant Haedui, alterius Sequani. (2) Hi cum per se minus 
valerent, quod summa auctoritas antiquitus erat in Haeduis 
magnaeque eorum erant clientelae, Germanos atque Ariovistum 
-_sibi adjunxerant eosque ad se magnis jacturis pollicitationi- 
busque perduxerant. (3) Proeliis vero compluribus factis se- 
cundis atque cmni nobilitate Haeduorum interfecta, tantum 
potentia antecesserant, (4) ut magnam partem clientium ab 
Haeduis ad se traducerent obsidesque ab ¡is principum filios 
acciperent, et publice jurare cogerent nihil se contra Sequanos 
consilii inituros, et partem finitimi agri per vim occupatam 
possiderent Galliaeque totius principatum obtinerent. (5) Qua 
necessitate adductus, Divitiacus, auxilii petendi causa,, Ro- 
mam ad senatum profectus, infecta re redierat. (6) Adventu 


Caesaris, facta commutatione rerum, obsidibus Haeduis red- 


ditis, veteribus clientelis restitutis, novis per Caesarem com- 
paratis, —quod hi, qui se ad eorum amicitiam aggregaverant, 
_meliore condicione atque aequiore imperio se uti videbant, 
—reliquis rebus eorum gratia dignitateque amplificata, Se- 


quani principatum dimiserant. (7) In eorum locum Remi suc- 


cesserant; quos quod adaequare apud Caesarem gratia intellege- 
batur, ii, qui propter veteres inimicitias nullo modo cum Haeduis 
conjungi poterant, se Remis in clientelam dicabant. (8) Hos 
illi diligenter tuebantur: ita et novam et repente collectam aucto- 


ritatem tenebant. (9) Eo tum statu res erat, ut longe principes ' 


haberentur Haedui, secundum locum dignitatis Remi obtinerent. 

XIII. In omni Gallia eorum hominum, qui aliquo sunt numero 
atque honore, genera sunt duo: nam plebes paene servorum habe- 
tur loco, quae nihil audet per se, nulli adhibetur consilio. (2) Pleri- 

que, cum aut aere alieno, aut magnitudine tributorum, aut injuria 
“potentiorum premuntur, sese in servitutem dicant nobilibus; 
(3) quibus in hos eadem omnia sunt jura, quae dominis in 
“servos. Sed de his duobus generibus alterum est druidum, al- 
terum equitum. (4) Illi rebus divinis intersunt, sacrificia pu- 
“blica ac privata procurant, religiones interpretantur: ad eos 
“magnus adulescentium hnumerus disciplinae causa concurrit, 
“magnogue hi sunt apud eos honore. (5) Nam fere de omnibus 
“controversiis publicis privatisque constituunt, et si quod est 
admissum facinus, si caedes facta, si de hereditate, de finibus 
“controversia est, iidem decernunt, praemia poenasque consti- 
tuunt; (0) si qui aut privatus aut populus eorum decreto non 
“stetit, sacrificiis interdicunt. Haec poena apud eos est gravissima. 
(7) Quibus ita est interdictum, hi numero impiorum ac scele- 
“ratorum habentur, his omnes decedunt, aditum sermonemque 
defugiunt, ne quid ex contagione incommodi accipiant, neque 
“his petentibus jus redditur, neque honos ullus communicatur. 
(8) His autem omnibus druidibus praeest unus, qui summam 
inter eos habet auctoritatem. (9) Hoc mortuo, aut, si: qui ex 
'reliquis excellit dignitate, succedit, aut, si sunt plures pares, 
suffragio druidum, nonnumquam etiam armis de principatu 
contendunt. (10) Hi certo anni tempore in finibus Carnutum, 
quae regio totius Galliae media habetur, considunt in loco con- 
'¡secrato. Huc omnes undique, qui controversias habent, conve- 
niunt eorumque decretis judiciisque parent. (11) Disciplina in 
"Britannia reperta atque inde in Galliam ktranslata esse existi- 
matur, et nunc, gui diligentius eam rem cognoscere volunt, ple- 
rumque illo discendi causa proficiscuntur. 

2. XIV. Druides a bello abesse consuerunt neque tributa una 
“cum reliquis pendunt; militiae vacationem omniumque rerum 
“habent immunitatem. (2) Tantis excitati praemiis et sua sponte 

multi in disciplinam conveniunt et a parentibus propinquisque 
mittuntur. (3) Magnum ibi numerum versuum ediscere dicun= 
tur. ltaque annos nonnulli vicenos in disciplina, permanent. 
Neque fas esse existimant ea litteris mandare, cum in reliquis 
fere rebus, publicis privatisque rationibus, Graecis litteris 
utantur. (4) Id mihi duabus de .causis instituisse videntur, quod 
neque in vulgum disciplinam efferri velint, neque eos qui dis- 
cunt, litteris confisos, minus memoriae studere; quod fere ple- 
risque accidit, ut praesidio litterarum diligentiam in perdiscendo 
ac memoriam remittant. (5) Imprimis hoc 'volunt persuadere, 
non interire animas, sed ab aliis post mortem transire ad alios, 
atque hoc maxime ad virtutem excitari putant, metu mortis 
neglecto. (6) Multa praeterea de sideribus atque eorum motu, 
de mundi ac terrarum magnitudine, de rerum natura, de deorum 
immortalium vi ac potestate disputant et juventuti tradunt. 


XV. Alterum genus est equitum. Hi, cum est usus atque 
aliquod bellum incidit,—quod fere ante Caesaris adventum. 


quotannis accidere solebat, uti aut ipsi injurias inferrent aut 


illatas própulsarent,—(2) omnes in bello versantur, atque 


eorum ut quisque est genere copiisque amplissimus, ita plurimos 
circum se ambactos clientesque habet. Hanc unam gratiam 
potentiamque noverunt. i 
XVI. Natio est omnis Gallorum admodum dedita religionibus, 
(2) atque ob eam causam, qui sunt affecti gravioribus morbis' 


quique in proeliis periculisque versantur, aut pro victimis ho-=. 


mines immolant, aut se immolaturos vovent administrisque ad 


ea sacrificia druidibus utuntur, (3) quod, pro vita hominis nisi. 
hominis vita reddatur, non posse deorum immortalium numen. 


placari arbitrantur, publiceque ejusdem generis habent instituta 
sacrificia.. (4) Alii immani magnitudine simulacra habent, 
quorum contexta viminibus membra vivis hominibus complent; 
quibus succensis, circumventi flamma exanimantur homines. 


(5) Supplicia eorum, qui in furto aut in latrocinio aut aliqua 


noxia sint comprehensi, gratiora diis immortalibus esse arbi- 

trantur; sed cum ejus generis copia deficit, etiam ad innocen- 
tium supplicia descendunt. 

XVII. Deum maxime Mercurium colunt: hujus sunt plurima 
simulacra, hunc omnium inventorem artium  ferunt, 'hunc 
viarum atque itinerum ducem, hunc ad quaestus pecuniae 
mercaturasque habere vim maximam arbitrantur. (2) Post 
hunc, Apollinem et Martem et Jovem et Minervam. De his 
eandem fere, quam reliquae gentes, habent opinionem. Apol- 
linem morbos depellere, Minervam operum atque artificiorum 
initia tradere, Jovem imperium  caelestium tenere, Martem 
bella regere. (3) Huic, cum proelio dimicare constituerunt, ea, 
quae bello ceperint, plerumque devovent; cum superaverunt, 
animalia capta immolant, reliquas res in unum locum con- 
ferunt. (4) Multis in civitatibus 'harum rerum exstructos 
tumulos locis consecratis conspicari licet; (5) neque saepe acci- 
dit, ut, neglecta quispiam religione, aut capta apud se occul- 
tare, aut posita tollere auderet, gravissimumque ei rei suppli- 
cium cum cruciatu constitutum est. 

XVIII. Galli se omnes ab Dite patre prognatos praedicant, 
idque ab druidibus proditum dicunt. (2) Ob eam causam spatia 
omnis temporis non numero dierum , sed noctium finiunt; 
dies natales et mensium et annorum initia sic observant, ut 
noctem dies subsequatur. (3) In reliquis vitae institutis, hoc 
fere ab reliquis differunt, quod suos liberos, nisi cum adole- 
verunt, ut munus militiae sustinere possint, palam ad se adire 
non patiuntur, filiumque puerili aetate in publico in conspectu 
patris assistere turpe ducunt. 

XIX. Viri, quantas pecunias ab uxoribus dotis nomine ac- 
ceperunt, tantas ex suis bónis, aestimatione facta, cum dotibus 
communicant. (2) Hujus omnis pecuniae conjunctim ratio 
habetur fructusque servantur; uter eorum vita superavit, ad 
eum, pars utriusque cum fructibus superiorum temporum per- 
venit. (3) Viri in uxores, sicuti in liberos, vitae necisque habent 
potestatem; et cum pater familiae illustriore loco natus deces- 

sit, ejus propinqui conveniunt et, de morte si res in suspicionem 
venit, de uxoribus in servilem modum quaestionem habent 
et, si compertum est, igni atque omnibus tormentis excruciatas 
interficiunt. (4) Funera sunt pro cultu Gallorum magnifica et 
sumptuosa; omniaque, quae vivis cordi fuisse arbitrantur, in 
ignem inferunt, etiam animalia; ac paulo supra hanc memoriam 
servi et clientes, quos ab ¡is dilectos esse constabat, justis fune- 
ribus confectis, una cremabantur. 

XX. Quae civitates commodius suam rem publicam admi- 
nistrare existimantur, habent legibus sanctum, si quis quid 
de re publica a finitimis rumore aut fama acceperit, uti ad 
magistratum deferat neve cum quo alio communicet, (2) quod 
saepe homines temerarios atque imperitos falsis rumoribus 
terreri et ad facinus impelli et de summis rebus consilium capere 
cognitum est. (3) Magistratus, quae visa sunt, occultant, quaeque 
esse ex usu judicaverunt, multitudini produnt. De re publica 
nisi per concilium loqui non conceditur. 


LAs COSTUMBRES DE LOS GERMANOS 


XXI. Germani multum ab. hac consuetudine differunt. 
Nam neque druides habent, qui rebus divinis praesint, neque 
sacrificiis student. (2) Deorum numero eos solos ducunt, quos 
cernunt et quorum aperte opibus juvantur, Solem et Vulca- 
num et Lunam: reliquos ne fama quidem acceperunt. (3) Vita 
omnis in venationibus atque in studiis rei militaris consistit: 
a parvis labori ac duritiae student. .. 

XXTI: Agriculturae non student, majorque pars eorum.vic- 
tus in lacte, caseo, carne consistit. (2) Neque quisquam agri 
modum certum aut fines habet proprios, sed magistratus ac 

principes in annos singulos gentibus cognationibusque homi- 
num, quique una coilerunt, quantum et quo loco visum est 
agri, attribuunt, atque anno post alio transire cogunt. (3) 
Ejus rei multas afferunt causas: ne, assidua consuetudine capti, 
studium belli gerendi agricultura commutent; ne latos fines 
parare studeant potentioresque humiliores possessionibus expel- 
lant; ne accuratius ad frigora atque aestus vitandos aedificent; 
ne qua oriatur pecuniae cupiditas, qua ex re factiones dissen- 
sionesque nascuntur; (4) ut animi aequitate plebem contineant, 
cum suas quisque opes cum potentissimis aequarl videat. 
XXI. Civitatibus maxima laus est quam latissime circum 
se vastatis finibus solitudines habere. (2) Hoc proprium virtutis 
existimant, expulsos agris finitimos cedere negue quemquam 
prope se audere consistere; (3) simul hoc se fore tutiores arbitran- 
tur, repentinae incursionis timore sublato. (4) Cum bellum 
civitas aut illatum defendit aut infert, magistratus, qui ei 
bello praesint et vitae necisque habeant potestatem, deliguntur. 
(5) In pace nullus est communis magistratus, sed principes 
regionum atque pagorum inter suos jus dicunt controversiasque 
minuunt. (6) Latrocinia nullam habent infamiem, quae extra 


-fines cujusque civitatis fiunt, atque ea juventutis exercendas 


ac desidiae minuendae causa fieri praedicant. (7) Atque ubi 
quis ex principibus 'in concilio dixit «se ducem fore, qui sequi 
velint, profiteantur», consurgunt ii, qui et causam et hominem 


- probant, suumque auxilium pollicentur atque a multitudine 


collaudantur; (8) qui ex his secuti non sunt, in desertorum ac 
proditorum numero ducuntur, omniumque his rerum postea 
fides derogatur. (9) Hospitem violare fas non putant; qui qua- 
cumque de causa ad eos venerunt, ab injuria prohibent sanc- 
tosque habent, hisque omnium domus E, victusque commu- 
nicatur. | 

XXIV. Ac fuit antea tempuk, cum Germanos Galli virtute 
superarent, ultro bella inferrent, propter hominum multitu- 
dinem egrique inopiam trans Rhenum colonias mitterent. 

(2) Itaque ea, quae fertilissima Germaniae sunt, loca circum 
. Hercyniam silvam,—quam Eratostheni et quibusdam Graecis 
fama notam esse video, quam illi Orcyniam appellant,—Volcae 
Tectosages occupaverunt atque ibi consederunt: (3) quae gens 
ad hoc tempus his sedibus sese continet summamque habet 
Justitiae et bellicae laudis opinionem. (4) Nunc, quod in eadem 
inopia, egestate, patientia, qua ante, Germani permanent, 
eodem victu et cultu corporis utuntur, (5) Gallis autem pro- 
vinciarum propinquitas et transmarinarum rerum notitia multa 
ad copiam atque usus largitur, (6) paulatim assuefacti superari 
multisque victi proeliis, ne se quidem ipsi cum illis virtute 
comparant. | 

XXV. Hujus Hercyniae silvae, quae supra demonstrata est, 
latitudo novem dierum iter expedito patet; non enim aliter 
finiri potest, neque mensuras itinerum noverunt. (2) Oritur 
ab Helvetiorum et Nemetum et Rauracorum finibus, rectaque 
fluminis Danuvii regione pertinet ad fines Dacorum et Anar- 
tium; (3) hinc se flectit sinistrorsus diversis ab flumine regioni- 
bus multarumque gentium fines propter magnitudinem attingit; 
(4) neque quisquam est hujus Germaniae, qui se aut adisse ad ' 
initium ejus silvae dicat, cum dierum iter sexaginta proces- 
serit, aut, quo ex loco oriatur acceperit; (5) multaque in ea gene- 
ra. ferarum nasci constat, quae reliquis in locis visa non sint; 
ex quibus quae maxime differant a ceteris et memoriae prodenda 
videantur, haec sunt. 

XXVI. Est bos cervi figura, cujus a media fronte inter au-' 
res úunum cornu existit excelsius magisque directum his, quae 
nobis nota sunt, cornibus; (2) ab ejus summo sicut palmae ra- 
mique late diffunduntur. Eadem est feminae marisque natura, 
eadem forma magnitudoque cornuum. 

XXVII. Sunt item, quae appellantur alces.. Harum est con- 
similis capris figura et varietas pellium, sed magnitudine paulo 
antecedunt, mutilaeque sunt cornibus et crura sine nodis ar- 
ticulisque habent, (2) neque quietis causa procumbunt, neque, 

si quo afflictae casu conciderunt, erigere sese aut sublevare pos- 
sunt. (3) His sunt arbores pro cubilibus: ad eas se applicant 
atque ita paulum modo reclinatae quietem capiunt. (4) Quarum 
ex vestigiis cum est animadversum a venatoribus, quo se recipere 
consuerint, omnes eo loco aut ab radicibus subruunt aut ac- 
cidunt arbores, tantum ut summa species earum stantium re- 
$ linquatur. (5) Fuc cum se consuetudine reclinaverunt, in- 
firmas arbores pondere affligunt atque una ipsae concidunt. 

2 XXVIII. Tertium est genus eorum, qui uri appellantur. 
Hi sunt magnitudine paulo infra elephantos, specie et colore 
et figura tauri. (2) Magna vis eorum est et magna velocitas, 
“¡neque homini neque ferae, quam conspexerunt, parcunt. (3) 
Hos studiose foveis captos interficiunt. Hoc se labore durant 
- adulescentes atque hoc genere venationis exercent, et qui plu- 
rimos ex his interfecerunt, relatis in publicum cornibus, quae 
sint testimonio, magnam ferunt laudem. (4) Sed assuescere ad 
“homines et mansuefieri ne parvuli quidem excepti possunt. 
(5) Amplitudo cornuum et figura et species multum a nostrorum 
“boum cornibus differt. Haec studiose conquisita, ab labris ar- 
“gento circumcludunt atque in amplissimis epulis pro poculis. 
cutuntur. de | | 


CORNELIUS NEPOS 


(hacia el año 99; 24 a.de J.C.) 


Cornelio Nepote, natural del norte de Italia, era contemporáneo 

de Cicerón e intimo amigo de Catulo, quien le dedicó sus poesías. 

Tuvo también estrechas relaciones con Tito Pomponio Atico. Muchas 

de sus obras se han perdido. Han llegado hasta nosotros 23 Biografías 

de capitanes ilustres (De excellentibus ducibus exterarum gentium, 

Ñ parte de la obrá «De viris illustribus», que comprendía, al menos, 
e 16 libros), asi como la Vida de Catón y la de Atico, que formaban 

parte del libro sobre los Historiadores romanos (De latinis historicis). 

Nepote mismo declara en la vida de Pelópidas (I, 1) que el no 
quiere escribir historia; su intención más bien parece haber sido la 
de proporcionar material para ejercicios que se hacían en las escue- 
las de retórica. De ahí ciertas exageraciones en sus'elogios y críticas 
que manifiestan una señalada tendencia moralizadora y panegírica, 
viendo en sus personajes elegidos sólo la luz de sus cualidades, casi 
nunca las sombras de sus defectos. 

De ah: también el carácter esquemático de su obra, cuya mono- 
tonía y aridez trata de encubrir un poco por la intercalación de al- 
gunas anécdotas y reflexiones sentimentales, todos elementos que 
no sirven para dibujar un retrato realmente objetivo de una per- 
sona. Su obra no está exenta tampoco de errores en los datos his- 
tóricos y geográficos, faltas cronológicas y contradicciones. Ni aun 
su estilo es enteramente correcto y se aleja, a veces, bastante de los 
modelos clásicos. Todo esto deja ver que Cornelio Nepote no ha sido 
sino un escritor muy mediocre. Sin embargo, ha sido leído mucho 
en todos los siglos. La claridad con que está escrita la obra, la sen- 
cillez y concisión de su lenguaje han hecho recomendable la lectura 
de estas biografias como' primera introducción al estudio de los 
clásicos. Razones pedagógicas nos obligan también a reproducir 
aquí algunas piezas que no dejan de ser interesantes. 


ES 


EXTRACTOS DE LAS «VIDAS DE CAPITANES ILUSTRES» 
' 


DE' VIRIS “IELUSTRIBUS 
Miltiades 


L (). Miltiades, Cimonis filius, Atheniensis, cum et antiqui- 
tate generis, et gloria majorum, et sua modestia, unus omnium 
maxime floreret; eaque esset aetate, ut non jam solum de eo 
bene sperare, sed etiam confidere cives possent sui, talem eum 
futurum, qualem cognitum judicarunt: accidit ut Athenienses 
Chersonesum colonos vellent mittere. Cujus generis cum magnus 
numerus esset, et multi ejus demigrationis peterent societatem, 
ex his delecti Delphos deliberatum missi sunt, qui consulerent 
Apollinem, quo potissimum duce uterentur, Namque Thraces 
eas regiones tenebant, cum quibus armis erat dimicandum. His 

consulentibus nominatim Pythia praecepit, ut Miltiadem sibi 
imperatorem sumerent: id si fecissent, incepta prospera futura. 
Hoc oraculi responso, Miltiades cum delecta manu classe 
Chersonesum profectus cum accessisset Lemnum, et incolas 
ejus insulae sub potestatem redigere vellet Atheniensium, idque 
ut Lemnii sua sponte facerent postulasset, ¡lli irridentes respon- 


-derunt, tum id se facturos, cum lle, domo navibus profectus, 


vento aquilone venisset Lemnum. Hic enim ventus, a septen- 
trionibus oriens, adversum tenet Athenis proficiscentibus. 
Miltiades, morandi tempus non habens, cursum direxit, quo 
tendebat, pervenitque Chersonesum. 

(2) Ibi brevi tempore barbarorum copiis «disjectis, tota re- 
gione quam petierat, potitus, loca castellis idonea communivit, 
multitudinem, quam secum duxerat, in agris collocavit, crebris- 
que excursionibus locupletavit. Neque minus in ea re prudentia 
quam felicitate adjutus est: nam, cum virtute militum devi- 
cisset hostium exercitus, summa aequitate res constituit, atque 
ipse ibidem manere decrevit. Erat enim inter eos dignitate re- 
gla, quamvis carebat nomine; neque id magis imperio quam 
justitia consecutus. Neque eo setius Atheniensibus, a quibus 
erat profectus, officia praestabat. Quibus rebus fiebat, ut non 
minus eorum voluntate perpetuo imperium obtineret, qui mi- 
serant, quam illorum, cum quibus erat profectus. Chersoneso 
tali modo constituta Lemnum revertitur, et ex pacto postulat, 
ut sibi urbem tradant (illi enim dixerant, cum, vento borea domo 
profectus, eo pervenisset, sese dedituros);se autem domum Cher- 
sonesi habere. Cares, qui tum Lemnum incolebant, etsi praeter 
opinonem res ceciderat, tamen ' non dicto, sed secunda fortuna 
adversariorum capti, resistere ausi non sunt, atque ex insula 
demigrarunt. Pari felicitate ceteras insulas, quae Cyclades no- 
minantur, sub Atheniensium redegit potestatem. 

(3) Eisdem temporibus Persarum rex Darius ex Asia in 
Europam exercitu trajecto, Scythis bellum  inferre decrevit. 
Pontem fecit in Histro flumine, quo copias traduceret. Ejus pon- 

tis, dum ipse abesset, custodes reliquit principes, quos secum 
ex lonia et Aeolide duxerat, quibus singularum urbium 
perpetua dederat imperia. Sic enim facillime putavit se Graeca 
lingua loquentes, qui Asiam incolerent, sub sua retenturum 
potestate, si amicis suis oppida tuenda tradidisset; quibus, se 
oppresso nulla spes salutis relinqueretur. In hoc fuit tum numero 
Miltiades, cui illa custodia crederetur. .. | 

(4) Darius autem, cum ex Europa in Ásiam rediisset, hor- 
tantibus amicis, ut Graeciam redigeret in suam potestatem, clas- 
sem quingentarum navium comparavit, eique Datim praefecit 
et Artaphernem,; hisque ducenta peditum et decem equitum milia 
dedit, causam interserens se hostem esse Atheniensibus, quod 
eorum auxilio lones Sardis expugnassent, suaque praesidia inter- 
fecissent. 1lli praefecti regii classe ad Euboeam appulsa, celeriter 
Eretriam ceperunt, omnesque ejus gentis cives abreptos in 
Asiam ad regem miserunt. Inde ad Atticam accesserunt, ac 
suas copias in campum Marathona deduxerunt: is. abest ab 
oppido circiter milia passuum decem. A 

Hoc tumultu Athenienses tam propinquo, tamque magno 
permoti, auxilium nusquam nisi a Lacedaemoniis petiverunt; 
Phidippidemque, cursorem ejus generis qui hemerodromoe vo- 
cantur, Lacedaemonem miserunt, ut nuntiaret quam celeri 
opus esset auxilio. L[omi autem creant decem praetores, qui 
exercitui praeessent, in eis Miltiadem; inter quos magna fuit 
contentio, utrum moenibus se defenderent, an obviam irent 
hostibus acieque decernerent. Unus Miltiades maxime nitebatur, 
ut primo quoque tempore castra fierent: id si factum esset, et 
civibus animum accessurum, cum viderent de eorum virtute 
non desperari, et hostes eadem re fore tardiores, si animad- 
verterent auderi adversus se tam exiguis copiis dimicari. 

(5) Hoc in tempore nulla civitas Atheniensibus auxilio fuit 
praeter Plataeenses. Ea mille misit milites. Itaque horum 
adventu decem milia armatorum completa sunt; quae manus 
mirabili flagrabat pugnandi cupiditate. Quo factum est, ut plus 

quam collegae Miltiades valeret. Ejus enim auctoritate impul- 
si, Athenienses copias ex urbe eduxerunt, locoque idoneo castra 
fecerunt; dein postero die, sub montis radicibus acie regione 
instructa, non apertissima (namque arbores multis locis erant 
rarae) proelium commiserunt. hoc consilio, ut et montium 
altitudine tegerentur, et arborum tractu equitatus hostium im- 
pediretur, ne multitudine clauderentur. Datis etsi non aequum 
locum videbat suis, tamen, fretus numero copiarum suarum, 
confligere cupiebat; eoque magis quod, priusquam Lacedaemo- 
nii subsidio venirent, dimicare utile arbitrabatur. Itaque in 
aciem peditum centum, equitum decem milia produxit, proe- 
liumque commisit. In quo tanto plus virtute valuerunt Athe- 


nienses, ut decemplicem numerum hostium profligarent: adeoque 


eos perterruerunt, ut Persae non castra, sed naves peterent. Qua 
pugna nihil adhuc est nobilius: nulla enim umquam tam exigua 
manus tantas opes prostravit. 

(6) Cujus victoriae non alienum videtur, quale praemium 
Miltiadi sit tributum docere, quo facilius intellegi possit, eandem 
omnium civitatum esse naturam. Ut enim populi nostri honores 
quodam fuerunt rari et tenues, ob eamque causam  gloriosi, 
nunc autem effusi atque obsoleti: sic olim apud Athenienses 
fuisse reperimus. Namque huic Miltiadi, qui Athenas totamque 
Graeciam liberavit, talis honos tributus est, in porticu, quae 
Poecile vocatur, cum pugna depingeretur Marathonia, ut in 
decem praetorum numero prima ejus imago poneretur, isque 
hortaretur milites, proeliumque committeret. Idem ille populus, 
posteaquam majus imperium es nactus, et largitione magistra- 
tuum corruptus est, trecentas statuas Demetrio Phalereo de- 
crevit. 

(7) Post hoc proelium, classem septuaginta navium Athenien- 
ses eidem Miltiadi dederunt, ut insulas, quae barbaros adju- 


_ verant, bello persequeretur; quo imperio plerasque ad officium 


redire coegit, nonnullas vi expugnavit. Ex his Parum insulam, 
opibus elatam, cum oratione reconciliare non posset, copias e 

navibus eduxit, urbem operibus clausit omnique commeatu 
privavit; dein, vineis ac testudinibus constitutis, propius 
muros accessit. Cum jam in eo esset ut oppido potiretur, procul 
in continente lucus, qui ex 'insula conspiciebatur, nescio quo 
casu, nocturno tempore incensus est: cujus flamma ut ab oppi- 
danis et oppugnatoribus est visa, utrisque venit in opinionen, 
- signum a classiariis regiis datum. Quo factum est, ut et Paril 
a deditione deterrerentur, et Miltiades, timens ne classis regia 
adventaret, incensis operibus quae statuerat, cum totidem navi- 
bus atque erat profectus, Athenas magna cum offensione civium 
suorum rediret. 

- Accusatus, ergo est proditionis, quod, cum Parum expugnare 
posset, a rege corruptus infectis rebus discessisset. Eo 
tempore aeger erat vulneribus, quae in oppugnando oppido ac- 
ceperat. ltaque, quoniam ipse pro se dicere non posset, verba 
pro éo fecit frater ejus Tisagaras. Causa cognita, capitis absolu- 
tus, pecunia multatus est, eaque lis quinquaginta talentis 
áestimata est, quantus in classem sumptus factus erat. Hanc 
pecuniam quod solvere in praesentia non poterat, in vincula 
publica conjectus est, ibique diem obiit supremum. 

(8) Hic etsi crimine Pario est accusatus, tamen alia fuit causa 
damnationis. Namque Athenienses, propter Pisistrati tyran- 
nidem, quae paucis annis ante fuerat, omnium suorum civium 
potentiam extimescebant. Miltiades, multum in imperiis magis- 
tratibusque versatus, non videbatur posse esse privatus, praeser- 
tim cum consuetudine ad imperii cupiditatem trahi videretur. 
Nam Chersonesi, omnes illos quos habitarat annos, perpetuam 
- Obtinuerat dominationem tyrannusque fuerat appellatus, sed 
justus. Non erat enim vi consecutus, sed suorum voluntate; 
eamque potestatem bonitate retinebat.... | 

Thrasybulus 


VIIL, (1) Thrasybulus, Lyci filius, Atheniensis. Si per se 


y virtus sine fortuna ponderanda est, dubito an hunc primum 


omnium ponam. Illud sine dubio: neminem huic praefero fide, 


| constantia, magnitudine animi,in patriam amore. Nam, «quod 
multi voluerunt, pauci potuerunt, ab.uno tyranno patriam 


-liberare, huic contigit ut a triginta oppressam tyrannis e servi- 
tute in libertatem vindicaret. Sed, nescio, quo modo, cum eum 


nemo anteiret his virtutibus, multi nobilitate praecucurrerunt. 


- Primum, Peloponnesio bello, multa hic sine Alcibiade gessit, ille 
'nullam rem sine hoc; quae ille universa naturali quodam bono 
¡fecit lucri. Sed illa tamen omnia communia imperatoribus 


cum militibus et fortuna, quod in proelii concursu abit res a 


consilio ad vires, virtutemque pugnantium. Itaque, jure suo, non- 
nulla ab imperatore miles, plurima vero fortuna vindicat, seque hic 


plus valuisse, quam ducis prudentiam, vere potest praedicare. 


-Quare illud magnificentissimum factum proprium est Thrasybu- 
li. Nam, cum triginta tyranni, praepositi a Lacedaemoniis, 


servitute oppresas tenerent Athenas, plurimos cives, quibus in 


bello pepercerat fortuna, partim patria expulissent, partim in- 


terfecissent, plurimorum bona publicata inter se divisissent, non 


“solum princeps, sed et solus initio bellum his indixit. 


(2) Hic enim cum Phylen confugisset, quod est castellum in 
Attica munitissimum, non plus habuit secum quam triginta 


de suis. Hoc initium fuit salutis Atticorum, hoc robur libertatis 


.Clarissimae civitatis. Neque vero hic non contemptus est primo 


a tyrannis, atque ejus solitudo. Quae quidem res et illis contem- 


“nentibus perniciei, et huic despecto saluti fuit. Haec enim illos 


ad persequendum segnes, hos autem, tempore ad comparandum 
dato, fecit robustiores. Quo magis praeceptum illud omnium in 


“animis esse debet: «Nihil in bello oportere contemni», nec sine 
“causa dici: «Matrem timidi flere non solere».. Neque tamen pro 

opinione Thrasybuli auctae sunt opes: nam jam tum illis tempo- 
ribus, fortius boni pro libertate loquebantur, quam pugna- 
bant. Hinc in Piraeum transiit, Munichiamque munivit. Hanc 
bis tyranni oppugnare sunt adorti; ab eaque turpiter repulsi, 
protinus in urbem, armis impedimentisque amissis, refugerunt. 
Usus est Thrasybulus non minus prudentia quam fortitudine: 
nam cedentes violari vetuit; cives enim civibus parcere aequum 
censebat; neque quisquam est vulneratus, nisi qui prior impug- 
nare voluit. Neminem jacentem veste spoliavit; nihil attigit, 
nisi arma, quorum indigebat, et qua ad victum pertinebant. 
In secundo proelio cecidit Critias, dux tyrannorum, cum quidem 
adversus Thrasybulum fortissime pugnaret. 

(3) Hoc dejecto, Pausanias venit Átticis auxilio, rex Lacedae- 
moniorum. ls inter Thrasybulum et eos, qui urbem tenebant, 
fecit pacem his condicionibus, ne qui, praeter triginta tyrannos, - 
et decem, qui postea praetores creati, superioris more crudelita-- 
tis erant usi, afficerentur exsilio, neve cujusquam bona publica- 
rentur; reipublicae procuratio populo redderetur. Praeclarum 
hoc quoque Thrasvbuli, quod, reconciliata pace, cum plurimum 
in civitate posset, legem tulit, «Ne quis ante actarum rerum 
accusaretur, neve multaretur»; eamque illi legem  oblivionis 
appellarunt. Neque vero hanc tantum ferendam curavit, sed 
etiam, ut valeret, effecit. Nam, cum quidam ex his, qui simul * 
- cum eo in exsilio fuerant, caedem facere eorum vellent cum 
quibus in gratiam reditum erat publice, prohibuit et id, quod 
pollicitus erat, praestitit. 

(4) Huic pro tantis meritis, honoris ergo corona a populo. 
data est, facta e duabus virgulis oleaginis. Quam quod amor ci- 
vium, non vis expresserat, nullam habuit invidiam, magnaque 
fuit gloria. Bene ergo Pittacus ille, qui in septem sapientum nu- 
mero est habitus, cum ei Mytilenaei multa milia jugerum agri 
muneri darent.: «Nolite, rogo vos», inquit, «id mihi dare, quod 
multi invideant, plures etiam concupiscant. Quare ex istis nolo. 
amplius quam .centum jugera, quae et meam animi aequitatem 

et vestram voluntatem indicent: nam parva munera, diutina; 
locupletia, non propria esse consueverunt». Illa igitur corona 
contentus Thrasybulus, neque amplius requisivit, neque quem- 
quam honore se antecessisse existimavit. Hic sequenti tempore, 
cum praetor classem ad Ciciliam appulisset, neque satis dili- 
genter in castris ejus agerentur vigiliae, a barbaris, ex oppido 
noctu eruptione facta, in tabernaculo interfectus est. 


Epaminondas 


XV, (1) Epaminondas, Polymni filius, Thebanus. De hoc * 
priusquam scribimus, haec praecipienda videntur lectoribus, 
ne alienos mores ad suos referant, neve ea, quae ipsis leviora 
sunt, pari modo apud ceteros fuisse arbitrentur. Scimus enim 
musicen nostris moribus abesse a principis persona, saltare 
vero etiam in vitiis poni: quae omnia apud Graecos et grata et 
laude digna ducuntur. Cum autem exprimere imaginem con- 
suetudinis atque vitae velimus Epaminondae, nihil videmur 
debere praetermittere, quod pertineat ad eam declarandam. 
Quare dicemus primum de genere ejus; deinde, quibus disciplinis, 


“set a quibus sit eruditus; tum de moribus ingeniique faculta- 


tibus et si qua alia memoria digna erunt; postremo de rebus 
gestis, quae a plurimis animi anteponuntur virtutibus. 

(2) Natus igitur patre, quo diximus, genere honesto, pauper 
jam a majoribus relictus est; eruditus autem sic, ut nemo The- 
banus magis. Nam et citharizare, et cantare ad chordarum so- 
num doctus est a Dionysio, qui non minore fuit in musicis 


- gloria, quam Damon et Lamprus, quorum pervulgata sunt 


momina: carmina cantare tibiis ab Olympiodoro; saltare a Calli- 
phrone. At philosophiae praeceptorem habuit Lysim, Tarentinum, 
Pythagoreum; cui quidem sic fuit deditus, ut adulescens;tristem 
et severum senem omnibus aequalibus suis in familiaritate ante- 
posuerit, neque prius eum a se dimisit, quam in doctrinis 
tanto antecessit condiscipulos, ut facile intellegi posset, pari 

modo superaturum omnes in ceteris artibus. Atque haec ad nos- 
tram consuetudinem sunt levia, et potius contemnenda: at in 
Graecia utique olim magnae laudi erant. Postquam ephebus 
factus est et palaestrae dare operam coepit, non tam magnitudini 
virium servivit, quam velocitati: illam enim ad athletarum 
usum, hanc ad belli existimabat utilitatem pertinere. Itaque 
exercebatur plurimum-currendo et lactando ad eum finem, 
quoad stans complecti posset, atque contendere. In armis vero 
plurimum studii consumebat. E 

(3) Ad hanc corporis firmitatem plurima etiam animi bona 
accesserant. Erat enim modestus, prudens, gravis, temporibus 
sapienter utens, peritus belli, fortis manu, animo maximo, adeo 
veritatis diligens, ut ne joco quidem mentiretur. Idem continens, 
clemens, patiensque admirandum in modum: non solum populi, 
sed etiam amicorum ferens injurias, imprimisque commissa ce- 
lans; quod interdum non minus prodest, quam diserte dicere, 
studiosus audiendi: ex hoc enim facillime disci arbitrabatur. 
Itaque, cum in circulum venisset, in quo aut de re publica dis- 
putaretur, aut de philosophia sermo haberetur, nunquam inde 
prius discessit, quam ad finem sermo esset adductus. 

Paupertatem adeo facile perpessus est, ut de re publica nihil 
praeter gloriam ceperit. Amicorum in se tuendo caruit faculta- 
tibus; fide ad alios sublevandos saepe sic usus est, ut possit ju- 
dicari, omnia ei cum amicis fuisse communia. Nam, cum aut 
civium suorum aliquis ab hostibus esset captus, aut virgo amici 
nubilis propter paupertatem collocari non posset, amicorum 
concilium habebat et, quantum quisque daret, pro cujusque 
facultatibus imperabat. Eamque summam cum fecerat, prius- 
quam acciperet pecuniam, adducebat eum, qui quaerebat, ad 
eos, qui conferebant; eique ut ipsi numerarent, faciebat, ut ille, 
ad quem ea res perveniebat, sciret quantum ecuique deberet. 

(4) Temptata autem est ejus abstinentia a Diomedonte, 
Cyziceno: namque is rogatu Artaxerxis, Epaminondam pecunia 
corrumpendum susceperat. Hic magno cum pondere auri The- 

bas venit, et Micythum adulescentulum quinque talentis ad 


- suam perduxit voluntatem, quem tum Epaminondas plurimum 


diligebat: Micythus Epaminondam convenit, et causam adven- 


tus Diomedontis ostendit. At ille Diomedonte coram, «Nihil», 
-inquit, «pecunia opus est; nam si rex ea vult, quae Thebanis 


sunt utilia, gratis facere sum paratus; sin autem contraria, non 


habet auri atque argenti satis; namque orbis terrarum divitias 
accipere nolo pro patriae caritate. Tu quod me incognitum temp- 


tasti, tuique similem existimasti, non miror tibique ignosco. 
Sed egredere propere, ne alios corrumpas, cum me non potueris. 
Tu, Micythe, argentum huic redde: nisi id confestim facis, ego 
te tradam magistratui». Hunc cum Diomedon rogaret, ut tuto 


-exire suaque quae attulisset liceret efferre, «Illud», inquit, 


«faciam; neque tua causa, sed mea, ne, si tibi sit pecunia ademp- 
ta, aliquis dicat, id ad me ereptum pervenisse, quod delatum 
accipere noluissem». . 

(5) Fuit et disertus, ut nemo Thebanus ei par esset eloquentia: 
neque minus concinnus in brevitate respondendi, quam in per- 
petua oratione ornatus. Habuit obtrectatorem  Menecliden 
quendam, indidem Thebis, et adversarium in administranda re 
publica, satis exercitatum in dicendo, ut Thebanum scilicet: 


- namgque illi genti plus inest virium, quam ingenii. ls, quod in 
re militari florere Epaminondam videbat, hortari solebat The- 
banos, ut pacem bello anteferrent, ne illius imperatoris opera 
ff desideraretur. Huic ille: «Fallis», inquit, «verbo cives tuos, 


quod eos a bello avocas. Otii enim nomine servitutem concilias. 
Nam paritur pax bello. Itaque qui ea diutina volunt frui, bello 
exercitati esse debent. Quare si principes Graeciae esse vultis, 
castris est vobis utendum, non palaestra». Idem ille Meneclides, 


cum huic objiceret, quod liberos non haberet, neque uxorem 


duxisset, maximeque insolentiam, quod sibi Agamemnonis belli 


—gloriam videretur consecutus; at ille: «Desine», inquit, «Mene- 
“clides, de uxore mihi exprobrare: nam nullius in ista re minus 
uti consilio volo (habebat enim Meneclides suspicionem adulterii) 

Quod autem me Agamemnonem aemulari putas, falleris. Nam - 


que ille cum universa Graecia vix decem annis unam cepit 


urbem: ego contra, una urbe nostra dieque uno totam Graeciam. 


Lacedaemoniis fugatis, liberavi». 

(6) Idem cum in conventum venisset Arcadum, petens ut so- 
cietatem cum Thebanis et Argivis facerent; contraque Callis- 
tratus, Atheniensium legatus qui eloquentia omnes eo praesta- 


bat tempore, postularet, ut potius amicitiam sequerentur At- 


ticorum; et in oratione sua multa invectus esset in Thebanos 
et Argivos, in eisque hoc posuisset: Animadvertere debere Ar- 
cadas, quales utraque civitas cives procreasset, ex quibus de 
ceteris possent judicare; Argivos enim fuisse Orestem et Alcmae- 
onem, matricidas; Thebis Oedipum natum, qui, cum patrem 
suum interfecisset, ex matre liberos procreasset: huic in respon- 
dendo Epaminondas, cum de ceteris perorasset, postquam ad 
illa duo opprobria pervenit: Admirari se, dixit, stultitiam rheto- 
ris Attici, qui non animadverterit innocentes illos natos; domi 
scelere admisso, cum patria essent expulsi, receptos esse ab 
Atheniensibus. 

(7) Fuisse OGtiénteh suorumque injurias ferentem civium, 
quod se patriae irasci nefas esse duceret, haec sunt testimonia. 
Cum eum propter invidiam cives praeficere exercitui noluissent, 
duxque esset delectus belli imperitus, cujus errore eo esset de- 
ducta illa multitudo militum, ut omnes de salute pertimesce- 


rent, quod locorum angustiis clausi ab hostibus obsidebantur; 


desiderari coepta est Epaminondae diligentia. Erat enim ibi 


privatus numero militis. Á quo cum peterent opem, nullam : 
adhibuit memoriam contumeliae et exercitum obsidione li-* 


beratum, domum reduxit incolumem. | 
Neque vero hoc semel fecit, sed saepius. Maxime autem fuit 


illustre, cum in Peloponnesum exercitum «dluxisset adversus * 
Lacedaemonios, haberetque collegas duos, quorum alter erat 
Pelopidas, vir fortis ac strenuus. Hi cum criminibus adversa- 
riorum omnes in invidiam venissent, ob eamque rem imperium 

his esset abrogatum, atque in eorum locum alii práetores suc- 
cessissent, Epaminondas plebiscito non paruit, idemque ut 
facerent persuasit collegis, et bellum quod susceperat, gessit. 
Namque animadvertebat, nisi id fecisset, totum exercitum 
propter praetorum imprudentiam inscientiamque belli peritu- 
rumás. 

(8) Postquam domum reditum est, collegae ejus hoc crimine 
accusabantur; quibus ille permisit, ut omnem causam in se 
transferrent, suaque opera factum contenderent, ut legi non 
oboedirent. Qua defensione illis periculo liberatis, nemo Epami- 
nondam responsurum putabat, quod, quid diceret, non haberet. 


-Atille in judicium venit; nihil eorum negavit, quae adversarii 


crimini dabant, omniaque, quae collegae dixerant, confessus est, 
neque recusavit, quominus legis poenam subiret; sed unum ab 
lis petivit, ut in sepulcro suo inscriberent: «Epaminondas a 
Thebanis morte multatus est, quod eos coegit apud Leuctra 
superare Lacedaemonios, quos ante se imperatorem nemo 
Boeotorum ausus fuit aspicere in acie: quodque uno proelio 
non solum Thebas ab interitu retraxit, sed etiam universam 
Graeciam in libertatem vindicavit; eoque res utrorumque per- 
duxit, ut Thebani Spartam oppugnarent, Lacedaemonii satis 


-haberent, si salvi esse possent; neque prius bellare destitit, 
.quam Messene restituta, urbem eorum obsidione clausit». 


SN 


Haec cum dixisset, risus omnium cum hilaritate coortus est; 
neque quisquam judex ausus est de eo ferre suffragium. Sic 
a judicio capitis maxima discessit gloria. 

(9) Hic extremo tempore imperator apud Mantineam, cum 
acie instructa audacius instaret hostibus, cognitus est a Lace- 
daemoniis, qui, quod in unius pernicie ejus patriae sitam puta- 
bant salutem, universi in unum fecerunt impetum; neque prius 
abscesserunt, quam, magna caede edita multisque occisis, for- 
tissime ipsum Epaminondam pugnantem, sparo eminus percus- 
sum, concidere viderunt. Hujus casu  aliquantum retardati 

sunt Boeotii: neque tamen prius pugna excesserunt, quam re- 
pugnantes profligarunt. .. | 

(10) Hic uxorem numquam duxit; in quo cum reprehende- 
retur a Pelopida, qui filium habebat infamem, maleque eum in 
eo patriae consulere diceret, quod liberos non relinqueret: 
«Vide», inquit, «ne tu pejus consulas, qui talem ex te natum 
relicturus sis: neque vero stirps potest mihi deesse. Namque ex 
me natam relinquo pugnam Leuctricam, quae non modo mihi 
superstes, sed etiam immortalis sit necesse est». Quo tempore, 
duce Pelopida, exules Thebas occuparunt, et praesidium Lace- 
daemoniorum ex arce expulerunt; Epaminondas, quamdiu facta 
est caedes civium, domi se tenuit, quod neque malos defendere 
volebat, neque impugnare, ne manus suorum sanguine cruenta- 
ret. Namque omnem civilem victoriam funestam putabat. 
Idem, postquam apud Cadmeam pugnari cum Lacedaemoniis 
coeptum est, in primis stetit. Hujus de virtutibus vitaque satis 
erit dictum, si hoc unum adjunxero, quod nemo ibit infitias, 
Thebas, et ante Epaminondam natum et post ejus interitum, 
perpetuo alieno paruisse imperio: contra ea, quamdiu ille 
praefuerit rei publicae, caput fuisse totius Graeciae. Ex quo 
intellegi potest, unum hominem pluris quam civitatem fuisse. 


E E * 


Marcus Porcius Cato 


(1) M. Cato, ortus municipio Tusculo, adulescentulus, prius- 
quam honoribus operam daret, versatus est in Sabinis, quod 
ibi heredium a patre relictum habebat. Hortatu L. Valerii 
Flacci, quem in consulatu censuraque habuit collegam, ut 
M. Perpenna Censorius narrare solitus est, Romam demigravit, 
in foroque esse coepit. Primum stipendium meruit annorum de- 
cem  septemque, Q. Fabio M. Claudio Marcello  coss. 

tribunus militum in Sicilia fuit. Inde ut rediit, castra secutus 
est C. Claudii Neronis, magnique ejus opera existimata est in 


proelio apud Senam, quo cedicit Hasdrubal, frater Hannibalis. 


Quaestor obtigit P. Cornelio Scipioni Africano consuli, cum 
quo non pro sortis necessitudine vixit; namque ab eo perpetua 
dissensit vita. Aedilis plebis factus est cum C. Helvio. Praetor 
provinciam obtinuit Sardiniam, ex qua quaestor superiore tem- 
pore ex Africa decedens Q. Ennium poetam deduxerat, quod 
non minoris existimamus, quam quemlibet amplissimum Sar- 


diniensem triumphum. 


-(2) Consulatum gessit cum L. Valerio Flacco, sorte provin- 
ciam nactus Hispaniam citeriorem, exque ea triumphum de- 
portavit. Ibi cum diutius moraretur, P. Scipio Africanus, consul 
Iterum, cujus in priori consulatu quaestor fuerat, voluit eum 
de provincia depellere et ipse ei succedere. Nequé hoc per sena- 
tum efficere potuit, cum quidem Scipio in civitate principatum 
obtineret, quod tum non potentia, sed jure res publica adminis- 


- trabatur. Qua ex re iratus, senatu peracto, privatus in urbe 


mansit. At Cato, censor cum eodem Flacco factus, severe prae- 
fuit ei potestati. Nam et in complures nobiles animadvertit, et 
multas res novas in edictum addidit, qua re luxuria reprimeretur, 


- quae jam tum incipiebat pullulare. Circiter annos octoginta, us- 


que ad extremam aetatem ab adulescentia, rei publicae causa 
suspicere inimicitias non destitit. Á multis temptatus, non 
modo nullum detrimentum existimationis fecit, sed quoad vi- 
xit, virtutum laude crevit. 

(3) In omnibus rebus singulari fuit prudentia et industria. 
Nam et agricola sollers, et rei publicae peritus et juris consultus, 
et magnus imperator, et probabilis orator, et cupidissimus lit- 


“terarum fuit. Quarum studium etsi senior 'arripuerat, tamen 
tantum in eis progressum fecit, ut non facile reperire possis 

neque de Graecis neque de Italicis rebus, quod ei fuerit incogni- 
tum. Ab adulescentia confecit orationes; senex historias scribere 


instituit. Earum sunt libri septem. Primus continet res gestas 

regum populi Romani; secundus et tertius, unde quaeque civitas 
orta sit Italica: ob quam rem omnes Origines videtur appellasse. 
In quarto autem bellum Punicum est primum; in quinto, se- 
cundum. Atque haec omnia capitulatim sunt dicta. Reliqua 
bella pari modo persecutus est usque ad praeturam Servii 
Galbae, qui diripuit Lusitanos. Atque horum bellorum duces non 
nóminavit, sed sine nominibus res notavit. In iisdem exposuit, 
quae in Italia Hispaniisque viderentur admiranda. In quibus 
multa industria et diligentia comparet, nulla doctrina. 

Hujus de vita et moribus plura in eo libro persecuti sumus, 
quem separatim de eo fecimus rogatu T. Pomponii Attici. Quare 
studiosos Catonis ad illud volumen delegamus. 


C. SALLUSTIUS CRISPUS 
(86—35 a. de J. C.) 


Gayo Salustio Crispo nació de familia plebeya en Amiterno (Sa- 
bina). Como demócrata con ideas imperialistas se muestra decidido 
amigo y correligionario de César. Esto explica en sus monografías 
sobre la Guerra Catilinaria (Bellum Catilinae) y la Guerra de Yu- 
gurta (Bellum Jugurthinum) la nota de pesimismo y su actitud 
política frente a la aristocracia, cuya arrogancia odia profunda- 
mente, sobre todo después de haber sido borrado de la lista de los : 
senadores a causa de sus malas costumbres. En contraposición al 
gusto de su tiempo evita en sus narraciones los elementos patéticos 
e imitando el ejemplo de “Tucidides, se esfuerza en dar a su obra un 
carácter arcaizante, de severidad y aspereza. Censuróse la falta de ' 
imparcialidad y sus arcaísmos (usa la ortografía antigua en: volgus, 
aestumo, optumus, cognoscundi, etc.), pero pronto empezóse a 
apreciar y admirar sus cualidades preeminentes: la rapidez en sus - 
relatos y la habilidad para presentar los acontecimientos, cuyas - 


causas y conexiones trata de investigar. Su estilo es conciso y muy 


esmerado. Los personajes los caracteriza individualmente en dis- 
cursos y cartas que revelan sus ideas y su temperamento. Es inne- 
gable su influencia sobre Tácito quien dice que Salustio es: «rerum 
Romanarum florentissimus auctor». (Anales, III, 30). 

EXTRACTOS DE LA CONJURACION ¿DE CATILINA 
BELLUM CATILINAE 
RETRATO DE CATILINA 


V, (1) E. Catilina, nobili genere natus, fuit magna vi et animi 
et corporis, sed ingenio malo pravoque. (2) Huic ab adulescentia 
bella intestina, caedes rapinae, discordia civilis grata fuere, 
ibique juventutem suam exercuit. (3) Corpus patiens inediae, 
algoris, vigiliae, supra quam cuiquam credibile est. (4) Animus 
audax, subdolus, varius, cujus rei lubet simulator ac dissimulator; 
alieni appetens, sui profusus, ardens in cupiditatibus; satis 


- eloquentiae, sapientiae parum. (5) Vastus animus immoderata, 


incredibilia, nimis alta semper cupiebat. (6) Hunc post domina- 
tionem L. Sullae lubido maxuma invaserat rei publicae capiun- 
dae, neque id quibus modis assequeretur, dum sibi regnum 
pararet, quicquam pensi habebat. (7) Agitabatur magis magisque 
in dies animus ferox inopia rei familiaris et conscientia scele- 
rum, quae utraque eis artibus auxerat, quas supra memoravi 
(8) Incitabant praeterea corrupti civitatis mores, quos pessuma 
ac divorsa inter se mala, luxuria atque avaritia, vexabant. 


XK E * 


ORIGEN DE¡ROMA.—LA DECADENCIA DE LAS COSTUMBRES 


V, (9) Res ipsa hortari videtur, quoniam de moribus civitatis 
tempus admonuit, supre repetere ac paucis instituta majorum 
domi militiaeque, quo modo rem publicam habuerint quantamque 
reliquerint, ut paulatim immutata ex pulcherruma atque optu- 
ma pessuma ac flagitiosissuma facta sit, disserere. 

VI. (1) Urbem Romam, sicuti ego accepi, condidere atque ha- 

buere initio Trojani; qui Aenea duce profugi sedibus incertis 
vagabantur; cumque eis Aborigines, genus hominum agreste, 
sine legibus, sine imperio, liberum atque solutum. (2) Hi post- 
quam in una moenia convenere, dispari genere, dissimili lingua, 
alii alio more viventes, incredibile memoratu est quam facile 
coaluerint. (3) Sed postquam res eorum civibus, moribus, agris 
aucta satis prospera satisque pollens videbatur, sicuti pleraque 
mortalium habentur, invidia ex opulentia orta est. (4) Igitur 
reges populique finitumi bello temptare, pauci ex amicis auxilio 
esse; nam ceteri metu perculsi a periculis aberant. (5) At Ro- 
mani domi militiaeque intenti festinare, parare, alius alium 
hortari, hostibus obviam ire, libertatem, patriam parentesque 
armis tegere. Post, ubi pericula virtute propulerant, sociis atque 
amicis auxilia portabant, magisque dandis quam accipiundis 
benificiis amicitias parabant. (6) Imperium legitumum, nomen im- 
peri regium habebant; delecti, quibus corpus annis infirmum, 
ingenium sapientia validum erat, rei publicae consultabant: 


ei vel aetate vel curae similitudine Patres appellabantur. (7) 


Post, ubi regium imperium, quod initio conservandae libertatis 
atque augendae rei publicae fuerat, in superbiam dominationem- 
que se convortit, immutato more, annua impería binosque im- 
peratores sibi fecere; eo modo minume posse putabant per 
licentiam. insolescere animum humanum. 

VII. Sed ea tempestate coepere se quisque magis extollere, 
magisque ingenium in promptu habere. (2) Nam regibus boni 
quam mali suspectiores sunt semperque eis aliena virtus for- 
midulosa est. (3) Sed civitas incredibile memoratu est, adepta 
libertate, quantum brevi creverit: tanta cupido gloriae incesse- 
rat. (4) Jam primum juventus, simul ac belli patiens erat, in 
castris per laborem usu militiam discebat magisque in decoris 
armis et militaribus equis quam in scortis atque conviviis lu- 
bidinem habebant. (5) Igitur talibus viris non labor insolitus, 
non locus ullus asper aut arduus erat, non armatus hostis for- 
midulosus; virtus omnia domuerat. (6) Sed egloriae maxumum 

certamen inter ipsos erat: se quisque hostem ferire, murum 
ascendere, conspici, dum tale facinus faceret, properabat; eas 
divitias, eam bonam famam magnamque nobilitatem putabant: 
laudis avidi, pecuniae liberales erant; gloriam ingentem, divi- 
tias honestas volebant. (7) Memorare possem quibus in locis 
maxumas hostium copias populus Romanus parva manu fu- 
derit, quas urbes natura munitas pugnand o ceperit, ni ea res 
longius nos ab incepto traheret. 

VIII. (1) Sed profecto fortuna in omni re dominatur; ea res 
cunctas ex lubidine magis quam ex vero celebrat obscuratque. 
(2) Atheniensium res gestae, sicuti ego aestumo, satis amplae 
magnificaeque fuere, verum aliquantó minores tamen quam 
fama feruntur. (3) Sed quia provenere ibi scriptorum magna 
ingenia, per terrarum orbem Atheniensium facta pro maxumis 
celebrantur. (4) Ita eorum qui fecere virtus tanta habetur, . 
quantum eam verbis potuere extollere praeclara ingenia. (5) At 
populo Romano nunquam ea copia fuit, quia prudentissumus 
quisque maxume negotiosus erat; ingenium nemo sine corpore 
exercebat; optumus quisque facere, quam dicere, sua ab aliis 
bene facta laudari quam ipse aliorum narrare malebat. 

IX. (1) Igitur domi militiaeque boni mores colebantur; con- 
cordia  maxuma, minuma avaritia erat; jus bonumque apud 
eos non legibus magis quam natura valebat. (2) Jurgia, discor- 
dias, simultates cum hostibus exercebant, -cives cum civibus 
de virtute certabant; in suppliciis deorum magnifici, domi par- 
ci, in amicos fideles erant. (3) Duabus his artibus, audacia in 
bello, ubi pax evenerat aequitate, seque remque publicam cura- 
bant. (4) Quarum rerum ego maxuma documenta haec habeo, 
quod in bello saepius vindicatum est in eos, qui contra imperium 
in hostem pugnaverant quique tardius revocati proelio excesse- 
rant, quem qui signa relinquere aut pulsi loco cedere ausi erant; 
(5) in pace vero, quod benificiis magis quam metu imperium agi- 
tabant, et, accepta injuria, ignoscere quam persequi malebant. 

X. (1) Sed ubi labore atque justitia res publica crevit, reges 

magni bello domiti, nationes ferae et populi ingentes vi subacti, 


Carthago, aemula imperi Romani, ab stirpe interiit, cuncta 
maria terraeque patebant, saevire fortuna ac miscere omnia 
coepit. (2) Qui labores, pericula, dubias atque asperas res, facile 
toleraverant, eis otium, divitiae, optanda alias, oneri miseriae- 
que fuere. (3) Igitur primo pecuniae, deinde imperi cupido 
crevit: ea quasi materies omnium malorum fuere. (4) Namque 
avaritia fidem, probitatem ceterasque artes bonas subvortit: 
pro his superbiam, crudelitatem, deos neglegere, omnia venalia 
habere edocuit. (5) Ambitio multos mortales falsos fieri su- 
begit, aliud clausum in pectore, aliud in lingua promptum ha- 
bere, amicitias inimicitiasque non ex re, sed ex commodo aestu- 
mare, magisque voltum quam ingenium bonum habere. -(6) 
Haec primo paulatim crescere, interdum  vindicari; post ubi 
contagio quasi pestilentia invasit, civitas immutata, imperium 
ex Justissimo atque optumo crudele intolerandumque factum. 

XI. (1) Sed primo magis ambitio quam avaritia animos 
hominum exercebat, quod tamen vitium propius virtutem erat. 
(2) Nam gloriam, honorem, imperium bonus et ignavus aeque 
sibi exoptant: sed ille vera via nititur; huic quia bonae artes 
desunt, dolis atque fallaciis contendit. (3) Avaritia pecuniae stu- 


dium habet, quam nemo sapiens concupivit; ea quasi venenis 
malis imbuta corpus animumque virilem effeminat; semper 


infinita, insatiabilis est; neque copia, neque inopia minuitur. 
(4) Sed postquam L. Sulla, armis recepta re publica, bonis 
initiis malos eventus habuit, rapere omnes, trahere; domum 
alius, alius agros cupere; neque modum neque modestiam vic- 
tores habere; foeda crudeliaque in cives facinora facere. (5) 
Huc accedebat quod L. Sulla exercitum, quem in Asia ducta- 
verat, quo ibi fidum faceret, contra morem majorum luxuriose 
nimisque liberaliter habuerat. Loca amoena, voluptaria facile 


in otio feroces militum animos molliverant. (6) Ibi primum 


insuevit exercitus populi Romani amare, potare, signa, tabulas 
pictas, vasa caelata mirari, ea privatim et publice rapere, de- 

_lubra spoliare, sacra profanaque omnia polluere. (7) Igitur ei 


milites, postquam victoriam adepti sunt, nihil reliqui victis 
fecere. Quippe secundae res sapientium animos fatigant, ne illi 
corruptis moribus victoriae temperarent. 

XII. (1) Postquam divitiae honori esse coepere et eas gloria, 
imperium, potentia sequebatur, hebescere virtus paupertas 
probro haberi, innocentia pro malevolentia duci coepit. (2) 
(2) Igitur ex divitiis juventutem luxuria atque avaritia cum 
superbia invasere; rapere, consumere, sua parvi pendere, aliena 
cupere, pudorem, pudicitiam, divina atque humana promiscua, 


nihil pensi neque moderati habere. (3) Operae pretium est, cum 


domos atque villas cognoveris in urbium modum exaedificatas, 
visere templa deorum quae nostri majores; religiosissumi mor- 
tales fecere. (4) Verum illi delubra deorum pietate, domos suas 
gloria decorabant; neque victis quicquam praéter injurise 
licentiam eripiebant. (5) At hi contra, ignavissumi homines, per 
summum scelus omnia ea sociis adimere, quae fortissumi viri 
victores reliquerant; proinde quasi injuriam facere, id demum 
esset imperio uti. 

XIII. (1) Nam quid ea memorem, quae nisi eis qui videre, 
nemini credibilia sunt, a privatis compluribus subvorsos mon- 
tis, maria constrata esse? (2) Quibus mihi videntur ludibrio 
fuisse divitiae; quippe, quas honeste habere licebat, abuti 
per turpitudinem properabant. (3) Sed lubido stupri, ganeae, 


-ceterique cultus, non minor incesserat:... vescendi causa, terra 


marique omnia exquirere; dormire prius quam somni cupido 
esset; non famem aut sitim, neque frigus neque lassitudinem 
opperiri, sed ea omnia luxu antecapere. (4) Haec juventutem, 
ubi familiares opes defecerant, ad facinora incendebant. (5) 
Animus imbutus malis artibus haud facile lubidinibus carebat; 
eo profusius omnibus modis quaestui atque sumptui deditus erat. 


o * * 

UNA SESION IMPORTANTE DEL SENADO 
DISCURSO DE CESAR 


L. (3) Consul ubi ea parari cognovit, dispositis praesidiis, 
ut res atque tempus monebat, convocato senatu, refert, quid 
de eis fieri placeat, qui in custodiam traditi erant. Sed eos paulo 
ante frequens senatus judicaverat contra rem publicam fecisse. 
(4) Tum D. Junius Silanus primus sententiam rogatus quod 
eo tempore consul designatus erat, de eis, qui in custodiis tene- 
bantur et praeterea de L. Cassio, P. Furio, P. Umbreno, Q. Annio, 
si deprehensi forent, supplicium sumundum decreverat, isque 
postea, permotus oratione C. Caesaris, pedibus in sententiam 
Ti, Neronis iturum se dixerat, qui de ea re, praesidiis additis 
referundum censuerat. (5) Sed Caesar, ubi ad eum ventum est, 
rogatus sententiam a consule, hujuscemodi verba locutus est: 

(1) «Omnes homines, Patres Conscripti, qui de dubiis 
rebus consultant, ab odio, amicitia, ira atque misericordia 
vacuos esse decet. (2) Haud facile animus verum providet, ubi 
illa officiunt, neque quisquam omnium lubidini simul et usui 
paruit. (3) Ubi intenderis ingenium, valet; si lubido possidet, ea 
dominatur, animus nihil valet. (4) Magna mihi copia est memo- 
randi, Patres Conscripti, qui reges atque populi, ira aut miseri- 
cordia impulsi, male consuluerint; sed ea malo dicere, quae 
majores nostri contra lubidinem animi sui recte atque ordine 
fecere. (5) Bello Macedonico, quod cum rege Perse gessimus, 
Rhodiorum civitas, magna atque magnifica, quae populi Ro- 
mani opibus creverat, infida atque advorsa nobis fuit; sed post- 
quam, bello confecto, de Rhodiis consultum est, majores nostri, 
ne quis divitiarum magis quam injuriae causa bellum inceptum 
diceret, impunitos eos dimisere. (6) Item bellis punicis omnibus, 
cum saepe Carthaginienses et in pace et per indutias multa ne- 
faria facinora fecissent, nunquam ipsi per occasionem talia fe- 

cere: magis quid se dignum foret, quam quid in illos jure fieri 
posset, quaerebant. (7) Hoc item vobis providendum est. Pa- 
tres Conscripti, ne plus apud vos valeat P. Lentuli et ceterorum 
scelus quam vostra dignitas, neu magis irae vestrae quam famae 
consulatis. 

(8) «Nam si digna poena pro factis eorum reperitur, novum 
consilium approbo; sin magnitudo sceleris omnium ingenia 
exsuperat, eis utendum censeo, quae legibus comparata sunt. 
(9) Plerisque eorum, qui ante me sententias dixerunt, composite 
atque magnifice casum rei publicae miserati sunt; quae belli 
saevitia esset, quae victis acciderent, enumeravere:; rapi vir- 
gines, pueros, divelli liberos a parentum complexu, matres 
familiarum pati quae victoribus collubuissent, fana atque domos 
spoliari, caedem, incendia fieri, postremo armis, cadaveribus, 
cruore atque luctu omnia compleri. (10) Sed, per deos immorta- 
les, quo illa oratio pertinuit? An uti vos infestos conjurationi 
faceret? Scilicet, quer res tanta et tam atrox non permovit, 
- eum oratio accendet? (11) Non ita est; neque cuiquam morta- 
- lium injuriae suae parvae videntur; multi eas gravius aequo 
- habuere. (12) Sedalia aliis licentia est, Patres Conscripti. Qui 

demissi in obscuro vitam habent, si quid iracundia deliquere, 

pauci sciunt; fama atque fortuna eorum pares sunt: qui magno 
imperio praediti in excelso aetatem agunt, eorum facta-cuncti 
mortales novere. (13) Ita in maxuma fortuna minuma licentia 

est: neque studere, neque odisse, sed minume irasci decet. (14) 

Quae apud alios iracundia dicitur, ea in imperio superbia atque 

crudelitas appellatur. (15) Equidem ego sic existumo, Patres 
-—Conscripti, omnes cruciatus minores quam facinora illorum 

esse; sed plerique mortales postrema meminere, et in homini- 
bus impiis, sceleris eorum obliti, de poena disserunt, si ea paulo 
saevior fuit. 

(16) «D. Silanum, virum fortem atque strenuum, certo scio 
quae dixerit studio rei publicae dixisse, neque illum in tanta 
“re gratiam aut inimicitias exercere; eos mores eamque modes- 

tiam viri cognovi. (17) Verum sententia ejus mihi non crudelis— 
quid enim in tales homines crudele fieri potest?/—sed aliena a re 
publica nostra videtur. (18) Nam profecto aut metus aut: in- 


juria te subegit, Silane, consulem designatum, genus poenae 


novum decernere. (19) De timore supervacaneum est disserere, 
cum praesertim diligentia clarissumi viri consulis tanta praesi- 
dia sint in armis. (20 De poena possum equidem dicere, id quod 
res habet: in luctu atque miseriis mortem aerumnarum requiem, 
non cruciatum esse; eam cuncta mortalium mala dissolvere; 
ultra neque curae neque gaudio locum esse. (21) Sed, per deos 
immortales, quam ob rem-in sententiam non addidisti, ut prius 
verberibus in eos animadvorteretur? (22) an quia lex Porcia 
vetat? at aliae leges item condemnatis civibus non animam 
eripi, sed exsilium permitti jubent. (23) An quia gravius est 
verberari quam necari? quid autem acerbum aut nimis grave 
est in homines tanti facinoris convictos? (24) Sin quia levius est, 
qui convenit in minore negotio legem timere cum eam in majore 
neglegeris? 

(25) «At enim quis reprehendet quod in parricidas rei pu- 
blicae decretum erit? Tempus, dies, fortuna, cujus lubido gen- 
tibus moderatur. (26) Illis merito accidet, quicquid evenerit; 
ceterum vos, Patres Conscripti, quid in alios statuatis, consi- 
derate: (27) Omnia mala exempla ex nobis orta sunt; sed ubi 
imperium ad ignaros aut minus bonos pervenit, novum illud 
exemplum ab dignis et idoneis ad indignos et non idoneos trans- 


fertur. (28) Lacedaemonii, devictis Atheniensibus, triginta 


viros imposuere, qui rem publicam eorum tractarent. (29) Ei 
primo coepere pessumum quemque et omnibus invisum in- 
demnatum necare; ea populus laetari et merito dicere fieri. 
(30) Post ubi paulatim licentia crevit, juxta bonos et malos lu- 
bidinose interficere, ceteros metu terrere; (31) ita civitas ser- 


vitute oppressa stultae laetitiae gravis poenas dedit. (32) Nostra 


memoria, victor Sulla cum Damasippum et alios ejusmodi, qui 


malo rei publicae creverant, jugulari jussit, quis non factum- 

ejus laudabat? homines scelestos et factiosos, qui seditionibus 
rem publicam exagitaverant, merito necatos aiebant. (53) 
“Sed ea res magnae initium cladis fuit; nam uti quisque domum 
“aut villam, postremo vas aut vestimentum alicujus concupiverat, 
“dabat operam ut is in proscriptorum numero esset. (34) Ita 
“illi, quibus Damasippi mors laetitiae fuerat, paulo post ipsi 
“trahebantur, neque prius finis jugulandi fuit, quam Sulla omnes. 
suos divitiis explevit. (35) Atque ego haec non in M. Tullio 
Ímeque his temporibus vereor, sed in magna vitate multa et 
“varia ingenia sunt. (36) Potest alio tempore, alio consule, cui 
“item «exercitus in manu sit, falsum aliquid pro vero credi: ubi 
“hoc exemplo per senatus decretum consul egladium eduxerit, 
¿quis illi-finem statuet aut quis moderabitur? 
(37) «Majores nostri, Patres Conscripti, neque consili neque 
“audaciae unquam eguere, neque illis superbia obstabat quo- 
minus aliena instituta, si modo proba erant, imitarentur. (38) 
Arma atque tela militaria ab Samnitibus, insignia magistratuum 
ab Tuscis pleraque sumpserunt; postremo quod ubique apud 
socios aut hostes idoneum videbatur, cum summo studio domi 
exsequebantur; imitari quam invidere bonis malebant. (39) 
¡Sed eodem illo tempore, Graeciae morem imitati, verberibus 
'animadvortebant in cives; de condemnatis summum  sup- 
plicium sumebant. (40) Postquam res publica adolevit et mul- 
titudine civium factiones valuere, circumveniri innocentes, alia 
hujuscemodi fieri coepere; tum lex Porcia aliaeque leges paratae 
sunt, quibus legibus exsilium damnatis permissum est. (41) 
Hanc ego causam, Patres Conscripti, quo minus novum consi- 
lium capiamus in primis magnam puto. (42) Profecto virtus 
“atque sapientia major in illis fuit, qui ex parvis opibus tantum 
“imperium fecere, quam in nobis, qui ea bene parta vix retinemus. 
| (43) «Placet igitur eos dimitti et augeri exercitum Catilinae? 
_Minume; sed ita censeo: publicandas eorum pecunias, ipsos 
“in vinculis habendos per municipia, quae maxume opibus 
valent,; neu quis de eis postea ad senatum referat neve cum 

populo agat; qui aliter fecerit, senatum existumare eum contra. 
rem publicam et salutem omnium facturum». | 


ES 


DISCURSO DE CATÓN 


LIT. (1) Postquam Caesar: dicundi finem fecit, ceteri verbo 
alius alii varie assentiebantur; at M. Porcius Cato, Ea 
sententiam hujuscemodi orationem habuit: | 

(2) «Longe alia mihi mens est, Patres Conscripti, cum res' 
atque pericula nostra considero, et cum  sententias -nonnul- 
lorum ipse mecum reputo. (3) Illi mihi disseruisse videntur de 
poena eorum, qui patriae, parentibus, aris atque focis un 
bellum paravere; res autem monet cavere ab illis magis quam, 
quid in illos statuamus, consultare. (4) Nam cetera maleficia: 
tum persequare, ubi facta sunt; hoc nisi provideris ne accidat, 
ubi evenit, frustra judicia implores: capta urbe, nihil fit ss 
victis. 

(5) «Sed, per deos immortales, vos ego appello, qui semper 
domos, villas, signa, tabulas vostras pluris quam rem publicam- 
fecistis: si ista, cujuscumque modi sunt, quae amplexamini,. 
retinere, si voluptatibus vostris otium praebere voltis, e 
giscimini aliquando et capessite rem publicam. (6) Non agitur' 
de vectigalibus neque de sociorum injuriis; libertas et anima! 
nostra in dubio est. (7) Saepenumero, Patres Conscripti, multa 
verba in hoc ordine feci; saepe de luxuria atque avaritia nostro=" 
rum civium questus sum, multosque mortales ea causa advorsos. 
habeo. (8) Qui mihi atque animo meo nullius unquam delicti 
egratiam fecissem, haud facile alterius lubidini malefacta con- 
donabam. (9) Sed ea tametsi vos parvi pendebatis, tamen res 
publica firma erat; opulentia neglegentiam tolerabat. (10) 
Nune vero non id agitur, bonisne an malis moribus vivamus, 

neque quantum aut quam magnificum imperium populi Romani 
sit, sed haec, cujuscumque modi videntur, nostra an nobiscum 
una hostium futura sint. (11) Hic mihi quisquam mansuetudi- 
nem et misericordiam nominat! Jam pridem equidem nos vera 
vocabula rerum amisimus: quia bona aliena largiri liberalitas, 
malarum rerum audacia fortitudo vocatur, eo res publica in ex- 
tremo sita est. (12) Sint sane, quoniam ita se mores habent, 
liberales ex sociorum fortunis; sint misericordes in furibus aerarl; 
ne illi sanguinem nostrum largiantur, et dum paucis sceleratis 
parcunt, bonos omnes perditum eant. 

(13) «Bene et composite C. Caesar paulo ante in hoc ordine 

de vita et morte disseruit, credo, falsa existumans ea, quae de 
inferis memorantur: divorso itinere malos a bonis loca taetra, 
inculta, foeda atque formidulosa habere. (14) lItaque censuit 
“pecunias eorum publicandas, ipsos per municipia in custodiis 
habendos: videlicet timens, ne, si Romae sint, aut a popula- 
ribus conjurationis aut a multitudine conducta per vim eripian- 
tur. (15) Quasi vero mali atque scelesti tantummodo in urbe 
et non per totam Italiam sint, aut non ibi plus possit audacia, 
ubi ad defendundum opes minores sunt. (16) Quare vanum 
equidem hoc consilium est, si periculum ex illis metuit; si ín 
tanto omnium metu solus non timet, eo magis refert me mihi 
atque vobis timere. (17) Quare cum de P. Lentulo ceterisque 
“statuetis, pro certo habetote vos simul de exercitu Catilinae . 
et de omnibus conjuratis decernere. (18) Quanto vos attentius 
ea agetis, tanto illis animus infirmior erit; si paululum modo 
vos languere viderint, jam omnes feroces aderunt. 

(19) «Nolite existumare majores nostros armis rem publicam 


ex parva magnam fecisse. (20) Si ita res esset, multo pulcher- 


rumam eam nos haberemus: quippe sociorum atque civium, 
praeterea armorum atque equorum major copia nobis quam 
illis est. (21) Sed alia fuere quae illos magnos fecere, quae nobis 
nulla sunt.: domi industria; foris justum imperium; animus in 
consulundo liber, neque delicto neque lubidini obnoxius. (22) 

Ú 


Pro his nos habemus luxuriam atque avaritiam, publice eges- 
tatem, privatim opulentiam; laudamus divitias, sequimur iner- 
tiam; inter bonos et malos discrimen nullum ; Omnia virtutis 
praemia ambitio possidet. (23) Neque mirum: ubi vos separatim 
sibi quisque consilium capitis, ubi domi voluptatibus, hic pe- 
cuniae aut gratiae servitis, eo fit ut impetus fiat in vacuam 
rem publicam. Sed ego haec omitto. 

(24) «Conjuravere nobilissumi  cives patriam  incendere, 
Gallorum gentem infestissumam nomini Romano ad bellum 
arcessunt; dux hostium cum exercitu supra caput est. (25) Vos 
cunctamini etiam nunc et dubitatis, quid intra moenia depren- 
sis hostibus faciatis? (26) Misereamini censeo—deliquere ho- 
mines adulescentuli per ambitionem—atque etiam armatos 
dimittatis. (27) Ne ista vobis mansuetudo atque misericordia, si 
¡[li arma ceperint, in miseriam convortat. (28) Scilicet res ipsa 
aspera est, sed vos non timetis eam. Ímmo vero maxume: sed 
inertia et mollitia animi alius alium exspectantes, cunctamini, 
videlicet dis immortalibus confisi, qui hanc rem publicam saepe 
in maxumis periculis servavere. (29) Non votis neque suppliciis 
muliebribus auxilia deorum parantur: vigilando, agundo, bene 
consulundo prospera omnia cedunt: ubi socordiae te atque ig- 
naviae tradideris, nequidquam deos implores; irati infestique 
sunt. (30) Apud majores nostros T. Manlius Torquatus, bello 
. Gallico, filium suum, quod is contra Imperium in hostem pug- 
naverat, necari jussit; (31) atque ille egregius adulescens im- 
moderatae fortitudinis morte poenas dedit; vos de crudelissumis 
parricidis quid statuatis cunctamini? Videlicet cetera vita eorum 
huic sceleri obstat? (32) Verum parcite dignitati Lentuli, si 
ipse pudicitiae, si famae suae, si dis aut hominibus unquam 
ullis pepercit; (33) isnoscite Cethegi adulescentiae, nisi iterum 
patriae bellum fecit. (34) Nam quid ego de Gabinio, Statilio, 
Caepario loquar? quibus si quidquam unquam pensi fuisset, 
non ea consilia de re publica habuissent. (35) Postremo, Patres 
Conscripti, si mehercule peccato locus esset, facile paterer 

vos ipsa re corrigi, quoniam verba contemnitis; sed undique 
circumventi sumus. Catilina cum exercitu faucibus urget; alii 
intra moenia atque in sinu urbis sunt hostes; neque parari neque 


consuli quidquam potest occulte; quo magis properandum est. 


(30) Quare ego ita censeo: cum nefario consilio sceleratorum 
civium res publica in maxuma pericula venerit, eique indici8 
T. Volturci et legatorum Allobrogum convicti confessique sint 
caedem, incendia aliaque se foeda atque crudelia facinora in 
cives patriamque paravi.se, de confessis, sicuti de manufestis 
rerum capitalium, more majorum supplicium sumundum». 


LIMIT. (1) Postquam Cato assedit, consulares omnes itemque 
senatus magna pars sententiam ejus laudant, virtutem animi 
ad caelum ferunt; alii alios increpantes timidos vocant; Cato 
clarus atque magnus habetur; senati decretum fit, sicuti ille 
censuerat. 


EXTRACTOS DE LA GUERRA DE YUGURTA 
BELLUM JUGCURTHINLM 
LA ¡UVENTUD DE YUGURTA 


V. (1) Bellum scripturus sum, quod populus Romanus cum 


Jugurtha, rege Numidarum, gessit, primum quia magnum et 


atrox variaque victoria fuit, dehinc quia tunc primum super- 
biae nobilitatis: obviam itum est. (2) Quae contentio divina et 


humana cuncta permiscuit eoque vecordiae processit, ut stu- 


diis civilibus bellum atque vastitas Italiae finem faceret. (3) 


Sed priusquam hujuscemodi rei initium expedio, pauca supra 

repetam, quo ad cognoscundum omnia illustria magis magisque 
in aperto sint. (4) Bello Punico secundo, quo dux Carthagi- 
niensium Hannibal, post magnitudinem nominis Romani, 
Italiae opes maxume attriverat, Masinissa rex Numidarum, 
in amicitiam receptus a P. Scipione, cui postea Africano cogno- 
fieen ex virtute fuit, multa et praeclara rei militaris facinora 
fecerat; ob quae, victis Carthaginiensibus et capto Syphace, 
cujus in Africa magnum atque late imperium valuit, populus 
Romanus quascumque urbes et agros manu ceperat, regi dorio 


dedit. (5) Igitur amicitia Masinissae bona atque honesta nobis. 


permansit; sed imperi vitaeque ejus finis idem fuit. (6) Dein 
Micipsa filius regnum solus obtinuit, Mastanabale et Galussa 
fratribus morbo absumptis. (7) Is Adherbalem et Hiempsalem 
ex sese genuit Jugurthamque, filium Mastanabalis fratris, quem 
Masinissa, quod ortus ex concubina erat, privatum dereliquerat, 
o cultu quo liberos suos domi habuit. | 
(1) Qui ubi primum adolevit, pollens vifibus, decora 
o sed multo maxume ingenio validus, non se luxui neque 
inertiae corrumpendum dedit, sed, uti mos gentis illius est, 


equitare, jaculari, cursu cum aequalibus certare et, cum om--. 


nes gloria anteiret, omnibus tamen carus esse; ad hoc pleraque 
tempora in venando agere, leonem atque alias feras primus aut 
in primis ferire, plurumum facere, minumum ipse de se loqui. 
(2) Quibus rebus Micipsa, tametsi initio laetus fuerat, existu- 
mans virtutem Jugurthae regno suo gloriae fore, tamen, post- 
quam hominem adulescentem, exacta sua aetate et parvis li- 


beris, magis magisque crescere intellegit, vehementer eo negotio 


permotus, multa cum animo suo volvebat. (3) Terrebat eum 


natura mortalium, avida imperi et praeceps ad explendam 


animi cupidinem;- praeterea opportunitas suae liberorumque 
aetatis, quae etiam mediocres viros spe praedae transvorsos 


agit; ad hoc studia Numidarum in Jugurtham accensa, ex qui- 
bus, si talem virum dolis interfecisset, ne qua seditio aut bel- * 


lum oriretur, anxius erat. 

MACIAS e difficultatibus circumventus, ubi videt neque 
per vim neque insidiis opprimi posse hominem tam acceptum 
- popularibus, quod erat Jugurtha manu promptus et appetens 
gloriae militaris, statuit eum objectare periculis et eo modo 
- fortunam temptare. (2) Igitur, bello Numantino, Micipsa, cum +: 
- populo Romano equitum atque peditum auxilia mitteret, 
-sperans vel ostentando virtutem vel hostium saevitia facile 
eum occasurum, praefecit Numidis, quos in Hispaniam mitte- 
bat. (3) Sed ea res longe aliter, ac ratus erat, evenit.. (4) Nam 
-Jugurtha, ut erat impigro atque acri ingenio, ubi naturam P. 
- Scipionis, qui tum Romanis imperator erat, et morem hostium 
cognovit, multo labore multaque cura, praeterea modestissume 
parendo et saepe obviam eundo periculis, in tantam claritudi- 
nem brevi pervenerat, ut nostris vehementer carus, Numantinis 
maxumo terrori esset. (5) Ac sane, quod difficillumum in primis 
est, et proelio strenuus erat et bonus consilio; quorum alterum 
ex providentia timorem, alterum ex audacia temeritatem afferre 
plerumque solet. (6) Igitur imperator omnes fere res asperas 
per Jugurtham agere, in amicis habere, magis magisque eum 
in dies amplecti, quippe cujus neque consilium neque inceptum 
<ullum frustra erat. (7) Huc accedebat munificentia animi et 
ingeni solertia, quis rebus sibi multos ex Romanis familiari 
amicitia conjunxerat. et 


DIsCURSO DE MICIPSA 


X. (1) «Parvum ego, Jugurtha, te, amisso patre, sine Spe, 
sine opibus in regnum meum accepi, existumans non minus 
me tibi, quam liberis si genuissem, ob beneficia carum fore; neque 
ea res falsum me habuit. (2) Nam, ut alia magna et egregía tua 
omittam, novissume rediens Numantia meque regnumque meum 

gloria honoravisti tuaque virtute nobis Romanos ex amicis 
amicissumos fecisti: in Hispania nomen familiae renovatum esta 
postremo, quod difficillumum inter mortales est, gloria invidiam 
vicisti. (3), Nunc quoniam mihi natura finem vitae facit, per hanc 
- dexteram, per regni fidem moneo obtestorque te, uti hos, qui 
tibi genere propinqui, beneficio meo fratres sunt, caros habeas, 
neu malis alienos adjungere quam sanguine conjunctos retinere. 
(4) Non exercitus neque thesauri praesidia regni sunt, verum 
amici, quos neque armis cogere neque auro parare queas: officio 
et fide pariuntur. (5) Quis autem amicior quam frater fratri? aut 
quem alienum fidum invenies, si tuis hostis fueris? (6) Equidem 


ego vobis regnum trado firmum, si boni eritis; sin mali, imbecil- 
lum: nam concordia parvae res crescunt, discordia maxumae di- 


labuntur. (7) Ceterum ante hos te, Jugurtha, qui aetate et sa- 
pientia prior es, ne aliter quid eveniat providere decet. Nam 
in omni certamine qui opulentior est, etiamsi accipit injuriam, 
tamen, quia plus potest, facere videtur. (8) Vos autem, Adherbal 
et Hiempsal, colite, observate talem huns virum; imitamini 


viriutem et enitimini, ne eso meliores liberos s:impsisse videar 
quam geniisse» 


Discurso pe Mario 


LXXXV. (1) «Scio ego, Quirites, plerosque non eisdem ar- 
tibus imperium a vobis petere et, postquam adepti sunt, ge- 
rere; primo industrios, supplices, modicos esse, dein per igna- 
viam et superbiam aetatem agere. (2) Sed mihi contra ea vi 
detur; nam quo pluris est universa res publica quam consulatus 
aut praetura, eo majore cura illam administrari quam haec 
peti debere. (3) Neque me fallit quantum cum maxumo bene- 
ficio vostro negoti sustineam. Bellum parare simul et aerario par- 

cere, cogere ad militiam eos quos nolis offendere, domi forisque 
omnia Curare, et ea agere inter invidos, occursantes, factiosos, 
opinione, Quirites, asperius est. (4) Ad hoc, alii si deliquere, 
vetus nobilitas, majorum fortia facta, cognatorum et affinium 
opes, multae clientelae, omnia haec praesidio adsunt; mihi spes 
omnes in memet sitae, quas necesse est virtute et innocentia 
tutari; nam alia infirma sunt. (5) Et illud intellego, Quirites, 
omnium ora in me convorsa esse; aequos bonosque favere (quip- 
pe mea bene facta rei publicae procedunt), nobilitatem locum 
invadundi quaerere. (6) Quo mihi acrius annitundum est, uti 
eque vos capiamini et illi frustra sint. (7) Ita ad hoc aetatis a 
pueritia fui, uti omnes labores et pericula consueta habeam. 
(8) Quae ante vostra benificia gratuito faciebam, ea uti, accep- 
ta mercede, deseram non est consilium, Quirites. (9) Illis dif- 
ficile est in potestatibus temperare, qui per ambitionem sese 
probos simulavere; mihi, qui omnem aetatem in optumis ar- 
tibus, bene facere jam ex consuetudine in naturam vortit. 
. (10) Bellum me gerere cum Jugurtha jussistis; quam rem 
nobilitas aegerrume tulit. Quaeso, reputate cum animis vostris, 
num id mutare melius sit, si quem ex illo globo nobilitatis ad 
hoc aut aliud tale negotium mittatis, hominem veteris prosapiae 
ac multarum imaginum et nullius stipendi, scilicet ut in tanta 
re ignarus omnium trepidet, festinet, sumat aliguem ex populo 


_monitorem offici sui. (11) Ita plerumque evenit, ut quem vos 


imperare jussistis, is sibi imperatorem alium quaerat. (12) Atque 
ego scio, Quirites, qui, postquam consules facti sunt, et acta 


. Majorum et Graecorum militaria praecepta legere coeperint, 


praeposteri homines; nam gerere quam fieri tempore posterius, 
re atque usu prius est. (13) Comparate nunc Quirites, cum illorum 
superbia me hominem novum. Quae illi audire aut legere solent, 
eorum partem vidi, alia egomet gessi; quae illi litteris, ea ego 
militando didici. (14) Nunc vos existumate facta an dicta pluris 
sint. | 

Contemnunt novitatem meam, ego illorum iegnaviam: mihi 

fortuna, illis probra objectantur. (15) Quanquam ego naturam 
unam et communem omnium existumo, sed fortissumum quem- 
que generosissumum. (16) Ac si jam ex patribus Albini aut 

estiae quaeri posset, mene an illos ex se gigni maluerint, quid 
responsuros creditis, nisi sese liberos quam optumos voluisse? 
(17) Quodsi jure me despiciunt, faciant idem majoribus suis, 
quibus, ut mihi, ex virtute nobilitas coepit. (18) Invident honori 
meo; ergo invideant labori, innocentiae, periculis etiam meis, 
quoniam per haec illum cepi. (19) Verum homines corrupti su- 
perbia ita aetatem agunt, quasi vostros honores contemnant; 
ita hos petunt, quasi honeste vixerint. (20) Ne illi falsi sunt, 
qui divorsissumas res pariter exspectant, ignaviae voluptatem 
et praemia virtutis. (21) Atque etiam, cum apud vos aut in 
“senatu verba faciunt, pleraque oratione majores suos extollunt; 
eorum fortia facta memorando clariores sese putant. (22) Quod 
contra est. Nam quanto illorum vita praeclarior, tanto horum 
socordia flagitiosior. (23) Et profecto ita res se habet: majorum 
gloria posteris quasi lumen est, neque bona neque mala eorum 
in occulto patitur. (24) Hujusce rei ego inopiam fateor, Quirites; 
verum, id quod multo praeclarius est, meamet facta mihi dicere 
licet. (25) Nunc videte quam iniqui sint. Quod ex aliena virtute 
sibi arrogant, id mihi ex mea non concedunt, scilicet quia ima- 
gines non habeo et quia mihi nova nobilitas est, quam certe 
peperisse melius est quam acceptam corrupisse. (26) Equidem 


ego non ignoro, si jam mihi respondere velint, abunde illis fa- 


cundam et compositam orationem fore; sed in vostro maxumo 
beneficio cum omnibus locis me vosque e lacerent, non 
placuit reticere, ne quis modestiam in conscientiam duceret. 
(27) Nam quidem me ex animi mei sententia nulla oratio laede- 
re potest; quippe vera necesse est bene praedicent, falsa vita 
moresque mei superant. (28) Sed quoniam vostra consilia accu- 
santur, qui mihi summum honorem et maxumum negotium 
imposuistis, etiam atque etiam reputate, num eorum paeniten- ; 
dum sit. (29) Non possum, fidei causa, imagines neque triumphos 

aut consulatus majorum meorum ostentare; at, si res postulet, 
hastas, vexillum, phaleras, alia militaria dona, praeterea cica- 
trices advorso corpore. (30) Hae sunt meae imagines, haec nobi- 
litas, non hereditate relicta, ut illa illis, sed quae ego meis 
plurumis laboribus et periculis quaesivi. 

(31) Non sunt composita verba mea; parvi id facio. Ipsa se 
virtus satis ostendit; illis artificio opus est, ut turpia facta 
oratione tegant. (32) Neque litteras Graecas didici: parum pla- 
cebat eas discere, quippe quae ad virtutem doctoribus nihil 
profuerant. (33) At illa multo optuma rei publicae doctus sum, 
hostem ferire, praesidium agitare, nihil metuere nisi turpem 
famam, hiemem et aestatem juxta pati, humi requiescere, eodem 
tempore inopiam et laborem tolerare. (34) His ego praeceptis 
milites hortabor, neque illos arte colam, me opulenter, neque 
gloriam meam laborem illorum faciam. (35) Hoc est utile, hoc civi- 


le imperium. Namque cum tute per mollitiam agas, exercitum 


supplicio cogere, id est dominum, non imperatorem esse. (30) 
Haec atque talia majores vostri faciundo seque remque pu- 
blicam celebravere. (37) Quis nobilitas freta, ipsa dissimilis 
moribus, nos illorum aemulos contemnit, et omnes honores non. 
ex merito, sed quasi debitos a vobis repetit. (38) Ceterum ho- 
mines superbissumi procul errant. Majores eorum omnia, quae 
licebat, illis reliquere, divitias, imagines, memoriam sui prae- 
claram; virtutem non reliquere, neque poterant: ea sola neque 
datur dono neque accipitur. (39) Sordidum me et incultis mori- 
bus aiunt, quia parum scite convivium exorno, neque histrio- 
nem ullum neque pluris preti coquum quam vilicum habeo. Quae 


-mihi lubet confiteri, Quirites. (40) Nam ex parente meo et ex 


"EM 


aliis sanctis viris ita accepi, munditias mulieribus, laborem 
viris convenire, omnibusque bonis oportere plus gloriae quam 
divitiarum esse; arma, non supellectilem decori esse. (41) Quin 
ergo quod juvat, quod carum aestumant, id semper faciant: 


-ament, potent; ubi adulescentiam habuere, ibi senectutem 


 agant, in conviviis, dediti ventri et turpissumae parti corporis: 

sudorem, pulverem et alia talia relinqguant nobis, quibus illa 
epulis jucundiora sunt. (42) Verum non ita est. Nam ubi se 
flagitiis dedecoravere turpissumi viri, bonorum praemia ereptum 
eunt. (43) Ita injustissume luxuria et ignavia, pessumae artes, 
illis, qui coluere eas, nihil officiunt, rei publicae innoxiae cladi 
sunt. | | 

(44) Nune quoniam illis, quantum mei mores, non illorum 
flagitia poscebant, respondi, pauca de re publica loquar. (45) 
Primum omnium de Numidia bonum habete animum, Quirites. 
Nam quae ad hoc tempus Jugurtham tutata sunt, omnia remo- 
vistis, avaritiam, imperitiam atque superbiam; deinde exercitus 
ibi est locorum sciens, sed mehercule magis strenuus quam 
felix: (46) nam magna pars ejus avaritia aut temeritate ducum 
attrita est. (47) Quam ob rem vos, quibus militaris aetas est, 
annitimini mecum et capessite rem publicam, neque quemquam 
ex calamitate aliorum aut imperatorum superbia metus ceperit. 
Egomet in agmine aut in proelio consultor idem et socius peri- 
culi vobiscum adero, meque vosque in omnibus rebus juxta 
geram. (48) Et profecto dis juvantibus omnia matura sunt, vic- 


toria, praeda, laus; quae si dubia aut procul essent, tamen omnes 


bonos rei publicae subvenire decebat. (49) Etenim nemo igna- 
via immortalis factus est, neque quisquam parens liberis, uti 
aeterni forent optavit, magis uti boni hostique vitam exigerent. 
(50) Plura dicerem, Quirites, si timidis virtutem verba adderent: 
nam strenuis abunde dictum puto». | 

LLUSAIVIUS 


(59 a. de J. C. —17 desp. de J. C.) 


Tito Livio, nacido en Padua, fué el fundador de la historia romana 
contemporánea. Un hombre inspirado de noble patriotismo, con 
ideas republicano-conservadoras, de profundo sentimiento reli: 
gioso a la par que gran admirador del tiempo pasado. Vivió alejado 
de la vida política activa. De su obra principal <Ab urbe condita 
libri» (Annales), que comprendía 142 libros y en que contaba la his- 
toria romana desde la fundación de Roma hasta la muerte de Druso, 
nueve años antes de J. C., nos quedan únicamente 35 libros; ade- 
más algunos fragmentos y resúmenes (Periochae) del conjunto 
de su obra. Tito Livio es poco escrupuloso en el uso de sus fuentes; 
échase de menos la exactitud en varios puntos, sobre todo, en los 
datos relativos a los tiempos más antiguos. Parece injusto el elogio 
que le hace Dante, diciendo: «...come Livio scrive, che non erra». 
(Infierno, XXVIII, 12). Lo admirable de su obra reside en el colo- 
rido y en el arte de sus narraciones, cuyos elementos poéticos y 
patéticos contribuyen notablemente a animar el relato. Con fre- 
cuencia se deja arrastrar por lo dramático, presentándonos escenas 
llenas de vida, pero sacrificando a veces la exactitud a la belleza. 
Inserta discursos y diálogos que ponen de relieve su talento oratorio. 
Sus períodos, llenos, rotundos, no tienen la sencillez de César ni la 
vigorosa concisión de Salustio o Tácito. Revélase en su estilo el gus- 
to a la retórica que imprime un sello característico a su obra. 


E + * 


EXTRACTOS DE LA HISTORIA ROMANA 
AB URBE CONDITA LIBRI 
EL RAPTO DE LAS SABINAS 
] 1 (9) Jam res Romana adeo erat valida, ut cuilibet Áinitimarum 
.Ccivitatum bello par esset; sed penuria mulierum hominis 


aetatem duratura magnitudo erat: quippe quibus nec domi 
spes prolis nec cum finitimis conubia essent. Tum ex consilio 

Patrum Romulus legatos circa vicinas gentes misit, qui socie- 
tatem conubiumque novo populo peterent. «Urbes quoque ut 
cetera, ex infimo nasci; dein, quas sua virtus ac Dii juvent, 
magnas opes sibi magnumque nomen facere. Satis scire origini 
Romanae et Deos adfuisse et non defuturam virtutem. Proinde 
ne gravarentur homines cum hominibus sanguinem ac genus 
miscere.» Nusquam benigne legatio audita est: adeo simul sper- 
nebant, simul tantam in medio crescentem molem sibi ac pos- 
teris suis metuebant! Ac plerisque rogitantibus dimissi «ecquod 
feminis quoque asylum aperuissent: id enim demum compar 
conubium fore. 


Aegre id Romana pubes passa, et haud dubie ad vim spec- | 


tare res coepit. Cui tempus locumque aptum ut daret Romulus, 
aegritudinem animi dissimulans ludos ex industria parat Neptuno 
Equestri sollemnes: Consualia vocat. Indici deinde finitimis 


spectaculum jubet; quantoque apparatu tum sciebant aut: 


poterant. concelebrant, ut rem claram exspectatamque facerent. 
Multi mortales convenere, studio etiam videndae novae 


urbis, maxime proximi quique, Caeninenses Crustumini Antem- 


nates; jam Sabinorum omnis multitudo cum liberis ac conjugl- 
bus venit. Invitati hospitaliter per domos, cum situm moenia- 
que et frequentem tectis urbem vidissent, mirantur tam brevi 
rem Romanam crevisse. Ubi spectaculi tempus venit deditaeque 


eo mentes cum oculis erant, tum ex composito orta vis, sig--' 


noque dato juventus Romana ed rapiendas virgines discurrit. 
Magna pars forte ut in quem quaeque inciderat, raptae; quas- 


dam forma excellentes, primoribus Patrum destinatas, ex ple-* 


be homines, aquibus datum negotium erat, domos deferebant; 
unam longe ante alias specie ac pulchritudine insignem a globo 
Talassi: cujusdam raptam ferunt, multisque sciscitantibus, cui- 
nam eam ferrent, identidem, ne quis violaret, Talassio ferri 
clamitetum; inde nuptialem hanc vocem factam. | 

Turbato per metum ludicro, maesti parentes virginum pro- 


fugiunt, incusantes violati hospitii foedus Deumque invocantes 

cujus ad sollemne ludosque per fas ac fidem decepti venissent. 
Nec raptis aut spes de se melior aut indignatio est minor. Sed 
- ipse Romulus circumibat, docebatque «patrum id superbia 
factum, qui conubium finitimis negassent: illas tamen in ma- 
trimonio, in societate fortunarum omnium civitatisque et, quo 
nihil carius humano generi sit, liberum fore. Mollirent modo 
iras, et, quibus fors corpora dedisset, darent animos. Saepe 
ex injuria postmodum gratiam ortam, eoque melioribus usuras 
viris, quod annisurus pro se quisque sit, ut, cum suam  vicem 
functus officio sit, parentium etiam patriaeque expleat deside- 
rium». Accedebant blanditiae virorum, factum purgantium 
cupiditate atque amore; quae maxime ad muliebre ingenium 
efficaces preces sunt. 


HoRrAcIo COCLES 


IL, (9) Tarquinii ad Lartem Porsennam, Clusinium  regem, 
perfugerant... Porsenna... Romam infesto exercitu venit: l. 

(10) Cum hostes adessent, pro se quisque in urbem ex agris 
demigrant, urbem ipsam saepiunt praesidiis. Alia muris, alia 
Tiberi objecto videbantur tuta; pons Sublicius ¡ter paene hostibus 
- dedit, ni unus vir fuisset, Horatius Cocles: id munimentum illo die 
fortuna urbis Romanae habuit. Qui positus forte in statione pon- 
tis, cum captum repentino impetu Janiculum atque inde citatos 
decurrere hostes vidisset trepidamque turbam  suorum arma 
obtestansque Deum et hominum  fidem testabatur nequiquam 
deserto praesidio eos fugere: «si transitum pontem a tergo re- 
liquissent, jam plus hostium in Palatio Capitolioque quam in 
Janiculo fore. Itaque monere, praedicere ut pontem ferro, igni, 
quacumque ví possint, interrumpant; se impetum hostium, 
quantum corpore uno posset obsisti, excepturum». 

Vadit inde inprimum aditum pontis, insignisque inter cons- 

pecta cedentium pugnae terga, obversis comminus ad ineundum 
proelium armis, ipso miraculo audaciae obstupefecit hostes! 
Duos tamen cum eo pudor tenuit, Sp. Larcium ac T. Herminium, 
ambos claros genere factisque. Cum his primam periculi procel- 
lam et quod tumultosissimum púgnae erat parumper sustinuit; 
deinde eos quoque ipsos, exigua parte pontis relicta, revocan- 
tibus qui rescindebant, cedere in tutum coegit. Circumferens 
inde truces minaciter oculos ad proceres Etruscorum, nunc 
singulos provocare, nunc increpare omnes: «servitia regum su- 
perborum, suae libertatis immemores, alienam oppugnatum 
venire». Cunctati aliquamdiu sunt, dum alius alium, ut proelium 
incipiant, circumspectant. Pudor deinde commovit aciem et 
clamore sublato, undique in unum hostem tela conjiciunt. 

Quae cum in objecto cuncta scuto haesissent neque ille mi- 
nus obstinatus ingenti pontem obtineret gradu, jam impetu 
conabantur detrudere virum, cum simul fragor rupti pontis, 
simul clamor Romanorum alacritate perfecti operis sublatus, 
pavore subito impetum sustinuit. Tum Cocles: «Tiberine pater, 
inquit, te sancte, precor, haec arma et hunc militem propitio 
flumine accipias». Ita, sic armatus in Tiberim desiluit; mul- 
tisque superincidentibus telis, incolumis ad suos tranavit, 
rem ausus plus famae habituram ad posteros quam fidei. 

Grata erga tantam virtutem civitas fuit: statua in comitio 
posita: agri quantum uno die.circumaravit datum. Privata 
quoque inter publicos honores studia eminebant: nam in magna 
inopia, pro domesticis copiis unusquisque ei aliquid, fraudans 
se ipse victu suo, contulit. 


Mucio EscÉvoLaA 


II, (12) Obsidio erat nihilominus et frumenti cum summa 
caritate inopia, sedendoque expugnaturum se urbem spem 


A 

Porsenna habebat, cum C. Mucius, adulescens nobilis, cui in- 


- dignum videbatur populum Romanum. servientem, cum sub 


regibus esset, nullo 'bello nec ab hostibus ullis obsessum esse, 
liberum eundem populum ab iisdem Etruscis obsideri, quorum 
saepe exercitus fuderit, — itaque magno audacique aliguo fa- 
cinore eam indignitatem vindicandam ratus, primo sua sponte 
penetrare in hostium castra constituit; dein, metuens ne, si 
consulum injussu et ignaris omnibus iret, forte deprehensus 
a custodibus Romanis retraheretur ut transfuga, fortuna tum 
urbis crimen affirmante, senatum adit. «Transire Tiberim», in- 
quit, «patres, et intrare, si possim, castra hostium volo, non 
praedo nec populationum invicem ultor: majus, si di juvant, in 
animo est facinus». Approbant Patres; abdito intra vestem 
ferro proficiscitur. | 

Ubi eo venit, in confertissima turba prope regium tribunal 


“constitit. Ibi cum stipendium militibus forte daretur, et scriba 


cum rege sedens, pari fere ornatu, multa ageret, eum milites 
vulgo adirent, timens sciscitari, uter Porsenna esset, ne ignorando 
regem semet.ipse aperiret quis esset, quo temere traxit fortuna 
facinus, scribam pro rege obtruncat. Vadentem inde, qua per 


trepidam turbam cruento mucrone sibi ipse fecerat viam, cum, 


concursu ad clamorem facto, comprehensum regii satellites 
retraxissent, ante tribunal regis destitutus, tum quoque inter 
tantas fortunae minas, metuendus magis quam metuens: «Ro- 


“manus sum», inquit, «civis; C. Mucium vocant. Hostis hostem 


occidere volui: nec ad mortem minus animi est, quam fuit. ad 
ad caedem: et facere et pati fortia Romanum est. Nec unus in 
te ego hos animos gessi: longus post me ordo est idem petentium 
decus. Proinde in hoc discrimen, si juvat, accingere, ut in sin- 
gulas horas capite dimices tuo, ferrum hostemque in vestibulo- 


habeas regiae. Hoc tibi juventus Romana indicimus bellum. 


Nullam aciem, nullum proelium timueris; uni tibi et cum sin- 
gulis res erit». | 


16 

Cum rex, simul ira incensus periculoque conterritus, circum- 
dari ignes minitabundus juberet, nisi expromeret propere, quas 
Insidiarum minas sibi per ambages jaceret: «En tibi», inquit, «ut 
sentias, quam vile corpus sit iis, qui magnam gloriam vident ;» 
dextramque accenso ad sacrificium foculo injicit. Quam cum 


velut alienato ab sensu torreret animo, prope attonitus miraculo * 


rex, cum ab sede sua prosiluisset, amoverique ab altaribus 
juvenem jussisset: «Tu vero abi», inquit, «in te magis quam in 
me hostilia ausus. Juberem macte virtute esse, si pro mea patria 
ista virtus staret; nunc jure belli liberum te intactum inviola- 
tumque hinc dimitto.» Tunc Mucius, quasi remunerans meritum: 
«Quandoquidem», inquit, «est apud te virtuti honos, ut bene 
ficio tuleris a me, quod minis nequisti, trecenti conjuravimus 
principes juventutis Romanae, ut in te hac via grassaremur. 
Mea prima sors fuit: ceteri, ut cujusque ceciderit primi, quoad 
te opportunum fortuna dederit, suo quisque tempore aderunt». 

(13) Mucium dimissum, cui postea Scaevolae a clade dextrae 
manus cognomen inditum, legati a Porsenna Romam secuti 
sunt. Ádeo moverat eum et primi periculi casus, a quo nihil se 
praeter errorem insidiatoris texisset, et subeunda dimicatio 
totiens quot conjurati superessent, ut pacis condiciones ultro 


ferret Romanis. Jactatum in condicionibus nequiquam de 


Tarquiniis in regnum restituendis, magis quia id negare ipse 
nequiverat Tarquiniis, quam quod negatum iri sibi ab Romanis 
ignoraret. De agro Veientibus restituendo impetratum, .expres- 
saque necessitas obsides dandi Romanis, si Janiculo praesidium 
deduci vellent. His condicionibus composita pace, exercitum 
ab Janiculo deduxit Porsenna et agro Romano excessit Patres 
C. Mucio, virtutis causa, trans Tiberim agrum dono dedere, 
quae postea sunt Mucia prata appellata. 

CLELIA 


11 (13). Ergo, ita honorata virtute, feminae quoque ad publica 
decora excitatae et Cloelia virgo, una ex obsidibus, cum castra 
Etruscorum forte haud procul ripa Tiberis locata essent, frustrata 
custodes, dux '“agminis virginum inter tela hostium Tiberim 
tranavit: sospitesque omnes Romam ad propinquos restituit 
Quod ubi regi nuntiatum est, primo incensus ira, oratores Ro- 
mam misit ad Cloeliam obsidem deposcendam; alias  haud 
magni facere: deinde in admirationem versus, supra Coclites Mu- 
ciosque dicere id facinus esse, et prae se ferre, quemadmodum, 
si non dedatur obses, pro rupto se foedus habiturum, sic deditam 
inviolatam ad suos remissurum. 
Utrimque constitit fides: et Romani pignus pacis ex foedere 
-restituerunt; et apud regem Etruscum non tuta solum, sed 
honorata etiam virtus fuit; laudatamque virginem parte obsi- 
dum se donare dixit: ipsa, quos vellet, legeret. Productis omni- 
bus, elegisse impubes dicitur: quod et virginitati decorum, et 
consensu obsidum ipsorum probabile erat, eam aetatem potis- 
simum- liberari ab hoste, quae maxime opportuna injuriae 
esset. Pace redintegrata, Romani novam in femina virtutem novo 
genere honoris, statua equestri, donavere. ln summa Sacra via 
fuit posita virgo insidens equo. 


E EX 


» ANÍBAL PASA LOS ALPES 


XXI, 32, (6). Hannibal ab Druentia campestri maxi- 

- “me itinere ad Alpes cum bona pace incolentium ea loca 
Gallorum, pervenit. (7) Tum, quamquam fama prius, qua in- 

certa, in majus vero ferri solent, praecepta res erat, tamen ex 

propinquo visa montium altitudo nivesque caelo prope immixtae, 
tecta informia imposita rupibus, pecora jumentaque torrida 
frigore homines intonsi et inculti, animalia inanimaque omnia 
rigentia gelu, cetera, visu quam dictu foediora terrorem reno- 
varunt (8) Erigentibus in primos agmen clivos apparuerunt 
imminentes, tumulos insidentes, montani; qui, si valles occul- 
tiores insedissent, coorti ad pugnam repente ingentem fugam 


stragemque dedissent. (9) Hannibal consistere signa jussit; | 
Gallisque ad visenda loca praemissis, postquam comperit transi- 


tum ea non esse, castra inter confragosa omnia praeruptaque, 
quam extentissima potest valle, locat. (10) Tum per eosdem 
Gallos, haud sane multum lingua moribusque abhorrentes, 


cum se immiscuissent colloquiis montanorum, edoctus interdiu 


tantum obsideri saltum, nocte in sua quemque dilabi tecta luce 
prima subiit tumulos, ut ex aperto atque interdiu vim per an- 


gustias facturus. (11) Die deinde simulando aliud, quam quod 


parabatur, consumpto, cum eodem, quo constiterant, loco 
castra communissent, (12) ubi primum degressos tumulis mon- 


tanos laxatasque sensit custodias, pluribus ignibus quam pro: 


numero manentium, in speciem factis, impedimentisque cum 
equite relictis et maxima parte peditum, (13) ipse cum expe- 
ditis, acerrimo quoque viro, raptim angustias evadit, lisque ipsis 
tumulis, quos hostes tenuerant, consedit. 

33. (1) Prima deinde luce castra mota, et agmen religuum 
incedere coepit. (2) Jam montani, signo dato, ex castellis ad 
stationem solitam conveniebant, cum repente conspiciunt alios, 
arce occupata sua, super caput imminentes, alios via transire 
hostes. (3) Utraque simul objecta res oculis animisque immo- 
biles parumper eos defixit; deinde, ut trepidatiohem in augusti- 
is suoque ipsum tumultu misceri agmen videre, equis maxime 
consternatis, (4) quidquid adjecissent ipsi terroris satis ad 
perniciem fore rati, transversis rupibus, juxta invia ac devia 
assueti, decurrunt. (5) Tum vero simul ab hostibus, simul ab 
iniquitate locorum Poeni oppugnabantur, plusque inter ipsos 

sibi quoque tendente, ut periculo primus evaderet, quam cum 


hostibus certaminis erat. (0) Equi maxime infestum agmen 


faciebant, qui et clamoribus dissonis, quos nemora etiam reper- 
cussaeque valles augebant, territi trepidabant, et icti forte aut 


- vulnerati adeo consternabantur, ut stragem ingentem simul 


homin:um ac sarcinarum omnis generis facerent; (7) multosque 
turba, cum praecipites deruptaeque utrimque angustiae'essent 
in immensum altitudinis dejecit, quosdam et armatos; sed 
ruinae maximae modo jumenta cum oneribus devolvebantur, 
(8) Quae quamquam foeda visu erant, stetit parumper tamen 
Hannibal ac suos continuit, ne tumultum ac trepidationem 
augeret; (9) deinde, postquam interrumpi agmen vidit peri- 
culumque esse, ne exutum  impedimentis exercitum  nequi- 


«quam incolumem traduxisset, decurrit ex superiore loco et. 


cum impetu ipso fudisset hostem, suis quoque tumultum auxit. 
(10) Sed is tumultus momento temporis, postquam liberata 
itinera fuga montanorum erant, sedatur, nec per otium modo, 
sed prope silentio mox omnes traducti. (11) Castellum inde, 


=quod caput ejus regionis erat, viculosque circumjectos capit, 


et captivo cibo ac pecoribus per triduum exercitum aluit; et 
quia nec a montanis, primo perculsis, nec loco magno opere 
impediebantur, aliquantum eo triduo viae confecit. 

34. (1) Perventum inde ad frequentem cultoribus alium, 


“ut inter montanos, populum. Ibi non bello aperto, sed 


suis artibus, fraude et insidiis, est prope circumventus. (2) 
Magno natu principes castellorum oratores ad Poenum veniunt, 
alienis malis, utili exemplo, doctos memorantes amicitiam malle 
quam vim experiri Poenorum: (3) «itaque obedienter imperata 
facturos; commeatum itinerisque duces et ad fidem promissorum 
obsides acciperet». (4) Hannibal, nec temere credendum nec 
aspernandum ratus, ne repudiati aperte hostes fierent, benigne 
cum respondisset, obsidibus quos dabant acceptis, et commeatu 
quem in viam ipsi detulerant usus, nequaquam ut inter pacatos 
composito agmine duces eorum sequitur. (5) Primum agmen 

elephanti et equites erant; ipse post cum robore peditum, cir- 


cumspectans sollicitus omnia, incedebat. (6) Ubi in angustiorem 


viam et parte altera subjectam jugo insuper imminenti vetum 
est, undique ex insidiis barbari, a fronte, abtergocoorti, comminus, 
eminus petunt, saxa ingentia in agmen devolvunt. (7) Maxima 
ab tergo vis hominum urgebat; in eos versa peditunr acies haud 
dubium fecit quin, nisi firmata extrema agminis fuissent, in- 
gens in eo saltu accipienda clades fuerit. (8) Tunc quoque ad 


extremum periculi ac prope perniciem ventum est; nam, dum 


cunctatur Hannibal demittere agmen in angustias, quia non, 
ut ipse equitibus praesidio erat, ita peditibus quicquam ab 
tergo auxilii reliquerat, (9) occursantes per obligua montani, 
interrupto medio agmine, viam insedere, noxque una Hannibali 
sine equitibus atque impedimentis acta est. 

35. (1) Postero die, jam segnius intercursantibus “bar- 
baris, junctae copiae, saltusque haud sine clade, majore tamen 
jumentorum quam hominum pernicie, superatus. (2) Inde 
montani pauciores jam, et latrocinii magis quam belli more, 
concursabant, modo in primum, modo in novissimum agmen, 
utcumque aut locus opportunitatem daret aut progressi mo- 
rative aliquam ocascasionem fecissent. (3) Elephanti, sicut per 
artas praecipitesque vias magna mora agebantur, ita tutum ab 
hostibus, quacumque incederent, quia insuetis adeundi pro- 
pius metus erat, agmen praebebant. 

(4) Nono die in jugum Alpium perventum est per invia ple- 
raque et errores, quos aut ducentium fraus aut, ubi fides ¡is 


non esset, temere initae valles a conjectantibus iter faciebant - 


(5) Biduum in jugo stativa habita, fessisque labore ac pugnando 
quies data militibus; jumentaque aliquot, quae prolapsa in 
rupibus erant, sequendo vestigia agminis in castra pervenere. 
(6) Fessis taedio toto malorum nivis etiam casus, occidente jam 
sidere Vergiliarum, ingentem terrorem adjecit. (7) Per omnia 
nive Oppleta cum, signis prima luce motis, segniter agmen in- 
cederet pigritiaque et desperatio in omnium vultu emineret, 

(8) praegressus signa Hannibal in promunturio quodam, unde 
longe ac late prospectus erat, consistere jussis militibus Italiam 
ostentat, subjectosque Alpinis montibus circumpadanos cam- 
pos, (9) «moeniaque eos tum transcendere non Italiae modo, 
sed etiam urhbis Romanae; cetera plana, proclivia fore; uno 
aut summum altero proelio arcem et caput Italiae in manu ac 
potestate habituros». 

(10) Procedere inde agmen coepit, jam nihil ne hostibus qui- 
dem, praéter parva furta per occasionem, temptantibus. (11) 
Ceterum iter multo quam in ascensu fuerat (ut pleraque Alpium 
ab Italia sicut breviora, ita arrectiora sunt) difficilius fuit; 
(12) omnis enim ferme via praeceps, angusta, lubrica erat, ut 
neque sustinere se a lapsu possent, nec, qui paulum titubassent, 
haerere aflicti vestigio suo, aliique super alios et jumenta in 
homines occiderent. 

30. (1) Ventum deinde ad multo angustiorem  rupem, 
atque ita rectis saxis, ut aegre expeditus miles temptabundus 
manibusque retinens virgulta ac stirpes circa eminentes, demit- 
tere sese posset. (2) Natura locus jam ante praeceps recenti 
lapsu terrae in pedum mille admodum altitudinem abruptus 
erat. (3) Ibi cum velut ad finem viae equites constitissent, 
«miranti Hannibali, quae res moraretur agmen, nuntiatur rupem 
inviam esse. (4) Digressus deinde ipse ad locum visendum. 
Haud dubia res visa quin per invia circa nec trita antea, quam- 
vis longo ambitu, circumduceret agmen. (5) Ea vero via insu- 
perabilis fuit; nam, cum super veterem nivem intactam nova 
modicae altitudinis esset, molli nec praealtae facile pedes in- 
gredientium insistebant; (6) ut vero tot hominum jumento- 
-rumque incessu dilapsa est, per nudam infra glaciem fluen- 
temque tabem liquescentis nivis ingrediebantur. (7) Taetra ibi 
luctatio erat, via lubrica glacie non recipiente vestigium et in 
prono citius pedes fallente, ut, seu manibus in assurgendo seu 
genu se adjuvissent, ipsis adminiculis prolapsis iterum corruerent; 
nec stirpes circa radicesve, ad quas pede aut manu quisquam 

eniti posset, erant: ita in levi tantum glacie tabidaque nive 
volutabantur. (8) Jumenta secabant interdum etiam infimam 
ingredientia nivem et prolapsa, jactandis gravius in conitendo 
ungulis, penitus perfringebant, ut pleraque, velut pedica capta, 
haererent in dura et alté concreta glacie. 

27. (1) Tandem, nequiquam jumentis atque hominibus fa- 
tigatis, castra in jugo posita, aegerrime ad id ipsum loco pur- : 
gato: tantum nivis fodiendum atque egerendum fuit! (2) Inde + 
ad rupem muniendam, per quam unam via esse poterat, mi- 
lites ducti, cum caedendum esset saxum, arboribus circa imma- 
nibus dejectis detruncatisque struem ingentem lignorum fa- 
ciunt, eamque, cum et vis venti apta faciendo igni coorta esset, 
succendunt ardentiaque saxa infuso ceto putrefaciunt. (3) Ita 
torridam incendio rupem ferro pandunt molliuntque anfracti- 
bus modicis clivos, ut non jumenta solum, sed elephanti etiam 
deduci possent. (4) Quadriduum circa rupem consumptum, 
jumentis prope fame absumptis; nuda enim fere cacumina sunt 
et, si quid est pabuli, obruunt nives. (5) Inferiora valles apricos- 
que quosdam colles habent rivosque et prope silvas et jam hu- 
mano cultu digniora loca. (6) Ibi jumenta in pabulum missa et 
quies muniendo fessis hominibus data; triduo inde ad planum 
descensum est, jam locis mollioribus et accolarum ingeniis. 

38. (1) Hoc maxime modo in Italiam perventum est, quinto 
mense a Carthagine Nova, ut quidam auctores sunt quinto 
decimo die Alpibus superatis. 


LA BATALLA DEL LAGO TRASIMENO 


XXII, 4. (1) Hannibal, quod agri'est inter Cortonam 
urbem Trasumennumque lacum, omni clade belli pervastat, 
quo magis iram hosti ad vindicandas sociorum injurias acuat; 

(2) et jam pervenerant ad loca nata insidiis, ubi maxime montes 
Cortonenses Trasumennus subit. Via tantum interest perangusta, 
velut ad ipsum de industria relicto spatio; deinde paulo latior 
patescit campus, inde colles assurgunt. (3) Ibi castra in aperto 
locat, ubi ipse cum Afris modo Hispanisque consideret; Baliares 


ceteramque levem armaturam post montes circumducit; equites 


ad ipsas fauces saltus, tumulis apte tegentibus, locat, ut, ubi 
intrassent Romani, objecto equitatu, clausa omnia lacu ac 
montibus essent. 

(4) Flaminius cum pridie solis occasu ad lacum pervenisset, 
inexplorato postero die vixdum satis certa luce angustiis supe- 
ratis, postquam in patentiorem campum pandi agmen coepit, id 
tantum hostium quod ex adverso erat conspexit; ab tergo ac 
super caput decepere insidiae. (5) Poenus ubi, id quod petierat, 
clausum lacu ac montibus et circumfusum Suis copiis habuit 
hostem, signum omnibus dat simul invadendi. (6) Qui ubi, qua 
cuique proximum fuit, decucurrerunt, eo magis Romanis subita 
atque improvisa res fuit, quod orta ex lacu nebula campo quam 


“montibus densior sederat, agminaque hostium ex pluribus 
“collibus ipsa inter se satis conspecta, eoque magis pariter, decur- 


rerant. (7) Romanus, clamore prius undigue orto quam satis 
cerneret, se circumventum esse sensit, et ante in frontem la- 
teraque pugnari coeptum est, quam satis instrueretur acies, aut 


-expediri arma stringique gladii possent. 


5. (1) Consul, perculsis omnibus ipse satis, ut in re trepida, 
impavidus, turbatos ordines, vertente se quoque ad dissonos 
clamores, instruit, ut tempus locusque patitur, et, quacumque 
adire audirique potest, adhortatur ac stare ac pugnare jubet: 
(2) «nec enim inde votis aut imploratione deum, sed vi ac 
virtute evadendum esse; per medias acies ferro viam fleri et, 
quo timoris minus sit, eo minus ferme periculi esse». (3) Ceterum 
prae strepitu ac tumultu nec consilium nec imperium accipi 
poterat, tantumque aberat ut sua signa atque ordines et locum 
noscerent, ut vix ad arma capienda aptandaque pugnae com- 

peteret animus, opprimerenturque quidam, onerati magis ¡is 


quam tecti. (4) Et erat in tanta caligine major usus aurium' 


quam oculorum. Ad gemitus vulneratorum iIctusque corporum 
aut armorum et mixtos terrentium paventiumque clamores cir- 


cumferebant ora oculosque. (5) Alii fugientes pugnantium globo 


_¡illati haerebant; alios redeuntes in pugnam avertebat fugientium 

agmen. (6) Deinde, ubi in omnes partes nequiquam impetus 
capti, et ab lateribus montes ac lacus, a fronte et ab tergo hos- 
tium acies claudebat, apparuitque nullam, nisi in dextera fer- 
roque, salutis spem esse, (7) tum sibi quisque dux adhortatorque 
factus ad rem gerendam, et nova de integro exorta pugna est, non 
illa ordinata per principes hastatosque ac triarios, nec ut pro 
signis antesignani, post signa alia pugnaret acies, nec ut in sua 
legione miles aut cohorte aut manipulo esset: (8) fors conglo- 
babat et animus Suus cuique ante aut post pugnandi ordinem 
dabat; tantusque fuit ardor animorum, adeo intentus pugnae 
animus, ut eum motum terrae, qui multarum urbium Italiae 
magnas partes prostravit, avertitque cursu rapidos amnes, mare 
fluminibus invexit, montes lapsu ingenti proruit, nemo pugnan- 
tium senserit. 

6. (1) Tres ferme horas pugnatum est, et ubique atrociter; 
circa consulem tamen acrior infestiorque pugna est. (2) Eum 
et robora virorum sequebantur et ipse, quacumque in parte 
premi ac laborare senserat suos, impigre ferebat opem; (3) 
insignemque armis et hostes summa vi petebant et tuebantur 
cives, donec Insuber eques (Ducario nomen erat), facie quoque 
noscitans consulem: «En,» inquit, «hic est,» popularibus suis, 
«qui legiones nostras cecidit agrosque et urbem est depopulatus; 
jam ego hanc victimam manibus peremptorum foede civium 
dabo». (4) Subditisque calcaribus equo per confertissimam 
hostium turbam impetum facit, obtruncatoque prius armigero, 
qui se infesto venienti obviam objecerat consulem lancea trans- 
fixit; spoliare cupientem triarii objectis scutis arcuere. (5) 
(5) Magnae partis fuga inde primum coepit; et jam nec lacus 

nec montes pavori obstabant: per omnia arta praeruptaque 
velut caeci evadunt, armaque et viri super alium alii praeci- 
pitantur. (6) Pars magna, ubi locus fugae deest, per prima 
vada paludi in aquam progressi, quoad capitibus umerisque 
exstare possunt, sese immergunt; fuere quos inconsultus pavor 
nando etiam capessere fugam impulerit: (7) quae ubi immensa 
ac sine spe erat, aut deficientibus animis hauriebantur gurgi- 
tibus, aut nequiquam fessi vada retro aegerrime repetebant, 
atque ibi ab ingressis aquam hostium equitibus passim trucida- 
bantur (8) Sex milia 'ferme primi agminis, per adversos hostes 
eruptione impigre facta, ignari omnium quae post se agerentur 
ex saltu evasere, et, cum in tumulo quodam constitissent, cla- 
-morem modo ac sonum armorum audientes, quae fortuna pug- 
nae esset neque scire nec perspicere prae caligine poterant. 
(9) Inclinata denique re, cum incalescente sole dispulsa nebula 
aperuisset diem, tum liquida jam luce montes campique perditas 
res stratamque ostendere foede Romanam aciem. (10) Itaque, 
ne in conspectos procul immitteretur eques, sublatis raptim 
signis, quam citatissimo poterant agmine sese abripuerunt. (11) 
Postero die, cum super cetera extrema fames etiam instaret, 
fidem dante Maharbale, qui cum omnibus equestribus copiis 
nocte consecutus erat, si arma tradidissent, abire cum singulis 
vestimentis passurum, sese dediderunt: (12) quae Punica reli- 
gione servata fides ab Hannibale est, atque in vincula omnes 
- conjecit. : 

7. (1) Haec est nobilis ad Trasumennum pugna atque 
inter paucas memorata populi Romani clades (2). Quindecim 
milia Romanorum in acie caesa, decem milia, sparsa fuga per 
-omnem Etruriam, diversis itineribus urbem petiere; (3) duo 
milia quingenti hostium in acie, multi postea utrimque ex vul- 
neribus periere. Multiplex caedes utrimque facta traditur ab 
aliis: (4) ego, praeterquam quod nihil auctum ex vano velim, 
quo nimis inclinant ferme scribentium animi, Fabium, aequalem 
temporibus hujusce belli, potissimum auctorem habui. (5) 

Hannibal, captivorum qui Latini nominis essent sine pretio 
dimissis, Romanis in vincula datis, segregata ex hostium coacer- 
vatorum cumulis corpora suorum cum sepeliri jussisset, Fla- 
minii quoque corpus 'funeris causa magna cum cura inquisi- 
tum non invenit. 

(6) Romae, ad primum nuntium cladis ejus, cum ingenti 
terrore ac tumultu concursus in forum populi est factus. (7) 
Matronae, vagae per vias, quae repens clades allata quaeve 
fortuna exercitus esset obvios percontantur; et cum, frequentis 


contionis modo, turba in comitium et curiam versa magistratus 


vocaret (8) tandem haud multo ante solis occasum M. Pomponius. 
praetor:.«Pugna», inquit, «magna victi sumus.» Et, quanquam 
nihil certius ex eo auditum est, tamen alius ab alio impleti ru- 
moribus domos referunt (9) consulem cum magna parte copiarum 
caesum, Superesse paucos, aut fuga passim per Etruriam sparsos 
aut captos ab hoste. (10) Quot casus exercitus victi fuerant, 
tot in curas distracti animi eorum erant, quorum propinqui 
sub C. Flaminio consule meruerant, ignorantium quae cujusque 
suorum fortuna esset; nec quisquam satis certum habet quid 
aut speret aut timeat. (11) Postero ac deinceps aliquot diebus 4 
ad portas major prope mulierum quam virorum multitudo - ; 
stetit aut suorum aliquem aut nuntios de iis opperiens; circum- 
fundebanturque obviis sciscitantes, neque avelli, utique ab notis, 
priusquam ordine omnia inquisissent, poterant. (12) Inde va- 
rios vultus digredientium ab nuntiis cerneres, ut cuique laeta aut 
tristia nuntiabantur, gratulantesque aut consolantes redeun- 


tibus domos circumfusos. Feminarum praecipue et gaudia 


insignia erant et luctus: (13) unam in ipsa porta sospiti filio 
repente oblatam in complexu ejus exspirasse ferunt: alteram, 
cui mors filii falso nuntiata erat, maestam sedentem domi ad 
primum conspectum redeuntis filii gaudio nimio exanimatam. 
(14) Senatum praetores per dies aliquot. ab orto usque ad occi- 
dentem solem in curia retinent, consultantes quonam queós aut 
quibus copiis resisti victoribus Poenis posset. 

EXTRACTOS DEL «MONUMENTUM ANCYRANUM»> 


Este monumento contiene una relación de los hechos de Augusto, 
compuesta. por el mismo. Se grabó en latín y griego en las paredes de 
mármol de un templo de Ancira (hoy Angora), cuyas ruinas subsisten 
todavía. Constituye un documento históricc de carácter excepcional y 
es de alta importancia para la historia así como para la personalidad 
de este soberano. 


DATOS BIOGRÁFICOS 


, (1). Annos undeviginti natus exercitum privato consilio 


et La impensa comparavi, per quem publicam dominatione 
-factionis oppressam in libertatem vindicavi. Propter quae 


senatus decretis honorificis in ordinem  suum me adlegit. 
C. Pansa Á. Hirtio consulibus, consularem locum sententiae di- 
cendae simul dans, et imperium mihi dedit. Res publica ne quid 
detrimenti caperet, me pro praetore simul cum consulibus pro- 
videre jussit. Populus autem eodem anno me consulem, cum 
cos. uterque bello cecidisset, et trium virum rei publicas - con- 
stituendae creavit. 


GUERRAS Y. TRIUNFOS 


(2) Qui parentem meum interfecerunt, eos in exilium expuli 
judiciis legitimis ultus eorum facinus, et postea bellum inferentis 
rei publicae vici bis acie. 

(3) Bella terra et'mari civilia extemadue toto in orbe terra- 


-rum saepe gessi victorque omnibus veniam petentibus civibus 
_peperci. Externas gentes, quibus tuto ignosci potuit, conservare 


quam excidere malui. Millia civium Romanorum adacta sacra- 
mento meo fuerunt circiter quingenta. Ex quibus deduxi in 
colonias aut remisi in municipia sua stipendis emeritis millia 
aliguanto plura quam trecenta et ¡is omnibus agros adsignavi 

aut pecuniam pro praemiis militiae dedi. Naves cepi sescentas 
praeter eas, si quae minores quam triremes fuerunt. 

(4) Bis ovans triumphavi, tris egi curulis triumphos et appel- 
latus sum viciens semel imperator... In triumphis meis ducti 
sunt ante currum meum reges aut regum liberi novem. - Consul 
fueram terdeciens, cum scripseram haec, eramque septimum 
et trigensimum annum tribuniciae potestatis. 


JUEGOS Y DIVERSIONES POPULARES 


IV, (22). Ter munus gladiatorium dedi meo nomine et quin-. 


quiens filiorum meorum aut nepotum nomine; quibus muneri- 
bus depugnaverunt hominum circiter decém millia. Bis athleta- 


rum undique accitorum spectaclum populo praebui meo no-. 


mine et tertium nepotis mei nomine... Venationes bestiarum 
Africanarum meo nomine aut filiorum meorum aut nepotum 
in circo aut in foro aut in amphitheatris populo dedi sexiens et 


¿Viciens, quibus confecta sunt bestiarum tria millia et quingentae. 
(23) Navalis proeli spectaclum populo dedi trans Tiberim, in. 


quo loco nunc nemus est Caesarum, cavato solo in longitudinem 
mille et octingentos pedes; in latitudinem mille et ducenti. 


In quo triginta rostratae naves triremes aut biremes, plures 


autem minores inter se conflixerunt. Quibus in classibus pugna- 
verunt praeter remiges millia hominum tria circiter. 


POLÍTICA EXTERIOR 


V, (26). Omnium provinciarum populi Romani quibus fini- 


timae fuerunt gentes, quae non parerent imperio nostro, fines 
auxi. Gallias et Hispanias provincias et Germaniam, qua inclu- 
dit Oceanus, a Gadibus ad ostium :Albis fluminis pacavi... 
Classis mea per Oceanum ab ostio Rheni ad solis orientis regio- 
nem usque ad fines Cimbrorum navigavit, quo neque terra 
neque mari quisquam Romanus ante id tempus adit... Meo 

jussu et auspicio ducti sunt duo exercitus eodem fere tempore 
in Aethiopiam et in Arabiam, quae appellatur eudaemon, 
maximaeque hostium gentis utriusque copiae caesae sunt in 
acie et complura oppida capta... | 

(27) Aegyptum imperio populi Romani adjeci... 


E E Ok 


L. ANNAEUS SENECA 


(* hacia el año 4 a. de J.C.+ 65 desp: de J. C.) 


Lucio Anneo Séneca, español, nació en Córdoba, pero se educó 
en Roma. Después de haber pasado algún tiempo en el Egipto, 
volvió a Roma, donde se estableció como abogado. Desterrado a 
Córcega por Claudio en el año 41, fué llamado el 49 por Agripina 
que consiguió su indulto y le confió la educación de Nerón. Nom- 
brado pretor y luego cónsul dirigió, durante cierto período los desti- 
nos del Estado. Pero implicado en la conspiración de Pisón, cayó en 
desgracia y se vió obligado a darse la muerte. 

Séneca es una de las figuras más preeminentes de su tiempo. Es- 
critor de gran talento, puede compararse por su brillante técnica 
estilística sólo con Ovidio, a quien, sin embargo, supera considera- 
blemente en ingenio. En la prosa halló el campo adecuado donde 

podía desarrollar sus facultades, y sus obras filosóficas han quedado 
realmente su principal título de gloria. Como filósofo es partidario 
del estoicismo que se manifiesta en los diversos tratados conocidos h 
con el título de «Diálogos» (Dialogorum libri XII), asi como en una 
de sus obras más grandes: «Naturalium quaestionum libri VII». 
y en sus «Cartas morales» (Epistularum moralium libri: XX), de 
las cuales poseemos 124, divididas en 20 libros. Estas cartas diri- 
gidas a su joven amigo Lucilio no representan sino una correspon- 
dencia ficticia, son más bien un diario filosófico destinado al .gran 
público. 

Séneca es el único romano del cual tenemos algunas obras dramá- 
ticas completas. Llegaron hasta nosotros nueve tragedias, que, a 
pesar de los asuntos griegos que tratan, están llenas de espíritu 
romano. Esto se nota, sobre todo, en el estilo que no oculta la influen- 
cia de Virgilio, Horacio y Ovidio. Además, compuso Séneca una gra- 
ciosisima y mordaz sátira en prosa y verso intitulada «Divi Claudii 
Apocolocyntosis», es decir la metamorfosis del emperador Claudio 
en calabaza. 

Séneca ha sido el incontestable maestro del estilo moderno, que 
en la Edad Media gozó de mayor estimación que el mismo Cicerón 
y cuya influencia en el arte dramático ha sido muy notable, princi- 
palmente en el teatro francés. 


, 


256 RODOLFO OROZ 


DELAS. CUESTIONES NATURALES +40 


NATURALIUM QUAESTIONUM LIBRI VII 


DELLA SABIDURÍA, HUMNANA Y DIVINA - 


[, prol. Quantum inter philosophiam interest, Lucili virorum 
optime, et ceteras artes, tantum interesse existimo in ipsa * 
philosophia inter illam partem, quae, ad homines, et hanc, quae : 
ad deos pertinet. Altior est haec et animosior: multum permisit 
sibi; non fuit oculis contenta; majus esse quiddam suspicata 
est ac pulchrius, quod extra conspectum natura posuisset. (2) 
Denique tantum inter duas interest, quantum inter deum et 
hominem. Altera docet, quid in terris agendum sit, altera, quid + 
agatur in caelo; altera errores nostros discutit et lumen ad- += 
movet, quo discernantur ambigua vitae, altera multo supra 
hanc, in qua voluntamur, caliginem excedit et e tenebris ereptos - 
perducit illo, unde lucet. (3) Equidem tunc rerum naturae gra- 
tias ago, cum illam non ab hac parte video, qua publica est, 
-sed cum secretiora ejus intravi, cum disco, quae universi ma- ] 
teria sit, quis auctor aut custos, quid sit deus: totus in se inten= j 
dat an ad nos aliquando respiciat; faciat cotidie aliquid an * 
semel fecerit; pars mundi sit an mundus; liceat illi hodieque 
decernere et ex lege fatorum aliquid derogare, an maiestatis ' 
- diminutio sit et confessio erroris mutanda fecisse. Necesse * 
est enim ei eadem placere, cui nisi optima placere non possunt. 3 
Nec ob hoc minus liber et potens est: ipse enim est necessitas * 
sua. (4) Nisi ad haec admitterer, non fuerat nasci. Quid enim 
erat, cur in numero viventium me positum esse gauderem? An 
tu cibos et potiones percolarem? ut hoc corpus causarium ac 
fluidum periturumque, nisi subinde impleatur, farcirem et. 
viverem aegri minister? ut mortem timerem, cui uni omnes nas- 
cimur? Detrahe hoc inaestimabile bonum, non est vita tanti, 

ut sudem, ut aestuem. (5) O quam res est contempta homo, 
nisi supra humana surrexerit! Quamdiu cum affectibus colluc- 
tamur, quid magnifici facimus? Et si superiores sumus, portenta 
vincimus. Quid est, cur suspiciamus nosmetipsos, qui dissimiles 
deterrimis sumus?... (6) ...Effugisti vitia animi, non est 
tibi frons ficta nec in alienam voluntatem sermo compositus 
nec cor involutum nec avaritia...: nihil adhue consecutus es; 
multa effugisti, te nondum. Virtus enim ista, quam affectamus, 
magnifica est, non quia per se beatum est malo caruisse, sed quia 
animum laxat ac praeparat ad cognitionem caelestium dignumque 
efficit, qui in consortium deorum veniat. (7) Tunc consummatum 
habet plenumque bonum sortis humanae, cum calcato omni malo 
petit altum et in interiorem naturae sinum venit. Tunc juvat 
inter ipsa sidera vagantem divitum pavimenta ridere et totam 


“cum auro suo terram, non illo tantum dico, quod egessit et sig- 


nandum monetae dedit, sed et illo, quod in occulto servat pos- 
terorum avaritiae. Non potest ante contemnere porticus et 
lacunaria ebore fulgentia et tonsiles silvas et derivata in domos 
flumina, quam totum circuit mundum et terrarum orbem su- 
perne despiciens angustum et maxima ex parte opertum mari, 
etiam qua exstat, late squalidum et aut ustum aut rigentem 
sibi ipse ait: (8) Hoc est illud punctum, quod inter tot gentes 
ferro et igne dividitur? O quam ridiculi sunt mortalium termini! 
2. (11D). Punctum est istud, in quo navigatis, in quo bellatis, 


in quo regna disponitis, minima, etiam cum illis utrimque oceanus 


occurrit. Sursum ingentia spatia sunt, in quorum possessionem 
animus admittitur, et ita, si secum minimum ex corpore tulit, 
si sordidum omne detersit et expeditus levisque ac contentus 
modico emicuit. (12) Cum illa tetigit, alitur, crescit ac velut 
vinculis liberatus in originem redit; et hoc habet argumentum 
divinitatis suae, quod illum divina delectant nec ut alienis, sed 
ut suis interest: secure spectat occasus siderum atque ortus et 


tam diversas concordantium vias; observat, ubi quaeque stella 

primum terris lumen ostendat, ubi culmen ejus summunm, 
qua cursus sit, quousque descendat. Curiosus spectator excu- 
tit singula et quaerit. Quidni quaerat? Scit illa ad se pertinere. 

(13) Tune contemnit domicilii prioris angustias. Quantum 
enim est, quod ab ultimis litoribus Hispaniae usque ad Indos 
jacet? Paucissimorum dierum spatium,' si navem suus ferat 
ventus, implebit. At illa regio caelestis per triginta annos velo- 
cissimo sideri viam praestat nunquam resistenti, sed aequaliter 
cito. Íllic demum discit, quod diu quaesivit. Illic incipit  deum 


nosse. Quid est deus? Mens universi. Quid est deus? Quod 


vides totum et quod non vides totum. Sic demum magnitudo 
sua illi redditur, qua nihil majus excogitari potest, si solus 
est omnia, opus suum et extra et intra tenet. (14) Quid ergo 


interest inter naturam dei et nostram? Nostri melior pars animus 


est; in illo nulla pars extra animum est. Totus est ratio.... 


Haec inspicere, haec discere, his incubare nonne transsilire estu 


mortalitatem suam et in meliorem transscribi sortem?. .. 


E E * 


DE LAS EPISTOLAS MORALES 
EPISTULARUM MORALIUM LIBRI XX 
SOBRE LOS COMBATES DE LOS GLADIADORES 


[, (7) Seneca Lucilio suo S. Quid tibi vitandum praecipue 
existimes, quaeris? Turbam. Nondum illi tuto committeris; 
ego certe confitebor imbecillitatem meam. Nunquam mores, 
quos extuli, refero: aliquid ex eo, quod composui, turbatur; 
aliquid ex iis, quae fugavi, redit. Quod aegris evenit, quos longa 
imbecillitas usque eo affecit, ut nusquam sine offensa proferan- 
tur, hoc accidit nobis, quorum animi ex longo morbo reficiuntur. 

(2; Inimica est multorum conversatio. Nemo non aliquod 
nobis vitium aut commendat aut imprimit aut nescientibus 
allinit. Utique quo major est populus, cui miscemur, hoc periculi 
plus est.—Nihil vero tam damnosum bonis moribus quam in 
aliquo spectaculo desidere. Tunc enim per voluptatem facilius 
-vitia subrepunt. (3) Quid me existimas dicere? Avarior redeo 
ambitiosior, luxuriosior, immo vero crudelior et  inhumanior, 
quia inter homines fui. Casu in meridianum spectaculum incidi 
lusus exspectans et sales et 'aliquid laxamenti, quo hominum 
oculi ab humano cruore acquiescant: contra est. Quicquid ante 
puegnatum est, misericordia fuit: nunc omissis nugis mera homi- 
cidia sunt. Nihil habent, quo tegantur; ad ictum totis corpori- 
bus expositi nunquam frustra manum mittunt. (4) Hoc plerique 
ordinariis paribus et postulaticiis praeferunt. Quidni praefe- 
rant? Non galea, non scuto repellitur ferrum. Quo munimenta, 
quo artes? Omnia ista mortis morae sunt. Mane leonibus et 
ursis homines, meridie spectatoribus suis objiciuntur. Inter- 
fectores interfecturis jubent objici et victorem in aliam deti- 
nent caedem: exitus pugnantium mors est. Ferro et igne res 
geritur. Haec fiunt, dum vacat arena. 

(5) «Sed latrocinium fecit aliquis, occidit hominem». Quid 
ergo? Quia occidit ille, meruit, ut hoc pateretur: tu quid me- 
ruisti miser, ut hoc spectes? «Occide, verbera, ure! quare tam 
timide incurrit in ferrum? quare parum audacter occidit? quare 
parum libenter moritur? Plagis agatur in vulnera, mutuos ictus 
nudlis et obviis pectoribus excipiant».— | Intermissum est spectacu- 
lum. «Interim jugulentur homines, ne nihil agatur». Age, ne 
hoc quidem intellegitis, mala exempla in eos redundare, qui 
faciunt?... (7) ...Quid tu accidere his moribus credis, in quos 
publice factus est impetus? (8) Necesse est aut imiteris, aut 
oderis. Utrumque autem devitandum est: neve similis malis 
fias, quia multi sunt, neve inimicus multis, quia dissimiles sunt. 
Recede in te ipsum, quantum potes. Cum his versare, qui te 
melioream facturi sunt; illos admitte, quos tu potes facere me- 

liores. Mutuo ista fiunt, et homines dum docent, discunt... 

(10) Sed ne soli mihi hodie didicerim, communicabo tecum, 
quae occurrerunt mihi egregie dicta circa eundem fere sensum 
tria; ex quibus unum haec epistula in debitum solvet, duo in 
antecessum accipe. Democritus ait: «Unus mihi pro populo est, 
et populus pro uno». (11) Bene et ille, quisquis fuit (ambigitur 
enim de auctore), cum quaereretur ab illo, quo tanta diligentia. 


artis spectaret ad paucissimos perventurae, «Satis sunt», in-: 


quit, «mihi pauci, satis est unus, satis est nullus». Egregie hoc 
tertium HEpicurus, cum uni ex consortibus studiorum suorum 
scriberet, «Haec», inquit, «ego non multis, sed tibi; satis enim 


magnum alter alteri theatrum sumus». (12) Ista, mi Lucili, 


condenda in animum sunt, ut contemnas voluptatem ex plu- 
rium assensione venientem. Multi te laudant. Ecquid habes, 


cur placeas tibi, si is es, quem intellegant multi? Introrsus 


bona tua spectent. Vale! 


E Ko * 


M. FABIUS OUINTILIANUS 
(* hacia el año 35 + 95 desp. de J. C.) 
Marco Fabio Quintiliano, natural de Calagurris (hoy Calahorra), 


en España, hizo sus estudios en Roma, donde llegó a ser un célebre 
abogado y retórico. Durante veinte años fué profesor de elocuencia, 


y como fruto de esta labor nos dejó la «Institución oratoria» (Ins- 


titutionis oratoriae libri X1I) o sea un tratado completo sobre la 
educación de un orador. Quintiliano es un verdadero maestro en el 


arte de hacer resaltar lo esencial, exponiendo a la par, en forma . 


muy concisa, las distintas opiniones que hay sobre los diversos te- 


mas. El'fin de la elocuencia no debe ser el manejo virtuoso de la 


lengua, juntando una serie de palabras brillantes y sonoras, sino que 
debe representar una potencia espiritual que se funda en una só- 


lida preparación filosófica. De ahi que Quintiliano vea en Cicerón 


un modelo por lo que se refiere a las cuestiones retóricas. 

Los dos primeros libros de la «Institución» contienen ideas peda- 
gógicas sumamente interesantes que hasta hoy día han conservado 
su valor. Muy conocido es el libro X, con el famoso resumen histórico 


crítico de la literatura greco-latina, primer estudio de literatura 


comparada que conocemos. 

DE LA INSTITUCION ORATORIA 
INSITUTIONIS ORATORIAE LIBRI XII 
¿CLASES PARTICULARES O ESCUELA PÚBLICA? 


I; 2 (4). Corrumpi mores in scholis putant. Nam et corrumpun- 
tur interim, sed domi quoque, et sunt multa ejus rei exempla, 
tam hercule, quam conservatae sanctissime utrobique opi- 
nionis. Natura cujusque totum curaque distat... Nam et po- 
test turpis esse domesticus praeceptor, nec tutior inter servos 
malos quam ingenuos parum modestos conversatio est.... 

(6)... Utinam liberorum nostrorum mores non ipsi perdere- 
mus! Infantiam statim deliciis solvimus. Mollis illa educatio, 
quam indulgentiam vocamus, nervos omnes mentis et corporis 
frangit Quid non adultus concupiscet, qui in purpuris repit? 
Nondum prima verba exprimit, jam coquum intellegit, jam 
conchylium poscit. (7) Ante palatum eorum quam os institui- 
mus... Gaudemus, si quid licentius dixerint... Nec mirum: 
nos docuimus, ex nobis audiunt, (8) nostras amicas, nostros 
concubinos vident, omne convivium obscaenis canticis strepit, 


-pudenda dicta spectantur. Fit ex his consuetudo, inde natura. 


Discunt haec miseri, antequam sciant vitia esse: inde soluti ac 
fluentes non accipiunt ex scholis mala ista, sed in scholas afferunt. 


E OR * 


SOBRE CASTIGOS CORPORALES 


I; 3, (14). Caedi vero discentes, quamlibet receptum sit et 
Chrysippus non improbet, minime velim, primum quia deforme 
atque servile est et certe (quod convenit, si aetatem mutes) 

injuria: deinde, quod si cui tam est mens illiberalis, ut objur- 
gatione non corrigatur, is etiam ad plagas ut pessima quaeque 
mancipia durabitur: postremo, quod ne opus erit quidem hac 
castigatione, si assiduus studiorum exactor astiterit. (15) Nunc 


fere neglegentia paedagogorum sic emendari videtur, ut pueri 


non facere quae recta sunt cogantur, sed cur non fecerint punian- 
tur. Denique cum parvulum verberibus coegeris, quid juveni 
facias, cui nec adhiberi potest hic metus et majora discenda 


sunt ? 
FE xXx 


LA GARRULIDAD-CONSECUENCIA DE MALA EDUCACIÓN 


II; 4 (15)... Ut primo, cum sermo instituitur, dicere quae 
audierint utile est pueris ad loquendi facultatem, ideoque et 
retro agere expositionem et a media in utramque partem dis- 
currere sane merito cogantur, sed ad gremium praeceptoris et, 
dum aliud non possunt et dum res ac verba conectere incipiunt, 
ut protinus memoriam firment: ita cum jam formam rectae 
atque emendatae orationis accipient, extemporalis garrulitas 
nec exspectata cogitatig et vix surgendi mora circulatoriae 


vere jactationis est. (16) Hinc parentium (!) imperitorum inane 


gaudium, ¡psis vero contemptus operis et inverecunda'” frons 
et consuetudo pessime dicendi et malorum exercitatio et, quae 
magnos quoque profectus frequenter perdidit, arrogans de se 
persuasio innascitur. 


ESTUDIO CRÍTICO DE LOS PRINCIPALES AUTORES GRIEGOS Y LATINOS 


Inst. or. X 1 (46). Ut Aratus ab Jove incipiendum putat, 
ita nos rite coepturi ab Homero videmur. Hic enim, quemad- 
modum ex Oceano dicit ipse omnium amnium fontiumque cursus 

initium capere, omnibus eloquentiae partibus exemplum et or- 
tum dedit.Hunc nemo in magnis rebus sublimitate, in parvis 
; proprietate superaverit. Idem laetus ac pressus, jucundus et 
gravis, tum copia tum brevitate mirabilis, nec poetica modo, 
sed oratoria virtute eminentissimus. . 

(66) ... Tragoedias primus in lucem Aeschylus protulit sublimis 
et gravis et grandiloquus saepe usque ad vitium, sed rudis in 


plerisque et incompositus... (67) Longe clarius illustraverunt 
hoc opus Sophocles atque Euribidós quorum in dispari dicendi 
via uter sit poeta melior, inter plurimos quaeritur... Illud 


quidem nemo non fateatur necesse est, iis, qui se ad agendum 
comparant, utiliorem longe fore Euripidem. (68) Namque is 
et sermone (quem ipsum quoque reprehendunt, quibus gravi- 
tas et cothurnus et sonus Sophoclis videtur esse sublimior) 
magis accedit oratorio generi et sententiis densus et in iis, quae 
a sapientibus tradita sunt, paene ipsis par, et dicendo ac respon- 
dendo cuilibet eorum, qui fuerunt in foro diserti, comparandus; 
in affectibus vero cum omnibus mirus tum in lis, quí in misera- 
tione constant, facile praecipuus. 

(76) ...Oratorum longe princeps metano ad paenerlex 
orandi pa tanta vis in eo, tam densa omnia, ita quibusdam 
nervis intenta sunt, tam nihil otiosum, is dicendi modus, ut nec 
quod desit in eo nec quod redundet invenias. 

(81) Philosophorum quis dubitet Platonem esse praecipuum 
“sive acumine disserendi sive eloquendi facultate divina quadem 
et Homerica? Multum enim supra prosam orationem, quam 
pedestrem Graeci vocant, surgit, ut mihi non hominis ingenio, 
sed tamquam Delphico videatur oraculo instinctus. .. 

(85). ...Ut apud Graecos Homerus, sic apud nos Vergilius 
auspicatissimum dederit exordium, omnium ejus generis poe- 
tarum Graecorum  nostrorumque haud dubie ei proximus. (86) 

Ut illi naturae caelesti atque immortali cesserimus, ita curae 
et diligentiae vel ideo in hoc plus est, quod ei fuit magis laboran- 
dum; et quantum eminentibus vincimur, fortasse aequalitate 

pensamus. ...(88). Ennium sicut sacros vetustate lucos ado- 
remus, in quibus grandia et antiqua robora jam non tantam 


habent speciem, quantam religionem. ...(93). Elegia quoque ' 


Graecos provocamus, cujus mihi tersus atque elegans maxime 
videtur auctor Tibullus. «Sunt, qui Propertium malint. Ovidius 
utroque lascivior, sicut durior Gallus. Satura quidem- tota nos- 
tra est, in qua primus insignem laudem adeptus Lucilius quos- 
dam ita deditos sibi adhuc habet amatores, ut eum non ejus- 
dem modo operis auctoribus, sed omnibus poetis praeferre non 
dubitent. (94). ...Nam eruditio in eo mira et libertas atque 
inde acerbitas et abunde salis. Multum eo est tersior ac purus 


magis Horatius et, non labor ejus amore, praecipuus. Multum et 


verae gloriae quamvis uno libro Persius meruit. ...(96) Lyri- 
corum Ploratius fere solus legi dignus: nam et insurgit aliguando 
et plenus est jucunditatis et gratiae et varius figuris et verbis 
felicissime audax... (98) Ovidi Medea videtur mihi ostendere, 
quantum ille vir praestare potuerit, si ingenio suo imperare 
quam indulgere maluisset... (99) In comoedia maxime claudi- 
camus. Licet Varro Musas Plautino dicat sermone locuturas 
fuisse, si Latine loqui vellent. ...(100). Vix levem consequimur 
umbram, adeo ut mihi sermo ipse Romanus non recipere videa- 


tur illam solis concessam Atticis venerem. - ..(104). Superest 


adhuc et ornat aetatis nostrae gloriam vir saeculorum memoria 
dignus, qui olim nominabitur, nunc intellegitur (Tacitus?). 
(112). Non immerito ab hominibus aetatis suae regnare in judi- 
ciis dictus est, apud posteros vero id consecutus, ut Cicero jam 


_ non hominis nomen, sed eloquentiae habeatur. Hunc igitur 


spectemus, hoc propositum nobis sic exemplum, ille se profecisse 
sciat, cui Cicero valde placebit. 


A 

€. PLINIUS CAFCILIUS SECUNDUS 
| 0115 


Gayo Plinio Cecilio Segundo (el Joven), sobrino e hijo adoptivo 
del célebre naturalista, nació en Como. Alcanzó celebridad como 
abogado y orador y desempeñó numerosos cargos públicos. En el 
año 100 obtuvo el consulado y hacia el año 112 fué a Bitinia en cali- 
dad de pretor. 

Apasionado por las lecturas públicas, amigo de los poetas y de la 
poesía que el mismo cultivó, Plinio el Joven es el tipo del hombre 
letrado. 

No nos queda nada de sus versos, discursos y alegatos. Poseemos 
únicamente el Panegírico de Trajano que pronunció en el senado 
al tomar posesión del cargo de cónsul y diez libros de Cartas. Los 
9 primeros libros son una colección de 247 cartas dirigidas a sus 
amigos y contienen la historia íntima de Roma, están llenas de in- 
teresantes pormenores acerca de toda clase de acontecimientos de 
su propia vida, de los literatos, de la literatura, monumentos, prin- 
cipios de moral, en fin, de toda la sociedad de su época. Estaban 
desde el principio, destinadas a la publicidad; de ahí su estilo tan 
esmerado. La perla de toda la colección son las dos cartas dirigidas 
a Tácito sobre la erupción del Vesubio y la muerte de Plinio el Viejo. 
El libro X (122 cartas) reune la correspondencia con Trajano que 
tiene una importancia capital para conocer la administración pró- 
vincial romana en la época del Imperio. 

Plinio es un escritor muy ingenioso, pero sus cartas adolecen de 
un grave defecto: les falta naturalidad. Por eso su correspondencia 
es inferior a la de Cicerón a quien habia tomado por modelo. 


DOS CARTAS DE PLINIO EL JOVEN 
l. LA MUERTE DE PLINIO EL VIEJO 


o Plintus Tacito. suo... 


VI, (16). Petis, ut tibi avunculi mei exitum scribam, quo verius 
- tradere posteris possis. Gratias ago; nam video morti ejus, si 
_celebretur a te, immortalem gloriam esse propositam. Quam- 
vis enim pulcherrimarum clade terrarum, ut populi, ut urbes, 
memorabili casu, quasi semper victurus, occiderit, quamvis ipse 
plurima opera et mansura condiderit, multum tamen perpetui- 
tati ejus scriptorum tuorum aeternitas addet. Equidem beatos - 
puto, quibus deorum'munere datum est aut facere scribenda, 
aut scribere legenda; beatissimos vero, quibus utrumque. Ho- 

rum in numero avunculus meus et suis libris et tuis erit. Quo 
libentius suscipio, deposco etiam, quod injungis. 

Erat Miseni, classemque imperio praesens regebat. Nonum 
Kalend. Septembres, hora diei fere septima, mater mea indi- 
cat ei apparere nubem inusitata et magnitudine et specie. Usus 
ille sole, mox frigida, gustaverat, jacens, studebatque. Poscit 
soleas, ascendit locum, ex quo maxime miraculum illud conspici 
poterat. Nubes (incertum procul intuentibus, ex quo monte: 
Vesuvium fuisse postea cognitum est) oriebatur, cujus simili- 
tudinem et formam non alia magis arbor, quam pinus, expres- 
serit. Nam longissimo velut trunco elata in altum, quibusdam 
ramis diffundebatur: credo, quia recenti spiritu evecta, deinde 


senescente eo destituta, aut etiam pondere suo victa, in latitudi- 


nem vanescebat: candida interdum, interdum sordida et macu- 
losa, prout terram cineremve sustulerat. 

Magnum propiusque noscendum, ut eruditissimo viro, visum. 
Jubet liburnicam aptari; mihi, si venire una vellem, facit co- 
piam. Respondi studere me malle: (et forte ipse, quod scriberem 
dederat.) Egrediebatur domo: accipit codicillos Rectinae Tasci, 
imminenti periculo exterritae (nam villa ejus subjacebat, nec 
ulla nisi navibus fuga): ut se tanto discrimini eriperet, orabat. 
Vertit ille consilium, et quod  studioso animo inchoaverat , 
obit maximo. Deducit quadriremes; ascendit ipse, non Rectinae 
modo, sed multis (erat enim frequens amoenitas orae) laturus 
auxilium. Properat illuc, unde alii fugiunt; rectumque cursum, 
recta gubernacula in periculum tenet, adeo solutus metu, ut 
omnes illius mali motus, omnes figuras, ut deprehenderat oculis, 
dictaret enotaretque. 

Jam navibus cinis incidebat, quo propius accederent, calidior 
et densior; jam pumices etiam, nigrique et ambusti et fracti 
igne lapides; jam vadum subitum, ruinaque montis litora obs- 
tantia. Cunctatus paulum, an retro flecteret, mox guber- 
natori, ut ita faceret monenti: «Fortes», inquit, «Fortuna juvat: 
Pomponianum pete!» Stabiis erat, diremptus  sinu medio. 

Nam sensim circumactis curvatisque litoribus mare infunditur. 
Ibi, quamquam nondum periculo appropinquante, conspicuo 
tamen, et cum cresceret, proximo, sarcinas contulerat in naves, 
certus, fugae, si contrarius ventus resedisset: quo tunc avuncu- 
lus meus secundissimo invectus complectitur trepidantem, con- 
solatur, hortatur; utque timorem ejus sua securitate leniret, 
deferri se in balineum jubet; lotus accubat, cenat, aut hilaris, 
aut (quod est aeque magnum) similis hilari. 

Interim e Vesuvio monte pluribus locis latissimae flammae 
altaque incendia relucebant, quorum fulgor et claritas tenebris 
“noctis excitabatur. Ille, agrestium trepidatione ignes relictos de- 
sertasque villas ardere, in remedium formidinis, dictitabat. 
Tum se quieti dedit, et quievit verissimo quidem somno. Nam 
meatus animae, qui illi propter amplitudinem corporis gravior 
et sonantior erat, ab iis, qui limini obversabantur,audiebatur. 
Sed area, ex qua diaeta adibatur, ita jam cinere mixtisque pumi- 
cibus oppleta surrexerat, ut, si longior in cubiculo mora esset, 
“exitus negaretur. Excitatus procedit, seque Pomponiano ce- 
terisque qui pervigilarant, reddit. In commune consultant, intra 
tecta subsistant, an in aperto vagentur. Nam crebris vastisque 
tremoribus tecta nutabant, et quasi emota sedibus suis, nunc 
huc, nunc illuc abire aut referri videbantur. Sub dio rursus, 
quamquam levium exesorumque, pumicum casus metuebatur. 
Quod tamen periculorum collatio elegit. Et apud illum quidem 
ratio rationem, apud alios timorem timor vicit. Cervicalia ca- ' 
pitibus imposita linteis constringunt. Id munimentum ad- 


-- versus incidentia fuit. 


Jam dies alibi, illic nox omnibus noctibus nigrior densiorque: 
quam tamen faces multae variaque lumina solabantur. Placuit 
egredi in litus, et ex proximo adspicere, ecquid jam mare ad- 
mitteret; quod edhuc vastum et adversum permanebat. Ibi 
super abjectum linteum recubans, semel atque iterum frigidam 
-—poposcit hausitque. Deinde flammae, flammarumque praenun- 
tius odor sulfuris, alios in fugam vertunt, excitant illum. Innixus 

servis duobus assurrexit, et statim concidit, ut ego conjecto, - 
crassiore caligine spiritu obstructo, clausoque stomacho, qui illi 
natura invalidus et angustus et frequenter interaestuans erat. 
Ubi dies redditus (is ab eo, quem novissime viderat, tertius) 
corpus inventum est integrum, illaesum opertumque, ut fuerat : 
indutus; habitus corporis quiescenti, quam defuncto, similior. 

Interim Miseni ego et mater. Sed nihil ad historiam; nec tu 
aliud, quam de exitu ejus, scire voluisti. Finem ergo faciam. 
Unum adjiciam, omnia me, quibus interfueram, quaeque statim, 
cum maxime vera memorantur, audiveram, persecutum. Tu 
potissima excerpes. Aliud est enim epistulam, aliud historiam, 
aliud amico, aliud omnibus scribere. Vale. 


2. PLINIO EL JOVEN Y LA ERUPCIÓN DEL VESUBIO 

C. Plinius Cornelio Tacito suo s. 

VI, (20). Ais te adductum litteris, quas exigenti tibi de morte 
avunculi mei scripsi, cupere cognoscere, quos ego, Miseni relic- 


tus, (id enim ingressus abruperam) non solum metus, verum 
etiam casus pertulerim 


Quamquam animus meminisse horret... 
Incipiam. | 


Profecto avunculo, ipse reliquum tempus studiis (ideo reman- : 
seram) impendi. Mox balineum, cena, somnus inquietus enn 
brevis. Praecesserat per multos dies tremor terrae, minus for-. 
midolosus, quia Campaniae solitus. Illa vero nocte ita invaluit, 
ut non moveri omnia, sed verti crederentur. Irrumpit cubicu- 
lum meum mater: surgebam, invicem, si quiesceret, excitaturus. : 
Resedimus in area domus, quae mare a tectis modico spatio. 
devidebat. Dubito constantiam vocare an imprudentiam de- 
beam; agebam enim duodevicesimum annum. Posco librum 

- Titi Livi, et quasi per otium lego, atque etiam ut coeparam, 
- excerpo. Ecce amicus avunculi, qui nuper ad eum ex Hispania 
venerat, ut me et matrem sedentes, me vero etiam legentem 
videt, illius patientiam, securitatem meam corripit: nihilo seg- 
nius ego intentus in librum. Jam hora diei prima, et adhuc du- 
bius et quasi languidus dies. Jam quassatis circumjacentibus 
tectis, quamquam in aperto loco, angusto tamen, magnus et 
certus ruinae metus. "Tum demum excedere oppido visum. Se- 
quitur vulgus attonitum; quodque in pavore simile prudentiae, 
alienum consilium suo praefert, ingentique agmine abeuntes 
premit et impellit. Egressi tecta consistimus. Multa ibi miranda, 
multas formidines patimur. Nam vehicula, quae produci jusse- 
ramus, quamquam in planissimo campo, in contrarias partes 
agebantur, ac ne lapidibus quidem fulta in eodem vestigio 
quiescebant. Praeterea mare in se resorberi, et tremore terrae 
quasi repelli videbamus. Certe processerat litus, multaque ani- 
malia maris siccis harenis detinebat. Ab altero latere nubes atra 
et horrenda, ignei spiritus tortis vibratisque discursibus rupta, 
in longas flammarum figuras dehiscebat: fulgoribus illae et 
similes et majores erant. 
-Tum vero ille idem ex Hispania amicus, acrius et instantius: 
«Si frater», inquit, «tuus, tuus avunculus vivit, vult esse vos sal- 
vos; si pertit, superstites voluit: proinde quid cessatis evadere?» 
Respondimus, non comissuros nos, ut de salute ejus incerti, nos- 
trae consuleremus. Non moratus ultra, proripit se, effusoque 
cursu periculo aufertur. Nec multo post, illa nubes descendere 
in terras, operire maria. Cinxerat Capreas et absconderat: 
Miseni quod procurrit abstulerat. Lum mater orare, hortari, 
jubere, quoquo modo fugerem; posse enim juvenem; se et annis 
et corpore gravem bene morituram, si mihi causa mortis non 
fuisset. Ego contra, salvum me, nisi una, non futurum; deinde 
- manum ejus amplexus, addere gradum cogo. Paret aegre, in- 
| cusatque se, quod me moretur. | 
== Jam cinis, adhuc tamen rarus. Respicio: densa caligo tergis 

imminebat, quae nos, torrentis modo infusa terrae sequebatur. 
«Deflectamus», inquam, <dum videmus, ne in via strati, comitan- 
tium turba in tenebris obteramur». Vix consederamus, et nox, b 
non qualis illunis aut nubila, sed qualis in locis clausis lumine ' 
exstincto. Audires ululatus feminarum,  infantum quiritatus, 
clamores virorum. Alii parentes, alii liberos, alii conjuges 
vocibus requirebant, vocibus noscitabant. Hi suum casum: illi 
suorum miserabantur. Erant qui metu mortis mortem preca- | 
rentur. Multi ad deos manus tollere, plures nusquam jam deos ' 
ullos, aeternamque illam et novissimam noctem mundo inter- 
pretabantur. Nec defuerunt qui fictis mentitisque terroribus 
vera pericula augerent. Aderant qui Miseni illud ruisse, illud 
ardere, falso, sed credentibus nuntiabant. | 

Paulum reluxit; quod non dies nobis, sed adventantis ienis 
indicium videbatur. Et ignis quidem longius substitit: tenebrae 
rursus, cinis rursus multus et gravis. Hunc identidem assur- 
gentes excutiebamus: operti alioqui atque etiam oblisi pondere 
essemus. Possem gloriari, non gemitum mihi, non vocem parum 
fortem in tantis periculis excidisse, nisi me cum ómnibus, omnia 
mecum perire, misero magno tamen mortalitatis solacio credi- 
dissem. Tandem illa caligo tenuata quasi in fumum nebulamve 
discessit: mox dies verus, sol etiam effulsit, luridus tamen, qualis . 
esse, cum deficit, solet. Occursabant trepidantibus adhuc ocu- 
lis mutata omnia, altoque cinere, tamquam nive, obducta. 

Regressi Misenum, curatis utcumque corporibus, suspensam 
dubiamque noctem spe ac metu exegimus. Metus praevalebat: | 
nam et tremor terrae perseverabat, et plerique lymphati terri- 
ficis vaticinationibus et sua et aliena mala ludificabantur. No- * 
bis tamen ne tunc quidem, quamquam et expertis periculum et 
exspectantibus, abeundi consilium, donec de avunculo nuntius 
veniret. 

Haec, nequaquam historia digna, non sceripturus leges, et 
tibi, scilicet qui requisisti, imputabis, si digna ne epistula qui: 
dem videbuntur. Vale! 

-P. CORNELIUS TACITUS 


(* por el año 54; + hacia el año 120 desp. de J. C.) 


Publio Cornelio Tácito, hijo de una distinguida familia romana, 
fué cuestor, pretor, cónsul (en el año 97) y procónsul. Como histo- 
riador es uno de los más ilustres de la literatura romana. Los cuadros 
históricos que nos presenta son casi de un efecto dramático; su es- 
tilo, muy subjetivo, es elegante, rápido y de proverbial concisión. 
- Tácito comenzó su carrera literaria con el ingenioso «Diálogo de 
los oradores» (Dialogus de oratoribus), en el cual las ideas así como 
la forma revelan claramente la influencia de Cicerón. Sus obras 
históricas, con cuya publicación comenzó—por razones políticas— 
después del reinado de Domiciano, son las siguientes: 

1) «La vida de Agricola» (De vita et moribus Julii Agricola), bio- 
grafía y elogio de su suegro que había sido gobernador de la Gran 
Bretaña durante algún tiempo. 

2) «Costumbres de los Germanos» (Germania o De origine, situ, 
moribus ac populis Germanorum liber), un estudio geográfico y 
etnográfico en que muestra la sencillez del modo de vivir de los bár- 
baros, poniendo de relieve la decadencia de las costumbres romanas. 

3) «Las Historias» (Historiae), cinco libros (primitivamente 14) que 
relatan los acontecimientos de los años 69 y 70. 

4) «Los Anales» (Ab excessu divi Augusti), que comprendían, pro- 
bablemente, 16 libros, de los cuales quedan 12. En esta obra Tácito 
describe los sucesos ocurridos desde el año 14 hasta la muerte de. 
Nerón en el año 88 después de J. C. 

Tácito es no sólo un gran psicólogo que estudia minuciosamente 
las emociones del corazón humano, sino también un perfecto artista 
que conoce a fondo su idioma y lo domina con admirable facilidad, 
adaptando su estilo cada vez al carácter de la materia. 


DESPOS ANALES 

SOBRE EL ORIGEN DE LAS LEYES 


(25) Relatum dein de moderanda Papia Poppaea, quam senior 
Augustus post Julias rogationes incitandis caelibum poenis et 

augendo aerario sanxerat. Nec ideo conjugia et educationes li-" 
berum frequentabantur praevalida orbitate; ceterum multitudo 
periclitantium gliscebat, cum omnis domus delatorum inter- 
pretationibus subverteretur, utque antehac flagitiis, ita tunc 
legibus laborabatur. Ea res admonet ut de principiis juris et qui- 
bus modis ad hanc multitudinem infinitam ac varietatem legum 
perventum sit 'altius disseram. | 
(20) Vetustissimi mortalium, nulla adhuc mala libidine, sine 
probro, scelere eoque sine poena aut coercitionibus agebant. 
Neque praemiis opus erat cum honesta suopte ingenio peteren- | 
tur; et ubi nihil contra morem cuperent, nihil per metum veta- 
bantur. At postquam exui aequalitas et pro modestia ac pudore 
ambitio et vis incedebat, provenere dominationes multosque 
apud populos aeternum mansere. Quidam, statim aut postquam, 


regum pertaesum, leges maluerunt. Hae primo rudibus homi- 
num animis simplices erant; maximeque fama celebravit Creten- 


sium, quas Minos, Spartanorum, quas Lycurgus, ac mox Athe- A 
niensibus quaesitiores jam et plures Solo perscripsit. Nobis 
Romulus ut libitum imperitaverat: dein Numa religionibus et 
divino jure populum devinxit, repertaque quaedam a Tullo et 
Anco. Sed praecipuus Servius Tullius sanctor legum fuit quis 
etiam reges obtemperarent. 08 
(27) Pulso Tarquinio adversum patrum factiones multa po- 
pulus paravit tuendae libertatis et firmandae concordiae, crea= 
tique decemviri et accitis quae usquam egregia compositae 
duodecim tabulae, finis aequi juris. Nam secutae leges etsi ali- * 
quando in maleficos ex delicto, saepius tamen dissensione or- 
dinum et apiscendi inlicitos honores aut pellendi claros viros 
aliaque ob prava per vim latae sunt. Hinc Gracchi et Saturnini | 
turbatores plebis nec minor largitor nomine senatus Drusus; 
corrupti spe aut inclusi per intercessionem socii. Ac ne bello qui= * 
dem Italico, mox civili omissum quin multa et diversa scisceren= 
tur, donec L. Sulla dictator abolitis vel conversis prioribus, cum 
plura addidisset, otium ejus rei haud in longum paravit, statim 


ANTOLOGÍA LATINA 273 


turbidis Lepidi rogationibus neque multo post tribunis reddita 
licentia quoque vellent populum agitandi. Jamque non modo in 
-commune, sed in singulos homines latae quaestiones, et corrup- 
tissima re publica plurimae leges. | | 
(28) Tum Cn. Pompeius, tertium consul corrigendis moribus 
delectus et gravior remediis quam delicta erant suarumque 
legum auctor idem ac subversor, quae armis tuebatur armis 
amisit. Exim continua per viginti annos discordia, non mos, 
non jus; deterrima quaeque impune ac multa honesta exitio fuere. 
Sexto demum consulatu Caesar Augustus, potentiae securus, 
quae triumviratum jusserat abolevit deditque jura quis pace 
et principe uteremur. Acriora ex eo vincla, inditi custodes et 
lege Papia Poppaea a praemiis inducti ut, si a privilegiis paren- 
tum cessaretur, velut parens omnium populus vacantia teneret. 
Sed altius penetrabant urbemque et Italiam et quod usquam 
civium corripuerant, multorumque excisi status. Et terror omni- 
bus intentabatur, ni Tiberius statuendo remedio quinque consu- 
larium, quinque e praetoriis, totidem e cetero senatu sorte du- 
xisset, apud quos exsoluti plerique legis nexus modicum in prae- 
sens levamentum fuere. 

